
ÍTINERARICM PEREGRINORUM ET GESTA REGIS RICARDI 


A ZARÁNDOKOK ÚTJA ÉS RICHARD KIRÁLY TETTEI 


MÁSODIK KÖNYV 


IV. [1189] Henriknek, Anglia királyának halála megakadályozta, 
hogy teljesítse keresztes esküjét, melyet már akkor elnapolt, amikor még 
jó egészségnek örvendett. Mint olyan esküt, amelyet teljesen önként fogadott 
meg, mindenképpen be kellett volna tartania. Az, akit önként letett eskü 
kötelez, minden bizonnyal elkárhozik, ha gondatlanságból azt nem teljesíti, 
hisz annak megfogadása sem volt kötelező. 

Tehát Henrik király Normandiában halt meg a Szent Péter és Pál apos- 
tolok ünnepe utáni nyolcadik napon [július 6.], Urunk megtestesülésé- 
nek 1189. évében, temetésére Fontevrault-ban került sor. 


V. Richardot, Poitou grófját Anglia királyává koronázzák. 

Ugyanezen évben Richard, Poitou grófja, miután apja halála után két 
hónapot ügyei rendezésével töltött Normandiában, átkelt Angliába. Szent 
Egyed napján [szeptember 1.] ünnepélyes körmenettel fogadták West- 
minsterben, majd a harmadik napon, azaz Szent Gergely pápa felszenle- 
lésének napján [szeptember 3.] - vasárnap - ünnepélyesen királlyá ken- 
ték fel. Hivatalánál fogva Baldwin érsek koronázta meg, nagyszámú segéd- 
püspöke segítségével. Fivére, János [Mortain grófja] és anyja, Eleonóra 
[Adguitania hercegnője] jelenlétében koronázták meg - ez utóbbit Henrik 
király halála után fia, Richard, a leendő király parancsára kiengedtek 
az őrizetből, amelyben nagyjából 10 évig tartották. Jelen voltak earlök, 
bárók, lovagok és mások, megszámlálhatatlanul sokan. Richard királyt 
megerősítették királyságában. 

Richard király felkenetett Urunk 1189. évében, szeptember 3-án, vasár- 
nap, amikor a szökőév utáni első évben a vasárnap betűje az "A" volt. 


Sokan sokfélét jövendöltek, mert a kalendáriumban ezt a napot szeren- 
csétlennek jelölték, és természetesen szerencsétlen és keserű nap volt ez 
a londoni zsidóknak, hisz ekkor pusztultak el. Ugyanezen csztendő folya- 
mán az Anglia különböző területein letelepült zsidók is sok gonoszságot 
voltak kénytelenek elszenvedni.? 

A három napon át tartó fejedelmi lakoma után, a westminsteri kirá- 
lyi palotában Richard - királyhoz illő bőkezűséggel - mérhetetlen számú 
és értékű ajándékot osztott szét vendégei között, azok rangjának megfe- 
lelően. Tetteivel és páratlan felsőbbrendűségével minden alattvalóját 
megörvendeztette. A Mindenség Ura nagylelkű személyiséggel áldotta 
meg, és oly erényekkel ruházta fel, amelyek már a régebbi korokban is 
ritkák voltak. A mostani időkben, amikor a világ öregszik, ezen erények 
aligha jelennek meg akárkiben is, mert olybá tűnik, mintha mindenki 
csupán üres porhüvely volna, így ha azok feltűnnek az emberekben, akkor 
azok csodálatosak és említésre méltóak. Richard királyban benne volt 
Hektór vitézsége, Akhilleusz hősiessége, nem volt alábbvaló Nagy Sán- 
dornál, sem kevésbé derék, mint Roland. Nem, ő sok tekintetben köny- 
nyedén felülmúlta korunk legdicsőbb alakjait is. Mint második Titus, 
jobbját segítségre emelte". Emellett, - ami szokatlan a lovagok között 
- Nesztór ékesszólása és Ödüsszeusz bölcsessége lehetővé tette számá- 
ra, hogy minden tekintetben kiemelkedjen mások közül, szóban és cse- 
lekedetben egyaránt. Képességei és tapasztalata lehetővé tették számá- 
ra, hogy beteljesítse bármilyen vágyát; céljai elérésében sosem hagyta 
cserben gyakorlottsága vagy jártassága. 

Ha valaki is úgy gondolná, hogy vádolható volna hirtelen cselekede- 
tekkel, tudnia kell, hogy szelleme fékezhetetlen volt, nem viselte a bán- 
tást vagy a sérelmet, és vele született nemes jelleme rákényszerítette 
saját, illő igazának keresését. Tehát ezt jogosan meg kell neki bocsátani. 
A siker lehetővé tette számára, hogy bármit megtegyen, mivel , merni 
tudó szíveké a világ", mert az élet, bár úgy cselekszik, ahogy kedve 
tartja, Richard királyt ,mégsem boríthatta, el ellenséges hullámaival". 

Magas volt és jó kiállású, haja vörös és arany színekben játszott, vég- 
tagjai hajlékonyak és egyenesek. Meglehetősen hosszú karjai voltak, melyek 
különösen illettek a kard kivonásához és igen ügyes forgatásához. Hosz- 
szú lábai illettek egész testének arányaihoz. Jeles személyiségével és jó 
szokásaival kiegészülve, alakja méltó volt a kormányzásra. 

A legnagyobb dicsőítés illeti meg, nem is annyira nemes születéséért, 
hanem inkább az erényekért, amelyek ékesítették. De miért is munkál- 
kodom számtalan dicsérettel felmagasztalni egy ily hatalmas embert? 
, Nincs szüksége dicsérőre, habár azt teljesen megérdemli: a hírnév 
együtt jár a tettel." Messze felülmúlt másokat mind kiváló jellemével, 
mind fizikai erejével. Emlékezetes volt katonai vitézsége miatt, nagysze- 
rű tettei beárnyékolják mindenki másét - függetlenül annak dicsőségé- 


től. Emberi vonásokban gondolkodva, igazán szerencsésnek gondolnánk, 
ha nem lettek volna ellenségei, akik irigyek voltak nagyszerű tetteire. 
Gyűlöletük egyedüli indoka az ő kiválósága volt, hisz semmivel sem tudsz 
jobban kínozni egy irigy embert, mint ha az erényt szolgálod. 


VI. Richard király rendbe teszi királysága ügyeit, és a karácsonyt 
Normandiában, Lyons-ban ünnepli. A francia királlyal kötött egyez- 
ség szerint találkozik vele Vézelay-nál Keresztelő Szent János nap- 
ján [június 24.]. 

Tehát, amikor a koronázási ünnepség véget ért - ahogyan már azt 
korábban említettem, Richard király elfoglalta atyja helyét, és szokás 
szerint fogadta az ország lordjainak alattvalói hűségesküjét." Ezután 
elhagyta Londont és körbeutazta az országot, majd Szent Edmund ünne- 
pének közeledtével (november 20.) elzarándokolt Bury St. Edmundsba. 
Innen Canterburybe ment. 

Korábban már megüresedett némely püspökség, amelyeket atyja tar- 
tott a kezében. Richard király parancsára püspököket választottak, akik 
az ő beleegyezésével foglalták el helyüket. A kincstárnok, Richard [fitz 
Neal] lett London püspöke, Godfrey de Luci Winchesteré, Hubert Walter 
Salisbury-é, William Longchamp Ely-é. A király ez utóbbit kancellárjá- 
nak és egész Anglia justitiarius-ának" tette meg. A király hasonló módon 
más megüresedett püspökségek élére is főpapokat állított. 

Elkészülvén az utazáshoz szükséges dolgokkal, és - amennyire a rövid 
idő engedte - rendbetéve Anglia királyságát, késlekedés nélkül vissza- 
tért Normandiába [1189. december 11.], s akarácsony ünnepét Lyons[-la- 
Foret]-ban töltötte. Mivel folyton nyomasztotta esküje, hogy zarándok- 
útra menjen és teljesítse azt, úgy ítélte meg, veszélyes a késlekedés, ezért 
írt Franciaország királyának, hogy a maga részéről mindent előkészített 
az utazásra, és apja példájából tanulva, ő is sietve készüljön el, mert 
annak, ,ki készen van, dolgát halogatni veszélyes"." 

Így az 1190. évben, amikor a vasárnap betűje a "G" volt, a királyok 
találkoztak Dreux-nél, hogy megvitassák utazásuk megkezdését. Hirte- 
len megjelent egy hírnök, aki jelentette, hogy [Izabella] Franciaország 
királynéja meghalt. E szomorú hír szörnyű csapásként sújtotta a francia 
királyt. Annyira feldúlt lett, hogy szinte már kész volt felhagyni keresztes 
tervével. És hallga! Még több szörnyű hír érkezett: Vilmos, Apulia kirá- 
lya szintén eltávozott! Nagyon sok embert megrázott a rájuk zúduló sze- 
rencsétlenség. Mintha valamiféle rossz ómenek babonás félelme tartotta 
volna vissza őket, húzódoztak vállalkozásuk folytatásától, lángoló buz- 
galmuk teljesen elhidegült. 

A jámbor vállalkozás, mely annyi tervezést és annyi ünnepélyes intéz- 
kedést élt meg, most bevégződni látszott, és ami a dicsőség elnyerését 
tehette volna lehetővé, romlásba és szégyenbe fordult. Most mégis, Isten 


sugallatára, ki lépteinket, vezérli," s akinek a királyok szívei kezében van- 
nak," visszanyerték erejüket és rávették magukat a vállalkozás folytatá- 
sára és az útrakelésre, így nem lehet majd őket azzal vádolni, hogy lus- 
ták és gyávák volnának. Megállapodtak, hogy Keresztelő Szent János 
születésének napján [június 24.) indulnak el, így a két király és kísére- 
tük az azt követő nyolcadik napon Vézelay-nél találkozik majd. 

Ezért nem sokkal később Fülöp, Franciahon királya a szükséges fel- 
szereléssel elhagyta Párizst, amely a királyság fővárosa. Elment Szent 
Dénes sírjához, ahol a szent imáiba és kegyébe ajánlotta magát. Így hatal- 
mas sokaság kíséretében megkezdte zarándoklatát, vele együtt indult 
útnak (III. Hugó ] Burgundia hercege és (Philip d"Alsace] Flandria gróf- 
ja. Lehetetlen volna elbeszélni mindjük menetét, kinek-kinek saját sere- 
gével. Mindenfelől láthatnád egybeseregleni és összegyűlni az embere- 
ket, miként sok seregből egyet alakítanak. A menetelők könnyeket hul- 
lattak szeretteikkel, rokonaikkal és barátaikkal, akik szeretettel eltelve 
nézték indulásukat. Amint barátaik elmentek, már nem tudták vissza- 
tartani magukat, és a szeretet vagy a bánat hatására könnyekre fakad- 
tak. 


VII. Toursban Richard király parancsba adja a flottának, hogy 
menjen előre a szorosokon keresztül, hajózza körbe Spanyolorszá- 
got, és Messinában várjon rá. 

Richard király Toursban tartózkodott lovagjai válogatott seregével. 
A város és annak környéke zsúfolásig telt az emberek hatalmas sokasá- 
gával, így a tömegek egymásba ütköztek, lévén az utak és utcák túl szű- 
kek a sok ezer embernek. 

Uralkodói parancsra a királyi flotta gyorsan összegyűlt, s elrendelte- 
tett, hogy kellő rendben hajózzon ki. 108 hajóból állt, nem számolván 
azokat, amelyek hamarosan követték. A flotta a király kérésére kihajó- 
zott. Kedvező széljárással, szoros alakzatban haladva, a hajósok sértet- 
lenül elkerülték a fenyegető homokzátonyokat, a szörnyen veszélyes szik- 
lákat és Afrika viharos szorosait ( Gibraltár], valamint a tenger sok más 
veszélyét. Amint a szelek kedvezővé váltak, kikötöttek választott céljuk- 
nál, Messinában. Ahogyan a király parancsolta, ott vártak érkezésére, 
mialatt ő seregével a szárazföldön utazott. 

Amikor a király a bajtársaival elindult Toursból, a nagy sokaság mora- 
jától megrázkódott a környék. Ki tudná leírni a sereg méretét, a fegyve- 
rek sokféleségét, a nemesek kíséretét vagy a kiváló harcosokat? És ki 
tudná leírni a gyalogság erőit, a számszeríjászok sokaságát? Akik nézték 
őket, ahogy harcrendben útra keltek, oly mély érzéseket éltek át, hogy 
könnyekre fakadtak. Siratták és éljenezték új urukat, a királyt. Siratták, 
mert bár még csak most kezdte meg uralkodását, nem ízlelhette meg a 
nyugalom édességét, azonnal és teljesen oda kellett hagynia minden mást. 


És éljenezték, mert roppant vitéz férfi volt, aki magára vette eme nehéz, 
de szükségszerű vállalkozás terhét, e dicséretes kalandot, mintha csak 
maga Isten választotta volna ki rá. 

Óh, mily megindító sóhajok hangzottak indulásánál! Óh, hogyan só- 
hajtoztak, ölelvén és búcsúztatván az útnak indulókat! Óh, könnyekkel 
telt szemek! Mialatt a hozzátartozók beszélgettek, szavaikat zokogások 
és csókok szakították meg, a barátok csak nehezen tudtak elszakadni 
egymástól és sehogy sem bírták abbahagyni a búcsúzkodást. Az indulók 
mind egyformán viselkedtek: azt tettették, hogy szellemük erős, habár 
szívük bánatos volt. Hosszan elnyúló beszédeket tartottak, mintha csak 
szükséges lett volna nekik még többet mondani. Gyakran mondtak Isten- 
hozzádot, tovább beszélgettek, és mintha csak az indulás idejét tolnák ki 
vele, magukat ismételgették. Ezért úgy tűnt, mindig van mit mondaniuk. 
Dc végül elléptek azoktól, kik nekik minden jót kívántak, elszakadtak az 
őket tartó kezektől, és tovaindultak. 


VIII. A két király megegyezés szerint találkozik Vézelay-nél. 

Tehát a koronázása utáni első évben Richard, Anglia királya zarán- 
doklatra indult Toursból. Toursból Azay [le Rideau]-ba ment, onnan Mont- 
richard-ba, onnan Selles [sur Cher]-be, majd onnan Chapelle d"Angillon- 
ba, majd onnan tovább Donzy-ba és Vézelay-be, ahol a két király a sere- 
gecik gyülekezőhelyét kijelölve megegyezett hadaik összegyűjtésében. 

A végtelen tömeg megszámlálhatatlan volt. A hegyeket és völgyeket 
beterítették felvert sátraik és szerte mindenütt ellepték a föld felszínét. 
A tábor elnyúlt a síkság megművelt földjeire is, így egy bizonyos távolból 
egy új városnak látszott a sokféle formájú, alakú és színű sátrak lenyű- 
göző változatossága. 

Láthattad volna a különböző vidékekről összegyűlt harcias il(jak sere- 
gét, készen a háborúra. Úgy tűnt, könnyedén leigáznák az egész földke- 
rekséget, legyőznék minden nemzet országát és mindenkit foglyul ejte- 
nének, aki előlük visszavonul, Elismerted volna, hogy sem a nyers föld, 
sem a harcias ellenség nem győzheti le őket, és sosem hagynak semmi- 
lyen sérelmet megtorlatlanul, amíg egy emberként, egyesített erővel és 
kölcsönös segítséggel egymást támogatják. Mert bár lehet egy hadsereg 
nagy száma miatt dicsőséges, fegyverekkel védve és szenvedéllyel fűtve, 
ha belül viszály támad, vagy a barátok összevesznek, az megfutamodik 
és legyőzettett. A katonai fegyelem és közös cél egyben tartja a hadsere- 
get, így külső ellenségei nem győzhetik lc, de amikor a közös összetartás 
megszakad, teljesen eltiporják, saját tagjai szaggatják darabokra, mivel 
, minden ország, melly maga ellen meghasonlik, elpusztup. 


IX. Vézelay-ben a királyok egyezséget kötnek és ígéretet tesznek, 
hogy Messinánál megvárják egymást. Igy mindketten egyszerre érték 
el Lyon sur Rhőnet-t. 

Itt mindkét király szerződésben kölcsönösen biztosította a másikat, 
hogy megbíznak egymásban és a háború jogán nyert minden zsákmányt 
egyenlően osztanak szét. Továbbá megegyeztek abban is, hogy aki első- 
ként éri el Apulia fővárosát, Messinát, ott türelmesen várakozni fog, hogy 
utolérhessék egymást. 

Ezután hazamentek azok, akik a zarándoklatra induló családtagjai- 
kat és barátaikat kísérték el. A királyok elindultak kíséretükkel, és meg- 
kötötték egyezségüket az utazáshoz. Gyakran fejezték ki tiszteletüket 
egymás iránt bőséges adakozással, kölcsönös megbecsülést és tiszteletet 
mutatva. Az egész sereg egy emberként vonult. Buzgón és élvezettel, panasz 
vagy viszály nélkül teljesítették napi szakaszaikat. 

Amint keresztülhaladtak városokon és falvakon, a helyicket lenyű- 
gözte a hatalmas sokaság látványa, a rengeteg felszerelés, a fegyverek 
zajos csörgése és a sokfelől jött emberek egységei, s hogy azok milyen 
rendben vonultak. , Lám! - mondták - Mire fel ez a sokaság, ez az erős 
sereg? Ki állhat ellen egy ilyen hadnak? Mily gyönyörű társaság, mily 
jóképű fiatalok! Óh, boldog szülők, kiknek ilyen szép gyermekeik van- 
nak! Biztosan elszomorította őket, hogy elmenni láthatták azokat. Mely 
országból származik ennyi szép ifjú? Hol fogantatnak ily megnyerő fia- 
tal katonák? Szerinted ki irányíthatja eme hatalmas sokaságot? Mely 
hatalom képes ily vitéz légióknak parancsolni?" 

Ilyen és ehhez hasonló dolgokat mondtak, és áthaladtuk közben jókí- 
vánságokkal látták el őket. Rajongásukat azzal is kifejezték, hogy bármi 
tőlük telhető segítséget megadtak, vizes edényeket ajándékoztak nekik 
mindenféle fajtából: nagyon szíves fogadtatás az ilyen az utazásban olfá- 
radtaknak! 

A különböző napi szakaszokon a csapatok rendben haladtak előre. 
Vézelay-ből gyorsan a Corbigny-ban lévő St. Leonardba mentek, onnan 
Moulins-Engilbert-be, majd Mont Escot-ba, onnan Toulon (sur Arroux]- 
ba, majd le Bois Ste Marie-be, onnan Béleville-be, majd Villefranche [sur 
Saöne]-ba és onnan Lyon sur Rhőne-ba. 

A folyó sodrása és ismeretlen mélysége megnehezítette az átkelést, 
pár napig pihenőt tartottak, hogy a megérkezett sereg átkelhessen, és 
bevárják a lemaradtakat, hogy azok felzárkózhassanak. Végül, amikor 
átkeltek a folyón, a királyok felállíttatták sátraikat a túlparton, és a sza- 
bad ég alatt tartózkodtak. A sereg egy része a városban szállásolta el 
magát, annyian, amennyit az csak be tudott fogadni, a többiek a külvá- 
rosokban és a nyílt mezőn táboroztak le. Láthattad volna a számtalan 
sok embert a különféle helyekről özönleni, szétválva a sátraik helye és 
fegyvereik típusa szerint! Úgy vélték, már ekkor több mint százezren vol- 
tak, és később még többen érkeztek. 

Amikor a francia király és kísérete elindult Genovába, Anglia királya 
egy rövid távon elkísérte, hogy ezzel barátságát és megbecsülését mutas- 
sa felé. Franciahon királya már sokkal korábban megállapodott a geno- 
vaiakkal, hogy vigyék át a tengeren, mivel ők nagyon képzett tengeré- 
szek. Ahogy korábban azt már mondottam, a királyok elhatározták, hogy 
aki korábban ér a szicíliai Messina városába, az ott megvárja a másikat. 


X. A francia király Genovába távozása után a Rhőne feletti híd 
összeomlik az emberek súlya alatt. Richard király hajóra száll Mar- 
seille-ben és megérkezik Messinába. 

Még mindig minden irányból özönlött a zarándokok nagy sokasága. 
Sietségükben rázúdultak a Rhőne-on átívelő keskeny hídra. Ez balgaság- 
nak bizonyult, mivel a híd összeomlott a súlyuk alatt, maga alá temetve 
a rajta lévőket. A híd nagyon magas volt, és több mint száz ember zuhant 
róla a mélybe. A folyó olyan erős és sebes, hogy aki ily magasról esik 
bele, csak kevés eséllyel éli túl a zuhanást. De azok, akik beleestek, han- 
gosan ordítottak, segítségért kiáltottak, és hihetetlen módon kiemelked- 
tek a vízből, így sértetlenül kihúzták őket. Csak ketten fulladtak meg. 
Testük elpusztult, de lelkük tovább él Krisztussal, kinek szolgálatát maguk- 
ra vették. 

A mögöttük lévők teljesen összezavarodtak. Mindannyian aggódva 
tudakolták, hogy hol, vagy hogyan tudnának átkelni a Rhőne-on, mivel 
lehetetlen volt átjutni az összeomlott hídon. Teljesen kifogytak az ötle- 
tekből. Richard király, aki a bátor tettekre mindig készen állt, megsaj- 
nálta őket. Amint hírét vette a balesetnek, gyorsan hidat veretett erősen 
egymáshoz rögzített kis hajókból, ez volt a legjobb lehetőség ilyen nyo- 
masztó körülmények közt. Így valamilyen módon át tudtak kelni ezeken 
a hajókon, habár csak lassan és csak nehézségek közepette. A király és 
a sereg három napig késlekedett ezen baleset miatt. Egy részük a legkö- 
zelebbi kikötőbe, Marseille-be ment, mások Velencébe, megint mások 
(renovába, Barlettába vagy Brindisibe. Sokan indultak rögvest Messina 
kikötőjébe, ahova a két király is tartott. 

IIlárom nappal később a király elhagyta Lyont, és aznap a hidat lebon- 
tották. Lyonból továbbmentünk!" Viarián keresztül Hauterives-be, onnan 
La Motte de Galaure-ba, onnan St. Bernards-ba, onnan Valenciába, onnan 
Loriolba, aztán Paleys-ba, onnan St. Paul de Provence-be [Trois-Cháteauxl. 
Aztán átkeltünk Mondragonon és onnan Orange-ba mentünk, eztán átkel- 
tünk Sorgues-on és Bonpas-nál időztünk, Avignon közelében. Onnan Sénas- 
ha mentünk, majd Salon [de Provance]-ba, aztán a tengerparti Martigu- 
vs-be. Martigues-ből Marseille-be mentünk, ahol három hétig maradtunk. 
()(t hajóra szálltunk Nagyboldogasszony napja után, a Richard király 
koronázása utáni első évben [1190. augusztus 16.)]. 

Elhaladtunk két sziget között, az egyik jobb felől Szardínia volt, a 
másik bal felől Korzika. Nagyon keskeny szoros van csak közöttük. Innen 

elhajóztunk két hegy között, melyek állandóan égnek, az egyiket Vulkán- 
nak, a másikat Strombolinak hívják. Aztán keresztülhajóztunk a Farón 
[(Messinai szoros], amely nagyon veszélyes hely. Eztán megérkeztünk 
Messinába. Richard király flottája már ott volt; mivel - ahogyan azt már 
mondtuk - előre küldte őket. 


XI. Messína városa; Richard király húga, a szicíliai királyné, az ő 
hozománya és Tankred. 

Hallhattál már róla, hogy Messina városa bővelkedik a jó dolgokban, 
kellemes és nagyon ideális helyen fekszik Szicíliában, Reggióhoz közel, 
amit - mint mondják - egyszer a híres Agolandnak adományoztak szol- 
gálataiért.!? Messina városa Szicília bejáratánál fekszik, bővelkedik min- 
den jó és hasznos dologban, de lakói kegyetlenek és a legrosszabb fajtá- 
ból valók. Királyuk, Tankred gazdagon meg volt áldva mindenféle jóval, 
melyet ősei halmoztak fel, akik Guiscard Róbert óta uralják Szicíliát. 

Ezidőtájt Apulia királynéja (Johanna) Palermóban tartózkodott. Éppen 
megözvegyült férjétől, Vilmos királytól. Mivel Vilmos király utód nélkül 
halt meg, a megözvegyült királyné és az ő hagyatéka felett az említett 
Tankred király őrködött, aki Vilmost követte a trónon. Ez az özvegy király- 
né Richard király testvére. Mivel Richard törődött vele, kényszerítette 
Tankred királyt, hogy a hozzá méltó hozományért teljes elégtételt adjon 
a királynénak. 


XII. A sértések, amiket a király érkezése előtt a messinai griffon- 
ok" követtek el embereinken. 

Ahogy fentebb mondatott, a gyakran emlegetett királyi flotta Messi- 
nában várta Richard érkezését. Döbbenetes volt a flotta hajóinak száma 
és felszereltsége. Azt mondták, soha nem láttak még itt ilyesmit: olyan 
nagy volt és olyan sok munkába tellett a felszerelése. Emellett sokféle 
ember volt beosztva a flotta ellátására. Ők a tengerparton mindenféle 
sátrakban táboroztak. Mielőtt a király megérkezett volna, kerülték a város- 
ban tartózkodást az istentelenek arcátlansága miatt. 

A polgárok gonosz társaság voltak, egyszerűen csak griffon-okként 
ismerték őket. Sokuk szaracén ősöktől származott, és teljességgel szem- 
ben álltak és ellenségesek voltak embereinkkel. Naponta követtek el elle- 
nük gazságokat, kinyomták szemüket, büdös kutyáknak hívták és sok 
más módon gúnyolták őket. Emellett titokban sokakat öltek meg közü- 
lünk és holttestüket a csatornába dobták - ezért a bűnért később számo- 
san meglakoltak. 

Így és sok más módon gúnyolták embereinket, mély gyűlöletet mutat- 
tak irántuk, s amíg csak merték, kiélték gonoszságukat. Embereink dühbe 
jöttek, de ha próbáltak visszavágni és bármi módon megtorolni a gazsá- 
got, kitoloncolták őket a városból, mivel többen voltak, és a zarándokok 

gyengébbnek bizonyultak. De az ellenség meggondolatlanul cselekedett, 
mivel megfeledkeztek arról, hogy királyunk hamarosan megérkezik. 


XII. Az először érkezők pompája, Franciahon királyának majd 
Anglia királyának Messinába jövetele. 

Bevett szokás, hogy ha esetlegesen egy király, vagy valamely ország 
fejedelme úton van, menete annyira legyen egyedi és pompás, és annyi 
hatalmat mutasson, amekkorával az valóban bír. Nem tűnhet magánál 
kevesebbnek, megjelenésének igazodnia kell valódi hatalmához. A király 
pompájának tükröznie kell fejedelmi hatalmát, külső megjelenésének ki 
kell mutatni belső erényeit. Ahogyan mondani szokták, , amit látok, 
arra számítok" "5" Továbbá a megjelenés a személyiségtől függ. Akármi- 
lyen is az uralkodó személye, az természetszerűleg megmutatkozik a 
külső megjelenésben. 

A francia király híres férfi, parancsának oly sok fejedelem és számos 
nemzet engedelmeskedik, így amikor Messina városában bejelentették, 
hogy a kikötőbe tart, a helyiek korra, nemre és egészségi állapotra való 
tekintet nélkül felugrottak, hogy láthassanak egy ilyen neves uralkodót. 
Dc ő csak egyetlen hajóval érkezett, és mintha el akarta volna kerülni az 
emberek figyelmét, titkon a vár kikötőjébe vitette magát. Akik a parton 
várták jöttét, félénkséggel vádolták és kigúnyolták, mondván, ez a király 
nem fog dicső tetteket véghezvinni, ha már az emberek figyelmét sem 
állhatja. Szóval csalódván reményükben, hogy megpillanthatják őt, fel- 
háborodottan visszatértek otthonaikba. 

Aztán elterjedt a híresztelés, hogy Anglia nemes királya közeledik: 
ekkor az emberek tömegekbe verődve rontottak ki látására, kiözönlöt- 
tek a partra és küzdöttek a nézőhelyért. Lám, a messzi távolban a ten- 
gert elborította a megszámlálhatatlanul sok gálya, a harci trombiták 
hangja visszhangzott a fülekben, harsonák zengtek tisztán és áthatóan. 
Ahogy a flotta közeledett, látták rendben evezni a mindenféle fegyverek- 
kel ékesített és megrakott gályákat. A lándzsák hegyén számtalan zászló 
és szalag lobogott a szélben, gyönyörű rendben. A gályák orra mind külön- 
féle színűre volt festve, napfényben ragyogó pajzsok lógtak le róluk. Olybá 
tűnt, mintha a tenger forrana, amikor az evezőlapátok felkavarták a vizet. 
A bámészkodók fülei megremegtek a közkeletűen trompes-nek nevezett 
harci trombiták zúgásától, s a különféle zenebona közeledtével mind 
megborzongtak az örömtől. 

Ekkor lásd a dicső királyt! - A vitorlázó gályák legénységével, mint 
kísérettel, kiállt a hajóorrba, amely magasabb és díszesebb volt a többi- 
nél, mintha ismeretlen dolgokat akarna látni, vagy azt akarná, hogy az 
ismeretlenek lássák. Szándékosan megmutatta magát mindenkinek, mia- 
latt a sűrűn ellepett part felé haladtak. 

Elegánsan öltözve lépett a fövenyre, ahol találkozott az előreküldött 
tengerészekkel, akik más szolgáival együtt vártak rá. Örömmel fogad- 
ták, s elébe vitték csataménjeit és nemes lovait, amelyek szállítását rájuk 
bízta. A helyiek mindenfelől özönlöttek, hogy embereihez csatlakozza- 
nak és elkísérjék szállásáig. Letaglózó pompájáról a köznépben így beszél- 
tek maguk között: , Ez az ember biztos méltó a hatalomra! Megérdemli, 
hogy emberek és királyságok felett uralkodjon. Hallottuk már nagy hírét, 
de a valóság, amit látunk, messze túlszárnyalja azt." 

Ezalatt trombiták szólaltak meg szinte egyszerre, összhangba vegyít- 
ve különböző dallamokat, így a zajló harmóniát sorba rendezték." Meg- 
szólaltattak egy elnyújtott, dallamos, egyenletes hangot, amelyen valaki 
valami módon mindig alakított, így kitűnt más variációkból, s ezzel lét- 
rehoztak egy állandó dallamot. 


XIV. A sérelmek, amelyeket a messinai lombardoktól szenvedtek 
el zarándokaink. 

Amikor a griffon-ok látták a király lenyűgöző partraszállását, gőgjük 
alábbhagyott. Rácszméltek, hogy a király sokkal erősebb és dicsőbb náluk. 
De a lombardok arcátlanul zúgolódtak, gúnyolódással és sértegetéssel 
szüntelenül provokálták embereinket. Azzal fenyegettek, hogy megtá- 
madják táborunkat, megölik társainkat és elveszik értékeinket. A félté- 
kenység vezérelte őket, mert néhány zarándok beszédbe elegyedett fele- 
ségeikkel. De ezt ők inkább csak azért tették, hogy férjeiket bosszantsák, 
mintsem azért, mert házasságtörésen járt volna az eszük. 

Ezzel a kifogással, a rosszindulat felbujtására a lombardok és a város 
köznépe," amikor csak tudta, háborgatta embereinket. Főként azért gyű- 
lölték őket, mert kiderítették felmenőiktől, hogy egykoron népünk" alá- 
vetettjei voltak. Így hát olyan nehézségeket okoztak embereinknek, ami- 
lyeneket csak tudtak, és jobban megerősítették a város körüli tornyokat, 
valamint körben mélyebb árkokat ástak. Eztán, hogy még jobban felbő- 
szítsék őket, állandóan sértésekkel és megszégyenítésekkel provokálták 
és gyalázták őket. 


XV. Harc köztünk és a lombardok között egy kenyérért, amit egy 
nő árult. 

Egy nap [1190. október 3.) történt aztán, hogy egyik emberünk egy 
Íriss egész kenyéren alkudozott, amit egy nő árult. Amint egyezkedtek, 
társunk megszabott egy bizonyos árat. Ekkor a nő hirtelen indulatos 
lett, mert ez az ajánlat kisebb volt, mint amit ő kért, és sértések árada- 
tával a férfire támadt, alig tudta visszafogni magát, hogy ököllel meg ne 
üsse, vagy ne tépje ki a haját. Ekkor a viszálykodás hangjára összegyűlt 
a polgárok egy csoportja, akik durván rátámadtak a zarándokra, kegyet- 
lenül ütlegelték, haját tépték, és miután számos más módon is bántal- 
mazták, gyakorlatilag agyontaposták. 

Felzúdulás tört ki, de Richard király próbálta helyreállítani a békét 
és megőrizni a jóindulatot. Biztosította őket róla, hogy békével jött és 
pusztán csak azzal a céllal, hogy beteljesítse zarándoklatát. Addig ese- 
dezett szüntelenül a békéért, amíg mindkét fél meg nem fogadta, hogy 
megtartja azt és nyugodtan visszatérnek otthonaikba. 


XVI. A lombardok Richard király embereire támadnak, ekkor a 
király megostromolja, feldúlja és elfoglalja a várost, zászlóit a tor- 
nyokra tűzi. A francia király féltékeny lesz, ezért megsegíti a lom- 
bardokat. 

De az emberiség ősi ellenségének mindig is célja volt, hogy feldúlja a 
békét és nyugtalanságot szítson. Uszítására a következő napon [október 
4.] a városlakók és zarándokok között újból kirobbant a harc, és a meg- 
újult viszály még veszedelmesebb lett. 

A két király éppen Szicília bíráival és a város vezető polgáraival tár- 
gyalt egy egyezségről, hogy elérjék a kölcsönös békét és biztonságot. Ekkor 
jelentették, hogy a helyiek meggyilkolták az angolok királyának néhány 
emberét. A király egy vállrándítással elintézte a dolgot, és ezt főleg a 
lombardok miatt tette, akik biztosították róla, hogy ez a hír nem igaz. 
Ekkor egy másik hírnök is jött, mondván hogy a helyiek rátámadtak a 
zarándokokra. A lombardok magukis az összecsapásból jöttek, de hazug- 
ságokkal akarták elkábítani a királyt. Tovább győzködték, hogy mindez 
nem igaz, amikor egy harmadik hírnök is megjelent ina szakadtával rohan- 
va, és hangosan azt ordította, hogy gonosz béke az, amikor már a nya- 
kunknak szegezték a kardokat. Ekkor a király rögvest kirohant a megbe- 
szélésről és lóra ült, hogy útját állja a viszálynak és megbékítse a részt- 
vevőket. 

Volt két roppant cseles és csalárd lombard, akik felbujtották a város 
csőcselékét a zarándokok megtámadására. Fortélyukat hazugságokkal 
leplezve biztosították a királyt, hogy épp a városból jönnek, és ott nem 
is követtek el semmiféle gonoszságot. Ezek nevei Jordan del Pin és Mar- 
garit voltak. 

Amikor Richard király odaért, látta, hogy az emberek mindenfelől 
gyülekeznek és kölcsönös ütések alatt nyögnek. Most már nem csak sza- 
vakkal harcoltak, hanem ököllel és botokkal is. Amint a király félbe akar- 
ta szakítani a harcot, a feldühített és dacos lombardok sértések özönét 
zúdították rá. Rá sem hederítve gúnyolódásukra, felöltötte páncélzatát, 
megragadta fegyvereit, bezárta őket városukba és a meglepetés erejével 
megostromolta azt. 

Ezalatt a franciák, nem tudván, hogy uruk, a király mit szándékozik 
tenni, a keresésére siettek, miközben ő sietve elhagyta a tanácskozás 
helyét és a lakhelyéül szolgáló kastélyban lelt menedéket! 

Az egész város fel volt bolydulva. Mindenki azt a fegyvert ragadta 
meg, ami a keze ügyébe került, és azzal harcoltak, amit fel tudtak kapni. 

A lombardok elmentek a francia kir ályhoz, könyörögtek és esdekeltek 
neki, hogy segítse és védje meg őket. Ők és övéik alávetik magukat hatal- 
mának és akaratának, még a várost is átadják neki, ha elhárítja Anglia 
királyának könyörtelen ostromát. A francia király fegyvert ragadott. 
Azok alapján, amit olyasvalaki mondott nekünk, aki tudatában volt az 
igazságnak, sokkal inkább akart a lombardoknak segíteni, mint az angol 
király csapatainak, habár korábban esküvel kötötte magát és szavát adta, 
hogy őt segíti, és mindenütt megtartja vele szembeni hűségét. 

A városkapukat elzárták és őröket állítottak a városfalak bástyáira. 
Hangos ordítások, zaj és zűrzavar uralkodott a támadók és a védők olda- 
lán is. Minden ember sietett fegyvert ragadni. A hirtelen ösztönzéstől 
felbujtva mindenki felvértezte magát, , keservében lázad, köveket dobat, 
üszköt"." A franciák szövetkeztek a lombardokkal. Közös elhatározásra 
cselekedtek, és egybegyűltek, mintha egy nép volnának. Akik kinn vol- 
tak, nem tudták, hogy szövetségeseikből ellenfelek lettek. 

Kezdetben, amikor a városkapukat még nem zárták be, néhány lom- 
bard kirohant, hogy megtámadja Hugh le Brun [la Marche grófja] szállá- 
sát. Folyamatosan támadva nyomultak előre, de amikor Richard király 
észrevette, hogy mi történik, gyorsan rájuk rontott! Amikor látták köze- 
ledését, mindannyian azonnal hátat fordítottak és menekültek: abban a 
pillanatban úgy szétszaladtak, mint ahogy a bárányok menekülnek a 
farkas elől, s felhagytak fenyegetésükkel és sértegetésükkel. Menekülé- 
sük közben a király üldözte őket. A fal egy hátulsó kiskapuja felé tartot- 
tak, nem merészeltek még hátra nézni sem, közülük egyetlen egy sem 
mert harcolni, habár a királynak még húsz embere sem volt, amikor elő- 
ször rájuk rontott - legalábbis ezt mondják. Amint beléptek a hátsó kapun, 
a király kitaszította néhányukat a nyeregből és végzett velük. Ez volt az 
utolsó alkalom, hogy zarándokokra támadtak. 

Felismervén, hogy a helyzet kezd komollyá válni, és a támadás iga- 
zán kemény lett, a lombardok minden erejükkel ellenálltak. A városfal 
bástyáit feltöltötték, köveket hajítottak, nyilakat lőttek és számszeríjak 
lövedékei záporoztak, úgy harcoltak ostromlóikkal, ahogyan csak tud- 
tak, hogy megfékezzék támadásukat, vagy legalább visszafogják annak 
erejét. Kezdetben pár emberünknek sok sérülést okoztak, oly hevesen 
védekeztek. Néhányan halálos sebet kaptak, mások zúzódásokat szerez- 
tek, megint másoknak karja, lába tört. A repülő dárdák, nyilak, kavi- 
csok és kövek sűrű felhője közepette többek között három lovagot veszí- 
tettünk: Pierre Triepreie-t, Matthieu de Sauley-t és Raoul de Roverei-t. 

Ha a lombardoknak igaz hite lett volna Krisztusban és tisztelték volna 
az igazságot, hatalmas mészárlást rendezhettek volna embereink között, 
és nagyobb létszámuknál fogva legyőzhettek volna minket. Ehelyett ön- 
teltségük és kegyetlenségük miatt, amely arra vezette őket, hogy ártat- 
lan embereinket jogtalan sértésekkel s károkat okozva bántalmazzák, 
teljes mértékben megérdemelték az elnyert szenvedést. 

Összeszámolták, hogy a városlakók és más városvédők összesen több 
mint 50.000-en voltak. Látnod kellett volna a legvadabbul támadó férfi- 
akat, ahogy számos módon próbáltak betörni a városba: némelyek nyi- 
lakat lövöldöztek nagy bátran, mások kapukat szakítottak be; az ellen- 
ség hol itt, hol ott hátrált meg. Gályáink megpróbálták elfoglalni a vár- 
ral szembeni kikötőt és a tenger felől ostrom alá venni a várost, de ezt a 
francia király megakadályozta, s néhányan, akik mégis bejutottak és 
nem vonultak vissza, nyilak által haltak. A szárazföldön ott volt a leghe- 
vesebb a támadás, ahol éppen Anglia királya tartózkodott. Páratlanul 
járatos volt a hadászatban. Serege egy része megkísérelte elvágni a kapuk 
csigáit, de amikor nem jártak sikerrel, egy, a város melletti magas domb- 
ra másztak fel és a hátsó kapuhoz mentek, amely Anglia királya szerint 
elkerülte a városlakók figyelmét. Az érkezése utáni második napon figyelt 
fel rá, amikor két társával a város körüli tájat kémlelték, mintegy elővi- 
gyázatosságból a jövőbeni szükség esetére. Bátran vad rohamot intéztek 
eme kapun keresztül és bejutottak a városba. Betörték a városkapukat 
és így lehetővé tették, hogy a sereg többi része bejuthasson. Elfogtak 
vagy megöltek bárkit, aki útjukat állta vagy ellenszegült, és együtt elő- 
zönlötték a várost. Sokan estek el a lombardok és a mieink közül is eme 
konfliktus során. 

A városlakók nem mertek szemtől-szemben harcolni a mindenfelől 
beözönlőkkel, akik már majdnem teljesen elfoglalták a várost. Így hát 
minden erejükkel lövedékeket lőttek rájuk a házak tetejéről, tornyokról, 
bástyákról és felsőbb szobákból, küszködtek a támadók visszaszorításá- 
val, ahogyan csak bírtak, de a város addigra már elesett. 

A győztesek a király vezetésével végigsöpörtek a városon, ő volt az 
első minden támadásnál, ő jutott be elsőnek a városba, mindig az élen 
járt, bátorságával példát mutatott katonáinak és megfélemlítette az ellen- 
séget. Nagyjából tízezer ember követte őt keresztül a városon, mindent 
felprédálva. Hallhattad volna a szörnyű siránkozást és hangzavart; itt 
a mieink vitáztak egymással a zsákmány felett, ott a lombardok mene- 
kültek sikítva a félelemtől. Az embereink megkétszerezték csapásaikat 
és kardélre hánytak mindenkit, akit találtak, miként sarló vágja a búzát. 
Amikor a mieink elfoglalták a házakat, a lombardok leugrottak a tetők- 
ről és a felsőbb emeletekről. Jobban féltek ellenfeleik fogságába esni, 
mint szerencsétlenül lezuhanni, mert tudták, milyen kegyetlenek lesz- 
nek velük és tudták, hogy nem nyerhetnek irgalmat, hisz megérdemelték 
a büntetést. A zarándokok gyorsan és határozottan foglalták el a várost, 
nyoma sem volt, hogy bárki is ellenállásra mert volna gondolni. 

Mi mást mondhatnék még? Richard király a háború jogán egyetlen 
ostrommal elfoglalta Messinát, gyorsabban, mint ahogy egy pap elénekli 
a hajnali zsolozsmát. 

Sokkal több városlakó halt volna meg, de az irgalomtól megindítva a 
király elrendelte a megkímélésüket. Ki tudná megbecsülni, mennyi pénzt 

is veszítettek? Minden arany és ezüst és más értékes dolgok, amikre ráta- 
láltak, a hódító sereg tulajdona lett. Továbbá felgyújtották és porig éget- 
ték gályáikat is, így akadályozták meg szökésüket, nehogy visszanyer- 
hessék erejüket. A győztesek elvették maguknak a legnemesebb asszo- 
nyokat. Amikor a nagy vállalkozás bevégeztetett, a franciák mindenütt 
Richard király zászlóit és jelvényeit látták a városfalakon és tornyokon. 
A francia királyt ez oly szörnyen megrázta, hogy egy életre gyűlölet ébredt 
benne Anglia királya iránt. , És csinált magának halálos fegyvereket"? 
egy alkalmas pillanatra, amit később fel is fedett, mikor Normandiára 
támadt." 


XVII. Franciaország királya féltékeny volt, amiért csak az angol 
király zászlói vannak a tornyokon, ezért Anglia királya megalázko- 
dott és beleegyezett, hogy mindkettőjük zászlóit helyezzék el. 

A francia király irigykedett az angol király sikereire. Elviselhetetlen- 
nek találta nemes személyiségét, és sajnálta, hogy nem lehetett része a 
dicsőségben, melyet a másik saját gyötrelmével és kiváló tulajdonságai- 
val nyert el. Dacára a közöttük lévő egyezségnek, nem nyújtott segítsé- 
get Anglia királyának a könyörtelen ellenséggel szemben, habár a szer- 
ződésük pontjai kötelezték volna rá; még akkor sem, amikor már saját 
emberei voltak veszélyben, és szeme láttára folyt a kegyetlen mészárlás. 
Ehelyett összes katonájával visszavonult. Esküjének szemtelen megsér- 
tésével mindenáron feltartóztatta őt, nehogy elfoglalhassa a város kapu- 
ját, amely éppen az ő és emberei szálláshelyénél volt. Miután a város ele- 
sett és az angol király lobogóit elhelyezték a falakon, ahogy korábban azt 
már leírtam, a francia király tanácsadói támogatásával utasítást kül- 
dött Richard királynak, hogy vegye le zászlóit a falak ormairól, és az 
övéit állítsák fel, magasabb rangjának kijáró tiszteletből. 

Eme parancson felháborodva, Richard király visszagondolt az ese- 
ményekre, mérlegelte a társak jogait egy szövetségen belül, és még válasz- 
ra sem méltatta a francia királyt. Nem kívánta feladni azt, amit elnyert 
vagy győzelmével megszerzett, egy olyan embernek a kedvéért, aki nem- 
csak lusta volt, de esküjét is megszegte és ellene cselekedett. 

Közvetítők jártak közben közöttük, és végül Richard király lecsillapí- 
totta felháborodását, a sértő szavak abbamaradtak. Nem állt ellen tár- 
sai rábeszélésének, habár ellenfelei támadásával szemben legyőzhetet- 
len volt. Elfogadta Franciahon királyának követelését, hogy adja át az 
általa elfoglalt tornyokat, és megosszák a foglyokat addig, amíg a tárgy- 
ban Tankred király nem dönt. Így hát ő, aki erős és hajthatatlan volt a 
fenyegetésekkel és kérkedő szavakkal szemben, meghajolt a hízelgésnek 
és könyörgésnek! Egyelőre mindkettőjük zászlóit felállították a falakon, 
de ezzel Richard király próbára tette a francia király megbízhatóságát 
és barátságát. 

XVIII. Hírnököket küldenek Tankredhez, jóvátétel fizetésére uta- 
sítva őt a sérelmekért és a királyné hozományának kompenzálásá- 
ért. Titokban a francia király ezzel ellenkező utasításokat küldött. 

Közös tanácskozás után eldöntötték, hogy hírnököket kellene külde- 
niük Tankredhez, Szicília királyához, hogy fizessen jóvátételt alattvalói 
gaztetteiért, és hogy kiderítsék, mi a véleménye a közelmúltban történ- 
tekkel kapcsolatos teendőkről. Emellett Richard király utasította Tank- 
red királyt, hogy kellő hozománnyal gondoskodjon az ő testvéréről, Szi- 
cília királynéjáról, és fizesse ki neki férje, a megboldogult király kincstá- 
rának ráeső részét, mely jogilag őt illeti. Szó volt egy arany asztalka egyen- 
lő elosztásáról is. Ez ügyben a hírnökök Burgundia hercege, Robert de 
Sabloell és mások voltak, akik nevét nem őrizte meg az emlékezet. 

Ezalatt Franciaország királya még mindig forrongott és emésztette 
az irigység Richard király nemes jelleme és sikere miatt. Kifogásokat 
emelt a város elfoglalásakor szerzett zsákmány kapcsán, és az egyezség 
szerint a részét követelte. Amikor Richard király nem akart engedni a 
követelésnek, erős szavakkal megfenyegette és sértéseket vágott fejéhez. 
Alattomos gyanúsítgatásokkal és hencegő gúnyolódásokkal próbálta fel- 
bosszantani, s megkísérelte úgy beállítani a dolgokat, mintha Richard 
király sértette volna meg egyezségüket és barátságukat. 

Inkább felháborodva, mint megtörve, Richard király elhatározta, hogy 
nem tűri tovább ennek az álnok embernek a társaságát, ezért elrendelte, 
hogy hívják össze hajóit és rakodják fel csomagjait, álljanak készen az 
indulásra. Jobban szerette volna egyedül, csak saját seregével bevégezni 
a zarándoklatot, hogy egyedül csak Isten legyen az ő vezetője és irányí- 
tója, mintsem egy féltékeny emberrel együtt; ahogy a közmondás is tart- 
ja, jobb egyedül lenni, mint rossz társaságban". 

Amikor a francia király tudomást szerzett erről, a viszályt közvetítők 
útján próbálta megoldani. Még egyszer újra szövetkeztek a barátság átvág- 
hatatlan kötelékében, megesküdve a jövőbeli mindenkori szerzemény 
egyenlő elosztására [1190. október 8.]. 


XIX. Tankred király kétértelmű választ ad, ami felbőszíti az angol 
királyt. A lombardok megakadályozzák, hogy emberei élelemhez jus- 
sanak. 

Ezalatt a hírnökök utasításaik szerint teljesítették küldetésüket és 
kikérték Tankred király válaszát. De a király kétértelműen beszélt, hiszen 
biztosította őket afelől, hogy a királyok jóvátételt fognak kapni minde- 
nért, amelyről az ő és az ország mágnásainak tanácsa előtt beszámolnak, 
de csak azután, hogy eldöntik, mikorra, hová és hogyan hívják azt össze. 
Azt mondják, Franciaország királya levelet küldött Tankred királynak 
és megparancsolta, hogy ne adjon helyet az angol király követeléseinek, 
de álljon ellen keményen és mindenben védje meg jogait. Teljesen biztos 
lehet benne, hogy a francia király hűséges lesz hozzá és nem hagyja cser- 

ben Richard király ügyének érdekében. Az igazság kedvéért van egy meg- 
győző bizonyíték a történtekre: Tankred király a francia király követeit 
elhalmozta mindenféle értékcs ajándékkal, de az angol királyéinak még 
egy tojást sem adott. 

Amikor a követek visszatértek és jelentést tettek a királyoknak, Richard 
azt mondta: , Nincs szükség hosszú diskurzusra és elnyújtott beszédekre. 
Ha Tankred király nem akar elégtételt fizetni saját magától, akkor nekem 
kell saját erőmmel igazságot szolgáltatnom." 

Szóval minden zavaros volt. A francia király támogatása felbátorította 
a helyieket, így azok annyira sanyargatták Richard királyt és embereit, 
amennyire csak tőlük telhetett. Megakadályozták, hogy annyi ételt vegye- 
nek, amennyi szükséges volna egy ilyen nagy seregnek és kihirdették, 
hogy semmit sem lehet árulni; a helyi hatalmak így kényszerítették őket 
behódolásra. 


XX. Mategriffun építése és a két király nézeteltérése. 

Richard király rengeteg munkát és figyelmet szentelt egy vár építésé- 
nek, amelyet Mategriffunnak?? hívott. A griffon-ok nagyon felháborod- 
tak, mert arra akarta ezt az épületet használni, hogy őket elpusztítsa. 
Az elkészült építmény egy alkalmatos dombon helyezkedett el a város 
mellett. Mivel a griffon-ok, amennyire csak tudták, megtiltották, hogy 
bármi ételt is el lehessen adni, a sereg nehéz helyzetbe került volna, ha 
nem tudott volna arra támaszkodni, amit a flotta szállított számára. 
Minden gyűlöletüket latba vetették a zarándokok ellen. Próbáltak annyit 
ártani nekik, amennyit csak tudtak. Éjjel őrök őrködtek a városban, míg 
a másik oldalon a zarándokok állítottak őrséget és tettek elővigyázatos 
lépéseket azok támadásai ellen. 

Ezalatt a két király egy nézeteltérés miatt eltávolodott egymástól, 
Franciaország királya nyíltan kezdte támogatni Richard király ellenfe- 
leit. Sok nemes keményen dolgozott a kettejük közötti béke helyreállítá- 
sán, oda-vissza jártak a palota és Mategriffun között, próbálták enyhíte- 
ni a két király haragját. De hiába. Egymást okolták és azt állították, hogy 
jó sok okuk van a sértődöttségre. Egyikük sem volt hajlandó engedni a 
másiknak: a francia király úgy érezte, lealacsonyítaná magát, ha egy 
alsóbbrendű bíráskodására bízná rá magát, míg Richard király úgy vélte, 
méltatlan volna, ha megadná magát egy olyan embernek, akinek tettei 
nem oly lenyűgözőek, mint az övéi. 


XXI. Tankred király békét köt Richard királlyal. 40.000 uncia ara- 
nyat fizet ki a királyné hozományáért és Arthur házasságáért. A király 
és a városlakók szintén békét kötnek. 

Minden bizonytalanul váltakozott, és Tankred király felismerte a kibon- 
takozó veszélyét annak, ha a viszály így folytatódik tovább, mivel megta- 
nulta már, hogy Richard király addig sohasem adja fel, amíg meg nem 

szerzi, amit akar. Így hát nemes hírnököket küldött, hogy békét ajánljon 
és barátságát keresse. Kellően meggyőző módon biztosította, hogy amcny- 
nyire rajta múlik, nem akar tovább dühíteni egy ilyen hatalmas embert, 
mivel azzal saját népét sodorná veszélybe. Ehelyett készen állt pénzt 
ajánlani neki, hogy megkössék a barátsági egyezményt, már ha ő is úgy 
akarja: 20.000 uncia aranyat adna Szicília királynéjának hozományáért, 
aki Richard király testvére volt, és további 20.000-et a lánya hozomá- 
nyaként, aki tehetséges és vonzó, ha Richard király hozzá akarná adni 
unokaöccséhez, Bretagne-i Arthurhoz. 

Richard király beleegyezett ezen feltételekbe, és mindkét oldal kül- 
dönceinek rengeteg munkája után megoldódott a probléma. A pénzösz- 
szeget, azaz a 40.000 uncia aranyat átvették, és a királynét feltétel nél- 
kül átadták fivérének, Richard királynak. A szilárd béke megköttetett és 
írásban is megerősíttetett, minden nézeteltérés megszűnt [1190. novem- 
ber 11.]. 

Amikor Richard király látta, hogy a kívánt jóvátételt átvették, Önszán- 
tából úgy határozott, hogy a Tankred királytól kapott pénzösszeget egyen- 
lően el kell osztani közte és a francia király között. Habár a szövetség fel- 
tételei nem kötelezték arra, hogy a testvére hozományáért kapott pénzt 
elossza, ő pusztán szabad akaratából cselekedett így. Ez dicsőséget és 
helyeslést hozott számára, és bizonyos mértékben eltörölte ellenfelei 
rosszindulatát. 

A tiszteletreméltó Walter tanácsára, aki Rouen érseke volt, kihirdet- 
ték, hogy minden aranyat, ezüstöt és mindenféle pénzt, amelyet a győz- 
tes sereg a városlakóktól zsákmányolt, teljes mértékben vissza kell jut- 
tatni az egyház átkának terhe mellett, így minden helyreállt és béke köt- 
tetett, legalábbis külsőleg ez így látszott. A városiak örvendeztek a biz- 
tonságnak, a zarándokok a békének és a nyugalomnak. Biztosították, 
hogy a városnak nem eshet bántódása, és törvényeket hoztak a béke meg- 
sértői ellen. A városlakók és a zarándokok sértés vagy viszálykodás nél- 
kül jártak ki-be a városba. Mindenhol helyreállt a nyugodt egyensúly. 
Mindenki örvendezett. Most már újból lehetett valós áron árulni az embe- 
reknek és lovaknak szükséges élelmiszereket. A királyok békéje újból 
virágzott, és az igazság közvetítése által a kölcsönös jóindulat helyreállt. 
És bár a francia király külsőleg szeretetet mutatott, a halhatatlan riva- 
lizálás, amely a szívében fogant, tovább élt benne. Féltékeny volt Richard 
király nagyszerű tetteire, , őrzi a régi ravasz rókát romlott szíve 
alján" 


XXII. Tankred király és Richard király Catania városában talál- 
koznak [1191. március I.]. 

Palermóban tartózkodva Tankred király nagyon elámult azon, amit 
Richard király nagyságáról és dicső tetteiről hallott, ezért aztán nemes 
hírnököket küldött hozzá, hogy megkérje, személyesen is találkozzanak 

Cataniában, mondván, igencsak óhajtaná szemtől szemben látni, mert 
korábban nagyon lenyűgözték a jelentések, melyeket kiváló személyéről 
és kivételes vitézségéről hallott. Catania városa félúton fekszik Messina 
és Palermo között. 

Richard király beleegyezett, és elindult a választott helyen találkozni 
vele, útjára legnemesebb hercegeinek dicső csapata kísérete el. Amikor 
a megegyezés szerint találkoztak, kölcsönösen megörültek a másik érke- 
zésének, és már-már fáradtságos volt kimutatni minden megbecsülésü- 
ket a másik iránt. Kölcsönösen egyezséget és békét kötöttek egymással 
szeretetről és szövetségről, melyet minden tisztelettel az örökkévalósá- 
gig megerősítettek. Ekkor az uralkodók fejedelmien bőkezű ajándékokat 
adtak és kaptak. Amikor mindez megtörtént, illő ünnepélyességgel siet- 
ve búcsút vettek. Tankred király visszament Palermóba, Richard király 
pedig Messinába. 


XXIII. Richard bőkezű ajándékokat ad a lovagoknak és a messi- 
nai késlekedés miatt pénzszűkében lévőknek [1191. február]. 

Az egész nyár folyamán a lovagok komoly költségekbe verték magu- 
kat az említett nyugtalanság és zavargás okán, s bosszúsak voltak a hosz- 
szú, hasztalan késlekedés miatt. Tiltakoztak, hogy amíg a testvéreik Krisz- 
tusban folyamatosan Akkon ostrománál küzdenek, addig ők Messiná- 
ban csak feleslegesen elfecsérlik az időt. Már majdnem mindenüket felél- 
ték, amijük volt, de hasztalanul, mivel vissza kellett adniuk azt, amit a 
háború jogán prédául szereztek a város elfoglalásakor és kifosztásakor. 

Megindíttatván a széles körben elterjedt panaszoktól, Richard király 
minden várakozást felülmúlt fejedelmi bőkezűségével: a szükségben lévők- 
nek rangjukhoz illően annyi ajándékot adott, hogy az több mint elég volt. 
A lovagokat roppant mód megvigasztalta a nagylelkű ajándékosztás arany- 
ból, ezüstből és más dolgokból. Nemes palesztin"! asszonyok, özvegyek 
és szüzek, akik megfosztattak örökségüktől és száműzettek hazájukból, 
szintén bőséges javakat kaptak. Ezen tettével Richard király elnyerte 
mindenki elismerését és szeretetét. Valóban, legalább 100 shillinget ado- 
mányozott még a gyalogosoknak és alacsonyabb beosztású fegyveresek- 
nek is! Példája arra indította a francia királyt, hogy ő is számos ajándé- 
kot adjon embereinek. Így hát újból kivirágzott az öröm az emberek között, 
és azok, akiket összetört a bánat, felvidultak a kellemetes bőkezűségtől. 


XXIV. Richard fényes ünnepséggel tartja meg a karácsonyt. Meg- 
hívja Mategriffunba egy lakomára Franciaország királyát és minden 
embert, majd ott nagylelkűen ajándékokat oszt. 

Közeledett karácsony nemes ünnepe, melyet oly kitüntetett ünne- 
péllyel kellene megtartani, hisz lényegesen fontos szerepet játszott az 
emberiség megváltásában. Az ünnepség fényét növelendő, Richard király 

tiszteletteljesen vacsorára hívta a francia királyt. Egy kikiáltón keresz- 
tül minden lelket elhívott, hogy töltsék vele a nagy napot örömben és 
boldogságban. 

Kérésére eljött a francia király is, bárók nagy sokaságával. Rengeteg 
ember érkezett. Mit mondhatnék még? Nem nehéz erőltetni azt, amire 
egyébként is van hajlandóság! Akart-e volna bárki is szándékosan távol 
maradni Richard király lakomájától? Tisztességesen fogadták őket Matc- 
griffunban, a helyiek támadása ellen épült várban, és rangjuknak meg- 
felelően mind asztalhoz ültek. Ki tudná felsorolni a sokféle fogást, az ita- 
lok fajtáit, vagy a szépen öltözött szolgák hadát? Ha tudni akarod, becsült 
fel magadban Richard király nemes személyét és következtesd ki belőle, 
mily fenséges lakoma is volt az! Nem láthattál semmi oda nem illőt vagy 
nem helyénvalót, minden drága és csodálatos volt. A kupák és tálak, 
melyekben az ételt és italt hozták be, mind arany és ezüst, az összes edény 
arany és ezüst, gyönyörűen tekervényes dombormívekkel díszítve, vagy 
emberek és állatok alakjaival finomat metszve és vésve, drágakövekkel 
kirakva. Ezen túl , mindenekfelett a boldog arcok közelsége" biztosítot- 
ta a vendégek általános kényelmét. 

Mit lehetne még mondani azon kívül, hogy mindenki nagyon jól érez- 
te magát az ételek és italok bőséges választékában és a szolgák vidám 
tréfái közepette? 

Amikor a bőséges lakoma véget ért, Richard király sokféle kivételes 
és értékes kincset osztott szét. A francia király felé mutatott tiszteletből 
barátságosan arra kérte őt, válassza ki magának a legértékesebb kin- 
cset. Hovatovább, hogy az ünnepélyt tökéletesen fejezze be, Richard király 
rangjuknak megfelelően minden embernek ajándékokat adott, megszám- 
lálhatatlan értékben. Ugy tartotta, hogy elpazarolja azt a napot, amikor 
semmit sem adományoz. Nagylelkűsége csak Titus császáréhoz hason- 
lítható, ki jobbját segítségre emelte". 


XXV. A pisajak és genovaiak megtámadják az őröket Richard király 
hajóin. 

Ugyanezen a napon a pisaiak és a genovaiak lerészegedtek a tiszta 
bortól, és Richard király hajóin az őrökre támadtak. Kemény támadást 
indítottak, vad rohamuk mindkét féltől sok áldozatot követelt. A követ- 
kező nap felidézték az előző napi mészárlást és mintha bánták volna, 
hogy nem fejezték be a munkát, szándékosan újból megtámadták a király 
embereit. Amint kegyetlenül gyilkolták egymást, Richard király rájuk 
rohant. Nagy nehczen sikerült megfékezni könyörtelen dühöngésüket, 
és szétválasztani őket. 


XXVI. Eleonóra királynénak és Berengariának, Richard király 
leendő feleségének érkezése. Először Franciahon, majd Anglia kirá- 
lya távozik a Szentföldre. 

Urunk 1191. évében, mikor a vasárnap betűje az "F" volt, az emberek 
már örvendeztek a nappalok meghosszabbodásának a havas és unalmas 
téli hónapok után. Hosszú messinai tartózkodásuk során beleláradtak 
a tétlenségbe, de csak most lett alkalmas az idő a kihajózásra. A király 
az egész sereggel, ahogyan az már elmondatott, Szent Mihály napjától 
egészen Nagyböjt végéig tartózkodott Messina városában. 

Tanácskoztak az átkelésről, állítván, hogy a további késlekedés több 
okból is hátrányos lenne, Csendesebb időjárás jön; ha tovább marad- 
nak, készleteik is kifogynak; tétlenek, és így nem valósítanak meg terve- 
ikből semmit. Rokonszenveztek azokkal, akik az ostromban viaskodnak, 
és most is azon sajnálkoznak, hogy ilyen sokat késlekedik a segítség. 

Amíg elrendezték a dolgokat az utazás megkezdéséhez, követek jöt- 
tek futva, hogy tájékoztassák Richard királyt: anyja, Eleonóra királyné 
utána siet. Nagy távolságot tett már meg, és most közel ért, s magával 
hozott egy nemes ifjú hölgyet, Navarra királyának (VI. Sancho) leányát. 
A neve Berengaria volt, és ő volt a király jövendőbelije. Méltóságteljes 
viselkedése és királyi születése miatt Richard már akkor is, mikor még 
csak Poitu grófja volt, vonzódott hozzá és vágyott rá. Ezért hát atyja, 
Navarra királya Richard király anyjára bízta őt, hogy el tudja vinni Richard- 
hoz, aki a tervezett tengeri utazás előtt feleségül vehetné. Érkezése min- 
denkit felvidított. 

Ezalatt Franciaország királya előkészületeket tett utazásához és min- 
den felszerelésének elszállításához. Kedvező szélnél teljes flottájával 
kihajózott a Gyümölcsoltó Boldogasszony napja utáni szombaton (1191. 
március 30.]. Amikor kifutott, Richard király és legrangosabb nemesei 
elkísérték őt egy darabig. Ugyanakkor Richard király még nem állt készen 
az indulásra: még nem gyűjtötte össze minden hajóját, hogy rájuk rakod- 
ja lovait és csomagjait, még nem volt meg az összes szükségesnek vélt 
utánpótlás, és mint már mondtuk, híreket kapott, hogy anyja és a fen- 
tebb leírt fiatal leány jön hozzá. Így, miután a francia király békében 
távozott, átkelt a Farón Reggio városába, mivel megtudta, hogy anyja, a 
királyné és Berengaria már ott várja. Nagy örömmel fogadta és magával 
vitte őket Messinába. 

Rövid ott tartózkodás után hazaküldte anyját, a királynét, és meg- 
kérte, hogy legyen királyságának gondnoka az erényes Walter roueni 
érsekkel együtt, akiről már szóltam. Gilbert de Gascuil is visszatért velük. 
Gilbert árulásának volt köszönhető, hogy a francia király később meg- 
szerezte Gisors híres várát, amely egy komoly erősség volt Franciaor- 
szág és Normandia határán, s az ő őrizetére volt bízva. De Richard király 
a fent nevezett ifjú hölgyet, mintha már a felesége volna, magával vitte. 


Eleonóra királyné egy uszállyal Salernóba ment, majd onnan folytatta 
útját Normandiába. 

Minden szükséges dolgot előkészítve az utazásra, Richard, amilyen 
gyorsan csak tudta, sietve követte Franciaország királyát, ahogyan arról 
megegyeztek. Robert de Thornham-et [ Turnham)] nevezte ki a flotta irá- 
nyítására és felügyeletére. Eztán említett menyasszonyát és megözve- 
gyült testvérét, Szicília királynéját előreküldte a hajók első sorába, melye- 
ket közkeletűen dromond-oknak hívtak. Egyenesen kelet felé vitorláz- 
tak. A hölgyek védelmére és szolgálatára számos lovagot és temérdek 
szolgát nevezett ki. Ezek a hajók súlyuk miatt lassabbak a többinél, de 
erősebb felépítésűek. 

A gályák nagy sokasága nem indult meg, amíg azt a király nem enge- 
délyezte, mivel elővigyázatos volt a problémákkal szemben. Ekkor, búcsút 
intve a helyieknek, az egész sereg indulásra felkészülten fedélzetre szállt. 
Amikor a rengeteg hajó készen állt, az evezősök meghúzták a lapátokat 
és kifutottak az óceánra, átadták magukat a kedvező szeleknek és hullá- 
moknak. Messina városa egyedüliként és jogosan dicsekedett azzal, hogy 
soha korábban ilyen nagy flotta nem hagyta el partjait, és talán soha 
többé nem is fogja. 

Franciaország királyának távozása után a tizenhetedik napon, azaz 
a Virágvasárnap utáni szerdán [1191. április 10.] Richard király hatal- 
mas hajóflottájával követte őt. A szél fújása szerint váltakozva vitorláz- 
tak és eveztek, áthaladtak a Faro közepén, és kijutván a nyílt tengerre, 
próbálták maguk előtt látótávolságban tartani a dromond-ok egyenes 
vonalát. A király leszögezte, hogy amíg csak lehetséges, a hajók nem vál- 
hatnak szét, kivéve, ha a vihar szétszórja őket. Ezért a gályák szándéko- 
san lassítottak, hogy a lassabb teherhajók flottillája mellettük marad- 
hasson a többség védelme és a gyengébbek kényelme érdekében. 


XXVII. A szelek eleinte csendesek, majd felkavarják a tengert. A 
veszélyek, melyeket Richard király flottájának át kellett vészelnie 
Krétáig, majd Krétától Rhodosig. 

Majd hirtelen úgy éreztük, a szél abbamarad, így hát lehorgonyoz- 
tunk és egy helyben maradtunk Calabria és Mont Gibel [Monti Iblei) között. 
Következő nap, Nagycsütörtökön [április 11.) Ő, aki , kihozza a szelet az 
ő rejtekhelyéből",? egész nap fúvó szellőt küldött nekünk, de ez oly gyen- 
gc volt, hogy a flotta csak nagyon lassan haladt. A következő éjszaka tel- 
jes csend volt. Nagypénteken [április 12.] viharos ellenszél támadt bal 
felől, és ,az örvénylő tenger mélyéből felkavart" hosszú hullámokat 
keltett. Mindenki megrémült az ütköző hullámok törésétől, és a viharos 
szélberi a hajódeszkák ropogásától. A tengerészek teljesen kimerültek a 
széllökésekkel szemben, mert a kormányrúddal nem tudták irányítani a 
hánykódó hajót. A hajók sora megtört és különféle irányokba szóródtak, 

nem tudván, hogy merre tartanak. Ekkor egyedül Istenre bízták a kor- 
mányzást, mivel úgy vélték, itt ember már nem segíthet. A Megváltó ked- 
véért, aki önszántából elviselte érettünk a meg nem érdemelt szenvedést 
eme napon, elhatároztuk, hogy türelmesen viselünk mindent, amíg azt 
az emberi gyöngeség engedi. 

Ahogy a messze szóratott hajók külön sodródtak, a hánykolódás miatt 
az emberek rosszullétet kezdtek érezni gyomrukban. A tengeribetegség 
miatt alábbhagyott elővigyázatosságunk! Amint eljött az este, a szél ereje 
és a haragos tenger fokozatosan lecsillapodott. Ami szellő még maradt, 
az kedvező volt, így a tengerészek visszanyerték erejüket, és próbálták 
egyenesen folytatni az utat. 

Mindezen zűrzavarban a király rendületlen maradt. Sosem hagyott 
fel mások bátorításával és arra ösztökélte őket, hogy legyenek magabiz- 
tosak és bízzanak a körülmények javulásában. Az volt a szokása, hogy 
hajóján egy mécsesben hatalmas gyertyát tartott meggyújtva, amit a 
magasba helyezett, hogy fényt adjon mindenkinek és a tengerészek szá- 
mára mutassa az utat. Nagyon tapasztalt hajósai voltak, akik, amíg az 
embertől telik, ellenálltak a szélnek. Így hát mindahányan, amíg csak 
bírták, küzdöttek, hogy a király égő fényétől vezérelve kövessék hajóját. 

A királyi bárka mozdulatlan maradt és arra várt, hogy a viharban 
szétszóródott flotta a fényt látva köréje gyűljön. Úgy törődött ő a flottá- 
val, mint a kotlós a csibéivel! 

A következő éjjel kedvező széllel vitorláztunk, anélkül hogy veszede- 
lembe vagy akadályokba ütköztünk volna. Ugyanez volt a helyzet Húsvét 
szombatján [április 13.] és Húsvét ünnepének szent napján, majd onnan- 
tól egészen szerdáig [április I7.]. Ezen a napon pillantottuk meg Kréta 
szigetét. A király oda tartott, hogy pihenhessen és összevárja a flottát. 
Mind összegyűlt 25 hajó kivételével, ami miatt a király roppant dühös 
lett. Kréta szigetének meredek hegyei között van egy csúcs, amely maga- 
sabb a többinél, és Camelnek hívják [Idhi Óros avagy Ida hegy]. A tenge- 
részek, akik ismerik ezeket a vizeket, azt mondják, a sziget eme pontja 
félúton van a szicíliai Messina és a palesztinai Akkon városa között. 

Következő nap, csütörtökön [április 18.] a király és a teljes sokaság 
visszatért a hajókra. Vitorlát bontottak és folytatták az utat, de amikor 
leszállt azt est, a szél felerősödött. Habár nem túlzottan, de azért elég 
erősen tolta előre a bárkákat, megdagasztotta a vitorlát és kissé meggör- 
bítette az árbocrudat, hogy úgy nézett ki az egész flotta, mint repülő 
madarak serege. Ilyen szél fújt egész este, s hajnalra leeresztett vitorlák- 
kal az egész hajóhadat gyorsan a Rhodos nevű szigetre repítette. 

Nem volt számunkra kikötő, melybe bekormányozhattuk volna hajó- 
inkat, mivel még egészen a part közelében is mély volt a víz. Mégis üdí- 
tően pihentünk itt, mely pihenés édes volt, hisz oly régen vártunk már 
rá. A rhodosi partraszállást követő hétfőig [április 22.] itt maradtunk. 

Rhodos városa egykor hatalmas lehetett, majdnem annyira, mint Róma. 
Szinte lehetetlen elképzelni, milyen is volt, mert oly sok romos ház és 
torony áll itt még most is; és sok más figyelemreméltó és csodás míves- 
séggel készített fal és épület romja is megtalálható. Pár kolostor még 
megmaradt, de nagyrészt már elhagyatottak, bár a régi korokban sokan 
éltek bennük. A várost mostanra már lerombolta az idő, de hatalmas 
kiterjedése bizonyítja, hogy valaha nagyon sokan lakták. Néhány lakót 
még lehet találni, de csak nagyon keveset, ők a szükséges élelmiszereket 
adták el nekünk. 

Mivel a király beteg volt, pár napig itt maradtunk. A király várt az 
elvesztett és eltévedt hajók és gályák érkezésére, melyek korábban min- 
dig kísérték őt. Kérdezősködött Ciprus barbár, zsarnok császáráról, aki 
fel szokta tartóztatni a szigetén partraszálló zarándokokat. 


XXVIII. Richard király az öblön keresztül elhagyja Rhodost. A 
királynék érkezése Ciprusra. 

Rhodos gazdag és termékeny sziget. Miután tíz napot töltöttünk itt, 
visszatértünk a [lottához és folytattuk utunkat május első napján. Kife- 
szített vitorlákkal az egész tenger legveszélyesebb helyére jutottunk, 
melyet Satalea-öbölnek hívnak [ Antalya-öböl]. Négy tenger találkozik itt 
állandó harcban, és összeütközésükkor egymást szorítják vissza. Be akar- 
tunk hajózni az öbölbe, de ekkor szembeszél támadt és visszatolt ben- 
nünket a kiindulópontig! A szél állandóan változtatta irányát, s ekkor 
szinte azonnal hátulról zúdult ránk, még erősebben és félelmetesebben, 
mint korábban, és erős fuvallattal az öbölbe juttatott minket. Erejétől 
tartva, amennyire tőlünk tellett, azon voltunk, hogy gyorsan átjuthas- 
sunk ezen a veszélyes helyen és a tomboló hullámokon. Mindig a királyi 
hajó járt elől, ami változatlanul tartotta az útvonalat. 

Amikor az idő lecsillapodott, a király fürkészni kezdte a tájat, és a 
nyughatatlan tengeren keresztül látta, amint egy hatalmas hajó tart felé. 
Olyan volt, amelyet buss-nak?" hívnak. Jeruzsálem földjéről tért vissza. 
Kíváncsian, hírekre szomjazva követeket küldött a hajó legénységéhez 
Akkon ostromával kapcsolatos kérdésekkel. Faggatásukra azt felelték, 
hogy a francia király biztonságban megérkezett az ostromhoz és buzgón 
hozzákezdett az ostromgépek készítéséhez, miközben várja az angol király 
érkezését. A francia király Akkon kikötőjében szállt partra a Húsvét utáni 
szombaton [április 20.], és nagy elhivatottsággal rengeteg figyelmet és 
erőfeszítését fordított a város bevételére. Kőhajítókat állíttatott szembe 
az Átkozott Toronnyal? - a francia király emellett a torony mellett ren- 
dezte be szállását - és a falak lerombolására más ostromgépeket ís állít- 
tatott. A város körüli árkokat feltöltötték földdel, az ostromgépeket a 
falakhoz vitték, a kőhajítók folyamatosan lőnek, és ezért a fal részben 
már leomlott. De a törökök visszavágtak és nem sokkal később sikerült 

felgyújtaniuk a kőhajítókat. Amikor a buss-on utazó hajósoktól Richard 
király ezt megtudta, mély boldogság töltötte el. Eztán figyelmét más nyo- 
masztó dolgokra fordította. Küzdenie kellett az alkalmankénti kedvezőt- 
len szélronhamokkal. Mégis, némi idő és némi erőfeszítés múlva flottája 
már nem tudott előrehaladni az ellenkező irányból fújó szelek miatt, a 
folyton hömpölygő hullámokkal szemben. Hullámokon hánykódva visz- 
szakényszerültek a mélyebb vizekre. Mégis a Lyonból indult buss, ame- 
lyen a királynék utaztak, már partot ért Limassolnál Ciprus szigetén. 
Még nem szálltak partra, de lehorgonyoztak és a nyílt tengeren várakoz- 
tak. 


XXIX. A sok szerencsétlenség, amely a Szentföldön esett. A Cip- 
rus császára által okozott sérelmek. 

Jeruzsálem földje valamiben bűnös lehetett, hogy így kiérdemelte a 
szenvedést és a szörnyű büntetést. Annak kellene lennie, hisz oly sok 
akadály hátráltatja segítőit és késlelteti jóakaróit. Ennél viszont sokkal 
inkább hihető, hogy védői gonoszsága okozza a hosszú késést, és tartóz- 
tatja fel oly sokáig a megváltást. Tiszta bizonyíték van rá, hogy az isteni 
segítséget megtagadják e földtől , azon a földön lakó népnek gonoszsá- 
gáért".? Ennek eredményeként a kiváló férfiak, akiktől a támogatást 
várták, valamilyen módon mindig elvonattak tőlük. Mihez kezdhetnénk 
Németország hatalmas császárának halálával, kinek dicsőséges indulá- 
sát megszégyenítette idő előtti halála? Vagy ki tudná leírni a dicső és 
roppant gazdag angol Henrik király halálának szomorúságát? Az ő pén- 
zével Tyros városa sértetlenül megőriztetett volna, és arra is lett volna 
remény, hogy a Szentföldet visszaszerezze bölcsességével és okosságá- 
val. Mit mondhatnánk Vilmos, a nagy szicíliai király haláláról? Miután 
mindennel elkészült zarándoklatára, és számos alkalommal küldte el az 
oly sokszor áhított segítségét, a váratlan halál elragadta őt. Mindezen 
dolgok, s ezek mellett sok más is, csak fokozták a Szentföld visszaszerzé- 
sének nehézségét. Ezek már magukban is elég rosszak lettek volna. 

Egy dolog azonban túltett ezeken. Ezalatt Ciprus szigetét értem, amely- 
től Jeruzsálem földje évente nem csekély jótéteményhez jutott. De most 
a zsarnok miatt, aki a szigeten a császári hatalmat bitorolja, ledobták az 
engedelmesség igáját és megtagadták, hogy bármit is adjanak. Ezt az 
embert Cursacnak hívják [Kur Isaac azaz Izsák úr, Komnénosz Dukász 
Izsák] és a gonosz emberek között ő volt a leggonoszabb. Hitetlenségé- 
ben felülmúlta Júdást, árulásban Ganelont." Szégyentelen elhatározás- 
sal mindenkit üldözött, aki a keresztény vallást vallotta. Úgy mondták, 
barátkozott Saladinnal [Salah ad-Din Yüsuf ibn Ayyübj)], és szövetségük 
jeleként és tanúbizonyságaként ittak egymás véréből, mintha a vér külső 
összekeverése belsőleg is összekapcsolná őket. Később tiszta bizonyíté- 
kok kerültek elő arra, hogy ez valójában meg is történt. A szövetség által 

megnőtt a zsarnok magabiztossága és minden rá vonatkozó engedelmes- 
séget megtagadott, jogtalanul bitorolva a császári címet. El szokta fogat- 
ni a zarándokokat, akik a szigetre jönnek, akár önszántukból tették azt, 
akár a viharos szelek vetették oda őket, és a gazdagokért váltságdíjat 
követel, a szegényeket pedig szolgaságba veti. 

Továbbá, amikor tudomására jutott, hogy ismeretlen flotta ért a par- 
tokhoz, elhatározta, hogy akik a fedélzeten vannak, azokat elfogja, rab- 
ságba veti és szokása szerint pénzüket is elrabolja. 


XXX. A hajótörés és azok a szerencsétlenségek, amelyeket közü- 
lünk szenvednek el néhányan. Elfogják és bebörtönzik őket, de kitör- 
nek és győzelmet aratnak a ciprusi szigetlakók felett, 

Szent Márk evangélista napjának előestéjén (1191. április 24.], nem 
sokkal napnyugta előtt sötét felhők lepték el az eget. Hirtelen viharos 
szél támadt, a vitorlázó hajókra rontott és óriási hullámokat vetett. Richard 
király hajói közül néhányat szétszórt a viharos szél, melyek eztán meg- 
próbáltak partra jutni Cipruson, de nem tudták elérni a partot és a viha- 
ros szél visszavetette őket, így a szikláknak csapódtak. Bár a tengeré- 
szek megpróbáltak minden erejükkel ellenállni a tomboló szélnek, a király 
három hajója nem messze a szárazföldtől összezúzódott a hullámok roha- 
mában, és a rajtuk lévők közül néhányan megg is fulladtak. Mások vala- 
hogyan képesek voltak megragadni a hajó felszereléséből néhány dara- 
bot, őket a hullámok vagy inkább a vihar partra vetette, szétzúzva, kime- 
rülve, mezítelenül és pénz nélkül. 

A megfulladtak között volt Roger Malchiel, a király pecsétőre, a nála 
tartott pecsét pedig elveszett, de később a kavargó hullámok partra vetet- 
ték Roger holttestét, és valami közember megtalálta a pecsétet is, majd 
elvitte a sereghez, hogy ott eladhassa. Visszavásárolták, és így visszaju- 
tott a királyhoz. 

A helyiek örömmel hagyták a hajótörésből megmenekülteket partra 
szállni, és úgy tettek, mintha szándékaik békések volnának. Úgy mutat- 
ták, hogy megsajnálták őket szerencsétlenségükért, és egy környékbeli 
várba vitték őket, hogy felgyógyuljanak. Azoktól, akik biztonságban és 
épségben szálltak partra, elvették fegyvereiket és hasonlóképpen őrizet- 
be vették őket. Azt állították, hogy az ő érdekükben cselekednek így, 
mert ha felfegyverkezve jönnek, kémeknek és hódítóknak látszanak. A 
griffon-ok felszólították őket, hogy ne merészeljenek semmit sem csinál- 
ni, míg ők nem beszéltek a sziget császárával. 

Nemeseink sajnálták a hajótörött, fogságban tartott társainkat, ezért 
ruhákat és más szükséges dolgokat küldtek nekik. Stephen de Turnham 
[Thornham)], a király udvarmestere és kincstárnoka szintén rengeteg 
szükségleti cikket küldött nekik, de amikor az elérte a vár kapuját, ahol 
tartózkodtak, mindent, amit a fogvatartottaknak küldtek, a griffon-ok 


és városőrök felprédáltak, holott ellenségességüket még nyíltan ki sem 
mutatták. Hízelgéssel és álnok szavakkal becsapták őket, mondván hogy 
nem távozhatnak addig, amíg a történtekről nem értesítették a császárt, 
és álnok módon azt ígérték, hogy ez idő alatt ellátják őket mindennel. A 
tartomány bárói egybegyűltek és eldöntötték, hogy csalárd módon annyi 
zarándokot ejtenek fogságba, amennyit csak tudnak, majd megölik őket. 

Amikor a mieink erről tudomást szereztek, önszántukból bezárkóz- 
tak a várba, hogy ott keményen védekezhessenek. A helyiek megölték 
néhányukat és megostromolták a várat. A zarándokok, mérlegelve a fenye- 
gető veszélyt, tanácskozást tartottak és úgy döntöttek, inkább vállalják 
a csata kockázatát, mintsem hogy éhezzenek vagy a kereszténység ellen- 
ségeinek kezei közé jussanak. Így csapatokba rendeződve kitörtek a vár- 
ból a mezőre. Fegyvertelenek voltak, a helyiek körbevették és elkezdték 
lemészárolni őket. Ekkor a keresztények a kétségbeesésükből bátorsá- 
got kovácsoltak és minden tőlük telhető módon igyekeztek ellenállni. 
Nem tudtak nagy öldöklést véghezvinni támadóikon, mivel mindössze- 
sen csak három íjuk volt, melyeket a helyiek tudtán kívül tartottak maguk- 
nál. 

Ezek egyike volt Roger de Harcourt, egy roppant vitéz lovag. Megült 
egy kancát, 9 amit éppen ott talált, és azonnal szétverte és megfutamí- 
totta a griffon-ok tömegét. A normann Guillaume du Bois úgyszintén: ő 
roppant gyakorlott íjász volt, fáradhatatlanul nyilazott és repítette a 
lövedékeket minden irányba, s így megfutamította az ellenséget. 

Amikor a hajón lévő lovagjaink tudomást szereztek a történtekről, 
felfegyverkeztek és a segítségükre siettek. A griffon-ok sokféle módon 
próbálták akadályozni a partraszállást: íjakkal és számszeríjakkal lövöl- 
döztek. Ekkor a zarándokok Isten védelme alá helyezték magukat, kiro- 
hantak a hajókból és veszteség nélkül elérték a kikötőt. Társaink ekkor 
törtek ki az említett várból. Folyamatosan védvén magukat elértek a 
kikötőbe, ahol már a mi embereinket találták, akik éppen a hajókból rohan- 
tak ki és minden erejükkel a griffon-ok ellen harcoltak. Két seregünk 
egyesítette erejét, megfutamították a helyieket és elfoglalták a kikötőt. 

Ott állt a királyné buss-a, mint már az fentebb elhangzott. A buss még 
a király érkezése előtt biztonságosan megérkezett Limassol kikötőjébe, 
de a fedélzeten lévők nem mertek partra szállni, mert nem ismerték az 
ország állapotát, valamint féltek a császár kegyetlenségétől és árulásá- 
tól. 


XXXI. Richard király érkezése Ciprusra. 

Ahogyan közeledett az aznap este - mindez csütörtökre esett -, és a 
zarándokok megszöktek az említett várból, ahogyan azt már korábban 
elmondtam, Ciprus császára megérkezett, mert hírét vette a zarándo- 
kok jövetelének [május 2.]. Amikor a zarándokok panaszkodni kezdtek 

neki az őket ért sérelmekről és a tőlük elvett pénzről, a császár megígér- 
te nekik, hogy teljesen új ruhákat kapnak és a hajótöröttek pénzét visz- 
szaadja nekik. Biztosítékként, hogy állja a szavát, négy túszt is adott. A 
feltételek szerint a zarándokok szabadon járhattak ki-be Limassol váro- 
sába. Ezalatt a császár összehívta egész birodalma összes harcosát, és 
így egy nagyon erős hadsereg állt rendelkezésére. 

Az érkezése utáni napon a császár barátságos, de csalárd szavakat 
fogalmazva, üzenetet küldött a királynéknak. Értesítette őket, hogy bíiz- 
tonságban partra szállhatnak, szavát adja, és biztosak lehetnek benne, 
hogy embereitől nem szenvednek el semmiféle bajt vagy sérelmet, ám 
elutasították az ajánlatát. Következő nap a császár sok ajándékot kül- 
dött nekik, irántuk tanúsított megbecsülése jeléül: kenyeret, koshúst és 
kiváló ciprusi bort, amelyről azt mondják, hogy a legjobb a világon. 

Harmadik nap, vasárnap újból megpróbálta hízelgéssel és csalással 
behálózni a királynékat, akik szorult helyzetben voltak. Habozni kezd- 
tek és aggódtak, ha engednek a császár rábeszélésének, fogságba ejtik 
őket, másrészről attól tartottak, hogy ha állhatatosan visszautasítják, 
rájuk fog támadni - még nem tudtak a király érkezéséről és a királyi 
flotta sikeréről. Annak érdekében, hogy időt nyerjenek a császártól, dip- 
lomatikus választ adtak és biztosították róla, hogy a következő napon 
partra szállnak, és magukat a császár ítéletére bízzák. Az ígéretet hallva 
a császár megnyugodott. 

Mialatt a királynékat égetően gyötörte az aggodalom, Isten hamaro- 
san segítséget küldött nekik. Ugyanezen vasárnap, mialatt szomorúan 
tárgyalták és siratták helyzetüket egymás között, valamint a tengert vizs- 
latták, két hajó tűnt fel a távolban, feléjük vitorlázva, apró varjakként 
hánykódva a tajtékzó csúcsok és tornyosuló hullámok közepette. A király- 
nék és kíséretük nem tudták eldönteni, hogy mik volnának azok, de ekkor 
még több hajót pillantottak meg. A rengeteg bárka közvetlenül az előbb 
feltűnteket követte nagy sebességgel, és egyenesen a kikötő felé halad- 
tak. Gondolván, hogy ez a királyi flotta, nagyon megörültek, annál is 
inkább, mert azoknak a legszívesebb a segítség, akik éppen rászorulnak. 

Tehát annyi kellemetlen próbatétel után, Isten vezérletével Richard 
király Ciprus szigetére ért. Olajban főtt Szent János ünnepén [május 6.] 
a király egész kíséretével megérkezett Limassol kikötőjébe, habár még a 
fedélzeten maradt. 


XXXII. Richard király és hada megfutamítja a császárt és sere- 
gét, először egy tengeri összecsapásban, majd egy szárazföldi csatá- 
ban. 

Amikor a király megtudta, hogy a hajótöröttek milyen veszélyben 
voltak, és hallott más, ezidőtájt történt dolgokról is, igencsak elszomoro- 
dott. A következő napon, azaz hétfőn két lovagot küldött követként a csá- 

szárhoz. A maga és emberei számára minden elszenvedett rosszért jóvá- 
tétel gyanánt a császár barátságát kérte és azt, hogy a hajótöröttek java- 
it teljes mértékben juttassák vissza nekik. A császár roppantmód felhá- 
borodott ezen. Mintha a lehető legnagyobb sértést ejtették volna rajta, 
káromló szavakban tört ki. , Pfúj, uraim!" - mondta gúnyosan a király 
hírnökeinek: Anglia királya egy senki volt a számára. Roppant büszke 
volt bitorolt császári rangjára, és oly soká tartó büntetlenségében oly- 
annyira elbizakodott, hogy most már azt hitte, bármit megtehet. 

A követek jelentették a választ a királynak, aki feldühödve a császár 
gőgjén, a sértő válaszon és a saját embereit ért veszteségen, minden embe- 
rének kihirdettette a parancsot: , Fegyverbe!" Ők azonnal engedcelmes- 
kedtek. 

Amint felfegyverkezett, ő és harcosai kis hajókon, melyeket sneká- 
knak neveztek, előrementek, hogy elfoglalják a kikötőt. Amint partra 
szálltak, a császár nagy sereggel fogadta őket. Minden módon lehetet- 
lenné akarta tenni, hogy a kikötőbe jussanak, mindenféle akadályokat 
és gátakat emelt a kikötő bejárata köré. Házak ajtait és kitört ablakokat, 
hordókat, cölöpöket, padokat, padlódeszkákat és hosszú fadarabokat 
fektetett keresztbe. Voltak ott mindenféle pajzsok és régi gályák, más 
ódon, elhagyatott és rothadásnak indult lehorgonyzott hajók s minden- 
féle eszközök. Röviden, a griffon-ok a partraszállás megakadályozására 
összegyűjtöttek a parton minden mozdítható dolgot fából vagy kőből, 
amit Limassol városában találtak. 

A császár teljes fegyverzetben, seregével együtt fel-alá masírozott a 
parton. Mily szépen voltak a császár katonái felszerelve - fegyverzetük 
igazi mestermunka; ruházatuk sokféle színű, a legdrágább anyagokból; 
habzó csataméneken lovagoltak, amelyek csak úgy rágták a zablát, s gyö- 
nyörű öszvéreik is voltak. Csatára készen fel-alá vonultak számtalan 
zászlóval, a drága szalagok csak úgy lobogtak a szélben. Ennek a bemu- 
tatónak vagy az volt a célja, hogy elrettentsék embereinket a továbbnyo- 
mulástól, vagy az, hogy sokkal hatásosabban bocsátkozhassanak velük 
csatába. Amint a mieink felkészültek a partraszállásra, szörnyű, kutyák 
ugatásához hasonló kiáltásokkal próbálták összezavarni őket. Mocsko- 
lódásokat zúdítottak ránk, mintha ebek lennénk, és azzal gúnyoltak ben- 
nünket, hogy a lehetetlenre vállalkoztunk. 

Volt a parton néhány számszeríjászuk, íjászuk és öt jól felszerelt gályá- 
juk, tele tengeri csatában járatos fiatal harcosokkal. Úgy tűnt, a mieink 
nem érnek fel velük: keményen eveztek, hogy elfoglalhassák a lezárt kikö- 
tőt, így apró törékeny csónakjaikban kitették magukat az ellenség táma- 
dásának, és komoly hátránnyal is indultak, mivel fáradtak voltak a hosz- 
szú és folytonos tengeri hánykódástól, és emellett nem voltak lovaik, 
fegyvereik cipelése pedig nehéz és fárasztó volt. Másrészről a helyiek a 
saját földjükön harcoltak és úgy rendeztek el mindent, ahogyan akartak. 

Így hát, amint a mieink rendben közeledtek csónakjaikon, elhatároz- 
ták, hogy a legközelebb esőket támadják, azaz a számszeríjászokat és íjá- 
szokat, akik a gályákból lőttek rájuk. A mi számszeríjászaink megcéloz- 
ták őket. Hosszasan nyilazták egymást, így nagyon sok griffon-t megöl- 
tek, a többi pedig visszavonult, mert nem bírta elviselni támadásunk 
súlyát. A röpködő nyilak sűrű felhője alatt, hogy elkerüljék azokat, hár- 
man vagy négyen feladták a küzdelmet és a tengerbe ugrottak, alámerül- 
tek és a hullámokba vesztek, valamint menekülés közben egymást tipor- 
ták. 

Embereink elfoglalták a gályáikat, s eközben hajóink is elérték a szá- 
razföldet. Ekkor számszeríjászaink és íjászaink első sikerükön felbáto- 
rodva nyilakat zúdítottak a kikötő őrzőire. A griffon-ok nem állhatták a 
mieink támadását, azonnal visszavonultak és biztosabb talajt kerestek 
a lábuk alá. Az ő és a mi számszeríjászaink is szüntelenül és kegyetlenül 
repítették nyilaikat és lövedékeiket, oly sűrűn, hogy úgy tűnt, az ég első- 
(étül tőlük és a nyílzápor a fényes nappalból éjszakát csinál. Az egész 
város kavargott az emberektől, az egész térséget ellepték a számszeríjá- 
szok csapatai, akik könyörtelenül lövöldöztek. Viktória bizonytalanko- 
dott, nem tudta, hogy melyik felet kedveli jobban. Embereink minden 
erejüket megfeszítve küzdöttek, hogy csapásra csapással feleljenek, de 
nem jutottak vele semmire. 

Ekkor a király, látva hogy harcosaink nem tudják elhagyni a csóna- 
kokat és partra szállni, magához ragadta az irányítást, kiugrott csónak- 
jából a tengerbe és bátran a griffon-okra támadt. A mieink követték pél- 
dáját, mindkét oldalon csatlakoztak a királyhoz, s igyekeztek megíuta- 
míitani az ellenálló griffon-okat. Ahogyan embereink rájuk rontottak, 
seregük menekülni kezdett és szétszabdaltatott. 

Láthattad volna a repülő lövedékek záporát és a magukat földre vető, 
menekülő görögöket, hallhattad volna a harcolók kiáltását, az elesettek 
hörgéseit, a menekülők sikolyát! Embereink üldözték a menekülő görö- 
göket, sorra gyilkolták, akit utolértek, s először a városba, majd a város- 
ból a szomszédos mezőkre érve tovább folytatták üldözésüket. 

Miközben a király hajszolta a menekülő császárt, zsákmányolt egy 
gebét vagy valamilyen igáslovat, aminek nyerge mögött egy csomag is 
volt. Gyorsan felült a nyeregbe, amit nem is szíjak, csak szalagok rögzí- 
tettek, Ekkor sietve a császárra támadt, és ezt ordította: , Császár, pár- 
bajra hívlak téged!" - de a császár nem is figyelt rá, csak menekült. 

[gy a király elfoglalta Limassol városát, kikísérte a buss-okból a király- 
nékat, és a városban szállásolta el őket, ahol a tenger megpróbáltatásai 
vs kegyetlensége után békében és biztonságban pihenhettek. 

XXXIII. Ismételt harc a király és a császár között; a király győzel- 
met arat, a császár Nicosiába menekül. 

Ezen éjjel a király a sátrában maradt. Kivezettette lovait a snecká- 
kból. Ugyanakkor a császár nem félt tőle, mivel azt gondolta, nincsenek 
is lovai. Két league-ra" megközelítette a királyt, majd az éjszakát egy 
sátorban töltötte. 

Következő nap a kilencedik órában [május 7, kb. 15 óra] a király kilo- 
vagolt, és nem messze táborától talált pár görögöt, akik tündökletes zász- 
laikat kitűzve az út melletti olajfaültetvényben pihentek. Azonnal mene- 
külőre fogták, ám a király üldözőbe vette őket, de mivel lovai még nem 
épültek fel abból, hogy egy hónapon keresztül folyamatosan állniuk és 
hánykódniuk kellett a tengeren, ezért hogy kímélje őket, komótos tem- 
póban volt kénytelen lovagolni. Végül a távolban megpillantotta a csá- 
szár seregét, ami a szomszédos völgyben töltötte az éjszakát. Amikor 
meglátták őket, a mieink abbahagyták az üldözést és megálltak, a görö- 
gök pedig szörnyű zsivajt keltettek, kiáltoztak és sértéseket vágtak embere- 
inkhez. 

A zaj felverte álmából a császárt, lóra ült, majd egész seregével las- 
san a mieink felé vonult. A legközelebbi dombig jött, ahonnan még (isz- 
tán láthatta az ütközetet. A görögök íjakkal és számszeríjakkal lőttek, 
mindeközben ordítottak embereinkre, akik viszont mozdulatlanok marad- 
tak. Egy felfegyverkezett írnok jött a királyhoz, akinek neve Hugh de la 
Mare volt. 

, Uram, királyom - mondta - jelen pillanatban tanácsosnak vélném 
elkerülni az összecsapást egy ilyen nagy és erős ellenféllel." 

, Írnok uram - válaszolt a király -, szakmádhoz az illik, hogy az iro- 
mányokkal foglalkozz, hagyd ránk a harcot és próbálj kimaradni annak 
forgatagából." 

Ugyanakkor mások is azt tanácsolták a királynak, hogy ne bocsát- 
kozzon csatába egy ilyen nagy sereggel szemben, mivel nagyjából csak 
ötven lovag volt vele, de izgatottságuk csak még inkább felbátorította. 
Megsarkantyúzta lovát, az ellenségre rontott, áttörte és szétszórta had- 
rendjüket, mindenfelől pusztította őket. Sokukat megfutamította egy 
pillanat alatt. 

Amikor ellenfelei rájöttek, hogy csapatainak összegyűjtésével serege 
csak egyre nagyobbra nő, bátorságuk elillant és menekülni kezdtek. Akik- 
nek gyors, biztos lábú lovai voltak, elvágtattak, de az egyszerű gyalogo- 
sok, akik nem tudtak olyan könnyen elrohanni, nem menekültek tovább, 
így amikor a király megérkezett, mindenfelől tömegével mészárolták le 
őket. Miközben a császár harcra bőszítette és bátorította embereit, a 
király utána jött, megsarkantyúzta lovát és kopjájával kivetette a csá- 
szárt lova nyergéből. Az azonnal kapott egy másik lovat, vágtatva a ltömeg- 
be menekült, de néhány társát így is elvesztette. 

Mily sok nemes lovat láthattál ott leölve; mennyi páncéling és sisak 
hevert a földön kardok és lándzsák társaságában; zászlók és sokféle jel- 
vény, mind elhajítva, és láthattad volna a számtalan vérbe fagyott holt- 
testet vagy azokat, akik még az utolsókat sóhajtották! 

A császár ráébredt, hogy embereink milyen bátrak, és látta, hogy az 
övéi menekülnek. Rájött, hogy ő az egyetlen túlélő, hát nem is késleke- 
dett lóhalálában vágtatni, nagyon gyorsan a hegyekbe menekült. A király 
átdöfte lándzsájával a császár zászlóhordozóját, és parancsba adta, hogy 
ezt a nemes jelvényt megtartja magának. Lovasságunk olyan közelről 
üldözte a menekülő görögöket, amilyen közelről csak tudta, mintegy két 
mérföldön keresztül. Eztán visszafordultak és nyugodt tempóban béké- 
sen visszatértek. Az emberek fosztogatni kezdtek, sok zsákmányt sze- 
reztek: fegyvereket és drága selyemruhákat. Megszerezték a császár sát- 
rát is és mindent, ami benne volt: arany és ezüst tálakat, a császár pom- 
pás ágyát és minden ágyneműjét; vérteket, sisakokat, kardokat, a lovak 
és öszvérek legjavát, valamint hatalmas nyájakat és gulyákat: marhákat 
és ökröket, birkákat és kecskéket, kancákat és jó csikókat, disznókat, 
tyúkokat és szárnyasokat. Találtak még válogatott borokat és nagymeny- 
nyiségű ételt is. Emberek hatalmas tömegét ejtették foglyul - valójában 
már megunták a fosztogatást, mert túl sok mindenük volt. Röviden: min- 
denki megtömte magát zsákmánnyal, és mindenki annyira meg volt telve, 
hogy még arra sem tudott ránézni, amit kínáltak neki, bármilyen érté- 
kes is volt az. 

Amikor ennek vége szakadt, a király közhírré tétetett egy rendeletet. 
Minden békés szándékú helybéli szabadon ki-be járhat, emberei nem 
fogják feltartóztatni, és élvezhetik a biztosított szabadságot. Ha bárki 
ellenségként tekintene a királyra, legyen figyelmeztetve, hogy ők nem a 
foglyai, mivel kinyilvánította, hogy csak azoknak lesz ellensége, akik rá 
is úgy tekintenek. Ugy viszonyul hozzájuk, ahogyan ők viszonyulnak hozzá. 

Ezt követően a császár sokszor ütközött meg csatákban a királlyal és 
seregével, és minden alkalommal súlyos veszteségeket volt kénytelen 
elszenvedni. Végül szomorúan, s megzavarodva attól, hogy nem teheti 
azt, amit akar, egy nagyon erős várban lelt menedéket, amit Nicosiának 
hívnak. 


XXXIV. Guido király érkezése Ciprusra. 

A következő szombaton [május 11.] messzi a tengeren három gálya 
tűnt fel. Mindenki azon tanakodott, mit akarhatnak és honnan jönnek. 
A király, aki bármikor bármire készen állt, hogy ne mondhassák gondat- 
lannak, kihajózott egy kis evezős hajóval, hogy találkozhasson az érke- 
zőkkel, megérdeklődvén, kik ők és honnan jöttek. 

Amikor azt válaszolták, hogy ők Guido de Lusignan, Jeruzsálem kirá- 
lvának hajói, Richard király azonnal sietve visszatért és elrendelte, hogy 


késlekedés nélkül készítsenek vacsorát közeledő vendégének. Így ami- 
kor Guido király partra szállt, a legnagyobb tisztelettel fogadta és rop- 
pant szívélyesen üdvözölte. 

Guido azért jött Richard királyhoz, hogy tanácsát és segítségét kérje, 
mert a francia király elhatározta, hogy a márki [ Montferrati Konrád] - 
akiről már korábban szólottunk - legyen Jeruzsálem királya és Guido 
királyt fosszák meg trónjától. Richard király szívesen fogadta és ajándé- 
kokkal üsztelte meg, mintha szegény és nélkülöző volna. 2000 ezüst már- 
kát adott neki és húsz kupát 105 márka értékben, melyből kettő szín- 
arany volt. 


XXXV. Richard király és Berengaria esküvője. 

A következő napon, vasárnap, Szent Pongrác ünnepén [május 12.] 
Richard király és Berengaria, Navarra királyának leánya Limassolban 
összeházasodtak. Az ifjú hölgy igen bölcs és kiváló jellemű volt. Király- 
névá koronázták. Bordeaux érseke Évreux püspökével, Bayonne püspö- 
kével, valamint sok más báróval és nemessel együtt volt jelen a ceremó- 
nián. A király boldog volt és örült, alázatosnak és megértőnek mutatko- 
zott mindenkível szemben. 


XXXVI. A király gályái megérkeznek. 

Miután az esküvőt ünnepélyesen és fejedelmi módon megülték, egy 
nap alatt minden gálya a kikötőbe ért. A király már türelmetlenül várt 
rájuk. Tetszetősen voltak felszerelve, fegyverekkel védték őket, szóval 
senki sem látott még ezeknél jobb vagy biztonságosabb hajókat. Hozzá- 
juk sorolta azt az öt, korábban említett gályát is, melyeket a császártól 
zsákmányolt. Így a királynak negyven felfegyverzett bárkája volt, melyek 
felértek bárki más hatvan gályájával. 


XXXVII. Tanácskozás a király és a császár között; miként szüle- 
tett meg a béke. 

A király felbátorodott, mert minden jó úton haladt, és azt hitte, rámo- 
solygott a szerencse. Sürgette seregét és megparancsolta katonáinak, 
hogy szerelkezzenek fel és álljanak készenlétben. Így aztán, hogy a csá- 
szár váratlanul rajtuk ne üthessen, éjjelre őröket állított és őrséget szer- 
vezett a tábor védelmére. Seregével mindenhová üldözni akarta a csá- 
szárt, amíg el nem fogja vagy megadásra nem bírja. Ekkor a Jeruzsálemi 
Ispotályos Lovagrend nagymesterének [Garnier de Nablus] közbenjárá- 
sa és komoly erőfeszítései után úgy döntött a király és a császár, hogy 
megvitatják az ügyet maguk között. A császárt nagyon aggasztotta az 
embereit ért veszteség és az, hogy a király elől menekülve szégyentelje- 
sen Nicosiában kellett bujdosnia. A király üldözése miatti félelmét csak 
tovább növelte, hogy nem tudott a helyiektől kapott segítségre támasz- 
kodni, mivel azok gyűlölték őt. 

A király érkezése előtt hatalmas embertömeg gyűlt össze mindkét fél 
részéről egy széles síkságon a tenger és a királyi út között, Limassol váro- 
sa mellett. A király csak később jelent meg fejedelmi öltözetben. A spa- 
nyol ló, amit megült , természetétől fogva tüzes szívű volt". Alakja nemcs 
volt, termete nagyon nagy, fülei csapottak, marja magas, nyaka hosszú, 
melle széles, lábai erősek, patái szélesek, s vonalai is oly szépek voltak, 
hogy festő még nehéz munkával sem tudná tökéletesen visszaadni. Nyug- 
talan volt, mintha vágtatni készülne, méltóságon alulinak tartotta, hogy 
,tétlenül tartsák aranykantáron" és ellentétes rendben, mellső lábai- 
val ugrott fel először, ezért úgy látszott, mintha hátrafelé haladna. 

A király felugrott lovára és az arannyal festett, ragyogó nyeregbe ült, 
mely vörösben és sok más színben csillogott. A nyereg hátulján egy pár 
vicsorgó arany oroszlán nézett szembe egymással, mindkettő előre nyúj- 
totta mancsait a másik felé, mintha darabokra akarnák tépni egymást. 
A király aranysarkantyúkat viselt, rózsamintás tunikát hordott, felette 
köpenyt, melyen kis félholdak voltak ezüstsávokkal elválasztva, vala- 
mint napokként fénylő korongok is díszítették. 

Ily módon ékesítve jelent meg a király. Arany markolatú vitéz kard- 
dal volt fölövezve, amely selyem keresztövről lógott alá. A hüvely ügyes 
mestermunka volt, szélein ezüst bevágásokkal. Skarlátszín sapkát hor- 
dott, melyre ügyes kezek hímezték rá aranyfonálból különböző madarak 
és állatok alakjait. Egy pálcát is tartott a kezében, minden gesztusával 
kifejezvén, hogy ő egy kivételes lovag. Öröm volt őt látni. 

Sokan álltak elő javaslattal mindkét oldalon, majd a császár azt aján- 
lotta, megesküszik, hogy a király hűséges embere lesz mindenben, s ren- 
delkezésére és kívánságára Isten szolgálatára magával visz Jeruzsálem 
földjére ötven lovast. Hogy a királyban ne maradjon kétség megbízható- 
sága felől, biztosíték gyanánt minden várát és erődítményét királyi gond- 
nokság alá helyezte, továbbá 3500 márkát adott jóvátételként a király 
embereinek elvesztett pénzükért és azért, amit elvettek tőlük. Ha majd 
a király úgy ítéli meg, hogy a császár hűségesen harcolt embereivel a 
szolgálat véghezvitele közben, illően a megállapított feltételekhez, föld- 
jeit, várait és erődítményeit visszaadja neki, és onnantól kezdve kölcsö- 
nös barátság lesz kettejük között. 

A király az emberei elé tárta a tervezett békefeltételeket, hogy ítéljék 
meg, valami módon megsértik-e a királyi méltóságot egy ilyen egyezmény- 
nyel, és hogy mindegyikük elfogadhatónak találja-e azt. Azt válaszolták, 
teljesen illő egy király méltóságához és minden tekintetben meg voltak 
vele elégedve. A király értesítette a császárt jóváhagyásukról. Az ekkor 
azonnal megesküdött a királynak, hogy hűségesen megtartja a fentebbi 
feltételeket, és a békecsókkal köszöntötték egymást. Így kötöttek tehát 
szövetséget. 

Amikor feloszlott a tanács, a király visszatért. A béke és szerctet jele- 
ként azonnal visszaküldte a császár sátrát, melyet az említett csatában 

szereztek meg. Emellett visszaküldte a tálat is, amít a sátorból zsákmá- 
nyoltak. A császár még egyszer felállította azt a tanácskozás helyszínén. 


XXXVIII. Az éjjel a császár Famagustán keresztül Candairába 
menekül. A király elfoglalja Nicosiát. 

Következő éjjel, a sötétség leple alatt a császár egy kiváló pej lovon 
elmenekült. Az említett Pagan de Cayphas [Haifa ura] egy hazug lovag- 
jának felbujtására tette ezt, aki azt állította, hogy ezen az éjszakán Richard 
király el akarja fogni és láncra akarja veretni őt. A császár megriadván 
otthagyta sátrait, kiváló csataménjeit, udvartartásának minden holmi- 
ját, és az éj leszálltával egy Famagusta nevű városba menekült. 

Amikor a király ezt meghallotta, gályákon követni kezdte őt, kinyil- 
vánítva, hogy a császár megszegte esküjét és hűtlenné vált. Guido királyt 
bízta meg a szárazföldi sereg Famagustáig történő vezetésével, aki a har- 
madik napon oda is érkezett, de azt elhagyatottan találta. A császár ráéb- 
redt, hogy itt nem képes biztonságosan kiállni egy ostromot, körbeven- 
nék, így nem maradna menekülési útvonala; ezért hát elrejtőzött a zord, 
erdős vidéken, hogy rajtaüthessen az arrafelé elhaladó embercinken. 

Richard király három gályával érkezett meg Famagustába. Elrendel- 
te, hogy szigorúan őrizzék a kikötőt és így elfoghassák a császárt, ha 
menekülni próbálna. Három napig maradt itt. Eközben követek jöttek 
Richard királyhoz a Írancia királytól, név szerint: Beauvais püspöke és 
Drogo de Merlo, egy híres és nemes férfi. Azért sürgették, hogy siessen 
és keljen át a tengeren Akkonhoz, mert az ő érkezéséig a francia király 
nem kezd bele az osiromba. Hasonló modorban folytatva, sértően hoz- 
zátették: ahelyett, hogy sietne seregével, inkább felhagy a szükséges ügyek- 
kel és haszontalan foglalatosságokra pazarolja erejét; gőgösen ártatlan 
keresztényeket gyötör, holott nem messze onnan még sokezer szaracén 
van, akiket támadnia kellene; s bár oly merésznek látszott, most, amikor 
a szaracénokkal kellene megütköznie, gyávának mutatkozik. A király fel- 
háborodott és olyan szavakkal válaszolt, amelyeket nem illendő lejegyez- 
ni. Minden erőfeszítésük, amit az eltántorítására szántak - bár kemé- 
nyen győzködték - hiábavalónak bizonyult. Jó okkal kívánta megtámad- 
ni a görögöket, mivel Giprus szigetének leigázása az általános érdekeket 
szolgálta, hiszen az nélkülözhetetlen Jeruzsálem földjének megtartásá- 
hoz. 

Így aztán figyelmen kívül hagyta a hírnököket és seregével Nicosiába 
vonult. Mindenki maga vitte az ellátmányát, mert ez egy elhagyatott tér- 
ség volt. Csatarendben haladtak előre, mivel tudomást szereztek arról, 
hogy a császár elrejtőzött, azzal a szándékkal, hogy rajtuk üthessen. A 
király a hátvéddel vonult, hogy elháríthasson bármilyen esetleges, hir- 
telen támadást. Ekkor váratlanul a császár és majdnem 700 görög ugrott 
elő rejtekéből! Számszeríjászaik nagy erővel zúdították nyilaikat előőr- 


sünkre, de embereink harci rendben együtt maradtak és nem szóródtak 
szét. A császár fokozatosan haladt előre oldalról, mintha sorainkat akar- 
ná kikémlelni, majd rendezetlen rohamot indított, remélvén, hogy láttá- 
ra csatasoraink önszántukból felbomlanak, vagy legalább megláthatja a 
királyt és lelőheti. Amikor rátalált az utolsó sorban, két mérgezett nyilat 
is kilőtt rá. Ez szörnyű haragra lobbantotta Richardot. Megsarkantyúz- 
ta a lovát és a császárra rontott azzal a szándékkal, hogy keresztüldöfje 
lándzsájával. Mégis, az kitért támadója elől és nagyon gyors vágtában a 
Candaira [Kantara)] nevű várába menekült, roppant szomorúan és dühö- 
sen amiatt, hogy terve nem járt sikerrel. 

A király nem üldözte sokáig. Biztosra vette, hogy nem tudja utolérni, 
mert annak olyan gyors és kitartó pej lova volt, hogy még soha nem lát- 
tak ahhoz hasonlót, lett légyen a többi bármilyen fürge. Így hát a király 
és serege visszafordult Nicosia felé, számos nemesembert foglyul ejtve, 
akik legyőzettek a csatában. Nicosia összes polgára kivonult a király 
üdvözlésére, és elismerték őt uruknak. Richard békével fogadta őket, de 
a sziget feletti uralma jeleként leborotváltatta szakállaikat. 

Ennek hallatán a császár dühbe gurult. Összeszedett a mieink közül 
annyi embert, amennyit csak el tudott fogni, és vagy az egyik szemüket 
nyomatta ki, vagy az orrukat vágatta le, vagy a karjukat és lábukat cson- 
kíttatta meg, olyan bosszút követelve meg, amilyet csak tudott, hogy eny- 
híthesse gyűlöletét. A királynak hűbéresküt fogadtak a legnemesebb 
görögök, akik önszántukból hajlandóak voltak levetni a császár igáját. A 
király kissé rosszul érezte magát, ezért Nicosiában maradt, hogy pihen- 
jen és visszanyerje erejét. 


IXL. Három vár elfoglalása, melyek egyikében megtalálták a csá- 
szár lányát és kincstárát. 

Ezalatt a király három részre osztott seregével Guido király megost- 
romolt három várat: Cherinast ( Kyrenaia], Didimust [Dieu d Amour, St. 
Hilarion] és Buffaventót. Az első kettőt gyorsan elfoglalta, maga irányít- 
ván a műveleteket, mivel ismerte az utakat és a zord tájat. Cherinast 
keményen ostromolta a sereg rá osztott része, szárazföldről és tengerről 
veyaránt. A benne lévők a segítség reménye nélkül átadták a várat Guido 
királynak. Ott rátalált a császár ott élő lányára, akit atyja minden terem- 
tett léleknél jobban szeretett. A császár kincstárát is itt őrizték. Amikor 
0 a császár tudomására jutott, annyira elöntötte a gyászos bánat, hogy 
majdnem megőrült. 

Guido király kitűzette Richard király lobogóit a tornyok fokaira és 
vrséget állított. Eztán egy másik, Didimus nevű várba vezette a sereget. 
I nagyon jól védhető helyen feküdt, s teljesen bevehetetlen volt. A benn 
lévők felkészültek a védelemre, napokig csak köveket dobáltak és nyilaz- 
tnak az ostromlókra, amíg a császár parancsára át nem adták a várat Guido 

királynak. Ő ide helyezte a császár leányát és őröket rendelt mellé arra 
az esetre, ha ki akarnák szabadítani. Innen visszatért a sereggel Nicosi- 
ába, ahol Richard király betegeskedett, anogyan az már fentebb elmon- 
datott. Amint felépült, megostromolta a Buffevento nevű várat, ami szin- 
tén bevehetetlennek tűnt. 


XL. A császár Candairából Nicosiába jön, a király lábai elé veti 
magát, és átadja neki Ciprust. 

Jaj a nagy császári vagyonnak! Jaj a földnek, mely oly bőséges volt 
minden jóval! Jaj az átadott váraknak, melyek oly erősen álltak és beve- 
hetetlennek tűntek minden ostromgép számára, hacsak árulás vagy éhség 
meg nem lepte őket! 

A császár rájött, hogy a végzet ellene munkálkodik: egyetlen leánya, 
aki élete értelme volt, fogságba esett, erődjei elfoglaltattak vagy megad- 
ták magukat, és alattvalói annyira elhúzódtak tőle, hogy inkább csak 
megtűrték, mint szerették. Rájött, hogy nincs már remény az ellenállás- 
ra, így akaratán kívül, de szükségszerűségből úgy döntött, hogy békét és 
irgalmat kér. 

Így hát hírnököket küldött Richard királyhoz, hogy képviseljék ügyét 
és indítsák irgalomra a király szívét, aztán követte őket a candairai erőd- 
ből, gyászruhákba öltözve, leszegett fejjel. A királyhoz érve megalázko- 
dott és a lábai elé vetette magát. Térden állva kijelentette, hogy teljesen 
a király könyörületességére bízza magát: nem tart meg sem földet, sem 
várat, s innentől kezdve Richard király legyen az ura, csak cserébe ne 
verjék őt láncra. Az irgalomtól megindulva a király felállíttatta őt, maga 
mellé ültette és színe elé hozatta a leányát. Amikor a császár meglátta, 
eltöltötte az öröm. Szeretettel megölelte, telhetetlenül csókolgatta újra 
és újra, miközben bőven folytak a könnyei. Ez a Szent Augustinus ünne- 
pe utáni szerdán történt [május 31.], ami éppen Pünkösd előtt volt. A 
király tehát nem vasra, hanem ezüstláncra verte a császárt. 


XLI. A király meghódítja Ciprust és rendbe teszi ügyeit. Elkészül 
az utazásra, seregét visszaküldi Limassolba. 

Igy a király tizenöt nap alatt elnyerte Ciprus szigetét, ahol embereket 
telepített le. Látta, hogy a tornyokat megerősítették; a várakat sok kincs- 
csel, mindenféle javakkal teletömve találta: aranykupák és tálak, tálcák 
és ezüst edények, üstök és hatalmas hordók, aranynyergek, kantárok és 
sarkantyúk, mind-mind rendkívül pompás ékkövekkel kirakva. Talált 
skarlátszín ruhákat és selyemöltözeteket, mind csodálatosan tervezett 
és nagyon értékes volt. Röviden, annyi sokféle jót, amennyit magának 
Krőzusnak tulajdonítanak. Richard király legalább is úgy találta, a csá- 
szár legalább olyan sokat halmozott fel: minden szükséges dolgot össze- 
gyűjtött. Mert a lehetőség soha nem hagyja el a nagylelkűeket, míg a bőség 
elhagyja azt, aki álnok természetű. 

Amikor mindezeket megcselekedte, a király visszaküldte seregét Limas- 
sol városába, ahol a királynék és udvartartásuk már várakoztak a mál- 
hával. Elrendelte, hogy minden erővel a hajók megjavításán kell dolgoz- 
ni, készülvén a tengeri átkelésre. Richard a császárt Guido király őrize- 
(ére bízta. Lányát, aki még kisgyermek volt, királynéja mellé rendelte, 
hogy az viselje gondját és nevelje szokásaikra. 


XLII. Miközben a király flottája Ciprusból Akkonba evez, észre- 
vesznek egy hatalmas szaracén hajót, teletömve minden jóval. A király 
azonnal elfoglalja [június 7.]. 

Amikor ezt megtette, a király a gyors tengeri átkelésre fordította figyel- 
mét. Kedvező szelek fújtak, és amikor a csomagokat elrendezték, a flotta 
elhagyta a partokat. A királynék és kíséretük a buss-okon haladtak a 
nyílt tenger felé. A király szorgos embereket hagyott hátra Ciprus gon- 
dozására és védelmére azzal a paranccsal, hogy később küldjenek neki 
szükséges élelmiszereket: búzát, árpát és mindenféle állatok húsát, ame- 
lyekben Ciprus oly gazdag. 

Szárnyra kelt a híresztelés, s egyre több és több hír érkezett, hogy 
Akkont mindjárt elfoglalják. Amikor a király ezt hallotta, mélyen és szív- 
ből jövően így sóhajtott: , Isten nem engedi, hogy Akkont az én jelenlé- 
temben nyerjük el - mondta -, mert oly sokáig ostromolták már és Isten 
akaratából most oly dicső lesz a diadal." 

Eztán gyors előkészületeket tett, és az egyik legjobb és legnagyobb 
pályájának fedélzetére szállt Famagustánál. Türelmetlenkedve a késle- 
kedés miatt - ahogyan szokott -, mindig az élre ment. Az illőn felszerelt 
többi gálya két oldalról követte. Mindenki jogosan félt volna összecsapni 
egy ilyen flottával. 

Ahogy nagy sebesen keresztülvágtak a tengeren, először pillanthat- 
ták meg Jeruzsálem szent földjét. Az első vár, amit a szem meglátott, 
Margat [Marguab] volt, majd azt követte a tengerparti Tortosa, aztán 
"Tripoli, Nephin és Botron. Nem sokkal később Gibeleth [Jubail] magas 
(ornya jelent meg. Eztán egy hajó tűnt fel a távolban Sidonia Bejrút felő- 
li részén, tele szaracénokkal [június 7.]. 

Ezen szaracénok voltak a pogányság színe-java, és Saladin küldte 
űket az ostromolt akkoniak megsegítésére. Amikor rájöttek, hogy nem 
juthatnak be szabadon Akkonba, mert a keresztény sereg figyeli őket, 
egy kissé visszahúzódtak a tengerre , és várták a. percet és az órát" , 
amikor gyorsan, akadály nélkül a kikötőbe siethetnek. A király észrevet- 
(e a hajót és magához hívta egyik tengerészét, Pierre des Barrest, s meg- 
parancsolta neki, hogy evezzenek gyorsan és kérdezzék meg, ki a hajó 
parancsnoka. Áz a válasz érkezett, hogy a francia király. A király égető 
sebességgel közelítette meg, de nyomát sem találta a francia nyelvnek, 
sem bármilyen keresztény jelképnek vagy zászlónak, hogy így bizonyos- 
ságot nyerjen a válaszról. Közelről vizsgálva a hajót, megdöbbent hatal- 

mas méretén és óriási tömegén, a szilárdan rögzített tetőzeten, a három 
roppant magas árbócrúdon. Az egyik oldalon zöld tarpaulin-nal?? volt 
borítva, a másik oldalon sárgával. Mindenütt oly ügyesen volt megépít- 
ve, hogy annál már nem is lehetett volna jobban, és meg volt rakodva 
mindenféle étellel. 

Valaki később azt mondta, Bejrútban volt, amikor a hajót feltöltötték 
egy halom dologgal, száz teve hordott bele mindenféle fegyvereket, ren- 
geteg számszeríjat, íjat, lövedéket és nyilat. Hét szaracén emír, 800 válo- 
gatott török harcos volt a fedélzetén és tömérdek mennyiségű mindenfé- 
le étel, már-már megszámlálhatatlanul. Volt rengeteg görögtűz-fiolájuk 
és 200 biztosan halálos mérgű kígyójuk, mind a keresztények elpusztítá- 
sára. A király másokat is küldött, hogy szerezzenek biztos információ- 
kat. Most már megváltoztatták történetüket és azt válaszolták, hogy geno- 
vaiak és Tyros felé tartanak. Senki sem tudta, hogy mit kezdjenek ezzel 
a válasszal. Valaki a gályánkon bizton állította, hogy ez egy szaracén 
hajó. A király kérte, hogy magyarázza ezt meg. , Üttesse le fejem - vála- 
szolta - vagy köttessen fel engem a bitóra, ha szeme láttára nem bizonyí- 
tom be, hogy ez szaracén hajó! Már gyorsan elhaladtak, ezért küldjön 
utánuk egy másik gályát sebesen, amelynek evezősei ne üdvözöljék őket, 
ekkor láthatjuk majd, mi az igazi szándékuk és igazi vallásuk!" 

A király parancsára egy gálya gyorsan a hajó után evezett és mellette 
haladt anélkül, hogy üdvözölte volna tengerészeit. A hajón lévők azon- 
nal lőni kezdtek rájuk íjakkal és számszeríjakkal. Ezt látva, a király azon- 
nal elrendelte a hajó megtámadását. Lövedékek záporoztak erre is és 
arra is. Ekkor a szaracén hajó evezősei csökkentették az iramot és sok- 
kal lassabban mozogtak, mert a szél sem fújt elég erősen. [gy tengerésze- 
ink többször sebesen körbeevezték a hajót, de vizsgálódásuk során nem 
találtak támadásra alkalmas pontot. A hajó nagynak látszott és masszív 
szerkezetű volt, rendkívül erős anyagból építették, és emellett egy hely- 
őrségnyi harcos védte, akik keményen védekeztek, szüntelenül lövöldöz- 
ve a mieinkre. 

Embereink képtelenek voltak felállni a magas hajóról leadott lövések 
miatt. A védőket természetes körülmények is támogatták, mivel köny- 
nyebb a lövedékeknek az alattuk lévőket sebezni, hiszen azok természe- 
tesen előbb érnek célba. Zavarukban és kétségbeesésükben a mieink 
csendesen azt kérdezték egymástól, mit gondol a helyzetről a legyőzhe- 
tetlen, nemes lelkű Richard király. Ezt kiáltotta katonáinak: , Ugye nem 
hagyjátok ezt a hajót sértetlenül távozni? Szégyelljétek magatok! Gyá- 
vák és lusták lettetek a sok győzelem után? Nem a pihenés ideje az, vami- 
kor a végzet az ellent szabadon kínálja nektekx. Az egész világ tudni fogja, 
hogy kereszten kellene lógnotok, vagy a legsúlyosabb büntetést elszen- 
vednetek, ha ezeket hagyjátok elmenekülni." 

Így tengerészeink erényt kovácsoltak a szükségből, buzgón a tenger- 
be vetették magukat, lebuktak a hajó alá és kötelekkel összekötözték a 
kormánylapátot, hogy megfordítsák a hajót és fellartóztassák haladá- 
sát. Mások nagy ügyességgel és állhatatossággal felmásztak, kötélhág- 
csókat ragadtak meg és a hajóra ugrottak. A törökök eltökélten össze- 
csaptak velük és amint azok a fedélzetre jutottak, szétszabdalták őket. 
Itt egy kezet, ott egy lábat, másutt fejeket vágtak le, a testeket a tengerbe 
dobálták. Amint ezt a többiek látták, forrtak a dühtől és bosszúvágytól. 
Bátorságot gyűjtve, sokkal keservesebben támadtak, a hajó korlátján 
átmászva a törökökre zúdultak, lemészárolták őket, miközben azok bát- 
ran ellenálltak. A törökök vitézséget kovácsoltak kétségbeesésükből és 
minden erejükkel próbáltak ellenállni a támadó tengerészeknek, hol egy 
lábat, hol egy kezet és nagyon sok fejet vágva le. Végül a tengerészek min- 
den erejükkel rájuk rohantak és visszaszorították a szaracénokat a hajó- 
orrba, de újabbak özönlöttek ki a hajó rakteréből és egy emberként áll- 
tak ellen, választván hogy vagy bátran meghalnak, vagy eltökélten visz- 
szaűzik az ellenségüket. 

Természetesen voltak itt figyelemreméltó fiatal törökök is, jól fegy- 
verkezve, harcra készen. Sokáig viaskodtak, s mindkét fél részéről szá- 
mosan estek el. A szaracénok keményen tartották magukat, minden ere- 
jükkel ellenálltak, és végül egyesített erővel rákényszerítették a miein- 
ket, hogy visszavonuljanak és elhagyják a hajót. 

Ekkor a tengerészek visszatértek a gályákra, köröztek a hajó körül, s 
figyelmesen keresték a támadásra legalkalmasabb helyet. A király viszont 
rájött, hogy ez veszélyes az emberei számára, és nehéz feladat volna elfog- 
ni a fegyveres törököket, megszerezni az ételt és minden más egyebet, 
ami a hajón volt, annak elpusztítása nélkül. Igy hát megparancsolta az 
egyik gályának, hogy rongálja meg a hajót az ösztökéjével, azaz a hajó- 
orrban lévő vasalt vágósarkantyúval. A gályák visszahúzódtak, majd 
sok evezőcsapással előre lódultak, hogy kilyukasszák a hajó oldalát. Meg- 
lékelték, és amint utat nyert a hullám, víz tört be és az elkezdett süllyed- 
ni. Hogy elkerüljék a halált, a törökök a vízbe ugrottak. Itt mindenképp 
meghaltak, ha másért nem, mert az embereink fegyverrel sújtottak le 
rájuk, így végezvén egy részükkel, másik részük pedig megfulladt. Mégis 
a király 35-öt élve fogott el, azaz az emíreket és azokat, akik értettek az 
ostromgépek készítéséhez, a többiek eltűntek, fegyvereik elvesztek, a 
kígyók megfulladtak, és a tenger hullámai szétszórták őket. 

Ha ez a hajó biztonságban elérte volna Akkon ostromát, a kereszté- 
nyek sosem lettek volna képesek elfoglalni a várost. Isten azért hozta 
erre a zarándokokat, hogy Richard király szolgálata által elpusztítsa a 
hitetleneket és segítse a kercsztényeket, akik Őbenne bíznak. A kedvező 
szerencse segítségével háború dolgában a király mindig elérte a célját. 

Látván, hogy mi történt, és hogy a szaracénok elpusztultak, a messzi 
hegyekben értesítették Saladint [június 11.]. A hírek hallatán őrjöngő 
dühében megtépte haját és szakállát. Később felsóhajtott és ezen sza- 
vakban tört ki: , Oh Alla, kibir ychalla!", ami azt jelenti: , Óh, hatalmas 
és erős isten! Most vesztettem el Akkont és válogatott, szeretett csapata- 
imat, amelyekben oly sok reményem volt! Összemorzsolt a keserves vég- 
zet!" Azok szerint, akik ezt látták, a szaracén seregben könnyeztek és 
jajgattak. Nagyon megsiratták ezt a szerencsétlenséget. Bánatukban tin- 
cseket vágtak ki hajukból, megszaggatták ruháikat és átkozták az órát és 
a csillagállást, amely alatt Szíriába jöttek, mivel ezen a hajón az összes 
kitűnő harcosuk elpusztult, akikbe minden bizodalmukat helyezték. 


Vége a második könyvnek, kezdődik a harmadik. 

HARMADIK KÖNYV 


I. Richard király érkezése Akkonba. 

Igy, amikor a hajó elpusztult és minden terv sikerült, Richard király 
és teljes kísérete örömmel és mohón Akkon felé sietett, ahová vágya vezér- 
elte. Háta mögött kedvező széllel a flotta a következő éjjelen Tyros előtt 
horgonyzott le. Reggel a hajók felhúzták a horgonyt, vitorlát bontottak, 
majd rövid utazás után megjelent a láthatáron Scandalion, melyet koráb- 
ban már említettünk. Miután elhaladtak Casal? Imbert [al-Zib)]) mellett, 
a távolban láthatóvá vált Akkon városának magas tornya, és később aprán- 
ként a város többi erődítése. 

Akkont hatalmas ostromló sereg vette körül. Minden keresztény nép 
fiai, kik ag ég alatt lakoznak", jelen voltak; a keresztény népek leg- 
jobbjai álltak ott harcra készen, szakadatlanul munkálkodva. Ekkorra 
már régóta ostromolták Akkont, sok megpróbáltatáson és gyötrelmen 
mentek keresztül; állandó volt az élclemhiány és számos más nehézség- 
gel küzdöttek, melyek közül sokat már korábban leírtam. 

A keresztény sereg mögött láthatóvá vált a török is. Végtelen nagy 
sereg volt, sokféle színű és különféle formájú sátraik ellepték a hegye- 
ket, völgyeket, dombokat, síkságokat. 

Látták magának Saladinnak a sátrát is, és mellette fivére, Saphadin 
[al-Malik al-— Adil Saif al-Din Abü Bakr Ahmad ibn Ayyüb) és [unokaöcs- 
cse] Takieddin [al-Malik al-Muhaffar Taai al-Din "Umar ibn Sháhanshah 
Ayyüb) sátrait is, akik mind a pogányság hirdetői. Ő őrizte a partot és a 
kikötőt, gyakori csapásokat mért és nagyon komoly támadásokat indí- 
(ott a keresztények ellen. Richard király felbecsülte, végigtekintette egész 
seregüket. 

Amikor híre ment, hogy megérkezett a kikötőbe, Franciahon királya 
és a teljes helybéli sereg bárói, nemesei és vezérei kivonultak, hogy Llalál- 
kozzanak vele. Régóta vártak már érkezésére, örömmel, örvendezve fogad- 
ták. 


II. Az öröm, a dalok és a felvonulás, amely Richard király érkezé- 
sét köszöntötte. 

Richard király a kíséretével a Szent Barnabás apostol ünnepe előtti 
szombaton, Pünkösd hetében szállt partra Akkonban [1191. június 8.)], 
és a föld megremegett a keresztények örvendezésétől. Az egész nép viga- 
dott és trombitaszóval áldották jószerencséjüket. Örömmel jöttek ki és 
mindenkinek nagy vigasságban volt része, mert a , háznak dicsősége" 
megérkezett. Másfelől az ostromlott törökök megrémültek, és érkezésére 
elhagyta őket a remény, mert felismerték, hogy a király gályáinak nagy 
száma miatt nem tudnak többé ki-be járni a városba. 

A királyok örömmel kísérték ki egymást a kikötőből, minden tisztele- 
tet és megbecsülést megadva egymásnak. Ezután Richard király vissza- 
vonult a sátrába, melyet neki készítettek elő, és terveket kovácsolt, hogyan 
lehetne az ostromot levezényelni. Mély gondossággal tanakodott azon, 
miként lehetne a várost a leggyorsabban elfoglalni: milyen eszközök, 
milyen cselek, milyen ostromgépek kellenek hozzá. 

El nem mondható, le nem írható, mennyire örültek megérkezésének. 
Az ójszaka nyugodt volt és a levegő szokatlanul tiszta, mintha még az is 
rámosolygott volna. Emitt trombiták szóltak, amott kürtök, itt síposok 
játszottak, máshol dobokat vertek és troiná-k" zengettek mély harmó- 
niában, s a különféle hangok elbűvölő szimfóniát alkottak. Nehezen lehe- 
tett olyan embert találni, aki nem magasztalta őt és nem örvendezett, ki- 
ki a maga módján. Egyesek népszerű dalok éneklésével fejezték ki szí- 
vük örömét, mások régen élt hősök cselekedeteiről szóló ősi meséket 
idéztek, mintegy ösztönzésül a maiaknak, hogy azokat utánozzák. Vol- 
tak, akik drága kupákban vittek bort az énekeseknek, megint mások hosz- 
szas tánccal töltötték az estét, és rangtól függetlenül mindenki egybe- 
gyűlt, közemberek és hatalmasok egyaránt. 

Örömüket tovább növelte, hogy Ciprus Richard király fennhatósága 
alá került, mert a sziget oly jövedelmező - és nélkülözhetetlen is -, hogy 
nagy hasznára lehet még a seregnek. 

Hogy a szívüket eltöltő örömöt kimutassák, gyertyákat és fáklyákat 
gyújtottak mindenütt, eloszlatandó az éj árnyait. A fények pazar bőségé- 
nek ragyogásával olybá tűnt, nappal váltja fel az éjszakát, és a törökök 
úgy gondolták, hogy az egész völgy tűzben izzik. 

III. A pisaiak behódolnak Richard királynak. A törökök csatába 
hívják embereinket. 

A pisaiakat csodálattal töltötte el Richard király nagysága és dicső- 
sége, elé járultak, hódolatukat és hűségüket ajánlották neki; saját meg- 
fontolásukból alávetették magukat fenségének és a szolgálatába álltak. 

Ekkor a csalárd törökök megnehczteltek a király jó hírére. Talán ravasz- 
ságból tettették azt, hogy érkezése újból felbátorította őket, vagy lehet, 
hogy egy gyors összecsapást akartak kiprovokálni. Vasárnap reggel [júni- 
us 9.] néhány török azzal tette ki magát egy támadás veszélyének, hogy 
a város körül kóboroltak és céltalanul lövöldözték nyilaikat, mintha csak 
gyakorolnának. Időről időre közelebb jöttek, és úgy tűnt, a mély árkon 
akarnak átkelni. Arcátlan szemtelenségükkel vakmerően zaklatták és 
ingerelték a mieinket. 


IV. Az ajándékok, amelyeket a két király osztott a rászoruló lova- 
goknak. Richard király beteg. 

Mindkét király teljes kísérete felállt és az egész kercsztény tábor egyet- 
len sereggé alakult. A francia király a Húsvét utáni nyolcadik napon 
érkezett, vele jött Flandria grófja [Philip d"Alsace], St. Pol grófja (IV. 
Hugo], Guillaume de Garlande, Guillaume des Barres, Drogo d Amiens, 
Guillaume de Merlo és Perche grófja [III. Rotrou]. Más emberek is visz- 
szatértek velük, akiket korábban már említettünk, így a márki, akinek 
birtokában volt Tyros, és aki Jeruzsálem trónjára vágyakozott. De miért 
sorolnám fel őket egytől egyig? Nem volt olyan hatalmasság vagy ismert 
ember Franciaországban, aki vagy most, vagy később el nem jött Akkon 
elfoglalására. 

Eztán a következő Pünkösdkor - ahogyan elmondatott - Richard király 
eljött egy harcias, vitéz sereggel. Később megtudta, hogy a francia király 
minden lovagnak havonta három aranyat fizetett, és ennek eredménye- 
ként elnyerte mindegyikük szeretetét és megbecsülését. Richard király 
nem akarta, hogy nála bárki is hatalmasabbnak látsszék, vagy bárho- 
gyan is vele egyenlőnek tűnjön. Elrendelte, hogy hirdessék ki az egész 
seregben: négy aranyat fizet havonta minden lovagnak, aki az ő szolgá- 
latába akar állni, nemzetiségétől vagy származásától függetlenül. 

Richard királyt ezért mindenki dicsőítette. Kijelentették, hogy nem- 
csak nagylelkűségében és kegyességében, de az adott ajándékokban és 
nemes jellemében is mindenkit felülmúl. 

,Énnek az embernek az érkezésére vártunk már oly rég óta - mond- 
ták. - Mikor lesz hát az összecsapás? A világ legkiválóbb királya jött meg, 
aki sokkal járatosabb a háború dolgában, mint bármely más keresztény. 
Végezzük el Isten akaratát!" 

Mindenki Richard királyba helyezte reményét, mégis amikor már három 
napja itt tartózkodott, egy nagyon súlyos betegséget szerzett, melyet 

közkeletűen arnoldia-nak? hívnak. Ez az ismeretlen időjárásnak volt 
tulajdonítható, amely nem kedvezett az ő alkatának. Ennek ellenére fel- 
állította kőhajítóit és mangoneljeit? a városkapuval szemben. Minden 
figyelmét a megépítésüknek és elrendezésüknek szentelte. 


V. Amíg Richard király beteg, a francia király keményen megost- 
romolja a várost. De Saladin megtámadja a külső árkokat és a város- 
ban lévő törökök is erősen ellenállnak, felgyújtják a király ostrom- 
gépeit, ezért a király belebetegszik a bánatba. 

Franciahon királya, megunván a hosszú várakozást az ostromlás meg- 
indítására, üzenetet küldött Richard királyhoz, hogy elérkezett az idő a 
támadásra, és hirdessék ki az erre vonatkozó parancsot a seregnek. Így 
a Keresztelő Szent János ünnepe utáni hétfőn [július 1.) a francia király 
felállíttatta ostromgépeit és fegyverbe hívta embereit. Láthattad volna a 
fegyveres harcosok megszámlálhatatlan sokaságát illően felszerelve, a 
sok ragyogó páncélinget, a sok csillogó sisakot, a sok nemes, nyerítő 
lovat és rajtuk a sok fehér leplet! Láthattad volna a sok kiváló lovagot, 
hogy úgy vélnéd, korábban ilyet sosem láttak! Olyan sok, nagyon vitéz 
és bátor fegyveres volt ott, oly sok zászló, oly sok különféle jelvény, mind- 
mind mestermunka! 

Megegyeztek, hogy közülük néhányan ott maradnak a külső árkok 
védelmére Saladin egy esetleges támadása és a [külső] török sereg fenye- 
getése ellen. Eztán a fegyveres csapatok megközelítették a városfalat és 
rendkívül heves támadást indítottak ellene; száraszeríjakkal és ostrom- 
gépekkel szüntelenül lövedékeket és köveket zúdítottak rá. Amikor az 
ostromlott törökök látták jövetelüket, olyannyira fújták trombitáikat a 
Mennyhez fohászkodva, hogy olybá tűnt, az ég viharral és villámokkal 
felel rá. Nénányuknak az volt az egyedüli feladatuk, hogy a dobokat és a 
tamburinokat üssék, doboljanak és mindenféle más módon zajt keltse- 
nek, s emellett tűzzel füstöltek, ezzel adva jelet Saladinnak és a városon 
kívüli seregnek, hogy siessenek megsegítésükre. 

Amikor a kívül lévő törökök látták és hallották ezt, együtt előre rohan- 
tak, magukkal víve sokféle anyagot az árok feltöltéséhez, hogy könnyeb- 
ben átkelhessenek és a mieinkre támadhassanak. Ezt mégsem voltak 
képesek véghezvinni. Geoffroy de Lusignan, egy különlegesen bátor lovag 
erősen ellenállt nekik és visszaverte őket a barikádokról, amelyet már- 
már elfoglaltak tőlünk. A kezében forgatott fejszével több mint tízet ölt 
meg, és akikre rásújtott, azok közül senki sem maradt életben; oly önbi- 
zalommal bírt és olyan gyors volt, hogy mindenki azt mondta róla, Roland 
és Oliver kora óta egyetlen lovag sem volt hozzá hasonlóan méltó a meg- 
annyi dicséretre. Hatalmas erőfeszítéssel és roppant nehézségek árán 
visszafoglalta a barikádot. 

A törökök hordája megállás nélkül özönlött, és a küzdelem kimenetele 
sokáig egyenlő esélyű volt. Oly heves ütközet és oly kibírhatatlan összec- 
sapás volt, oly szörnyű csapásokkal és a harcolók oly hangos kiáltásai- 
val, hogy azok, akik a városfalat támadták, visszaszoríttattak és teljesen 
felhagytak a támadással, mivel nem volt elég erejük a város ostromához, 
mert egyszerre kellett hogy védjék magukat a külső oldalon is a törökök 
támadásától. 

Sok franciával végeztek a számszeríjlövedékek, a kövek, a nyilak vagy 
a görögtűz. Eztán nagy sírás és zokogás támadt az emberek között. 

, Óh, miért vártunk oly soká a király érkezésére? - siránkoztak. - Milyen 
értelmetlen volt a reménykedés! Most megérkeztek, de mégsem boldogu- 
lunk; valójában sokkal rosszabb a helyzetünk, mint korábban. Amire 
vártunk, az sokkal rosszabb annál, mint amit reméltünk." 

Amíg franciáink nem forgatták fegyvereiket, a törökök csúfos gúnyo- 
lódásokat és sértéseket zúdítottak embereinkre, mert nem tudták vég- 
hezvinni azt, amibe belekezdtek. Emellett görögtüzet dobáltak s lassan- 
ként romba döntötték a Írancia király ostromgépeit és más harci szer- 
számait, amelyeket oly nagy odafigyeléssel építtetett. Azt mondják, a 
francia király annyira dühösen őrjöngött, hogy szinte belebetegedett a 
bánatba. Úgy megzavarodott, hogy még a lovát sem volt képes megülni. 


VI. A sereget elhagyja a remény a királyok betegsége miatt, de a 
sok snecka megérkezésével megnyugodnak. 

A sereg lelkesedése egyre jobban alábbhagyott. Az emberek remény- 
vesztettek és bánatosak lettek a királyok betegségei miatt, mivel nem 
maradt olyan fejedelem vagy herceg, aki vezesse ,az Úrnak hadát". 
Hogy a szomorúság csak tovább növekedjen, Flandria grófja idő előtti 
halált halt [június 1.]. A sereget ez nagyon nyugtalanította, de a sok snecka 
érkezése valamennyire megnyugtatta őket. Számos püspök és báró érke- 
zett a keresztények megsegítésére, mindegyik a saját kíséretével. Ezek 
az ő neveik: 

Évreux püspöke; Roger de Toony [Tosni] és számos híve és rokona 
de Corneby néven; Robert de Newburgh; Jordan de Hommet; Tancarvil- 
le kamarása [Normandia kamarása, II. William of Tancarville]; Robert, 
Leicester earlje; Gerard Talbot; Raoul Tiasson; a Torolen nevű lovagok; 
[Raoul] Cháteaudun algrófja; Bertram de Verdun; Roger de Harcourt; a 
des Préaux család lovagjai; Warin Fitz Gerald; a de la Mere-ek; Henry 
Fitz Nicolas; Ernald de Grandeville és a Stuteville-ek; William Marcel; 
(Guillaume Malet; Guillaume Bloez; Chotard de Loreora; Roger de Saty; 
André de Chavigny; Hugues le Brun [de Lusignan]; Geoffroy de Rancon; 
Raoul de Mauleon; Guillaume de Roches; Geoffroy de la Celle; Hugues 
de la Fierté - ő részt vett Ciprus elfoglalásában, és onnan jött Akkon- 
hoz. 

A két király még mindig rosszul volt, de az Úr biztonságban tartotta 
őket, hogy megsegíthessék a keresztényeket és elfoglalhassák a várost. 


VII. A két király és a hívek seregének kőhajítói összezúzzák és 
lerombolják az Átkozott Tornyot és vele a fal hosszú szakaszát. 

A francia király gyorsan felépült betegségéből, az ostromgépek készí- 
tésére koncentrált és az arra alkalmas helyekre kőhajítókat állított. Uta- 
sításba adta nekik, hogy éjjel és nappal megállás nélkül lőjenek. Volt egy 
kiváló gépe, amelyet Rossz Szomszédnak [/Malvoisine)] hívott. A másik 
oldalon a törököknek is volt egy szerkezete a városban, amelyet Rossz 
Rokonnak [Mal Cousine)] hívtak, s amelynek kegyetlen lövéseivel gyak- 
addig, amíg állandó bombázásával lerombolta a fő városfal egy részét és 
megrázkódtatta az Átkozott Tornyot. Egyik oldalról Burgundia hercegé- 
nek kőhajítója járt nagy sikerrel, a másik oldalról a templomosok kőha- 
jítója végzett látványos pusztítást, mialatt az ispotályosok sem hagytak 
alább a lövésekkel, hogy rémületben tartsák a törököket. 

Ezek mellett volt egy kőhajító, amelyet közös költségből építettek és 
Isten Kőhajítójának neveztek. Egy pap, egy feddhetetlen jellemű ember 
mindig mellette állt, hogy prédikáljon és pénzt gyűjtsön az állandó javí- 
tásokra és harcosok felfogadására, akik köveket gyűjtenek lövedékek- 
nek. Végül ez a gép lerombolta az Átkozott Torony melletti falat, nagyjá- 
ból két perche$! hosszan. 

Flandria grófjának volt egy kiváló kőhajítója, amely halála után Richard 
királyé lett, és volt egy másik is, amely nem volt annyira jó. Ez a kettő 
folyton bombázta a kapu melletti tornyot, amit a törökök gyakran hasz- 
náltak, amíg az félig le nem omlott. Ezek mellett Richard királynak volt 
két új is, jó anyagból, amelyek figyelemre méltó mestermunkák voltak, 
és mindig eltalálták a kiválasztott célpontot, függetlenül attól, milyen 
messze is volt az. Építtetett egy másik, nagyon erős szerkezetű gépet is, 
rajta fokokkal, hogy fel lehessen rá mászni. Közkeletűen csak Harang- 
lábnak hívták. Szorosan be volt burkolva bőrlapokkal, kötelekkel volt 
összekötve, és nagyon kemény fadeszkái voltak, így nem lehetett lerom- 
bolni sem hajítógép-lővedékkel, sem görögtűzzel, sem megrongálni bármi 
mással. Elrendelte két mangonel építését is. Az egyik olyan gyors és erős 
volt, hogy lövései elértek a város húspiacának belső utcáiig is. 

Richard király kőhajítói éjjel és nappal megállás nélkül lőttek. Bizton 
állítható, hogy egyszer az egyik egyetlen kővel tizenkét embert ölt meg. 
A követ Saladinhoz vitték, és a hírnökök azt mondták, hogy a sátáni angol 
király Messinából, az általa elfoglalt városból hozott a tengeren át simá- 
ra csiszolt lövedékeket a szaracénok megbüntetésére. Semmi sem állha- 
tott ellen csapásaiknak, mindent szétromboltak vagy porrá zúztak. 


A királynak ágyban kellett még maradnia, mert sajnos súlyos láza 
volt. Látta, hogy a törökök dölyfösen kihívják és egyre gyakrabban támad- 
nak rá az embereinkre, de ő a betegsége miatt nem tudott velük csatába 
bocsátkozni. Jobban szenvedett a török csapásoktól, mint az égető láz- 
tól. 


VIII. Amíg a francia király támadja a várost, a törökök görögtűz- 
zel felégetik az összes ostromgépet, az ostrommacskát és a francia 
király cercleiá-ját."? 

Akkon városa olyan kedvező helyen fekszik, és az törökök válogatott 
csapatai olyan gondosan védelmezték, hogy nagyon nehéznek tűnt ost- 
rommal elfoglalni. A franciák már eddig is sok gondot fordítottak ost- 
romgépek és ostromszerkezetek készítésére a falak lerombolásához, de 
mindhiába. A franciák bármit is alkottak nagy költségek árán, a törökök 
lerombolták, vagy váratlanul görögtüzet folyattak rá, vagy valami más 
gyújtószerkezetet használva elpusztították. 

A sokféle ostromgépen és szerkezeten kívül, amelyeket a francia király 
a városfal lerombolására készíttetett, gyártatott egy olyat is, amely fel 
tudott mászni a falra. Macskának hívták, mert macskaként tudott a fal- 
hoz tapadni, amikor felkapaszkodott rá. Egy másik eszközt is készítte- 
tett, nagyon szilárd szerkezettel, kemény nád vázból, melyet cercleiá- 
nak hívtak. Ez az alkotmány nyersbőrrel volt borítva. A király maga szo- 
kott alatta ülni egy számszeríjjal a kezében, készen arra, hogy lelője a fal 
tetején feltűnő törököket. Így, ahogyan várfokok között felbukkannak, 
váratlanul, könnyen le tudja őket nyilazni. 

Aztán egy nap, amíg a franciák a falhoz próbálták rögzíteni a Macs- 
kát, a törökök vad eltökéltséggel száraz fát dobáltak le a falról, felhal- 
mozva azt a Macska tetején! Ezután rögtön görögtüzet öntöttek rá. Más 
eszközökre is öntöttek, melyeket a franciák oly sok munkával építettek 
meg, és mindennek a tetejébe egy kőhajítót is felállítottak, hogy lője őket. 
Hirtelen minden hamuvá égett vagy a kőhajító lövedékeitől pusztult el! 

Erre a francia király borzalmas dühbe gurult. Istenkáromló módon 
minden, parancsnoksága alatt álló embert átkozni kezdett, sértegette 
őket és azt mondta, megszégyenültek, mert nem álltak illő bosszút a sza- 
racénokon a rajtuk elkövetett sérelmekért. Amikor a nap már estébe for- 
dult, még mindig őrjöngött dühében, és megparancsolta egy kikiáltó- 
nak, hogy tegye közzé: következő nap támadást indítanak. 


IX. A francia király serege aláaknázza a falakat. Az árkokban 
álló keresztények derekasan visszaverik a törököket, akik kívülről 
nagyon hevesen támadnak rájuk [július 3.]. 

Igy hát reggel mind felfegyverezték magukat. Elővigyázatosságból 
bármilyen veszély vagy váratlan szaracén támadás ellen, jeles és kivéte- 

lesen bátor válogatott harcosokat állítottak a külső árkokba. Saladin 
már kérkedett vele, hogy ezen a napon át fog kelni az árkokon és a keresz- 
tények elpusztításával végre megmutathatja vitézségét. Mégsem tartot- 
ta meg szavát: nem ő maga jött el, hanem Takieddin vezetésével egy kegyet- 
len és rendíthetetlen sereg. Egy emberként özönlöttek be az árokba, és 
vadul keresztülküzdötték maguk rajta. A franciák nem voltak restek 
ellenállni, és próbálták visszaszorítani őket; nem csekély mészárlás folyt 
mindkét oldalon. A törökök odahagyták lovaikat, így gyalog harcolva 
nem tudtak olyan hatásosan ellenállni. Elkeseredett harc folyt: kézitu- 
sát vívtak, kivont kardokkal, tőrökkel, kétélű fejszékkel és tollas buzogá- 
nyokkal. Az egyik lecsapott, a másik elesett; ezek ordítottak, amazok 
hörögtek, tömegével hullottak el. Az elszánt törökök támadtak, a bátor 
keresztények visszaverték őket, ez ekkor még hatalmas erőfeszítésbe 
telt, hisz oly sok török nyomult be és oly kegyetlenül. Perzselte őket a 
kettős hőség, mivel nyár volt.? 

A sereg másik részét a város megtámadására küldték. Lövedékeket 
lőttek, vagy megpróbálták aláaknázni a falat, hajítógépek állandó lövé- 
seivel pusztították azokat, vagy felmásztak rájuk. Eltökéltségüktől meg- 
rendülve a városban lévő török felállították Saladin zászlaját. Ez jelt 
adott a kívül lévő törököknek, hogy siessenek a megsegítésükre, vagy 
legalább támadják meg a franciákat és így csalják el őket. 

Amikor ezt látták, Takieddin és a törökök, akik kinn voltak, még elszán- 
tabban támadtak, minden erejükkel a mieinkre rontva. Lázasan töltöt- 
tók fel az árkot, miközben embereink ugyanolyan erővel visszavágtak: 
Isten segedelmére bízván magukat, falként álltak ellen a támadóknak és 
visszaszorították őket. 

Ezalatt a francia király árkászai földalatti járataikkal fokozatosan 
haladtak előre. Ásás közben elérték a fal alapjait, és a keletkezett rést 
feltöltötték fával. Eztán felgyújtották. Ekkor a tűz felégette a fát, amely 
a falat alátámasztotta, így a fal nagy része megrogyott, kissé megdőlt, de 
nem omlott össze. Számos keresztény rohant előre, hogy bejuthasson, 
miközben a törökök siettek visszaverni őket. Mennyi zászlót láthattál 
ott, mennyi sokféle lobogót! Az ördögi törökök görögtüzet lőttek embere- 
inkre. Mivel a fal nem omlott össze teljesen, a franciák ostromlétrát állí- 
tottak fel és próbálták megmászni azt, miközben a törökök a túloldalon 
állítottak fel létrákat, hogy a hasadékot védeni tudják. 


X. Aubrey Clements egy létrával megmássza a falat, de a törökök 
megölik. 

Egy emlékezetre méltó tett is történt, amely felett nem mehetünk el 
szótlanul. Volt egy vitézségéről és nagy harci tapasztalatairól ismert 
ember, név szerint Aubrey Clements. Megfigyelte, hogy a franciák vesződ- 
ve verejtékeznek még azért is, hogy egy kissé előrejussanak. Szenvedély- 


től fűtve a tettek mezejére lépett: , Ma vagy meghalok - mondta -, vagy 
Isten akaratából bejutok Akkonba!" - így szólván bátran megmászott 
egy létrát és felért a fal tetejére, ahol sok törököt megölt, akik minden 
irányból rárontottak. A franciák követték őt, de annyian voltak, hogy a 
létra nem bírta el a súlyukat, és ők mind a földre zuhantak. Néhányan 
halálra zúzódtak, míg másokat súlyos sebesülésekkel húztak ki. A törö- 
kök közhírré tették katasztrófájukat, örömüket csak növelte a franciák 
szerencsétlenségének súlyossága. 

Aubrey Clements egyedül maradt a fal tetején, ahol a törökök körül- 
vették és lövedékeikkel halálra zúzták. Így hát állítása megerősítést nyert: 
ahogyan megjósolta, ezen a napon mártírhalált halt, mivel nem tudott 
bejutni Akkonba, miután minden segítség elhagyta őt. Az egész sereget 
feldúlta elvesztése, ezért felhagytak a támadással, hogy halálát sirassák 
és gyászolják. Természettől fogva nagyhatalmú ember volt egy fényes 
familiából, és kivételesen bátor természettel áldatott meg. 


XI. Amíg a franciák kívülről jutnak be az Átkozott Toronyba, addig 
a törökök belülről, az aknászok ellen dolgozva teszik ezt. 

Nem sokkal később a francia vájárok kiástak egy földalatti átjárót, 
éppen az Átkozott Torony alatt. A boltozatot farönkökkel támasztották 
alá, miközben a törökök egy másik utat ástak a föld alatt, és ugyanazon 
a helyen érték el az alapokat. Ott mindkét fél békét kötött: a törökök sér- 
tetlenül távozhattak és beleegyeztek, hogy szabadon engednek néhány 
keresztény foglyot, akiket eddig láncra verve tartottak. Amikor a város- 
ban lévő szaracénok ezt megtudták, nagyon felháborodtak, és azzal zár- 
ták el a földalatti járatokat, amit onnan kiástak. 


XII. Habár Richard király még mindig rosszul van, amikor ember- 
civel megtámadja a várost, sokakat megöl saját kezében tartott szám- 
szeríjával. Aknászai és kőhajítói leomlasztják a tornyot [július 5.]. 

Richard király még nem épült fel teljesen betegségéből, mégis tettre 
kész volt, hogy elfoglalhassa a várost. Így hát elrendezte erőit a város 
ostromára, hogy talán isteni gondviseléssel beteljesítheti kívánságát. 
Volt egy fonott szerkezete, melynek neve cerctleia volt, és amit nagy gond- 
al készítettek. Elrendelte, hogy vigyék ki a városfalon kívüli árokba. 
Legtapasztaltabb számszeríjászai álltak a szerkezet alatt. Elrendelte, 
hogy őt magát is vigyék ki oda egy selyemágyon, hogy jelenlétével meg- 
rémissze a szaracénokat és a sajátjait harcra bátorítsa. Használta szám- 
szeríját, amellyel gyakorlottan bánt, és nyilait kilőve sokakkal végzett. 

Az ő árkászai is ástak egy földalatti járatot a torony alapjai alá, amely- 
re kőhajítói is lőttek. Faanyagokkal töltötték fel a járatot, majd felgyúj- 
tották. Ezzel és hajítógépei folytonos lövéseivel a tornyot csakhamar 
Iiromlasztották, s az összedőlt. 

XIII. Richard király harcosai derekasan ostromolják a várost, 
miközben a törökök bátran elhárítják támadásukat. Richard király 
számszeríja végez egy emberrel, aki Aubrey Clements fegyverzetét 
viseli. 

A király számba vette a nehézségeket, amellyel találkoztak: mennyi- 
re harcra kész az ellenség és milyen bátorság szükséges a kritikus hely- 
zetekben. Elhatározta, hogy a legjobban úgy keltheti fel a lelkesedést az 
ifjakban, ha jutalmat ígér, mintsem ha parancsokkal utasítgat, hiszen 
mindenkit vonz a pénz szaga. Elrendelte, hogy egy kikiáltó közzétegye: 
mindenki, aki az említett torony melletti falból elhoz egy követ, a király- 
tól két aranytallért kap. Később hármat, végül négyet ígért; így hát akár- 
ki hozott is követ, darabjáért négy aranyat kapott fizetségül. Láthattad 
az ifjakat előre ugrani, roppant bátor harcosokként a falhoz rohanni és 
lelkesen húzni ki a falból a köveket, mind mohón dicsőségre és pénzszer- 
zésre áhítozva. Még az ellenség dárdáinak zápora között is bátran nyo- 
multak előre a falat pusztítva. Sokuk megsebesült és abba kellett hagy- 
nia a munkát, míg mások azért adták fel, mert féltek a halálos veszély- 
től. Néhány török derekasan visszaverte őket a falról - pajzsaik és vért- 
jeik nem tudták megvédeni őket. A fal nagyon magas és vastag volt, mégis 
a bátor lelkű emberek felülkerekedtek a veszélyen és sok követ hoztak 
el. 

A törökök egy emberként rontottak le rájuk, küzdöttek, hogy lelökjék 
őket a falról. Annyira igyekeztek visszaverni ellenfeleiket, hogy megfe- 
ledkeztek saját maguk fölfegyverzéséről, és balga módon majdnem telje- 
sen védtelenül tették ki magukat ellenségeik lövéseinek. Az egyik török 
felöltötte magára az említett Aubrey Clements fegyverzetét és gonosz 
módon abban mutogatta magát, hencegve a fal legmagasabb pontjára 
állt, hogy a mieinket felbőszítse. Richard király számszeríjának egyetlen 
halálos lövésével éppen a mellkasa közepén találta el. 

Halálától elszomorodva a többi török vakmerően előrerohant, hogy 
megbosszulják. Úgy vélték, bánatuk csökken, ha így cselekednek. Külö- 
nösen merésznek mutatták maguk, mintha sem dárdáinktól, sem löve- 
dékeinktől nem félnének. Támadtak, előrenyomultak és vadállatokként 
zúdultak embereinkre. Nem volt kiválóbb harcos és jobb védő ezeknél, 
bármiben higgyenek is. Az elmét ámulatba ejti és megdöbbenti tetteik 
emléke. A szörnyű összecsapásban még a legerősebb vértezet, kettős 
sodronyú páncéling, vagy dupla lemezvért sem tudott erős számszeríjlö- 
véseiknek vagy dárdáiknak ellenállni. Ez idő alatt a törökök kiástak egy 
alagutat a városból és megfutamították árkászainkat. Eztán, mivel elér- 
ték céljukat, hangosan ordítani kezdtek. 

XIV. Fegyverhordozóink és a pisaiak derekasan felmásznak a to- 
ronyra, mely már összeomlott, hogy betörhessenek a városba. A törö- 
kök fegyvereket és görögtüzet használva bátran visszaverik őket. 

Végül az említett torony a folytonos kőhajító-lövésektől és a kövek 
elmozdításától a földre omlott. Richard király vájárai abbahagyták az 
aláaknázást, és a rajtaütés befejeződött. Ekkor fegyverhordozóink" fegy- 
vert ragadtak. Vágytak a dicsőségre és a győzelemre, készek voltak a 
harcra. Leicester earljének, André de Chavignynak és Hugues le Brun- 
nak a zászlói is ott voltak. Salisbury püspöke is beszállt az ütközetbe, 
illően felszerelve, ahogyan sokan mások. 

A harmadik óra körül [9 óra], azaz a főétkezés órájában vitéz férfiak 
és kiváló fegyverhordozók az említett torony megtámadására indultak. 
Azonnal bátran felmásztak rá. Amikor a törökök meglátták őket, kiál- 
tozni kezdtek és felzavarták az egész várost! Magukhoz ragadván fegy- 
vereiket, sűrű csoportokban a falra rohantak és a fegyverhordozókra 
zúdultak, akik fürgén másztak felfelé. A fegyverhordozók harcoltak, hogy 
betörhessenek a városba, a törökök pedig vissza akarták őket űzni. Mind- 
két fél egymásnak rohant, kézitusát vívtak. Jobb kéz jobb kezet raga- 
dott, kard kardra sújtott. Nénányan megragadták egymást, mások előre 
rohantak, páran épp lesújtottak, megint mások elestek. Kevés fegyver- 
hordozó volt, viszont a törökök száma folyamatosan nőtt. Még görögtü- 
zet is dobtak rájuk. Mivel az ifjú fegyverhordozók nem tudtak tovább 
állni a tűzben, végül visszavonulni kényszerültek. 

Lerohantak a toronyból. Néhányukkal fegyverrel végeztek, másokat 
a veszedelmes tűz égetett halálra. Ekkor a pisaiak dicsőségre és bosszú- 
ra szomjazva teljes erővel a toronyra másztak, de a törökök fenevadként 
támadtak rájuk. Olyan vadul őrjöngtek, hogy bár a pisaiak kiválóan Lar- 
tották magukat, nem voltak képesek továbbra is ellenállni nekik, és a 
tornyot elhagyva vissza kellett vonulniuk. 

Nem volt harcban járatosabb nép a törököknél. Ezen a napon el kel- 
lett volna foglalni a várost és befejezni a küldetést, ha a keresztények 
hallgattak volna a bölcs tanácsra, és a teljes sereg egyesített erejével 
indultak volna a küzdelembe. Mivel ez idő alatt a sereg nagy része éppen 
étkezett, a hadműveletet gyorsan leállították, így nem jártak sikerrel. 


XV. A városban lévő törökök dicsérete. Még kétségbe sem estek, 
amikor már elküldték Mestocot és Caracoist a kiírályainkhoz, hogy 
időhöz juthassanak, amíg meg tudnak egyezni Saladinnal. Sikertele- 
nül térnek vissza [július 4.]. 

Mit mondhatnánk a hitetlenekről, akik a várost védték? Harci bátor- 
ságuk és becsületességük természetesen csodálatra méltó. Ha még az 
igaz hitet is felvették volna, senki sem lehetne jobb náluk - az emberi 
gondolkodás szerint. Mégis félték a mieink eltökéltségét, és jó okkal, mivel 

a keresztény világ válogatott erőit látták elpusztításukra érkezni. Továb- 
bá a falak részben már leomlottak vagy ledőltek, és seregük nagy részét 
már megcsonkították, megölték, vagy a sebek tették a harcra alkalmat- 
lanná. 

A városban még legalább 6000 török volt, valamint vezetőik, Mestoc 
[Saif al-Din " Ali ibn Ahmad al-Mashtüb] és Caracois [Baha"al-Din al- 
Asadi 0ara-Oüsh]. Már felhagytak a segítség reményével. Felismerték, 
hogy a keresztény sereget feldúlta Aubrey Clements, fiaik és rokonaik 
halála, akik a csatában estek el, és készek vagy bátran meghalni, vagy a 
törököket leigázni; de ezek mellett a maguk részéről semmi egyebet nem 
voltak képesek fontolóra venni. 

Közös tanácskozás után az ostromlottak arra jutottak, hogy tájékoz- 
tatják Saladint az állapotukról, mivel ő korábban megígérte nekik, hogy 
vagy gyors segítséget küld, vagy lehetetlenné teszi, hogy tisztességgel 
hagyják el a várost, és erre meg is esküdött a pogány babona rítusa sze- 
rint. Hogy ennek engedelmeskedjenek, a két legnemesebb, és pogányok 
között leghíresebb szaracén, Mestoc és Caracois királyaink elé járultak 
azzal az ígérettel, hogy feladják a várost, ha Saladin nem küld nekik sür- 
gősen segítséget. Az egyetlen feltétel az volt, hogy az összes török, aki az 
ostromlott városban volt, szabadon távozhasson fegyvereivel és minden 
tulajdonával, és oda mehessen, ahová csak akar. 

A francia király és majd minden írancia elfogadta ezt a feltételt, de 
Richard király teljes mértékben elutasította. Azt állította, hogy elfogad- 
hatatlan, mivel egy ilyen hosszú és fárasztó ostrom után egy olyan város- 
ba jutnának be, amely minden értékétől meg van csupaszítva. Megis- 
mervén Richard király véleményét, Caracois és Mestoc visszatértek a 
városba, küldetésük kudarcot vallott. Közben Saladin hallotta, hogy az 
ostromlottak követeket küldtek, és utasította őket, hogy állhatatosan 
tartsanak ki s derekasan védjék tovább a várost, ahogyan eddig is, mivel 
biztosak lehetnek benne, hogy hamarosan nagyon hasznos segítség fog 
érkezni. Azt állította, követek tájékoztatták, hogy nemsoká nagyszámú 
sereg fog jönni Babilóniából [Egyiptom ]J" hajókon és gályákon, melyeket 
korábban gyűjtött össze. Utasította Muleinát,"" hogy nyolc napon belül 
érjenek oda, bármilyen kifogásra való tekintet nélkül. Ha ezek az erők 
nem érkeznek meg a megbeszéltek szerint, esküvel fogadta meg, hogy a 
keresztényektől a lehető legkedvezőbb békefeltételeket harcolja ki, és 
feltétlen engedélyt a város elhagyására. 

Meghallgatván őt, a követek visszatértek a városba, ahol elismételték 
Saladin ígéreteit és rávették az ostromlottakat az ellenállás folytatásá- 
ra. Így az aggódó törökök bizonytalanságban maradtak a segítség érke- 
zésére várva. 

XVI. Mialatt a mieink derekasan támadják a várost, kétségbeesé- 
sében sok török elmenekül onnan. 

Eközben a keresztények kőhajítói folyamatosan lőtték a falakat, éjjel 
és nappal egyaránt. Az ostromlottak ettől megzavarodtak, , megretten- 
tek és hanyatt-homlok estek"." Utat engedve félelmeiknek, az éjszaka 
folyamán néhányuk, mintegy menekülés gyanánt, nagy rémületében leve- 
tette magát a falról. 

Sokan közülük könyörögtek, hogy adják meg nekik a megkeresztelke- 
dés szentségét. Jogosan lehet megkérdőjelezni érdemesültségük mérté- 
két, mivel inkább azért kérték, mert menekülést jelentett számukra az 
őket fenyegető veszélyből, sem mint az isteni gondviselés sugallta volna; 
habár sok út vezet a megváltáshoz. 

Ahogyan követek jártak fel-alá, egyre nyilvánvalóbbá vált Saladin 
számára, hogy túl veszélyes lenne tovább tartani a várost, mivel nem 
tudják azt megvédeni a keresztényekkel szemben. 


XVII. A békepontok, melyekben Saladin tanácsára az ostromlot- 
tak és a keresztények megállapodnak [1191. július 12.]. 

Felismervén, hogy a késlekedés veszélyes lehet, Saladin végül úgy 
döntött, hogy jóváhagyja az ostromlottak kérését. Emírjei, szatrapái"? és 
nagyhatalmú barátai voltak azok, akik a legbefolyásosabban ösztökélték 
erre, és akik rokonai, szülei és barátai voltak az ostromlottaknak. Azt 
állították, mivel Saladin amohamedán törvények követőinek rítusa sze- 
rint esküt tett az ostromlottaknak, kötelezte magát, hogy a szabadság 
tisztességes feltételeit kieszközli számukra e szörnyen nehéz helyzet- 
ben. Máskülönben háború jogán" elfogják őket, szégyenteljes halálnak 
teszik ki, s ezzel a mohamedán törvényt - melyet ősei, amíg csak tehet- 
ték, mindig gondosan figyelembe vettek - értéktelenné tenné. Saját nagy- 
sága és támogatottsága szintén nagyban sérülne, ha azok, akik Mohame- 
det tisztelik, keresztény kezekbe kerülnének. 

Arra is kérték Saladint, hogy cselekedjen ez ügyben, mert ezen kivá- 
ló török csapatok minden kérésének engedelmeskedtek és oly sokáig 
kitartottak az ostromban, hosszan védvén neki a várost. Emlékezhet az 
ostromlottak feleségeire és irgalomra méltó családjaira, akik nem látták 
őket már idestova három éve, mióta az ostrom elkezdődött. Azt is mond- 
ták, hogy jobb lenne feladni a várost, mint ilyen sok embert elveszíteni. 

Ilyen és hasonló érvelésekkel a hercegek megnyerték Saladint. Így 
helyzetük nem lehet ,gonoszabb az elsőnél". Ígéretet tett, hogy a lehe- 
tő legkedvezőbb békefeltételeket fogja kiharcolni számukra. Így hát meg- 
vitatták és előkészítették a pontokat, melyeket a legmegfelelőbbnek talál- 
tak. 

Amikor a követek visszavitték Saladin és a szatrapák döntését, az 
ostromlottakat öröm töltötte el. Vezetőik királyaink clé járultak, és tol- 

mácson kercsztül Akkon feltétel nélküli megadását ajánlották, a Szent 
Kereszt visszaadásával és 250, fogságban tartott keresztény nemes kia- 
dásával együtt! Amikor szembesültek vele, hogy a mieink ezt nem tart- 
ják kielégítőnek, 2000 nemes keresztényt és 500 alacsonyabb rendű fog- 
lyot ajánlottak; Saladinnak minden birtokán sokáig kellett volna keres- 
nie, hogy ennyit találjon. Amikor elhagyják a várost, a törökök csak azo- 
kat az ingeket vihetik magukkal, amik épp rajtuk vannak, fegyvereiket 
és minden mást hátrahagynak, köztük az élelmiszereket is. Továbbá éle- 
tükért cserébe 200.000 szaracén talentumot kell a két királynak fizetni- 
ük. Biztosítékul, hogy a feltételeket betartják, a város legnemesebb és 
legkiválóbb törökjeit adják túszul. 

Királyaink tanácskozást tartottak legbölcsebb embereikkel, hogy dönt- 
senek a feltételek elfogadásáról. Végül mindenki beleegyezett, hogy az 
ajánlatot a pontok szerint el kellene fogadni. Amikor megesküdtek az 
egyezség megtartására, a feltételeket írásban rögzítették és túszokat 
adtak; a városból üres kézzel vonulhattak ki. 


XVIII. A törökök túszokat adnak annak biztosítékául, hogy egy 
hónapon belül átadják a keresztet, a pénzt és a foglyokat. Ezután 
elhagyják a várost, és a keresztények birtokba veszik azt. A kirá- 
lyok mindent egyenlően osztanak el. 

A Szent Benedek áthelyezését? követő szerdán [július 12.] túszokat 
adattak és fogadtak a leghatalmasabb és legnemesebb emírek közül. A 
Szent Kereszt visszaadására és a foglyok felkutatására egyhónapos határ- 
időt rögzítettek. Amikor a történtek híre elterjedt, s mindenki tudomást 
szerzett a város megadásáról, a bolond közemberek dühösek voltak. A 
bölcsebbek mégis jogosan örültek annak, hogy a várost gyorsan és veszé- 
lyek nélkül nyerték el, mivel korábban még hosszú ostrom után sem vol- 
tak képesek elfoglalni. 

Egy kikiáltó közzétette, hogy senki sem merészelhet tenni vagy mon- 
dani semmilyen sértőt vagy provokálót a törököknek. Sem a városfalra, 
sem a bástyákon látott törökökre nem nyithatnak tüzet. 

A keresztények kíváncsian fürkészték a törököket, akik a város elha- 
gyásának napján a falakon álltak. Csodálták ezeket a kiváló és híres har- 
cosokat, akik lenyűgözően vitézek, kivételesen bátrak, erőtől duzzadó- 
ak, harcban járatosak és kiváló tetteikről híresek voltak. Amikor szinte 
üres kézzel jöttek ki a városból, a keresztényeket ámulatba ejtette jó tar- 
tásuk és megjelenésük, mely még a szerencsétlenségben is változatlan 
maradt. Még a nagy szükség is csak nehezen vitte volna rá őket, hogy 
kegyelemért esedezzenek. Most, hogy legyőzöttként kell kíjönniük sem 
emésztette őket aggodalom értékeik elvesztése miatt. Arckifejezésük 
elszánt maradt; tüzes megjelenésükről úgy tetszett, mintha ők arattak 
volna győzelmet. Mégis, babonás rítusaik és bálványimádásuk bűne meg- 
rontotta ezeket az erényeket. 

Végül, amikor minden török kijött, a kapukat kinyították, és a két 
király vezetésével a keresztények szabadon beléptek a városba, táncol- 
tak, örültek, örvendezve kiáltoztak, dicsőítvén az Urat, mivel Isten kimu- 
tatta népének nagy kegyelmességét,? meglátogatta és , megváltoztatta 
az Ő népét". A királyok lobogóit kitűzték a falak és tornyok csúcsaira. 
A várost egyenlően osztották fel a két király között, és egyenlő részben 
osztották el a talált fegyvereket és élelmiszereket is. A foglyokat össze- 
számolták, s jussuk szerint szétosztották. A nemes Caracois egy csapat 
emberrel a francia királyé lett, Mestoc és a többi Richard királyé. Továb- 
bá a francia király kapta meg a templomosok nemes palotáját a hozzá 
tartozó összes ingósággal együtt, míg Richard király a királyi palotát 
kapta, melyben elhelyezte a királynékat, hölgyeiket és szolgálólányai- 
kat, így mindenki békésen megkapta a maga részét. 

A sereg szerte a városban tanyázott. A hosszú ostrom oly nagyon elnyúj- 
tott agóniája után szabadnak érezhették magukat és felfrissülhettek az 
annyira várt pihenéstől. Az Akkonba való bevonulásunkat követő éjjel, 
mivel félt embereinktől, Saladin visszavonult seregével korábbi pozíció- 
jából és egy távolabbi hegyet foglalt el [Shafar" am]. 


XIX. A törökök hitvány és szégyenletes módon bántak szent dol- 
gainkkal, amíg övék volt a város. 

Amikor a város megadta magát, már négy év telt el azóta, hogy a sza- 
racénok elfoglalták [1187. július 9. - 1191. július 12.]. Mint említettük, a 
Szent Benedek áthelyezésének ünnepét követő napon adta meg magát. 
Szörnyű volt észrevenni a városban lévő templomok állapotát, és még 
most is iszonytató visszagondolni az ott látott megrázó dolgokra. Hiszen 
mely hithű ember tudna száraz szemmel nézni magának Isten fiának 
keresztre feszített képére, vagy valamely szentére, amely el van torzítva 
vagy meg van becstelenítve. Ki ne borzongana bele abba, hogy a kegyet- 
len törökök hogyan pusztították gyalázkodva az oltárokat, hányták föld- 
re a szent kereszteket, és mily megvetéssel törték össze azokat. A szent- 
ségek helyére mecseteket állítottak, az emberiség megváltásának és a 
keresztény vallásnak minden jelét eltávolították, mindent bemocskolva 
muzulmán babonaságukkal. 


XX. Vita a két király között a márkiról és Guido királyról, és hogy 
miként jött létre közöttük a béke. 

Ahogyan múlt az idő, a két király között heves vita támadt az emlí- 
tett márki felett. Franciahon királya kegyelte őt és elhatározta, hogy 
neki adja mindenből azt a részt, amit a Szentföldön szerez, és jogot biz- 
tosít a jövőbeni szerzeményekhez is. Megindítván Guido király állapotá- 
tól, Richard király nem volt hajlandó beleegyezni cbbe az engedménybe, 
mivel cz kárára lett volna Guidónak. Emiatt egy ideig viszály támadt a 
királyok között. 

Végül hercegeik és vezéreik közvetítésével békét kötöttek az alábbi 
pontok szerint: annak elismeréséül, hogy a márki feleségül vette a király- 
ság örökösét, illetve az ostrom alatt mutatott segítsége fejében öröklete- 
sen birtokába jut Tyros grófsága, azaz Tyros, Sidon és Bejrút. Geoffroy 
de Lusignan, Guido király testvére kapja kemény munkájáért és erőfe- 
szítéseiért Joppa grófságát, azaz Joppát és Ascalont. Ha Guido király 
előbb halna meg a márkinál, akkor a márkit kell megkoronázni a királyi 
diadémmal és ő követi Guido királyt a trónon, mivel feleségül vette a 
királyság örökösét; habár nagyon gonoszan és erőszakosan cselekedett 
annak reményében, hogy király lesz - ahogyan fentebb az már elmonda- 
tott. Mégis, ha Guido király, a márki és felesége együtt szólíttatnak el az 
emberi világból, amíg Richard király a térségben van, akkor kívánsága 
szerint rendelkezzen és ítélkezzen a királyság felett. Ezekkel a feltételek- 
kel a súlyos viszály véget ért [július 27.]. 


XXI. Amikor a város megadta magát, a francia király felkészült a 
hazatérésre. Mindenki csodálkozik, próbálja lebeszélni róla, vagy 
átkozza miatta. 

Hát így álltak a dolgok: a város megadta magát, és júliusnak, annak 
a hónapnak a vége közeledett, amely alatt a törökök ígéretet tettek a Szent 
Kereszt visszaadására a túszok elengedéséért cserébe. Ekkor szárnyra 
kelt egy híresztelés a seregben, hogy a francia király, akibe az emberek 
a reményüket helyezték, haza óhajt menni és komoly készületeket tett 
utazásához [július 22.]. Mily gyalázatos! Mily felháborító! El akar menni, 
mikor annyi sok tennivaló van még! Az ő feladata volt, hogy a kereszte- 
sek sokaságát vezesse és a keresztényeket bátorítsa a jámbor munká- 
ban, s biztosítsa egy ilyen fáradságos vállalkozás előmenetelét! Mi hasz- 
na volt buzgó eltökéltségének a hosszú út megtételére, mikor ily gyorsan 
visszatér? Milyen különös módja az egy eskü alól való felszabadulásnak, 
amikor nagy nehezen eléri az országot és gyors győzelmet arat a török 
felett? 

Mit mondhatnék még? A francia király kijelentette, hogy betegsége 
miatt döntött a zarándoklat mellett, és fogadott esküjét már teljesítette. 
Mégis, mivel egészségesnek és üdének tűnt, amikor Henrik királlyal Trie 
és Gisors között felvette a keresztet, nincs olyan bizonyíték, amely ezt az 
állítást alátámasztaná. A francia király jó hírét mégsem kellene teljesen 
befeketíteni. Súlyos erőfeszítéseket tett és komoly kiadásokat vállalt a 
város ostroma során. Segítséget és támogatást biztosított sok ember- 
nek, miközben személyének nagy tekintélye sokkal gyorsabbá és köny- 
nyebbé tette a nehéz vállalkozás véghezvitelét! Mint a leghatalmasabb 
és legtekintélyesebb keresztény király, természetesen azt akarta, hogy a 
várost elfoglalják. Mivel nagyobb ereje és presztízse volt másoknál, nagyobb 
felelősséget is vállalt az elhagyatott, segítségre szoruló, pogányok által 

elfoglalt és beszennyezett ország felépítésében. Szent Gergely szavaival 
élve: , Amikor nagyobb ajándékot adnak, az ajándékozás oka is megnő"? 
és ,a kinek sokat adtak, sokat kívánnak el ő tőle"." 

Amikor mindenki megtudta, hogy a francia király hajthatatlanul haza 
akar menni, és nem enged emberei óhajának vagy könnyes esedezésé- 
nek, a franciák szívük szerint megtagadták volna engedelmességüket az 
ő irányában, és nem ismerték volna el többé uralmát maguk felett, ha ez 
lehetséges lett volna. Minden szerencsétlenséget és bajt kívántak a távoz- 
ni készülőnek, amik embert csak sújthatnak nyomorult élete során, mégis 
a király, amilyen gyorsan csak tudott, előkészületeket tett utazásához, 
és az országban Burgundia hercegét és vele számos embert tett meg kép- 
viselőjéül. Egy kérést küldött Richard királynak, hogy adja neki kölcsön 
két gályáját; Richard király szándékosan úgy rendelte, hogy a két legjob- 
bat adják oda. Később azonban a francia király megmutatta, hogy meny- 
nyire nem hálás ezért a szívességért. 


XXII. A francia király megesküszik Richard királynak, hogy meg- 
tartja a békét népeik és földjeik között, amíg Richard király haza 
nem ér. 

Richard király úgy vélte, hogy a francia királynak egyezséget kellene 
kötnie vele a kölcsönös jóhiszeműség és biztonság megtartására. Atyáik 
módján ők is enyhe gyűlölséggel viseltettek egymás felé, de azt szeretet- 
be bújtatták, mivel úgy hitték, így sosem fog félelmet kelteni leszárma- 
zottaikban. Ezen félelemtől ösztökélve Richard király követelte, hogy a 
francia király tegyen esküt a jóindulat megtartására, és sem akarva, 
sem akaratlanul ne szegje meg szavát azzal, hogy embereire vagy földje- 
ire támad, amíg ő a zarándoklaton van. Ha netán Richard királyt lehet- 
ne hibáztathatónak találni ugyanezen ügyben, miután visszatér saját 
földjeire, negyven napon belül egyezségre törekszik majd a franciákkal 
arról, hogy milyen mértékben kell orvosolni az okozott sérelmet, még 
azelőtt, hogy a francia király jóvátételt követelne tőle. 

A francia király megesküdött Richard királynak, hogy hűen szem előtt 
tartja ezeket. Túszokat adott, hogy adott szava biztosítékot nyerjen: Bur- 
gundia hercegét, Henriket [(Champagne grófját] és még ötöt vagy még 
többet, akiknek nevét nem őrizte meg az emlékezet. Mindenki jól tudta, 
mily hűségesen tartotta meg esküjét és az egyezséget! Amint visszatért 
hazájába, fegyverbe szólította az országot, és Normandiát a káoszba taszí- 
totta. Egy szó mint száz: miután a francia király eltávozott, csupán egy 
sereget hagyott Akkonban. Mindenki szerencsétlenséget kívánt neki, és 
áldás helyett átkot mondott rá. 

XXIII. A francia király a túszokkal és a márkival Tyrosba megy. 
Burgundia hercege és sok francia Richard királlyal marad. 

Vasas Szent Péter napján [augusztus 1.] a francia király hajóra szállt 
és Tyrosba vitorlázott, seregének nagyobb részét pedig Richard királlyal 
hagyta. A kimondhatatlanul gonosz márki vele ment Tyrosba. Magával 
vitte a fentebb említett Caracois-t és az összes szaracén túszt, akik a 
francia király jussát képezték. A király úgy számolta, hogy 100.000 arany- 
at vagy még többet is kaphatna értük váltságdíjként, ami egészen Húsvé- 
tig elláthatná itt maradt embereit. Az egyeztetett időpont elmúlt, és azok, 
akiknek a túszok kiszabadítása volt a felelőssége, úgy tűnt, nem foglal- 
koznak a váltságdíj kifizetésével. Valójában azok többsége már meghalt, 
és biztos volt, hogy nem fizetnek értük egy fillért, de még egy tojást sem. 
A túszok semmit sem vittek magukkal, és a városban talált élelmiszerek- 
ből még a részük felét sem kapták meg. 

Ezért a franciák rendszeresen felhánytorgatták, hogy az értéktelen 
túszokon kívül semmi más fizetséget nem kaptak királyuktól. Ez nem 
kis vitát és összezördülést okozott közöttük, amíg Burgundia hercegé- 
nek kérésére Richard király kölcsön nem adott neki 5000 márka ezüs- 
töt, hogy kifizesse csapatait, cserébe biztosítékképpen a túszait kérte 
tőle. 


Vége a harmadik könyvnek. 

NEGYEDIK KÖNYV 


I. Richard király megajándékozza a lovagokat és helyreállítja Akkon 
falait. 

Mivel Richard király látta, hogy őrá hárul a vezér felelőssége az egész 
vállalkozásban, annak folytatásával, műveleteivel és költségeivel együtt, 
boldogan osztott szét nagy mennyiségű aranyat és ezüstöt a Íranciák- 
nak és bármely más nemzetiségű idegeneknek, így többre is tellett nekik, 
mint szükségleteik fedezéséhez az szükséges volt, és kiválthatták a hite- 
lezőiknek adott zálogaikat. 

Amíg a francia király, ahogyan fentebb elmondatott, éppen hazafelé 
sietett, Richard király a város falainak helyreállítására fordította figyel- 
mét, így azok magasabbak és jobbak lettek, mint lerombolásuk előtt vol- 
tak. Ő maga folyton fel-alá járkált, így buzdította a munkásokat és adott 
utasításokat a kőműveseknek. Minden erejét a munkába fektette, és fárad- 
hatatlanul folytatta azt, hogy elfoglalhassa Isten örökségét. 


II. Saladin nem tartja be az egyezséget az Úr keresztjének vissza- 
adására és a pénzbeli fizetségre vonatkozólag, és nincs tekintettel a 
túszokra sem. 

Richard király már várta a törökökkel megkötött határidő lejártát, 
ahogyan az már fentebb elmondatott. Ezalatt arra fordította figyelmét, 
hogy a kőhajítókat és mangoneleket előkészítse a szállításra. A szaracé- 
noknak adott határidő lejártával, amikor a szerződés szerint a Szent 
Keresztet vissza kellett volna adniuk és a túszokat kiváltaniuk, a király 
további három hétig várt még, hogy lássa, Saladin betartja-e a szavát, 
vagy a szerződés kiötlője a saját egyezségét szegi meg. Azonban úgy tűnt, 
Saladin nem foglalkozik ezzel. Talán Isten rendelte úgy, hogy ezért vala- 

mi sokkal kielégítőbbet kell kapnunk. Ennek ellenére a szaracénok köve- 
telték, hogy haladékot és időt kapjanak ígéreteik teljesítéséhez, és meg- 
kereshessék a keresztet. 

Folyton azt hallhattad a keresztényektől, hogy hírek után kérdezős- 
ködnek: mikor érkezik meg a Szent Kereszt? Isten mégsem akarta, hogy 
a keresztet visszaadják a foglyok szabadon engedéséért cserébe. Az volt 
az Ő akarata, hogy inkább vesszenek el. Az egyik ember ezt mondta: , Most 
jön a kereszt." A másik azt: , Látták a szaracén seregben"; de mindketten 
hibáztak, mivel Saladin nem engedélyezte, hogy visszaadják, és a túszok- 
kal sem foglalkozott, akiket érte cserébe a mieink visszaadni ígértek. 
Abban reménykedett, hogy jobb feltételeket nyerhet, ha a Szent Keresz- 
tet alku tárgyaként használja. 

Ezalatt Saladin gyakorta küldött ajándékokat és követeket a király- 
hoz, álnok és csalárd szavakkal időt nyerve, de soha nem teljesítette 
egyetlen ígéretét sem. Az volt a célja, hogy számtalan fortélyával és két- 
értelmű szavaival kétségek közt tartsa a királyt, ameddig csak lehet. 


III. Anglia királya kétszer küldött követeket Tyrosba, mielőtt sere- 
günk visszaszerezné Saladin túszait a márkitól. Maga a márki meg- 
vetően elutasítja a visszatérést, 

Ezalatt követeket küldtek Tyrosba [augusztus 5.], és utasították a 
márkit, hogy a sereg érdekében térjen vissza hozzájuk, magával hozva a 
francia király megőrzésre rábízott túszait. Eztán a francia királyhoz illő 
mennyiségben megkaphatja részét a váltságdíjból, azaz a fizetség felét. 
Akiket követségbe küldtek: Salisbury püspöke, Robert ( Leicester earlje] 
és egy kiváló lovag, Pierre des Préaux voltak. 

A márki dühös választ adott a három követnek. Állította, hogy semmi 
esetre sem fog jönni - mentségére azt hozta fel, hogy fél Richard király 
közelében tartózkodni. Emellett azzal kérkedett, hogy ha valaha vissza- 
kapjuk az Igaz Keresztet, annak felét elviszi a francia királyhoz, és addig 
nem mond le a túszokról, amíg ez meg nem történik. 

Amikor ráébredtek, hogy a márki milyen konok, a követek hízelgés- 
sel próbálták csillapítani, felajánlották: egyikük biztosítékként itt marad, 
hogy Richard királyhoz tett utazása és visszatérése biztonságos legyen. 
Semmilyen módon sem tudtak hatni rá, valójában esküvel fogadta meg, 
hogy nem fog eljönni. A követek üres kézzel tértek vissza, nem értek el 
semmit, és erről a helyzetről értesítették a királyt. 

Ő roppant dühös lett. Kérésére egy másik követséget is küldtek Tyros- 
ba, amely Burgundia hercegéből, Drogo d Amiens-ből és Robert de 0uency 
[ duincy]-ből állt. Azon voltak, hogy rábírják az említett márkit, jöjjön 
velük. Jelenléte természetesen létfontosságú volt ezen ügyek folytatásá- 
hoz. Arra vágyott, hogy a királyságot birtokba vegye, de vonakodott attól, 
hogy tegyen is azért, és mindeközben még a kikötést is megtagadta azok- 

tól, akik a tengeren vittek élelmet Tyroson keresztül, és ehhez szabad 
útra volt szükségük. 

Az említett követek megérkeztek Tyrosba és elmondták, mi járatban 
vannak. Richard király nevében erősen kérték a márkit, hogy jöjjön meg- 
segíteni őket Szíriába, hiszen ő maga is meg akarja szerezni az ország 
irányítását. Durván és gőgösen felelt, kijelentette, hogy semmifélekép- 
pen nem fog eljönni, de saját városáról gondoskodik majd. Egy ideig mind- 
két fél ellenezte a másik javaslatát és saját álláspontjukat támogatták. 
Végül a tárgyalások egyfajta megoldásra jutottak, miszerint a három 
követ visszaviheti a szaracén túszokat Richard királyhoz. Ennek ellené- 
re képtelenek voltak érveléssel vagy rábeszéléssel rábírni a márkit, hogy 
felnagyjon makacs tétlenségével. 


IV. Embereink megölik Saladin túszait. 

Mivel a határidő már régen lejárt, Richard király biztosra vette, hogy 
Saladin megkeményítette szívét és nem törődik a túszok kiváltásával. 
Összehívatta a nagyok tanácsát, amely úgy döntött, ne pazarolják az 
időt bármire is várva, a túszokat le kell fejezni. Csak a leghatalmasabba- 
kat és legnemesebbeket kellene megtartani, hogy kiválthassák vagy kicse- 
rélhcssék őket más keresztény foglyokra. 

Richard király mindig vágyott arra, hogy elpusztítsa a törököket, szét- 
zúzza szégyentelen önteltségüket és megsemmisítse Mohamed törvénye- 
it, Így igazolva a kereszténységet. A Nagyboldogasszony napját közvetle- 
nül követő pénteken [augusztus 16.] elrendelte, hogy 2700 török túszt 
megkötözve vezessenek ki a városból és fejezzenek le. Fegyveresek lép- 
tek elő a feladatra készen, és késedelem nélkül teljesítették parancsait. 
Boldogan tették ezt az isteni gondviseléssel összhangban, hogy így állja- 
nak bosszút azon keresztények haláláért, akiket a törökök öltek meg 
íjaik és számszeríjaik lövéseivel. 


V. Richard király előkészületeket tesz, hogy a sereg szárazon és 
vízen Ascalon ellen vonuljon. 

Ahogyan leszállt az est, közzétették, hogy a következő nap a sereg 
továbbindul. Az Úr segedelmével, aki minden jónak adományozója, átkel- 
hetnek Akkon folyóján és Ascalon felé vonulva menet közben elfoglalhat- 
ják a partmenti területeket. A parancsot követően tíz napra elegendő 
élelmet pakoltak a hajókra, amelyek a seregnek szállítják azt: kétszer- 
sültet, lisztet, húst, bort és bármilyen szükségesnek vélt élelmiszert. A 
tengerészeknek szigorú parancsba adták, hogy mindig a sereg mellett 
vitorlázzanak, feltöltött uszályaikkal és snecká-ikkal élelmiszerutánpót- 
lást és fegyvereket szállítva, annak megfelelően, ahogyan az emberek a 
szárazföldön vonulnak előre. Így hát megegyeztek, hogy a sereget két 
részre osztva fognak vonulni: az egyik rész tengeren, a másik szárazföl- 

lön halad. Nem lehetett másképp megszerezni a Szentföldet, mióta a 
törökök elfoglalták. 


VI. Arról, hogy hány bárónk halt meg a másfél év alatt Akkon ost- 
románál. 

Illő tudnunk, hogy már számtalan keresztény esett el a seregből. A 
had nagy veszteségek és hatalmas kiadások árán tudta csak elfoglalni 
Akkon városát, két télen és egy nyáron át, egészen ősz középig harcolva, 
amikor a fentebb leírtak szerint a törököket lefejezték. Isten és az embe- 
riség szemében a törökök természetesen megérdemelték sorsukat a temp- 
lomok lerombolása és az emberek megölése miatt. 

Azoknak, akik ily rövid idő alatt meghaltak a seregben, teljes számát 
felsorolni elképzelhetetlen volna. Egy szerző szerint magukban a nagy- 
urak így következnének, de azt is hozzáteszi, hogy a tömegben lehetetlen 
észrevenni minden veszteséget: 


A seregben elesett: 

A pátriárka és hatan az érsekek; 

Püspökökből tizenketten; 

Mellettük grófok negyvenen; 

Ötszáz nagyszerű nemes; 

S nagyszámú pap, klerikus, ember, kiknek száma nem ismeretes. 


VII. Richard király a franciákat Akkon elhagyására kényszeríti, 
és sátrait a városon kívül veri fel. 

Richard király most már visszanyerte korábbi jó egészségét. A török 
kivégzése után egész kíséretével elhagyta Akkont és elhatározta, hogy 
sátrait a városon kívüli mezőn veri fel. Mindenkit a város elhagyására 
kényszerített, azokat is, akik nem akarták ezt megtenni, így az egész 
sereg az árkokon kívül, az említett mezőn maradt azon parancs értelmé- 
ben, hogy felkészüljön a menet indulására. Néhány franciát hízelgéssel, 
míg másokat imával, pénzzel, vagy erővel vett rá annak odahagyására. 

A király elrendezte, hogy a nagyszámú gyalogság az ő pavilonjai körül 
lévő sátrakban legyen elszállásolva, és erősítsék meg az őrséget a törö- 
kök állandó támadásai ellen. Azok egész nap csak közeledtek, majd hir- 
telen a meglepetés erejével kihívást intéztek ellenük. Királyi szokás volt 
fegyveresen elsőként kilovagolni a törökök ellen, amikor azok támadtak, 
hogy amíg csak az isteni gondviselés engedi, megbüntethessék őket. 


VIII. Egy magyar gróf és a király udvarmestere, akik a népünkre 
törő törököket üldözték, fogságba esnek. 

Történt egy nap [augusztus 18.], hogy a törökök hirtelen rárontottak 
a mieinkre, és szokásuk szerint nagy zűrzavart keltettek. Táborunk össze- 
zavarodott, s amíg az emberek fegyverekért rolhiantak, a király gyorsan 

felfegyverkezett és lóháton vonult ki a menekülő törököket üldözve, vele 
egy bizonyos fegyveres gróf Magyarországról és sok magyar. Tovább ker- 
gették őket, mint kellett volna. Habár kiválóan harcoltak, néhányukat 
elfogták és szégyenteljesen elbántak velük. A nagyon vitéz és híres magyar 
grófot a törökök elfogták és elhurcolták, ahogyan azt a poitoui lovagot 
is, akit Hugh-nak hívtak, és aki Richard király udvarmestere volt. Meg- 
feledkezve saját biztonságáról, a király megsarkantyúzta lovát és min- 
den erejével, vakmerően Hugh udvarmester megmentésére sietett, ameny- 
nyiben az lehetséges; de a törökök sokkal gyorsabban menekültek, Hugh- 
t elszakították tőle és elhurcolták. 

Oh, mily bizonytalan a csata sorsa! , A rend felbomlik, a győztesek 
most legyőzetnek, és akik egyszer meghódoltattak, most hódítanak." 
[gy a lovagok csak azért űzték az ellenséget, hogy magukat pusztítsák el, 
amikor majd elfogják őket, és úgy üldöztetnek, ahogyan ők üldöztek koráb- 
ban. Ami jog szerint dicsőséget hozott volna nekik, szertelenségbe for- 
dult át, , így vitéz tettük lett vesztük okozója". 

Már most a törököket nem terhelte oly nehéz páncél, mint a mieinket, 
és mivel sokkal könnyebben voltak felvértezve, gyakran sokkal nagyobb 
sérülést és kárt tudtak okozni embereinknek. A törökök szinte teljesen 
vértezetlenek voltak, mindössze egy íjat, egy hegyes fogakkal tüskézett 
buzogányt és kardot hordtak. Volt vékony, vashegyű lándzsájuk és egy 
könnyű tőrük is. Ha hosszú távon állhatatosan üldözték őket, gyors lova- 
ikon elmenekültek. Senki a világon nem volt náluk gyorsabb, legsebe- 
sebb vágtájukban olyanok voltak, mint a repülő fecskék. 

Az a törökök szokása, hogy amikor észreveszik, hogy már nem üldö- 
zik őket tovább, ők is megállnak - mint az idegesítő légy, amely elszáll, 
ha zavarod, de ha abbahagyod, visszatér. Amíg üldözöd, menekül, amint 
megállsz, már újból ott van. A törökök is ilyenek. Amikor felhagysz az 
üldözéssel és visszafordulsz, akkor a törökök követnek, ha utánuk mész, 
menekülnek. Így amíg a király eltökélten üldözte őket, elfutottak, de 
amikor úgy döntött, hogy visszatér, hátulról fenyegették támadásukkal. 
Néha nem menekültek meg büntetlenül, ugyanakkor pár alkalommal ők 
is nagy károkat okoztak. 


IX. Alig sikerül seregünket távozásra kényszeríteni a városból, 
mert a gyönyörök rabjaivá váltak. Végül átkelnek Akkon folyóján, 
miközben mindkét oldalról törökök zaklatják őket. 

Richard király még a pavilonjaiban maradt arra várva, hogy a sereg 
kijöjjön a városból. Azonban csak lassan jöttek, és annál is inkább kel- 
letlenül. A sereg létszáma csak nehezen növekedett, mivel még tömegek 
tartózkodtak a városban. Az egész had, beleértve azokat is, akik még 
nem hagyták el a várost, 300.000 főt tett ki. 

Az emberek csak nagyon lassan vonultak ki, mert túlságosan hozzá- 
szoktak a henyeséghez és a könnyű élethez, hiszen a városnak oly sok 

gyönyöre volt, azaz kiváló borai és gyönyörű lányai. Embereink közül 
sokan romlott életet éltek, nőkkel és borral foglalatoskodtak, így ostoba 
élvhajhászatukkal és falánkságukkal megrontották a várost. A bölcseb- 
beket elszomorította szégyentelen viselkedésük. Tanácskozás után meg- 
egyeztek, hogy ezen visszatetsző szégyenfolt eltüntetése érdekében egyet- 
len nő sem hagyhatja el a várost a sereggel együtt, ott kell maradniuk. 
Az egyetlen kivételt a gyalog haladó mosónők képezték, akik nem voltak 
a sereg terhére és a bűnnek sem voltak forrásai. 

Végül az elrendelt napon kora reggel a sereg felfegyverkezett és illően 
elrendeződött. A király a hátvédben volt, így a támadó törökök, akik 
közelről fenyegették őket, nem tudták szétbomlasztani a sereget. 

A napi utazás rövid volt. Amikor ez a borzasztó nép látta seregünk 
mozgását, tömegekben rontott le a hegyekből, akár csak a rohanó hullá- 
mok. Csapatokra oszlottak, itt húszan voltak, amott harmincan és így 
tovább, ilyen módon szétszóródva, így minden erejükkel nyomorgatták 
és pusztították seregünket, amennyire csak tudták. Nagyon elszomorí- 
totta őket hozzátartozóik halála, mivel látták darabokra szabdalt testü- 
ket, ahogyan az fentebb elmondatott. Így hát sokkal bátrabban gyötör- 
ték seregünket, mint eddig, állandóan követték és szabdalták, ahogyan 
csak tudták. 

Mégis, az isteni gondviselés segítségével, nem értek el semmit abból, 
amit akartak. Seregünk sértetlenül kelt át Akkon folyóján, és nem sok- 
kal a folyón túl felverték sátraikat, miközben a teljes had összegyűlt. Ez 
Szent Bertalan éjszakájának péntekén történt [augusztus 23.]. Az ezt 
követő hétfőn volt két éve, hogy a keresztények először megostromolták 
Akkont. 


X. Seregünk csatarendben halad. Bátran visszaverik a törököket, 
akik hevesen támadják őket. A Zászló leírása. 

A Szent Bertalan napja utáni nap reggelén - ami vasárnap volt - a 
sereg az Úr nevében zászlóaljakba rendeződve vonult fel a part menti út 
megtételére készen. Ha csak azt láthattad volna, mily felkészült lovagok 
csapatai voltak ott! Nehéz volna találni náluk különb, ilyennyire kivéte- 
les, fiatal harcosokat. Válogatott nemzetségeket láttál volna: nagyon vitéz 
és bátor fegyvereseket, jól álló páncélzatokat, oly sok szalagot és lobogó 
zászlót és sokféle alakú jelvényeket, oly sok fehér hegyű lándzsát, csillo- 
gó vérteket és sisakokat! Szörnyű sereg állt csatarendbe az ellenséggel 
szemben. 

Richard király vezette az első csatasort, ő volt a főparancsnok. A nor- 
mannok őrizték a Zászlót. Úgy döntöttünk, idevágó volna a Zászló leírá- 
sa, hogy azt jobban megismerhessék. 

Egy nagyon hosszú rúd volt, olyan, mint egy árbóc, melyet erős desz- 
kákra helyeztek négy keréken és ezeket csapok fogták össze. Vassal volt 

beborítva, így sérthetetlennek tűnt kard, fejsze vagy tűz számára. A csú- 
csáról lógott alá a királyi zászló, amelyet közkeletűen a Zászlónak hív- 
tak. Az a szokás, hogy a legkiválóbb lovagok erőit hívják össze ennek 
védelmére, különösen a harcmezőn, így aztán egy ellenséges támadás 
alkalmával nem törhetik le, vagy valamilyen kárból eredendően nem 
szenvedhet sérülést; mert ha egy esetleges baleset folytán ledőlne, akkor 
a sereg összezavarodna és szétszóródna, mivel nem lenne számára gyü- 
lekezőpont. Ha nem látnák a király zászlaját kitűzve, szívük megremeg- 
ne és azt hinnék, hogy vezérük elesett - és amikor az emberek megré- 
mülnek azon, hogy ez a tragédia megtörtént fejedelmükkel, hisz jelvé- 
nyét lehajították, nem egykönnyen nyerik vissza erejüket és folytatják 
tovább a védekezést ellenfeleikkel szemben. Amennyiben a jelkép állva 
marad, az embereknek biztos menedéket nyújt, amely felé rohanhatnak; 
ide hozva ellátják a gyengéket és sebesülteket, és még azokat is ide szál- 
lítják, akik elestek a csatában, ha híres vagy előkelő férfiak voltak. Erő- 
sen van megépítve, hogy ,sok népeknek zászlójok""" legyen, ezért Zász- 
lónak hívják. 

Bölcsen kerekekre volt szerelve, így előre lehetett húzni, ha az ellen- 
ség visszavonult, és visszahúzni, amikor támadott, mindig a csata álla- 
potának megfelelően. A Zászlót normannok és angolok kísérték. 

Burgundia hercege és a franciák adták a hátvédet. Mivel nem követ- 
ték elég gyorsan a sereget és lemaradtak, nagyon súlyos veszélynek tet- 
ték ki magukat. A had a tenger mellett haladt, mely a jobbjukon helyez- 
kedett el, míg baljuk felől a hegyekből a törökök népe kísérte figyelem- 
mel minden mozdulatukat. Hirtelen fenyegető felhők jelentek meg és 
ellepték az eget. Az út során a had egy szűk helyre ért, amely csak két, 
élelemmel megrakott igáslónak volt elég széles ahhoz, hogy átkeljen. Az 
út keskenysége miatt a vonulási rend megbomlott és szétszóródva, teljes 
zűrzavarban haladtak át eme keskeny sávon. Amikor a szaracénok ezt 
észrevették, hirtelen rárontottak a megrakott szekerekre és a kocsisok- 
ra, amely felkészületlenül érte a kereszteseket: velük és lovaikkal azon- 
nal végeztek, poggyászuk nagy részét pedig felprédálták. A makacsul 
ellenállókat lerohanták, szétverték és egészen a tengerpartig űzték, köz- 
ben mindvégig gyilkolták őket. 

Nagyon elszánt összecsapás bontakozott ki, amelyben mindenki dere- 
kasan küzdött az életéért. Az egyik Everardnak, aki a salisbury-i püspök 
szolgálatában állt, a törökök levágták a jobb kezét, az abban tartott kivont 
karddal együtt. Rendületlen arccal kapta fel baljával a kardját, minden 
irányban forgatta és az őt támadó törökökre rontott, bátran védve magát. 

A sereg utóvédjét igencsak megzavarta ez a támadás, szerencsétlen- 
ségükben teljesen eszeveszettek lettek. Ekkor John fitz Luke megsarkan- 
tyúzta lovát és értesítette a történtekről Richard királyt, aki eddig még 
semmit sem tudott a dolgokról. Gyors vágtában azonnal visszament egy 

különítményével, hogy megsegítse a hátvéd csapatait. Villámként villog- 
tatva kardját a törökökre rontott, jobbról és balról a földre taszította 
őket. Mint amikor a filiszteusok menekültek Makkabeus elől," úgy szó- 
ródtak szét és rohantak a törökök Richard király elől a hegyek felé; habár 
néhányan a micink között maradtak, mert fejüket vesztették. Az egyik 
francia, akinek neve Guillaume des Barres volt, korábban elhidegült 
Richard királytól valamely kettejük között támadt gyűlölködés miatt, de 
a küzdelemben tanúsított kiváló vitézségével visszanyerte a király barát- 
ságát és kegyét. 

Saladin teljes seregével együtt a közelben tartózkodott. A törökök 
mégis feladták a reményt, hogy ez után a kudarc után elérhetnek akár- 
mit is, és visszatartották magukat attól, hogy tovább támadják embere- 
inket. Ehelyett inkább a távolból figyeltek. Seregünk visszarendeződve 
tovább vonult egészen egy ott talált folyóig [Kishon] és a ciszternákig, 
melyeket megvizsgálva, azokat iható vizűnek találták. Itt felverték sát- 
raikat és egy tágas mezőn letelepedtek, ahol látták, hogy korábban már 
Saladin is táborozott. A letaposott terület széles kiterjedéséből úgy szá- 
mították, hogy a török sereg hatalmas lehet, ; 

Isten úgy rendelte, hogy az első napon ez történjen seregünkkel. Igy 
aztán sokkal elővigyázatosabban ténykedtek. Saját bőrükön tapasztalva 
egyszer és mindenkorra megtanulták, hogy olyan megelőző intézkedése- 
ket kell tegyenek az utazás közben, amilyeneket csak tudnak, így véde- 
kezve a veszteségek ellen. 


XI. Akkon folyójától indulva seregünk eléri Cayphast. 

Saladin állandóan bajokat okozott seregünknek. Ő és a törökök rajta- 
ütéseket készítettek elő azokon a hegyszorosokon, amelyeken seregünk 
keresztül akart haladni, Amint a mieink keskeny oszlopban haladva elér- 
ték a hágót, ők támadást indítottak ellenünk és vagy megölték és el[og- 
ták, vagy szétzavarták katonáinkat. 

Hadunk az említett folyótól óvatosan, rendben haladt előre. Elvisel- 
hető szakaszokban utazva elérték Cayphast [Haifa], ahol felverték sát- 
raikat, amíg az őket követő közemberekre vártak. 

Seregünk a tenger és Cayphas városa között maradt két napig. Fel- 
forgatták és átvizsgálták poggyászukat, kidobták közülük azokat a dol- 
gokat, amiket nélkülözhetőnek véltek, és amelyekről úgy gondolták, meg 
tudnak nélkülük lenni, ellenben megtartották a legszükségesebb eszkö- 
zöket. Mivel a közemberek gyalog utaztak, nagyon meg voltak terhelve 
élelemmel, s különösen fegyverekkel. A fentebb említett csatában sokan 
bajlódtak ezeknek a cipelésével, miközben a szomjúság is gyötörte őket. 


XII. Cayphasból indulva seregünk végigvonul a part mentén, ahol 
tövisek sebzik meg őket és vadállatokat is találnak, majd keresztül- 
mennek Capharnaumon, elérik a Keskeny Utak casalját. 

Kedden, azaz a cayphasi tartózkodás harmadik napján, a sereg zász- 
lóaljakba fejlődve felkerekedett. Ezen a napon a templomosok alkották 
az előőrsöt, az ispotályosok a hátvédet. Mindőjük tetterősen cselekedett 
és nagy vitézséget tanúsított. Ezen a napon a scrcg sokkal elővigyázato- 
sabb volt, mint szokott. Az út nagy része még hátra volt, és a tövisektől, 
valamint a dúsan növő zöld növényzettől, melyek folyton az arcukba 
vágódtak, csak nehezen haladtak előre. Ezek különösen a gyalogosok- 
nak okoztak gondot, ezért a többiek ezt figyelembe véve haladtak csak 
tovább. A part menti régiók sokkal dúsabb füvű és sűrű bozótos terüle- 
tein rengeteg vadon élő állatot láttak, amelyek lábaik előtt bukkantak 
fel. Így, hogy úgy mondjam, bőven fogtak állatokat, melyekre még csak 
vadászniuk sem kellett, hanem szinte felkínáltattak számukra. 

A király menetben jött Capharnaumig ( Bir-el-Keneishe], amelyet a 
szaracénok a földig romboltak. Leszállt lováról és evett, ezalatt a sereg 
várakozott, és aki kívánt, szintén evett. Eztán azonnal folytatták útjukat 
a Keskeny Utak casal-jáig [Casal Destroit vagy "Atlit]; az ösvény itt ter- 
mészetesen leszűkül. Ezen a helyen felverték sátraikat és pihentek. Min- 
den este szokás volt a seregben, hogy mielőtt lefeküdtek volna, az erre 
kinevezett személy a sereg közepén hangosan elkiáltotta magát a nép- 
szerű imát mondva: , Szent Sír, segíts meg minket!" - erre mindenki együtt 
kiáltva elismételte ugyanezen szavakat, és kezüket az ég felé nyújtva 
könyörögtek Isten kegyelmének és segítségének bőséges könnyeiért. Ezután 
a kiáltó elismételte ugyanazt a mondatot, mint korábban: , Szent Sír, 
segíts meg minket!", s mindannyian ugyanezt tették. Hasonlóan kiáltott 
harmadszorra is, és mély bűnbánattal, könnyek közepette mindenki elis- 
mételte ugyanezen szavakat. Ki nem cselekedett volna így ilyen helyzet- 
ben? Ezen cselekedetnek még az elbeszélése is jámbor könnyekre bírja a 
hallgatókat. Úgy tűnt, ezzel az imával a sereg alaposan felfrissítette magát. 


XIII. A tarantulá-król, amelyek mérges fullánkjaikkal megsebez- 
ték embereinket. 

Az éjszaka közeledtével minden alkalommal kis férgek egész sora fenye- 
gette a sereget. Rengetegen kúsztak a földön a legszörnyűbb marásokat 
okozva; közkeletűen csak tarantuláknak hívták őket. Nappal ártalmat- 
lanok voltak, de amikor éjjel előjöttek, veszedelmes fullánkjaikkal fel- 
fegyverkezve mintha valóságos rajtaütéseket végeztek volna. Akiket meg- 
martak, azokat azonnal átjárta erős mérgük és szörnyű agóniában kín- 
lódtak. Ugyanakkor a nemesek és módosabbak képesek voltak csökken- 
teni a méreg terjedését és enyhíteni a fájdalmat, mível azonnal theria- 
cá-t§ használtak, ami hatásos ellenszernek bizonyult. 

Végül a legéberebbek észrevették, hogy a hangos zaj elűzi a fertőző 
férgeket. Így amikor a tarantulák közeledtek, elkezdtek hatalmas dübö- 
gést és csattogást kelleni, mindenki pajzsokon, sisakokon dobolt, azokat 
ütötte, vagy székeket, deszkákat, hordókat, flaskákat, kádakat, tálakat, 
főzőedényeketés bármilyen használati tárgyat vagy eszközt, vagy bútor- 
darabot, amellyel zajt lehetett csapni és ami éppen kéznél volt, mivel a 
lárma elriasztolta a férgeket. 

Mivel nagy volt a hely és táborverésre alkalmas, a sereg két napig az 
említett casalban maradt, amíg a várt hajók megérkeztek. Ezek a szük- 
séges élelemmel megrakott uszályok és gályák voltak, vagyis azok a hajók, 
amelyek élelmet hordozva szárazföldi menetelésükkel párhuzamosan 
vitorláztak a tengeren. 


XIV. Seregünk a Keskeny Utak casal-jából Merlába megy, onnan 
Caesareába, majd onnan eléri a Holt-folyót. A törökök megtámadják 
a mieinket, de miénk lesz a győzelem. 

Őrizkedve atörököktől, akik mindig az oldalunkban maradtak, a sereg 
egészen a Merla [al-Malláha] nevű városig vonult, ahol a király az előző 
éjszakát töltötte. Itt megállapodtak abban, hogy baj esetére - mivel a 
törökök állandóan fenyegették őket, s közelebb és közelebb kerültek hoz- 
zájuk oldalról - a következő nap a király vezeti az előőrsöt és a templo- 
mosokalkotják a hátvédet. 

Ezen a napon Richard király megsarkantyúzta lovát, a törökökre ron- 
tott, és tettéért a jól megérdemelt magasztalást és dicsőséget kellett volna 
elnyernie, ha bizonyos emberek restsége nem gátolta és szégyenítette 
volna meg az egész cselekedetet. Mivel a király messzire üldözte a törö- 
köket, néhány embere megállt és felhagyott a hajszával. Ezen az estén 
megfeddték őket viselkedésükért, ahogyan azt meg is érdemelték. Ha 
elkísérik a királyt, ahogyan kellett volna, és folytatják a törökök üldözé- 
sét, nagyszerűen fejezhették volna be tettüket, mivel a király ekkor az 
összes törököt maga előtt űzte. 

A tengerpart menti utazás nagyon nehéz volt az égető hőség miatt. 
Nemcsak meleg volt, de aznap nagyon hosszú utat is kellett megtenni. 
Sok közülünk kitikkadván, az éhségtől kimerülve, valamint a hosszú 
utazás miatt holtan esett össze; ott helyben temették el őket. Mégis, mivel 
megsajnálta állapotukat, a király elrendelte, hogy nagyon sokan, akik az 
úton elfáradtak, vagy betegek voltak, vagy valamilyen más gondjuk-bajuk 
volt, a napi állomásig a gályákon és a hajókon utazzanak. 

A legnagyobb nehézségek közepette a sereg teljesítette a napi utat és 
elérte Caesareát [ desari)]. A törökök már jártak itt előttünk, lerombol- 
ták a falakat, a tornyokat és amennyit a városból csak tudtak. Ember- 
eink közeledésére elmenekültek. A mieink itt verték fel sátraikat, és a 
városhoz nagyon közeli folyó mellett töltötték az éjszakát, melyet a Kro- 


kodilok folyójának [Nahr al-Zarga" ] hívnak, mert egyszer két itt fürdőző 
lovagot felfaltak a krokodilok. 

Caesarea hatalmas kiterjedésű város, épületei lenyűgöző konstrukci- 
ójú mestermunkák. Krisztus gyakran látogatott el ide tanítványaival, és 
a csodákkal" híressé tette. A király utasította a hajókat, hogy ítt csatla- 
kozzanak a sereghez. Eközben kikiáltón keresztül parancsba adta Akkon 
városában, hogy a lusta emberek, akik csak lézengnek ott, királyi utasí- 
tásra szálljanak fel az értük küldött hajókra, és Isten szeretetéből és 
Krisztus hite egyházának magasztalására csatlakozzanak a sereghez, 
hogy még teljesebben tarthassák be keresztes esküjüket. A király paran- 
csára sokan jöttek az élelemmel jól ellátott Caesareába. Elrendelte, hogy 
a flotta a sereggel párhuzamosan haladjon. 

Nagyon sok hajó összegyűlt, a sereg felfegyverkezett és csapatokba 
rendeződött. Aztán egy bizonyos napon (szeptember 1.] a harmadik óra 
körül [9 óra] elindultak Caesareából. Mérsékelt iramban haladtak a törö- 
kök mindennapos állandó fenyegetése miatt, és amikor azok látták a 
sereget felkerekedni a táborból, olyan közel rohantak hozzá, amennyire csak 
mertek, olyan bonyodalmakat és károkat okozva, amilyeneket csak képe- 
sek voltak. Ezen a napon sokkal kegyetlenebbül zaklatták a sereget, mint 
máskor, de Isten segedelmével sértetlenek maradtunk, és még egyik emír- 
jüket is kénytelenek voltak odahagyni, akinek a mieink levágták a fejét. 
Ő nagyon merész, különösen bátor és híres férfi volt. Azt mondják, senki 
sem volt elég erős ahhoz, hogy kivethesse őt lova nyergéből, valójában 
még megtámadni sem merték. Lándzsája kétszer vastagabb volt a mie- 
inknél. Aias Estoy-nak hívták [Ayaz al-Tawil -— a Magas Férfi]. A törökö- 
ket annyira lesújtotta a gyász és a bánat az elvesztése miatt, hogy lovaik 
farkát levágták, és buzgón elvitték volna emírjük testét is, ha az lehetsé- 
ges lett volna. 

A mieink innen a Holt-folyóig [Nahr al-Mafijr] vonultak. A szaracé- 
nok érkezésünk előtt álcázták és elrejtették azt szemünk elől, így nem 
lehetett látni, és fennállt a veszélye, hogy embereink nem tudván róla, 
beleesnek, mégis Isten megőrzött bennünket: a folyót felfedezték, és ember- 
eink ittak belőle." Itt maradtak két éjszakán keresztül. 


XV. Seregünk elindul a Holt-folyótól. Mielőtt elérnék a Sós-folyót, 
rengeteg bonyodalmon kell átesniük, melyet a törökök okoznak, akik 
megölik lovainkat és embereinket, 

A harmadik napon [szeptember 3.] a sereg a Holt-folyótól indulva 
lassan vonult az üres senkiföldjén keresztül. Ezen a napon rákénysze- 
rültek, hogy a hegyeken át meneteljenek, mivel a partmenti utat elzárta 
a dúsan növő vegetáció. Ahogyan a had haladt, a csapatok a szokásos- 
nál közelebb kerültek egymáshoz. A parancs szerint a templomosok alkot- 
ták a hátvédet. Ezen a napon rengeteg lovat veszítettek, mivel a törökök 
hátulról rajtuk ütöttek és folytonosan megzavarták őket. 

St. Pol grófja szintén rengeteg lovat veszített. Ő olyan vitéz férfi volt, 
hogy bátran kitette magát a folyamatos török fenyegetéseknek. Fárad- 
hatatlanul ellenállt, amikor csapatok rohantak rá, és erőfeszítéseinek 
köszönhetően a sereg többi része nyugodtan haladhatott tovább. Ekkor 
hálát és üdvözlést nyert mindenkitől. 

A nap folyamán Richard király egy dárdától megsebesült az oldalán, 
miközben mészárlást végzett a törököket üldözvén. Habár sebesülése 
csak egy karcolás volt, ez mégis arra ösztönözte, hogy támadja meg az 
ellenséget, mivel mohón vágyott a seb által okozott fájdalom megbosszu- 
lására. Így hát egész nap megállás nélkül, sokkal erősebben harcolt, állan- 
dóan rárohant a törökökre, hogy visszavonulásra kényszerítse őket. Más- 
részről a törökök dühöngtek hajthatatlan gonoszságukban, haladása 
közben oldalról követték seregünket és azon voltak, hogy olyan sérelme- 
ket okozzanak, amilyeneket csak tudnak. Dárdákat hajigáltak, nyilakat 
lőttek, melyek oly sűrűn hullottak, mint az eső. Sajnos sok ló pusztult el 
dárdával átdöfve, sok sebesült meg halálosan, majd pusztult el nem sok- 
kal később. Látnod kellett volna a dárdák és nyilak oly sűrű záporát, 
hogy ahol a sereg keresztülhaladt, nem találtál volna a földön négyláb- 
nyi szabad helyet lezuhant lövedékek nélkül. Egész nap ez a szörnyű 
vihar fenyegette őket, míg le nem szállt az éj, és a törökök vissza nem 
vonultak sátraikba és szállásaikra. Embereink egy Sós-folyó nevű [Nahr 
al-0dasab] vízfolyás mellett verték fel sátraikat és itt töltötték az éjsza- 
kát. A Szent Egyed napja utáni kedden értek ide, és itt maradtak két 
napig [szeptember 3-4.]. 

Hatalmas sokaság gyűlt a sebeikbe belepusztult lovak tetemei köré. 
A közemberek nagy zűrzavart keltettek, mikor mohón küzdöttek, hogy 
húst szerezzenek, ami nem volt olcsó: még verekedtek is érte. Amikor 
erről a király tudomást szerzett, elhatározta, hogy kikiálttatja: minden- 
kinek ad egy élő lovat, aki halott lovát szétosztja azon vitéz fegyveresek 
között, akiknek húsra van szükségük. Ugy ették hát a lóhúst, mintha 
vadhúst ennének, és szószok helyett éhségükkel ízesítették azt. Finom- 
nak találták. 


XVI. A Sós-folyótól indulva seregünk keresztülhalad az Arsur- 
erdőn és biztonságosan eléri a Rochetailie-folyót. 

A harmadik napon Í szeptember 5.], aharmadik órában a sereg felke- 
rekedett a Sós-folyótól. Csatarendbe fejlődött, mivel az a híresztelés járta, 
hogy a törökök az Arsur-erdőben [Arsüf) rejtőznek, hogy rajtuk üthesse- 
nek. Azt mondták, fel fogják gyújlani az erdőt, hogy így akadályozzák 
meg a keresztények keresztülhaladását, ennek ellenére harcosaink rend- 
ben és sértetlenül áthaladtak az erdőn és azon a helyen, amelyről azt 
állították, hogy ott rejtőznek a rajtaütést tervező törökök. 

Elhagyván az erdőt, ráleltek egy kellemes síkságra, ahol felverték 
sátraikat, és az éjszakát a közkeletűen Rochetailie-nak [Nahr al-Fálik] 
nevezett folyó mellett töltötték. Felderítőket küldtek, hogy kikémleljék a 
dolgokat, és ezek azt jelentették, hogy a törökök már nem mcssze onnan 
várják érkezésüket. Seregük elborította a földet, megszámlálhatatlanul 
nagy volt, körülbelül 300.000-re becsülték; ugyanakkor a keresztények 
nem voltak még 100.000-en sem. 

A keresztény sereg a Szűz Mária születésének napja előtti csütörtö- 
kön (szeptember 5.] érte el a Rochetailie-folyót, és a következő nap is ott 
maradtak. 


XVII. A Rochetailie-folyótól Arsur felé indulva seregünk felké- 
szül a csatára, amint felfedezik, hogy a törökök még aznap teljes 
erejükkel meg fogják támadni őket. 

Szombaton, azaz Szűz Mária születése napjának előestéjén (szeptem- 
ber 7.] hajnalhasadtával mindenki különös gondossággal felöltötte vér- 
tezetét, mivel már számítottak a törökök támadására. Már felfedezték, 
hogy a törökök az irányításuk alatt tartják az előttük lévő útszakaszt, 
így kemény ütközet vállalása nélkül nem tudnak majd kitérni a szaracé- 
nok sokasága elől. Azok már csatasorokba rendeződtek, hogy embere- 
inkre támadjanak, és fokozatosan egyre közelebb jöttek. Közülünk min- 
denki figyelmesen megelőző intézkedéseket tett saját biztonsága érdeké- 
ben, és egész seregünk sokkal körültekintőbben rendeződött el. Termé- 
szetesen Richard király, aki háború dolgában a legtapasztaltabb volt, a 
sereget csapatokra osztotta és eldöntötte, kik a legalkalmasabbak az elő- 
őrs és a hátvéd irányítására. Tizenkét osztagot állított fel, melyeket ará- 
nyosan öt zászlóaljba rendezett. A különlegesen harcias férfiak külön- 
böző egységeit a katonai fegyelem tartotta egyben. Nem lehet az ég alatt 
csatában eredményesebb harcosokat találni, amíg szívük megtartja a 
hitet Istenben, aki minden jó embert megsegít. 

Ezen a napon a templomosok vezették a sereg első csataoszlopát, 
utánuk bretonok és anjouiak vonultak rendben; majd a harmadik zász- 
lóaljban Guido király a poitouiakkal; a negyedikben a normannok és 
angolok, akiket a királyi Zászló őrzésére kijelöltek; az utolsó zászlóaljat 
az ispotályosok alkották. A hátvéd külön alakulatokra osztott váloga- 
tott lovagok csapatából állt. A különítmények oly közel álltak egymás- 
hoz, hogy egy almát sem tudtál volna úgy közéjük ejteni, hogy míg a földre 
ér, ne érjen hozzá egy emberhez vagy egy lóhoz. 

Seregünk a szaracénok hadától a tengerpartig nyúlt. Látnod kellett 
volna az egyéni zászlók sokaságát - különböző formájú lobogókat és szám- 
talan, más-más alakú jelvényt -, s különösen a kemény népet, mely bátor, 
vitéz és harcra kész volt. Leicester earlje, Hugh de Gournay, Guillaume 

de Borris, Walkelin de Ferrers, Roger de Toony, Jacgues de Arvesnes, 
Robert, Dreux grófja és testvére, Beauvais püspöke, Guillaume des Bar- 
res, Guillaume de Garlande, Drogo de Merlo és sok rokona is ott volt. 
Henrik, Champagne grófja őrködött a sereg hegy felőli oldalán, állandó- 
an figyelve az oldalakat. Voltak gyalogos fegyveresek is. Áz íjászok és 
számszeríjászok álltak fel mindközül a legutolsó sorba, a hátvédet alkot- 
va." A kocsisok meg az élelmet és a málhát szállító szekerek a sereg és a 
tenger között haladtak, így nem támadhatta meg őket az ellenség. 

Így felállva seregünk nagyon lassan haladt, és nem válhatott szét, 
mert amikor a csatasorok nem maradnak elég közel egymáshoz, nem is 
tudják magukat oly hatékonyan megvédeni. Richard király és Burgun- 
dia hercege lovagok válogatott csapatával fel-alá lovagolt jobbra és balra, 
folyamatosan tekintvén minden oldalra, figyelmesen felmérve a törökök 
pozícióját és viselkedését, így a vonuló seregnek csak olyan utasításokat 
adtak, amelyeket szükségesnek láttak. Természetesen elővigyázatossá- 
guk teljesen szükségszerű volt. 


XVIII. Embereink nagy gonoszságot szenvednek el a törököktől, 
akik mindenfelől rájuk rontanak, de leginkább hátulról pusztítják 
őket. A hevesen dúló csatában gyengeség vesz erőt rajtuk, de hátra 
vonulnak és az isteni gondviselés megsegíti őket. 

Ahogyan a harmadik óra elérkezett, hatalmas török sokaság - nagy- 
jából 10.000-en - vágtában rontott rá embereinkre! A sírások zűrzavará- 
ban szörnyű lármát okozva bőszen dobálták dárdáikat s lőtték ki nyila- 
ikat. Ezek után egy démoni faj tört előre, kiknek bőrszíne mélyfekete, s 
akiknek ezen okból volt egy nagyon találó neve: mivel feketék"? voltak, 
négereknek hívták őket. Ott voltak azok a szaracénok is, akik a sivatag- 
ban vándorolnak, és közkeletűen beduinnak nevezik őket: barbárok és 
sötétebbek a koromnál, a legfélelmetesebb gyalogosok: íjakat, tegezeket 
és kerek pajzsokat hordtak. Nagyon gyors és fürge nép az övék. Ezek 
fenyegették hát szüntelen a seregünket. 

Ezen túl láttad volna a nyílt vidéken keresztül közeledni a törökök 
tömött sorait. Jól rendezettek voltak, lándzsáikon sok lobogóval, sok 
különféle díszítésű szalaggal. A sok sor illően seregekre oszlott, a scre- 
gek századokra, amely találomra több mint 20.000, rendben közeledő 
töröknek látszott. Feltartóztathatatlan lovasrohammal rontottak rá embe- 
reinkre, villámként hajtott lovaik a sasoknál is gyorsabbak voltak. Sebes 
vágtájuk sűrűn felkavarta a port, mely sötét felhőként lepte el az eget. 

Kijelöltek néhány embert, hogy trombitálva és harsonákat fújva az 
emírek előtt menjenek, mások kürtöket vittek, megint mások fuvolákat, 
tamburinokat, kereplőket, cimbalmokat, ismét mások más hangszere- 
ket, csak hogy zajt keltsenek. Az volt az egyetlen céljuk, hogy túlharsog- 
ják a kiáltásokat és szörnyű ordításokat. A föld mindenütt visszhangoz- 


ta harsány bömbölésüket és dübörgésüket, még a mennydörgés sem lett 
volna képes túlharsogni a trombiták és kürtök hangját. Mindezzel az is 
volt a céljuk, hogy bátorságukat és vakmerőségüket növeljék: minél han- 
gosabb a zaj, annál bátrabbak lesznek a katonák a harcban. 

Így a gonosz török minden oldalról rázúdult seregünkre, a tenger irá- 
nyából és a szárazföld felől is. Kétmérföldes körzetben nem volt még egy 
tenyérnyi szabad hely sem, amit ne borított volna el a törökök népe. Mily 
könyörtelenül támadtak! Kitartó rohamaikkal súlyos veszteségeket okoz- 
tak a mieinknek, mivel dárdáikkal és nyilaikkal kilőtték a lovainkat, s 
rengeteget megöltek közülük. 

Milyen jó, hogy ott voltak azok a derék számszeríjászok és íjászok 
ezen a napon! Ezen állhatatos fegyveresek, akik a sereg hátvédjét alkot- 
ták, állandóan záporozó lövéseikkel visszaverték a szüntelen török táma- 
dásokat, ahogyan az csak tőlük tellett. De ellenfeleik hamarosan nagyon 
megfélemlítették őket: hullámként zúdultak rájuk, egyre gyakrabban 
sújtottak le, és vad barbárokként tomboltak, így sok számszeríjász kép- 
telen volt tovább elviselni a tragédia és a szörnyűség súlyát. Attól tart- 
ván, hogy bekerítik és levágják őket, eldobták íjaikat és számszeríjaikat, 
s berohantak a derékhad közepébe. A halálfélelem rávette őket, hogy 
utat engedjenek elviselhetetlenül szörnyű ellenségeiknek. 

Mégis, vagy azért, mert a szégyen tiltotta meg nekik a megfutamo- 
dást, vagy mert a korona? elnyerése erőt adott nekik, a bátrabbak és 
vitézebbek kitartottak a szörnyűségek közepette. Nagy eltökéltséggel 
küzdöttek és fáradhatatlan vitézséggel hadakoztak, szembefordultak a 
hátulról fenyegető török csapatokkal. Így hát hátrálva vonultak, mintha 
csak visszavonulnának, mert másképp nem tudták kellően védeni hátu- 
kat. Valóban, a hátulról támadó törökök miatt hátrafelé figyelve vonul- 
tak előre a nap folyamán, minden lépésért megharcolva. 

Óh, mily nagy bajban sínylődtek egész nap! Mily szörnyű kín! A legel- 
tökéltebbekre is aggasztó halálfélelem tört. Senki sem volt olyan maga- 
biztos vagy különlegesen bátor, hogy abban a pillanatban ne választotta 
volna inkább zarándoklata befejezését és a hazautazást, mintsem hogy 
remegő szívvel kivárja a csata kétcs kimenetelét. Oly kevés emberre támadt 
mindenfelől oly rengeteg szaracén, hogy még ha akartak volna, sem tud- 
tak volna sehová menekülni. Úgy tűnt, arra sincs elegendő emberük, 
hogy ilyen sokaságnak ellenálljanak. Nem; körülvették őket, olyanok vol- 
tak, mint birkanyáj a farkasok szájában, gonosz ellenségeiken kívül nem 
láttak semmi mást, csak az egel. 

Uram Isten! Mi járhatott Krisztus ezen maroknyi nyájának fejében? 
Annyira összezavarodtak és olyan nehéz helyzetben voltak: az ellenség 
nagy erővel folyton rájuk rontott, mintha csak azon volnának, hogy egy 
szűrőn nyomják őket keresztül. Ki szülhetett ilyen barbár vadembere- 
ket? Volt-e valaha valaki is ilyen elhagyatott helyzetben? Láthattad volna 

ott lovagjainkat, akik elveszítvén csataménjeiket a talpasokkal együtt 
gyalogoltak. Számszeríjakkal és íjakkal lőttek az ellenségre, csapásra 
csapással feleltek, anogyan csak eszközeik és erejük megengedte. A lörö- 
kök szüntelenül lőttek, mivel buzgón gyakorolták az íjászat és számszer- 
íjászat művészetét; lövedékek záporoztak, nyilak repültek, zúgott tőlük 
a levegő. A lövedékek sokasága úgy elhomályosította a Nap fényét, mint 
télen a sűrű hófúvás. A lovakat dárdák és nyilak hegyei járták át. Min- 
denfelé oly sok lövedék borította a földet, hogy aki csak akarta volna, 
legalább húszat gyűjthetett volna össze egyetlen markolással. 

A törökök annyira keményen támadtak, hogy majdnem áttörték az 
ispotályosok vonalait. Tájékoztatták Richard királyt, hogy már nem tud- 
ják tovább visszatartani az ellenség kemény támadásait, hacsak a lova- 
gok ki nem rontanak rájuk. De a király ellene volt ennek, és utasította 
őket, hogy legyenek türelemmel és szorosan maradjanak együtt. Így kény- 
telenek voltak tovább kitartani, de oly nagy volt a veszély, hogy csak 
nehezen tudták elviselni a szörnyű kínokat. Mégis, minden lépésért meg- 
harcolva haladtak előre. Folyamatosan ordítottak, holott már lélegzet- 
hez is alig jutottak. Továbbá ezen a napon roppant meleg is volt, így hát 
kettős teher alatt nyögtek: üldözte őket a forróság és az ellenség is. Krisz- 
tus próbára tett mártírjai a kínok kínját állták ki. Szörnyen nehéz hely- 
zetben voltak, el kellett viselniük a Nap hőségét," valamint a pusztító és 
fenyegető, szüntelenül előrenyomuló nép nyomását, egyik a másikat a 
keresztények elpusztítására ösztönözte. Bárki jó okkal vélte volna hely- 
zetünket kétségbeejtőnek, ingatagnak és balul végződőnek, hisz ember- 
eink kis csapatát ily hatalmas sokaság kerítette be. Ellenfeleink , hosszú 
barázdát vontak"" hátukon, már nem a távolból használták nyilaikat 
és dárdáikat, hanem egyre közelebb jőve lándzsákkal döfködték a miein- 
ket, nehéz buzogányokkal sújtottak, kardokkal rohantak rájuk és kézitu- 
sát vívtak. Úgy visszhangzottak a törökök csapásai a kemény páncélo- 
kon, mint kalapácsok ütései az üllőn. Kínoktól gyötrődtek, de nem pihen- 
hettek. 

Az ispotályosok utolsó vonalánál volt legkeményebb a csata, annál is 
inkább, mivel nem volt szabad visszatámadniuk. Ha megsérültek, türel- 
mesen tovább kellett állniuk; ha buzogányokkal sújtottak rájuk, csend- 
ben maradtak; ha rájuk csaptak, nem vágtak vissza és engedni voltak 
kénytelenek, de amiért nem tudtak elviselni ily hatalmas veszélyt és tar- 
tottak a halál fenyegetésétől is, a zűrzavarban engedtek az ellenség tom- 
boló előrenyomulásának, menekülés közben rázúdultak az előttük álló 
egységre, miközben a törökök féktelen dühöngéssel hátulról támadtak 
rájuk. 

Természetesen senki sem tudott volna visszavágás nélkül ellenállni 
egy ilyen hatalmas tömeg állandó és folytonos támadásának. A pogány- 
ság minden ereje összegyűlt itt Damaszkuszból és Perzsiából, a Földközi- 


tengertől egészen Keletig. Nem volt olyan híres, erős férfi vagy bátor 
ember, vagy harcban gyakorlott merész nép, vagy bármilyen cselekvőké- 
pes személy, még a Föld legtávolabbi szegleteiben sem, akit Saladin ne 
hívott volna harcba a keresztények elpusztítására, vagy imával, vagy 
pénzzel, vagy azáltal, hogy alattvalói voltak. Remélte, hogy eltüntetheti 
a keresztényeket a föld színéről, de mindhiába, mert Isten akaratával 
szemben nem tudták teljesíteni kívánságát. Mert a kereszténység virágá- 
ért összesereglett kivételes ifjú harcosok és lovagok bátor csapata gyűlt 
össze ezen a helyen. Ahogyan a búzát választják el az ocsútól, úgy gyűl- 
tek ők egybe a világ minden részéről. Ha valaki legyőzte vagy halálra 
zúzta volna őket, kétségtelen, hogy senki sem maradt volna a Földön, 
aki továbbra is ellen tudott volna állni a pogányoknak. 


XIX. Ugyanezen csatáról és a keresztények csodálatos győzelmé- 
ről [arsufi csata, 1191. szeptember 7.]. 

Az ég elsötétült a portól, az utazók pedig verejtékeztek, különösen a 
meleg időjárás miatt. Ahogyan már elmondatott, egy nagyon harcias, 
büszke és dölyfös, démoni ösztönzésre konokká vált nép támadta őket 
hátulról, ugyanakkor a legvitézebb keresztények a biztos szabadság hité- 
ben biztonságban maradtak és fokozatosan haladtak előre. Az ellenség 
szakadatlanul támadta őket, hátul harcolt velük, de csapásaik lepattan- 
tak lovagjaink páncéljáról. 

Sikertelenségük arra késztette a törököket, hogy nyögjenek és bosz- 
szúsan dörmögjenek, mivel támadásaik időpocsékolásnak bizonyultak. 
Eztán még szörnyűbb barbársággal tomboltak, mondván hogy ember- 
eink vasból vannak és sebezhetetlenek. Legalább 20.000 török intézett 
egy hirtelen, tömeges rohamot, buzogányokat és kardokat lóbálva. Rájuk 
támadva és különféle irányokból lesújtva kétszer annyi csapást mértek 
az ispotályosokra, így növelve tovább rajtuk a nyomást. Már majdnem 
győzedelmeskedett barbárságuk, amikor az egyik ispotályos, név szerint 
Garnier de Nablus testvér" hangosan így kiáltott: , Szent György, egye- 
düli a lovagok között, ugye nem hagyod, hogy legyőzzenek minket? A 
kereszténység elpusztul, ha nem támadunk vissza eme borzasztó nép 
ellen!" 

Ekkor az ispotályok mestere a királyhoz ment. , Uram, királyom! - 
mondta. - Nagyon keményen támadtak meg minket. Örökös dicstelen- 
ség lesz osztályrészünk, ha nem támadhatunk vissza. Mindegyikünk 
elvesztette már lovát, miközben egyetlen ellenséget sem öltünk még meg. 
Mi mindent kell még elviselnünk?" 

,Jó mester - válaszolta a király - tűrjétek még támadásaikat, mert 
senki sem lehet ott mindenhol," 

Amint a mester visszatért csapataihoz, a törökök hátulról vagdalva 
őket újból rájuk rontottak. Nem volt olyan fejedelem vagy gróf, aki ne 

vörösödött volna bele a szégyenbe. Ezt mondták egymásnak: , Miért nem 
sarkantyúzzuk meg lovainkat és rohamozzuk meg őket? Óh, jaj! Óh, jaj! 
Megérdemeljük, hogy tétlen gyávaságunkért örökké becsméreljenek min- 
ket! Történt valaha valakivel is ehhez hasonló? Soha ezelőtt ilyen nagy 
seregnek a hitetlenek nem okoztak még ilyen szégyent és dicstelenséget. 
Ha gyorsan nem védjük meg magunkat és nem rontunk rájuk, örök szé- 
gyen lesz osztályrészünk. Valójában az csak annál nagyobb lesz, minél 
tovább késlekedünk!" 

Óh, mily vak az emberi végzet! Hogyan gördül előre masinaként csú- 
szós csapokon, hogyan pördül bizonytalan kerekeken, meghatározhatat- 
lan következményekkel kibontakoztatván az emberi élet folyamát! Ha a 
tervek szerint rendezetten vonultak volna előre, már számtalan törököt 
pusztítottak volna el. Mégis úgy hiszik, hogy bűneik miatt , kipereg teli 
szívekből minden, mi fölösleg" ." Mert bárembereink maguk között tanács- 
kozták és egyhangú döntésre jutottak az ellenség megtámadásának ügyé- 
ről, mindent összezavart két lovag, akik nem tudtak tovább várni. 

Közösen megegyeztek, hogy amikor a törökök berontanak, a sereg 
három különböző részén hat trombitát fújnak meg, azaz két trombitát a 
sereg elején, kettőt a végén és kettőt középen. Ez azért volt így, hogy a 
keresztények jelei kitűnjenek a szaracénokéi közül, és meg lehessen külön- 
böztetni a kettőt egymástól, amíg az ütközet tart. Ha erre odafigyeltek 
volna, minden törököt feltartóztathattak és megfutamíthattak volna, de 
a két említett lovag, akik túlzottan siettek és nem vették figyelembe az 
általános megegyezést, a közös vállalkozás sikerét tönkretették. 

Elsőként törtek ki a sorokból és gyors vágtában a törökökre rontot- 
tak. Lándzsáikkal mindegyikük ledöfött és a földre taszított egy-egy tlörö- 
köt. Ezen lovagok egyike az ispotályosok marsallja volt. A másikat Bald- 
win de Carron-nak hívták, aki kiváló lovag volt és egy oroszlán erejével 
bírt. Ő Richard király egyik, a személyes kíséretébe tartozó fegyvertársa 
volt. A többi keresztény hallotta, ahogyan ezek ketten Szent György segít- 
ségét kérve bátran a törökökre rontottak, a megváltó Krisztus nevében 
megsarkantyúzták lovaikat és egy emberként rohamozták meg a szünte- 
lenül támadó ellenséget. 

Dacára annak, hogy nagy nyomás alatt voltak, az ispotályosok és egy- 
ségeik lovaglás közben egész nap tartották a rendet, most azonnal vág- 
tára ösztökélték lovaikat és bátran az ellenségre rontottak. Így most, 
hogy minden egység megfordította lovát és tartván az eredeti rendet az 
ellenségre rontott, úgy nézett ki a dolog, hogy akik menet közben az elő- 
őrsöt alkották, a támadás alatt a hátvéd lettek. 

Vitéz csapatával Champagne grófja szintén előre rohant, ahogyan 
Jacgues de Avesncs rokonaival és Robert, Dreux grófja és testvére, Bea- 
uvais püspöke is. Leicester earlje heves támadást indított a balszárny- 
ról a tengerpart felé. Miért nevezzek meg mindenkit? Mindazok, akik 

eredetileg a hátvédet alkották, együtt heves rohamra indultak. Utánuk 
a poitouiak, bretonok és anjouiak törtek gyorsan előre, és mindenki más 
is ugyanczt tette csapataival. Bátrak és vitézek voltak, merészen fogad- 
ták az előre nyomuló törököket, lándzsáikkal ledöfték és nyergeikből 
kitaszították őket. A zűrzavarban a kölcsönös csapások által felvert por- 
tól fekete lett az ég. A törökök óvatosan leszálltak lovaikról, hogy sokkal 
könnyebben nyilazzanak és dárdákat vessenek embereinkre, de mind 
elvesztették fejüket az összecsapásban: a lovagok a földre taszították, a 
gyalogosok pedig lenyakazták őket. 

Amikor Richard király látta, hogy a sereg összezavarodott és kézítu- 
sába bonyolódott a törökökkel, megsarkantyúzta lovát és kíséretével 
gyorsan hátravágtatott, hogy megsegítse az elsőként támadó ispotályo- 
sokat. Nem lassította iramát, amíg közvetlenül az ispotályosok sorain 
túl nem haladt, s a jobbszárnyról villámként a török gyalogság megret- 
tent sokaságába rohant. Az általa és serege által adott csapások erejétől 
megriadva a szaracénok szerteszét szaladtak. Látnod kellett volna a 
sok elesettet és a lovasok nélküli lovak halmait! Sokan sóhajtoztak és 
magukban mormolva gyászolták sorsukat, míg mások saját vérükben 
fetrengve az utolsókat nyögték. Sok fej nélküli tetemet tiportak lábuk 
alatt, tekintet nélkül arra, hogy az barát vagy ellenség. 

Mily távoli, mily különböző a háború szörnyűségétől a szemlélődés 
és elmélkedés a kolostor oszlopai között! Richard király hevesen üldözte 
a törököket, rájuk rontott és szétszórta őket a földön. Senki sem mene- 
kült, akit kardja elért; akármerre is ment, kivont kardja széles ösvényt 
vágott mindkét oldalon. Nem lankadó csapásokkal úgy vágta eme ször- 
nyű népet, mintha sarlóval aratná a búzát, folytatta az előrenyomulást, 
így az általa megölt törökök holttestei fél mérföldön keresztül mindenütt 
elborították a földet. A többi pánikba esett a halál látványától és még 
szélesebb ösvényt hagyott neki. 

Hullottak a törökök, lovasok estek ki a nyergekből, és a sebcsültek 
fetrengése felkavarta a port. Ez súlyos veszélyt jelentett embereinkre, 
mivel kifáradtak a mészárlásban és szívesen visszavonultak volna a csata 
fergetegéből, hogy levegőt vehessenek, de a nagy porfelhő miatt, ami 
felettük lebegett, nem ismerték fel egymást. Így hát véletlenszerűen tör- 
tek ki jobbra és balra, és mivel nem tudták beazonosítani sajátjaikat, 
mindenkit szétszabdaltak, ki útjukba került, mintha ellenség volna, hisz 
a por miatt a barátaikat sem ismerték fel. 

Kardjaikkal folyamatosan vagdosva és csapkodva a keresztények kifá- 
rasztoltták a rémült törököket, de sokáig eldöntetlen maradt a csata. 
Mindenki ütötte a másikat, mindenki harcolt a győzelemért, az egyik 
vértől csatakosan vonult vissza, a másik holtan esett össze. Mily sok 
szalagot és sokféle zászlót, lobogókat és számtalan jelvényt láthattál a 
földre hullva! Sok mestermívű kard hevert szerteszét, sok vékony, vas- 

hegyű lándzsa, sok jó török íj, sok szúrós hegyű buzogány. Húszszekér- 
nyi, vagy annál is több vas nyílvesszőt és gerelyt, nyilakat és lövedéke- 
ket lehetett összeszedni a földről mindenhonnan. Láthattad volna ott 
heverni a sok, szakállas török fej nélküli tetemét! A kétségbeeséstől még 
jobban felbátorodva néhányan még egy darabig küzdöttek, ellenállva a 
mieinknek, de amint seregünk egyre erősödött, ők lóháton menekülni 
kezdtek, bokrok közé rejtőztek, vagy a fákra másztak fel, ahonnan lelőt- 
ték őket és szörnyű halálhörgéssel zuhantak a földre. Mások elhagyták 
lovaikat és csúszós, tekergős utakon a tenger felé menekültek, ahol fejest 
ugrottak a sziklákról, melyek talán tizennyolc láb magasak lehettek. Annyi- 
ra teljes volt az ellenség veresége, hogy kétmérföldes körzetben csak roha- 
nó embereket lehetett látni, akik korábban büszkeséggel és nagy hévvel 
eltelve oly kitartóak voltak, mégis Isten segedelmével most úgy elpusz- 
títtatott a gőgjük, hogy nem hagytak alább a meneküléssel, ahogyan embe- 
reink sem az üldözésükkel, mivel a menekülőknek , szárnyat font félsze 
a sarkán", 

Most zászlóaljakra oszolva seregünk a törökök után rohant. A nor- 
mannok és angolok, akiket a Zászló őrzésével bíztak meg, lassan tartva 
a lépést fokozatosan haladtak előre oda, ahol a sereg megvívott a törö- 
kökkel. Nem messze a viaskodóktól álltak fel, így biztos menedéket jelen- 
tettek mindenkinek, hiszen nagyon nehéz lett volna a sereg helyzete, ha 
szétszóródnak. 

Teljes volt a mészárlás, a törökök tovább menekültek, így embereink 
felhagytak az üldözéssel. Mégis, amikor észrevették, hogy a mieink visz- 
szamennek, a szaracénok visszanyerték erejüket. Késlekedés nélkül több 
mint 20.000 kerekedett fel közülük üldözésünkre, és menet közben nehéz 
buzogányokat forgatva kezükben rárohantak a hátvédünkre, hogy meg- 
szabadíthassák azokat, akiket embereink a földre taszítottak. Akkor lát- 
hattad volna, hogy a mieink mennyire szörnyen tanácstalanok! - menc- 
külés közben szintén dárdákat dobáltak és nyilaztak. Összezúzták a feje- 
ket, karokat és lovasaink más testrészeit, így azok a súlyos csapások 
súlya alatt meggörnyedve, a nyeregfejre hajolva tétlenül kellett állják 
ütéseiket. Mégis gyorsan visszanyerték lelkesedésüket és erejüket. Bosz- 
szúra szomjazva, mint az oroszlán, amelytől ellopták kölykeit, még elszán- 
tabban rontottak az ellenségre és rohantak át rajtuk, mintha csak egy 
hálón törtek volna keresztül. 

Akkor láthattad volna a megtekeredett nyergeket! Mikor a korábban 
menekülő törökök visszatértek és oly keményen támadtak a mieinkre, 
azok nem tudtak volna biztonságosan egy nyíllövésnyi távolságot sem 
megtenni, ha nem maradtak volna szoros, mozdíthatatlan egységben. 
Egy Takieddin ( Taai al-Din] nevű emír vezette a török hordát. Ő Saladin 
rokona volt és lenyűgöző harci lobogóval bírt, mely nadrághoz hasonló 
alakúra szabatott, és amely nagyon feltűnő jelképként szolgált erői szá- 


mára. Ugyanez a Takieddin mindig nagyon vadul, hajthatatlan gyűlölet- 
tel üldözte a keresztényeket. Magával hozott több mint 700 kiváló kato- 
nát és nagyon sok törököt, akiket Saladin saját udvartartásának seregé- 
ből rendeltek mellé. A sáfrányszínű lobogót a többi különböző színű jel- 
vénnyel együtt az egyik csapat előtt hordozták, amikor az egyenes vonal- 
ban vonult. 

Erős rohammal, nagy ordítással és önteltséggel közeledve embere- 
inkre rontottak, így azok egészen a Zászlóig vonultak vissza. A törökök 
rajtuk ütve s vékony dárdáikkal döfködve oly keményen támadtak rájuk, 
hogy rohamuk súlya még vezéreink magabiztosságát is megingatta. De 
embereink még mozdulatlanok maradtak, és a szükséges erővel vissza- 
verték az ellenséget. Nagyon bátran küzdöttek, és ahogyan a csata kemé- 
nyebbé vált, megkétszerezték csapásaikat. Az egyik lesújtani igyekezett, 
a másik visszaverni, minden erejüket megfeszítették, mindahányan egyen- 
lő elszántsággal küzdöttek a győzelemért. 

Embereink nagyon kevesen voltak, sokkal nagyobb számú ellenféllel 
néztek szembe, és mivel a nagyszámú ellenség keményen rájuk támadt, 
a seregünk azon része, amely a törökökkel éppen harcolt, nehezen tudott 
csak visszajutni a Zászlóhoz. A barbároktól körülvéve a mieink elbizony- 
talanodtak, és csak kevesen mertek közülük szembenézni az ellenséggel. 
Durva dühvel tombolva, a törökök elviselhetetlen nyomást helyeztek 
harcosainkra, buzogányokkal és kardokkal sújtottak rájuk, így az ismé- 
telt ütésektől vérezni kezdtek. Eszrevévén, hogy harcosaink csak tánto- 
rognak s már majdnem összeesnek, ez a kiváló lovag, Guillaume des Barrcs 
kitört a sorból, és csapatával egyenesen az ellenségnek rontott. Oly hatal- 
mas erővel sújtott le rájuk, hogy azok, akik nem cstek áldozatul kardjá- 
nak, félelmükben menekültek előle. 

A király nem különben, megülvén egy pej ciprusi lovat, melynek nem 
volt párja, válogatott csapataival a hegyek felé szökellt és szétzúzta a 
törököket, akikkel szembetalálkozott. Mindenfelől menekültek előle sisa- 
kokat csörgetve, szikráztak az egymáshoz csapódó vasak. Aznap oly nagy 
haragra gerjedt a török ellen, és oly sok halálos csapást mért rájuk, hogy 
rövid idő alatt a tarthatatlan összecsapásból az összes ellenség elmene- 
kült s utat engedett seregünk vonulásának. Így végül embercink sérül- 
ten és sebesülten elérték a Zászlót. A sereg újból vonalakba rendeződött 
és kellő rendben vonult Arsurig, ahol a városon kívül felverték sátrai- 
kat. 

Mialatt a sátrak felállításával voltak elfoglalva, egy hatalmas török 
alakulat támadta mcg seregünk távoli hátvédjét. Hallván a sebesültek 
hangos kilátásait, Richard király csatára bőszítette embereit, visszafor- 
dította kantárját és mindössze tizenöt társával bátran, gyors vágtában 
megközelítette az ellenséget, hangosan azt kiáltva: , Isten és Szent Sír, 
segíts meg!" Ugyanezt kiáltotta másodszor és harmadszor. Amikor a többi 

ember is hallotta a hangját, sietve követték őt; megtámadták és azonnal 
szétzavarták a törököket. A szaracénok egészen az Arsur-erdőig mene- 
kültek, anonnan korábban előjöttek. Nagyon sok szaracén esett el ekkor. 

Végül a menekülő törökök mészárlásából a király és emberei vissza- 
tértek a táborba. Az oly sok megpróbáltatástól kifáradva csendesen pihen- 
tek az éjjel. Akik vágytak a javakra és össze akarták szedni a zsákmányt 
az ellenségtől, visszatértek a harcmezőre és jól megszedve magukat tér- 
tek vissza, megszerezvén, amit akartak. Akik később mentek vissza, azt 
jelentették, hogy harminckét halott török emírt számoltak össze aznap, 
legalábbis akiket úgy ítéltek meg nemes fegyverzetükről és drágább fel- 
szerelésükről, hogy nagyhatalmú és tekintélyes emberek lehettek. A törö- 
kök később előjöttek megkeresni az övéik közül azok tetemeit, akiket 
legérdemesebb embereik között tartottak számon, és elvitték őket. Eze- 
ken és a sebesülteken kívül a becslések szerint 7000 halott török meg- 
csonkított holttestét is elvitték, akik szétszóródva menekültek, de később 
összerogytak, valamint akiknek tetemei szerteszét hevertek a mezőn. 

Mégis, Isten védelmének segedelmével a mi veszteségünk a csatában 
kevesebb, mint tizede volt a törökének, sőt, kevesebb a tized tizedénél is. 
Óh, mily keserves volt ez a nap! Lovagjaink próbára tétettek, mivel , sok 
nyomorúsági vagynak az igaznak" ."? Oh, mily gyászos tragédia, mily 
szörnyű szenvedés! Mily nagynak kellett bűneiknek lenni ahhoz, hogy 
ily nagy tisztítótűz kell megtisztulásukhoz? De ők küzdöttek, hogy égető 
szükségüket felváltsák jámbor, hosszú kínnal, és egy szó tiltakozás nél- 
kül, a lelkükben még mélyebben átélték szenvedésüket. 


XX. Az említett harcban elesett Jacgues de Avesnes, egy csodás 
lovag. 

Jacgues de Avesnes halála nagyon sajnálatos volt. A törökök hatal- 
mas tömege összezúzta őL. Mialatt rendkívül bátran küzdött az elkesere- 
dett összecsapásban, valamilyen szerencsétlen baleset folytán lova meg- 
botlott és ő a nyeregből a földre zuhant. Rengeteg török vette körül, és 
súlyos erőfeszítések árán megölték. De azok, akik megkeresésére és tes- 
tének megtalálására küldettek, azt állították, hogy mielőtt ereje elhagyta 
volna, körülbelül tizenöt törököt nyakazott le, akiket körülötte heverve 
találtak. Vele együtt holtan találták három rokonát is. Közülünk néhá- 
nyan jelen voltak, de nem segítették meg, sőt inkább - szégyen kimonda- 
ni - ott hagyták őket küzdeni a rájuk rohanó törökökkel. Ezután Dreux 
grófja és azok, akik vele voltak, de tétlenek maradtak, súlyos megszégye- 
nülésben részesültek, ahogyan azt meg is érdemelték. Jaj, a megjósolha- 
tatlan háborús balesetekért! 

Mily nagy nyögések és sóhajtások estek az éjjel a seregben Jacgues 
de Avesnes, a legkiválóbb lovag, a híres harcos hiányában! Mivel nem 
látták együtt a többiekkel, az a rossz előérzetük támadt, hogy meghalt. 

Amikor nem jelent meg kíséretével, az egész sereg összezavarodott és 
megrökönyödött; elvesztése jóvátehetetlen szerencsétlenség volt. 

A fentebb leírt csatát szombaton vívták, éppen Szűz Mária születésé- 
nek napja [1191. szeptember 8.] előtt. Elhatározták, meg fogják keresni 
eme legnemesebb ember holttestét, hogy eltemethessék. Így az ispotá- 
lyosok és a templomos lovagok felfegyverezték magukat, és magukkal 
vittek sok turcopol-t." Sokan mások is velük mentek. Amikor a csatatér- 
re értek, figyelmesen átkutatták azt, s végül megtalálták a testet bepiszkít- 
va, rászáradt vérrel az arcán, és csak akkor ismerték fel, miután vízzel 
lemosták; mindenütt véres volt, sebek csúfították és nem hasonlított 
arra, amilyen életében volt. Illedelmcsen felemelték a tetemet, és maguk- 
kal vitték Arsurba. 

Lovagok nagy csapata vonult ki, hogy láthassa a testet, majd min- 
denki siránkozott eme nagyszerű ember halálán. Felidézték nagyságát, 
nagylelkűségét és sok erényét, amellyel oly ékes volt. Richard király és 
Guido király is jelen voltak a temetésén. A lelkét ünnepélyesen búcsúz- 
tató misét Úrnőnknek, magának a Mennyek Királynőjének templomá- 
ban tartották, aki ezen a napon született; felajánláskor sokan adományt 
tettek. A mise után illően lefolytatták a temetési szertartást. A nemesek 
vállukon vitték a holttestet, a sírba helyezték, majd gondosan betakar- 
ták földdel, miközben mindenki sírt, könnyezett és gyászolta őt. Amikor 
a temetés véget ért, a klerikusok szorgalmasan elvégezték az illő szolgá- 
latokat Szűz Mária ünnepe alkalmából. 


XXI. A törökök összezavarodnak: korábban elteltek büszkeséggel, 
de most menekülnek és minden tulajdonukat maguk mögött hagyják 
a mezőkön, hogy azokat embereink felprédálhassák. 

Az emírek és legnemesebb szaracénok, akiknek Saladin földet és java- 
dalmakat adott, dicsekvő nyelvükkel és pompás szavaikkal mulattatták 
a szultán füleit. Az üres reményüket belé helyezték, mondván, hogy a 
csata napján Mohamed segítségével biztosan eltüntetik a kereszténye- 
ket a föld színéről. Mármost jóslatuk Mohamedtről teljes mértékben téves- 
nek bizonyult, és dölyfös kérkedésüket el kellett fojtaniuk. A szemtanúk 
szerint a csata napján tisztán ki lehetett venni a törökök nyomait, mikor 
azok a hegyeken keresztül menekültek, mivel eldobálták zsákmányukat, 
és többszáz és többezer roppant nehéz bálával megrakott elpusztult teve 
és ló hevert az út mentén, hisz a török íjászok és számszeríjászok , hátat 
adtak az ütközetnek napján" ," s mindazzal, amijük volt, visszavonul- 
tak. A kétségbeesettek, akik siettek, hogy elmeneküljenek; s akik holtan 
estek össze, hihetetlen mennyiségű felszerelési dobáltak el. IIa az utolsó 
támadásban, amikor embereink oly nagy vadsággal rontottak a törökök- 
re, egy kicsit több kitartással vonultak volna tovább, és kicsivel tovább 
üldözték volna őket, egyetlen török sem indíthatott volna újra háborút. 

El lettek volna söpörve a föld színéről, hogy a szabadon maradt terüle- 
tet a keresztények lakhassák. 


XXII. Saladin rendreutasítja és kigúnyolja a legyőzötteket. Richard 
királyt és seregét minden más lovagnál jobban dicsőítik. 

Amikor a szultán megtudta, hogy válogatott katonái, akikbe erős bizal- 
mát helyezte, legyőzettek és a mieink győzedelmeskedtek felettük, harag- 
gal telt el. Összehívta emírjeit, és azt mondta nekik: , Nos! Mily hatalmas 
hőstettek és különleges teljesítmények ezek legbecsesebb harcosainktól! 
Annyira el voltak telve dicsekvéssel és elviselhetetlen gőggel, hogy oly 
gyakran és oly nagy ajándékokat adományoztam nekik érte. És most 
lám! Úgy utaznak keresztül a keresztények Szíria földjén, mintha nem is 
találkoznának ellenséggel vagy ellenállással! Hol vannak most katoná- 
ink hatalmas dicsőségei és briliáns hőstettei? Hol van most fenyegeté- 
sük, különleges lándzsadöféseik és a nagy dicsekvéssel ígért kardforga- 
tás? Hol vannak a nagyszerű csatanyitó manőverek? Hol vannak a leír- 
hatatlan seregek, amellyel úgy dicsekedtek, s amit a keresztények elpusz- 
títására összegyűjtöttek? Lám! A várt csata elérkezett, de hol marad a 
dicső győzelem? Nemes őseinktől, kik oly sok fényes és máig emlékeze- 
tes győzelmet arattak a keresztények felett, győzelmeket, melyeket még 
naponta emlegettek nekünk, és akiknek cmléke soha nem fog elhalvá- 
nyulni, napjaink emberei hogyan fajzhattak cel így? Nehezen és szégyen- 
letesen alakulnak a dolgok számunkra. Mekkora szégyen, amikor ember- 
cink a harcban a világ söpredékévé válnak! Semmik sem vagyunk őse- 
inkhez képest. Annyit sem érünk, mint egy tojás!" 

Az emírek csendben, lehajtott fővel álltak, miközben Saladin ilyen és 
ehhez hasonló szavakkal gúnyolta őket. Mégis egyikük, név szerint Alep- 
pói Sanscun [Songor al-Halabi] így válaszolt neki: , Legszentebb szultán, 
soká éljen fenséged! Jogtalanul hibáztatsz minket, mivel sokáig kemé- 
nyen kitartva, minden erőnkkel támadtuk a frankokat, ?" abban a remény- 
ben, hogy elpusztítsuk őket, de nagyon kemény ellentámadást kellett 
elszenvednünk tőlük. Semmi sem állhatott útjukba, semmi sem hatott 
rájuk, vagy zavarta őket össze. Páncélzatuk nem olyan, mint a miénk, 
felmérhetetlen, áthatolhatatlan, nem enged át semmilyen lövedéket, sem 
dárdát, sem kardot, így teljesen eredménytelenül pazaroltuk erőinket, 
hiszen olyanok, mintha kőből volnának. 

Emellett van valami csodálatos is az egyikükben. Embereinket össze- 
zavarja és elpusztítja. Nem láttunk még soha hozzá hasonlót, de még 
csak nem is ismerünk ilyen embert. Mindig mások előtt járt; minden 
ütközetben olyan, amilyennek a legvitézebb kiváló lovagnak lennie kell. 
Ő csonkította meg embereinket. Senki sem tudott kiállni vele szemben, 
és ha valakire rásújtott, az nem menekülhetett kezei közül! Saját nyelvü- 
kön Melech Richardnak hívják. Egy ily nagy vitézséggel megajándéko- 

zott király, aki ilyen erővel képes földet foglalni magának, bizonyosan 
érdemes a kormányzásra. És mit is tehetnénk egy ilyen erős és legyőzhe- 
tetlen emberrel szemben?" 


XXIII. Saladin leromboltatja minden erődítését, kivéve Jeruzsá- 
lemet, Cracot és Darumot. 

Haragja hevében Saladin magához hívatta fivérét, Saphadint, és azt 
mondta: , Tájékoztatlak róla, hogy most azt akarom megtudni, eme jelen 
krízisben mennyi bizalmat helyezhetek embereimbe. Menj, és késleke- 
dés nélkül döntsd a porba Ascalon falait és tornyait, ahogyan Gáza városát 
is; de hagyj egy helyőrséget Darumban [al-Daárüm, Deir el Belah], annak 
megőrzésére, hogy embereim átkelhessenek rajta. Galatiát [daratayyaj] 
és Blanchegard-ot [Tel al-Safya], Joppát és a Síkságok casal-ját (Yázür] 
és Casal Maent [Bait Dajan], Szent Györgyöt [Lydda], Ramlát [Ramlaj] 
és Belmont-t (Suba), Toront [ Toron des Chevaliers; al Natrün, jelenleg 
Latrun], Ernald várát [Yalu], Bauvoirt [Kaukab)] és Mirabelt [Majdal 
Yábá)] pusztítsd el. Emellett pusztíts el minden hegyi erődöt! Szemed ne 
kíméljen sem várost, sem várat, sem casal-t! Pusztíts el mindent és rom- 
bold le porig, kivéve Cracot ( Kerak] és Jeruzsálemet!" 

Igy Saphadin elindult és késlekedés nélkül véghezvitte Saladin min- 
den parancsát. 


XXIV. 15.000 fegyveres harcossal a törökök rátámadnak embe- 
reinkre az Arsur-folyón keresztül, de sikertelenül. 

Ezalatt az egyik legismertebb és leghatalmasabb szaracén, névleg 
Caisac [/Alam al-Din Odaisar] beszédet tartott, arra buzdította Saladint, 
hogy küldjön kémeket Ramla síkjára a frankok mozgásának kikémlelésé- 
re. 

, Úgy remélem, ha elég vitéz társaim volnának, elpusztíthatnánk a 
frankok többségét, ha itt át akarnak kelni. Olyan kevés helyet hagynánk 
nekik a távozáshoz, hogy ebben a szoros nyomásban csak kevesen mene- 
külhetnének meg kezeink közül." 

Ösztönzésére Saladin harminc híres és hatalmas emírt küldött az 
Arsur-folyó (Nahr al-" Auja ] feletti ellenőrzés megszerzésére. Mindegyi- 
küket majdnem 500 török harcos kísérte, mind a legerősebbek közül. 
Megfigyelésük alatt tartották a folyót, hogy a frankok ne tudjanak vesz- 
teségek nélkül átkelni rajta. 

A fentebb leírt csata utáni harmadik napon, azaz Szűz Mária születé- 
sének napja utáni hétfőn [szeptember 9.] Richard király elindult a sereg- 
gel Arsurból. Ezen a napon a templomosok alkották a sereg hátvédjét. 
Tartván az ellenség hirtelen támadásaitól, rendben meneteltek, mégis 
amikor elérték az említett Arsur-folyót, semmit sem találtak, ami útju- 
kat állta volna. A törökök, akik rejtőzködve várták, hogy rajtaüthesse- 

nek a frankokon, mikor azok megérkeznek, közeledésükre dárdákat dobál- 
tak és nyilaztak rájuk. Mégis, mivel nem sok mindent értek el, vagy talán 
semmit, emlékezvén a korábbi ütközetre, visszavonultak. Ekkor a mie- 
ink felverték sátraikat az Ársur-folyó mellett, és ott töltötték az éjszakát. 

Reggel a gyalogos közemberek, akik nehezen tudták tartani az utazás 
tempóját, előrementek Joppába [Jaffa], s velük tartottak a szállásmeste- 
rek is. A várost annyira lerombolták a szaracénok, hogy a sereg nem 
talált szálláshelyet, csak a bal kéz felöli oldalon. Igy hát felverték sátrai- 
kat egy gyönyörű olajfaültetvényben és ott maradtak, várván a sereg 
többi részének érkezését. Mit mondhatnék még? Három hét telt el a sereg 
Akkonbál való távozása óta. 


XXV. Hajóink ellátmányt hoznak Akkonból Joppába. 

Így hát a sereg a Joppa városán kívüli kertekben táborozott, és fel- 
frissült a sokféle különböző gyümölcstől. A fák ágai körülöttük tele vol- 
tak rengeteg szőlővel és fügével, gránátalmával és hatalmas mandulák- 
kal. Ekkor Richard király flottája és számos más hajó a sereget követve 
Joppába érkezett. Szabadon jöttek és mentek Joppából Akkonba és visz- 
sza, különböző dolgokat és ellátmányt szállítva, amire a seregnek szük- 
sége volt. A törököket ez nagyon zavarta, mert nem tudták megakadá- 
lyozni a hajózást. 


XXVI. Richard király tanácsot tart, hogy megmentse-e és újjáépítse-e 
Ascalont vagy sem, de a franciák rossz tanácsa eltántorítja ettől, és 
helyette Joppát állítják helyre, ahol bűnben és fényűzésben tobzód- 
nak. 

Ezalatt Saladin elrendelte Ascalon falainak lerombolását. Az éjjel 
folyamán néhány közember elmenekült onnan, és seregünkhöz jőve jelen- 
tette: a szaracénok folyamatosan rombolják a tornyokat. Embereink hihe- 
tetlennek találták, hogy kétségbeesésében Saladin elrendelte ezt, mivel 
nem tudta vagy nem merte védeni a tornyokat, pedig azt hitték róla, 
hogy nagyon erős és hatalmas. Így hát bárói tanácsára Richard király 
elküldte Geoffroy de Lusignant, Guillaume de I Etang-t és velük sokan 
másokat egy nagyon erős gályán, hogy az üggyel kapcsolatban derítsék 
ki az igazságot. Ascalonba vitorláztak, a város előtt vesztegeltek, és köz- 
ben felmérték a helyzetet. Amikor megtudták, hogy pontosan mi törté- 
nik, gyorsan visszaeveztek és jelentették, hogy a korábban hallottak iga- 
zak. 

Ekkor Richard király egybe hívta fejedelmeit és elöljáróit. Közös egyet- 
értésre elhatározták, hogy megvitatják, mi lenne a jobb: mindenki vonul- 
jon együtt Ascalonba és űzzék el a törököket, így a várost nem tudnák 
teljesen lerombolni, vagy vonuljanak Jeruzsálem felé. Sok érvet felsora- 
koztattak, és különféle véleményeket mondottak aszerint, ami a beszélő- 

nek éppen az érdekében állt. Végül Richard király Burgundia hercege és 
a legfontosabb emberek előtt előállt véleményével: 

, Úgy tűnik nekem - mondta -, hogy értelmetlen és céltalan különféle 
véleményen lennünk, mert Isten ments, ez súlyos tragédiát okozhat. A 
törökök, akik Ascalont pusztítják, nem mernek csatában megütközni velünk. 
Azt kell mondjam, a legajánlatosabbnak azt gondolom, hogy űzzük el a törö- 
köket Ascalontól és sértetlenül őrizzük meg a várost, mivel köztudott, 
hogy fontos a világ minden tájáról érkező zarándokoknak, akik keresz- 
tülhaladnak rajta. Mindannyiótoknak fel kell ismerni, hogy ez a legaján- 
latosabb számunkra." 

Mégis a franciák konokul ez ellen érveltek, azt állították, jobb lenne 
felépíteni Joppát. Sokkal hasznosabb volna helyreállítani, mert a mun- 
kát kényelmesebben el tudnák végezni, és jeruzsálemi zarándoklatuk is 
rövidebb volna. Mit mondhatnék még? A sokaság ezt a tanácsot követte. 
Óh, a lustaság vak tanácsa! Óh, a restség pusztító konoksága! Minél inkább 
úgy tűnt számukra, hogy bölcs óvintézkedéseket tesznek, s kényelmesen 
elkerülik a munkát és kiadásokat, annál jobban bánták ezt később! Mivel 
ha akkor elűzték volna a törököket Ascalonból, az egész vidék megtisz- 
tult volna előttük. 

Mégis a sokaság győzedelmeskedett, és úgy döntöttek, hogy Joppa 
újjáépítésére rendeznek gyűjtést. 

Nagy gondossággal ügyködtek ezen, árkokat ástak és tornyokat javí- 
tottak. A sercg sokáig táborozott ott, szabadon pihenhetett és szórakoz- 
hatott. Ahogy teltek a napok, a különböző bűnök, vagyis a részegség és 
a bujaság megszaporodott, növekedett a seregben, mivel a nők visszatér- 
tek Akkonból a katonákhoz; ők a bűnök melegágyai és a gaz tettek mag- 
vai, megfertőzték az embereket, elterelték figyelmüket a zarándoklatuk- 
ról, megvetették a vallásos áhítatot, melynek át kellett volna járnia őket. 


XXVII. Richard király Joppába hozza azokat, akik visszamentek 
Akkonba és az ottani kocsmákban lézengtek. A sereg hét hétig marad 
Joppában. 

Szeptember vége volt és a várost már részben helyreállították. Ekkor 
a sereg elhagyta városfalon kívüli táborát és Szent Habakuk casal-ja 
[Kafr Jinnis] körül verték fel sátraikat. A sereg száma nagyon lecsök- 
kent, mivel sokan visszatértek a tengeren Akkonba, és a kocsmákban 
múlatták idejüket. Richard király, látván az emberek lustaságát és azt, 
hogy a zarándokok mily különösen fegyelmezetlenek lettek, megbízottja- 
ként elküldte Guido királyt Akkonba, hogy buzdítsa fel és adja parancsba 
a zarándokoknak: térjenek vissza a Joppában tartózkodó harcoló sereg- 
hez. Csak nagyon kevesen jöttek. Ekkor Richard király maga hajózott el, 
és gondos kitartással ösztökélte őket; nagyon hatásos beszédet tartott a 
népnek a hitről és az Istenbe helyezett reményről, az elkövetett bűnök 

megbocsátásáról, és figyelmeztette őket, hogy ők igazi zarándokok. Így 
sikerült sokukat, akik felbuzdultak beszédén, visszavinnie magával Jop- 
pába. A királynékat és szolgálólányaikat is arra utasította, hogy menje- 
nek Joppába. 

Úgy vélték, az a legjobb a scregnek, ha majdnem hét hétig Joppában 
maradnak [szeptember 10. - október 30.] annak érdekében, hogy össze- 
várják a szétszóródottakat. Embereink mindenfelől gyülekeztek, és ami- 
kor végleg összegyűltek, a sereg sokkal nagyobb lett, mint korábban. 


XXVIII. A pár társával elővigyázatlanul kilovagoló Richard királyt 
elfogták volna a törökök, ha nem lett volna Guillaume des Préaux, 
aki úgy tett, mintha ő volna a király, és helyette adta meg magát. 

Ekkoriban történt, hogy egy nap Richard király kilovagolt, majdnem 
teljesen kíséret nélkül, udvartartásából mindössze csak pár embert vitt 
magával, hogy solymásszon és hogy kikémlelje a törökök helyzetét, s ha 
egyet is lát, váratlanul rátámadjon. Az utazás megtételétől fáradtan és 
terhesen elaludt. A törökök felfedezték és hirtelen rárontottak, hogy fog- 
lyul ejthessék. Közeledésük zajára felriadt a király, de alig maradt ideje 
arra, hogy felszálljon pej ciprusi lovára - társai is ekkor szálltak nyereg- 
be -, mielőtt a törökök rajtuk ütöttek volna és megpróbálták volna elfog- 
ni őt. 

A király kivont kardjával rájuk csapott, erre azok egyszerre mind 
menekülést színleltek. Ő üldözte őket egészen addig a helyig, ahol a többi 
katonájuk rejtőzködött. Hirtelen rengeteg török rontott elő rejtekhelyé- 
ről, s azonnal körbevették a királyt és kicsiny kíséretét. 

Miközben azok rárontottak, ő bátran forgatta kardját. Mindegyikük 
kinyújtotta karját a megragadására, de gyorsan vissza is húzták, merték 
féltek kardcsapásaitól. Az történt, hogy teljesen egyedül maradt, és a 
törökök el is fogták volna, csakhogy nem tudták, hogy ki ő. De ekkor a 
zavaros összecsapásban küzdve a király egyik társa, Guillaume des Préaux 
szaracén nyelven hangosan elkiáltotta magát, hogy ő a melech: ez azt 
jelenti, hogy király. A törökök hittek Guillaume-nak, azonnal elfogták őt, 
és seregük foglyaként elvezették. 

A csatában a király kísérői közül szinte teljesen fegyvertelenül ele- 
sett egy kivételes lovag, Renier de Marun és az ő unokaöccse, Gautier, s 
rajtuk kívül Alan és Luc de VEstable. 

Elterjedt a híre, hogy mi történt, és az egész sereg pánikba esett. Sietve 
öltötték fel fegyverzetüket, megsarkantyúzták lovaikat és a király kere- 
sésére indultak, de úgy találkoztak vele, ahogyan volt: úton visszafelé. 
Mély boldogság öntötte el őket, hogy biztonságban ráleltek, de ekkor ő 
megfordult és teljes vágtában a törökök üldözésére indult. Mivel azok 
már hosszú utat tettek mcg, hiába is küszködtek, képtelenek voltak utol- 
érni őket. A szaracénok gyorsan elmenekültek az említett Guillaume- 

mal, mint foglyukkal, és abban a hitben örvendeztek, hogy a királyt fog- 
ták el. Mégis, Isten úgy rendelkezett, hogy a király biztonságban marad- 
jon és sokkal fontosabb és lényegesebb ügyekkel foglalkozzék. 

Mivel a törökök elég gyorsan távoztak, embereink visszatértek a sereg- 
hez, nagyon örvendezve az Úrban, hogy épen és egészségesen kapták 
vissza királyukat. Megkönnyebbülésük még nagyobb lett, hiszen a király 
majdnem eltűnt az oly veszélyes kaland során, mégis nagyon bánatosak 
voltak Guillaume des Préaux miatt, aki önszántából adta át magát oly 
hűséges nagylelkűséggel az ellenségnek, saját testével váltva meg urát, 
a királyt. Mily dicséretes hűség! Mily ritka áhítat, ha valaki önként vál- 
lalja magára a veszélyt, hogy azzal más valakit megmentsen. 

A király udvartartásából néhányan, miközben bizonygatták az irán- 
ta érzett szeretetük mélységét, megfeddték őt gyakori nemtörődömségé- 
ért, és óva intették az ilyen viselkedéstől. Arra kérték, hogy a jövőben ne 
kószáljon magányosan, hiszen bármikor ellenséges rajtaütés áldozata 
lehet, meg aztán - mint mondták - mindenki más túlélése is az ő bizton- 
ságától függ. Emlékeznie kellene, hogy élete jó okkal értékesebb a sereg- 
ben bárki másénál, és a törökök is jobban akarják, mint az összes többit. 

, Amikor egy ilyen utazás szervezésére gondol - mondták -, bátor 
segítőket és vitéz harcosokat kellene magával vinnie, mivel társaságá- 
ban nem mindig tartózkodnak ilyenek." 

Legbizalmasabb, de egyben bátor hívei ilyen és ehhez hasonló sza- 
vakkal dorgálták meg. Ő ugyanakkor minden ütközetben szeretett első- 
ként támadni és annak végeztével utolsóként visszatérni. Mert hát kik 
tudnák megtagadni saját természetüket, még nyomás alatt is? Valójában 
vitézsége és az isteni gondviselés miatt majdnem mindig sikeresen telje- 
sítette kötelességeit, sok törököt vitt vissza magával fogolyként, vala- 
mint összezúzta és lefejezte azokat, akik ellenálltak neki. 


XXIX. Richard király és serege újjáépíti a Síkságok casal-ját és 
Maent, s gyakran gyilkolják a támadó törököket. 

Miután a sereg felfrissült a pihenéstől és úgy tűnt, visszanyerte már 
korábbi erejét, egy királyi rendelet járt körbe, amely az Úr nevében min- 
ját, mivel úgy gondolták, hogy ez teljes mértékben szükséges azon zarán- 
dokutak biztosításához, melyek itt haladnak keresztül. Így hát a király 
őröket jelölt ki Joppa városába, megerősítette falait, és szigorú őrséget 
állított akapuba, hogy senki se tudja azt elhagyni, kivéve az élelmet szál- 
lító kereskedőket. Ezen dolgok felügyeletére Évreux püspöke, Chalons 
grófja és Hugh Ribol volt kinevezve, más, Joppában maradtakkal együtt. 

A Mindenszentek ünnepe előtti szerdán [október 30.], amikor a király 
Ramla síkján kalandozott, megpillantott néhány szaracén kémet és bát- 
ran rájuk rontott. Egy vadkan gyorsaságával villámként ütött rajtuk, 

azonnal szétszórta őket, majd néhányukat feldarabolta. Ezek között fejét 
vette egy igen nemes emírnek, a törökök pedig elmenekültek. 

Következő nap, Mindenszentek előestéjén [október 31.] a király és a 
sereg nem messze ettől a helytől a napi menetet rövidre vágva felverte 
sátrait s letáborozott a Síkságok casal-ja és Maen casal-ja között. A török 
sereg ekkor Ramlában volt, ahonnan gyakran indítottak hirtelen táma- 
dásokat a micink zaklatására. Seregünk tizenöt napig, vagy annál is tovább 
maradt a két említett casal között, amíg a király teljesen újjáépítette 
Maen casal-ját. Továbbá a templomosok is helyreállították a Síkságok 
casal-ját, miközben a törökök állandóan fenyegették őket és úgy okoztak 
kellemetlenséget nekik, ahogy csak tudtak. 

Egy napon rengeteg török majd 1000 lovassal azon volt, hogy sere- 
günkre rontson. A király és emberei sietve lóra ültek és kilovagoltak, 
hogy megütközzenek velük. Seregünk összezavarodott, és miközben min- 
denki a fegyvereiért rohant, a törökök megfordultak és elmenekültek. 
Huszonhatot öltek meg közülük, tizenhatot élve fogtak el. Ugyanakkor 
nem fogtak el többet, mivel azok fürgébb lovaikon elvágtattak, bár a király 
nagy állhatatossággal üldözte őket, amíg meg nem látta Ramlát, ahol a 
törökök serege táborozott. Így aztán minden emberünk megfordult és 
visszatért a sereghez. 


XXX. Richard király és emberei az abrakoltató fegyverhordozói- 
kat védve hihetetlen győzelmet aratnak. 

Öt nappal Mindenszentek ünnepe után, azaz Szent Lénárd napján 
(november 6.] fegyveresek és fegyverhordozók vonultak ki a környékre, 
hogy füvet és takarmányt keressenek lovaiknak és málhás állataiknak. 
A templomosok voltak felelősek a fegyverhordozók védelméért, miköz- 
ben azok a völgyekben kóboroltak és füves helyeket kerestek. Keresgélés 
közben szétszóródtak, ahogyan szoktak, de néhányan életükkel fizettek 
azért, hogy ezt kellő elővigyázatosság nélkül cselekedték. 

Mint már elmondatott, a templomosok figyeltek a fegyverhordozók- 
ra. Ekkor majdnem 4000 török lovas - illően négy csapatba rendeződve 
- előretört Bombrac felől és öntelten a templomosokra rontott! Egyszer- 
re körülzárták és bekerítették őket, s szüntelenül nyomultak feléjük, 
hogy elpusztítsák vagy foglyul ejtsék őket. A törökök sokasága folyton 
nőtt, ahogy egyre többen csatlakoztak hozzájuk. Mikor a támadók össze- 
szorították őket, a templomosok ráébredtek, hogy latba kell vetni min- 
den bátorságukat. Gyorsan leszálltak lovaikról, társaikkal egymásnak 
hátat vetve keményen felálltak és szembenéztek az ellenséggel, dereka- 
san védték magukat. De a törökök rohamoztak és három templomos lova- 
got azonnal megöltek. 

Ekkor kezdetét vette az ádáz küzdelem. Erős csapásokat mértek, sisa- 
kok csörögtek, a kardok összecsapásakor szikrák szálltak szerteszét, 


vértek zörögtek, harsogott a sebesültek ordításának és kiáltásának zaja. 
A törökök derekasan nyomultak előre, a templomosok eltökélten verték 
őket vissza; az egyik oldalon támadtak, a másik oldalon védekeztek; a 
törökök vakmerő rohamot indítottak, a templomosok fáradhatatlanul 
védték magukat. Végül betört a szaracénok sokasága és kinyújtották 
karjaikat, hogy megragadják a templomosokat, akik összezúzódtak oly 
sok támadójuk szívós csapásai közepette. Ekkor André de Chavigny fel- 
fedezte, hogy mi történik, s kíséretének tizenöt lovagjával gyors vágtá- 
ban a segítségükre sietett és az erősen szorongatott templomosokat kisza- 
badította ellenségeik karmai közül. 

Ez az André kiválóan viselte magát ebben az összecsapásban, aho- 
gyan kísérete is. Rárontottak a törökök tömegére és megfutamították 
őket. Mégis, a törökök sokasága állandóan növelte számát; egyik pilla- 
natban még menekültek, a következőben már üldöztek, és ahogyan mind- 
két fél összecsapott, mindig csatlakoztak hozzájuk frissen érkezettek. 
Ezalatt Richard király fáradhatatlan figyelmét Casal Maen felújítására 
fordította. Hallván a viaskodó sebesültek hangos kiáltásait, megparancsol- 
ta St. Pol grófjának és Leicester earljének, hogy gyorsan vágtassanak a 
templomosokhoz és nyújtsanak nekik segítséget. Velük küldte Guillaume 
de Cageu-t és Odo de Trasinges-t is. 

Ahogyan elindultak, már hallották a kiáltásokat: az említett fegyver- 
hordozók kértek segítséget. Ekkor a király megsürgette a grófot és az 
earlt, hogy siessenek, s ő maga is rohant, hogy amilyen gyorsan tud, fel- 
fegyverkezzen és sebes vágtában kövesse őket. A gróf és az earl gyorsan 
lovagoltak, de ekkor majd 4000 török, két alakulatra osztva hirtelen elő- 
rontott folyó melletti rejtekhelyéről! 2000 támadta az említett templo- 
mosokat és másik 2000 vette az irányt a grőf, az earl és a velük lévők 
felé. Amikor azok meglátták ezt, illően rendbe szedték csapataikat és 
csatasorba álltak. 

Ekkor St. Pol grófja egy dicstelen javaslatot tett Leicester nemes earl- 
jének, vagyis azt, hogy a gróf ütközzön meg az ellenséggel, miközben az 
earl oldalról figyeli a csata kimenetelét, készen arra, hogy szükség esce- 
tén segítsen; vagy fordítva, Leicester earlje ütközzön meg a törökkel, 
miközben St. Pol grófja figyeli azt oldalról. Szóval vagy tétlenül álldogál, 
vagy felelősséget vállal a harcban. Leicester earlje azt választotta, hogy 
megütközik az ellenséggel, mivel tűrhetetlennek találta, hogy tétlenül 
nézze az összecsapást. Így elválasztotta csapatait a gróféitól és nagy erő- 
vel megrohamozta a törökök tömegét ott, ahol azt a legsűrűbbnek látta. 
Derekasan kiragadott az ellenség kezéből két lovagot, akiket azok elfog- 
tak és akikkel gonoszan bántak. Nagyon nagy vitézséggel és konokul har- 
colt, letaszítván ezeket, lenyakazván azokat, úgyhogy ettől a naptól kezd- 
ve katonai érdemei miatt nagyot nőtt dicsősége és hírneve. 


93 


Az összecsapás roppant hevcssé vált mindkét oldalon. A zűrzavar- 
ban már mindenki nagyon összezavarodott, amikor üvöltve megérkezett 
Richard király. Mióta kisszámú kísérete ügyelt rá, hogy a király a maga 
részéről mindig csak annyi erőfeszítést tegyen, amennyit az ellenség 
száma megkövetel, valaki ezt mondta neki: 

, Uram királyom! Úgy véljük, nem volna illő olyasmibe kezdeni, amit 
csak nehezen lehet befejezni! Jelenleg nem ítéljük biztonságosnak, hogy 
ilyen kevés emberrel megütközzön egy ilyen nagy ellenséges erővel szem- 
ben. Ha azt gondolná, hogy ezt meg lehetne kockáztatni, nem volna képes 
ellenállni az ellenség támadásainak. Azt is gondolhatná, hogy szükséges 
segítséget nyújtani azoknak, akik erre rászorulnak, de Felséged nem 
érné el a kívánt célt, mert erőnk nem elegendő ilyen sok katona ellen! 
Úgy hisszük, kevésbé lenne ártalmas, ha azok, akiket az ellenség bekerí- 
tett, magukban vesznének el, mintsem lehetővé tegyük a töröknek, hogy 
Ont is magukkal ragadják, mivel ezzel a keresztény világ reménye fosz- 
lana szét és biztonsága pusztulna el. Úgy ítéljük meg, tanácsosabb volna 
biztonságban maradni, és amíg csak lehetséges, elkerülni a veszélyt." 

A király elvörösödött, felforrt a vére, és így válaszolt a győzködésük- 
re: , Szeretett bajnokaimat arra kértem, hogy menjenek előre a csatába, 
és ünnepélyesen ígéretet tettem, hogy követni fogom őket. Ha megszeg- 
ném eskümet és nem lennék ott, hogy megvédjem azokat, akik bíznak 
bennem, s Isten ments, meghalnának, mert távol voltam és nemtörődöm 
vagyok, akkor sohasem lehetnék többé méltó a királyi címre." Minden 
további szó nélkül megsarkantyúzta lovát és leírhatatlan dühvel - már 
majdnem őrültséget írtam - a törökökre rontott, erőteljes csapásaival 
szétbontotta szorosan zárt soraikat, villámként hatolt át rajtuk és egyet- 
len csapásával sokakat taszított a földre. Eztán kivonta kardját, vissza- 
tért közéjük és mindet megfutamította, oda-vissza vágtatva le s fel, mint 
egy oroszlán, senkitől sem félve. Akármerre fordult, mindenütt mene- 
kültek előle, miközben itt egy kezet, amott egy fejet vagy kart vágott le. 

Többek között keresztülvágott és megölt egy nagyon hatalmas és ismert 
emírt is, név szerint Aralchaist, akit párbajra hívott. Minek részletez- 
zem? Mindenkit legyőztek, néhányan elmenekültek, másokat megöltek 
vagy elfogtak. Egy ideig üldözték a szökevényeket, majd nagyszámú fogoly- 
lyal visszatértek embereinkhez. Ezen a napon ilyen tetteket vittek vég- 
hez, teljesen egyedül, a franciák segítsége nélkül. 

Ugyanezen a napon talán halálfélelemből, három, üres babonaságukat 
megvető, hitehagyott török áttért a keresztény hitre és behódolt Richard 
királynak. 

XXXI. Saladin trükkökkel és ígéretekkel némi időt kérve megté- 
veszti Richard királyt. Eléri a királynál a háború leállítását abban a 
reményben, hogy átadja neki a Szentföldet, miközben bizonyos vára- 
kat elpusztít. 

Mostanra már a két korábban említett casal-t részben helyreállítot- 
ták. Richard király rájött, hogy serege ki nem állhatja a törökök gőgösségét 
és teljes szívéből gyűlöli őket, s miután az ismétlődő csatákban legyőz- 
ték és megfutamították őket, vagy Isten segedelmével nagy veszteséget 
okoztak az ellenségnek - miként azok meg is érdemelték -, már nem is 
féltek tőle. Így hát megbízható nemeseket küldött Saladinhoz és fivéré- 
hez, Saphadinhoz, és Szíria egész királyságát követelte tőlük, annak min- 
den járadékával, anogyan korábban azt a leprás király [IV. Baldwin] bir- 
tokolta. Emellett jóvátételt követelt Babilóniától, mivel elődei, a királyok 
időnként már birtokolták azt. Ezzel mindent visszakövetelt, ami Jeru- 
zsálem földjének királyságához tartozott, ahogyan az illő is volt tőle örö- 
kösödése okán, hisz rokona volt azoknak, akik megszerezték és birtokol- 
ták czeket a területeket. ? 

A követek elindultak feladatuk teljesítésére, megtalálták Saladint, és 
az Összes királyi követelést felsorolták neki. Saladin nem egyezett bele: 
, Királyotok azt követeli, ami nem az övé - mondta -, mi ezt nem fogad- 
hatjuk el a pogányság dicsőségének megsértése nélkül. Ennek ellenére 
üzenetet küldök királyotoknak fivéremen, Saphadinon keresztül, hogy 
feltétel nélkül átadom neki Jeruzsálem egész földjét, erőszak vagy bár- 
milyen megszorítás nélkül a Jordán-folyótól a Nyugati-tengerig [Földközi- 
tenger], azzal az egy feltétellel, hogy Ascalon városát sem keresztények, 
sem szaracénok nem építhetik soha újjá." 

Így Saphadin eljött és előadta ezt Richard királynak (november 7.]. A 
király nem akart vele eznap beszélni, mert éppen ekkor vágtak rajta eret." 
Mégis, a király parancsára Stephen de Turnham különböző ízletes fogá- 
sokat szolgált fel vacsorára Saphadinnak. Ezen a napon a Templom casal- 
ja [Yázür] és Jozafát casal-ja [as-Safiriya] közötti síkon vacsorázott. 

A következő napon Saphadin hét értékes tevét és egy kiváló sátrat 
küldött Richard királynak. Eztán a király elé járult és előadta Saladin 
üzenetét. Richard végiggondolta - figyelembe véve a zavaró tényczőket -, 
hogy a háború kimenetele az erőegyensúlyon nyugszik, és úgy ítélte meg, 
hogy az elkövetkezendőkben várni fog, és majd meglátja, mi sül ki a dolog- 
ból, mi válik majd a javára. De jaj, meggondolatlan volt, nem ismerte fel 
csalárdságukat! Nem látta előre, hogy kerteléssel rászedték, hogy így 
több időt nyerjenek a városok, várak és az ország erődítményeinek lerom- 
bolásához. Saphadin ravaszságával becsapta és hízelgő szavakkal úgy 
megtévesztette a túlzottan hiszékeny királyt, hogy végül olybá tűnt, köl- 
csönös barátsági szerződést kötnek. A király boldog volt a Saphadintól 
kapott ajándékok miatt, és folyton hírnökök rohantak közöttük oda-visz- 

sza, kis ajándékokat víve Saphadintól Richard királynak. Emberei úgy 
érezték, hogy a király eléggé megértő a bírálatokhoz, és azt mondták 
neki, bűnös dolog a hitetlenekkel barátkozni. Mégis, Saphadin azt állítot- 
ta, aggódik az igaz béke és a közöttük fennálló szilárd egyetértés miatt. A 
király ezért állandóan ezekkel foglalkozott. Ugy tűnt számára, tanácsos 
volna tisztességes békét kötni velük, amely megnövelné és kiterjesztené 
a keresztény világ határait. Ő aggódott a legjobban a békéért, mivel a 
francia király már elment, és ezért félt megbízhatatlanságától és tisztes- 
ségtelenségétől, mert már gyakran fedczte fel jelét, hogy barátsága csak 
színlelt és bizonytalan. 

Mint már elmondatott, úgy tűnt, Saphadin a követek útján küldött 
ajándékokkal meggyőzte Richard királyt, de ő végül rájött, hogy a bizto- 
sítékok csak üres szavak, és a tárgyalások nem vezetnek a kívánt ered- 
ményre. Továbbá vita volt közöttük Crac de Montréal [Shaubak] felett 
is, mivel a király a béke egyik feltételeként követelte annak lerombolását 
is, így nem egyezhettek meg. Eztán már nem volt több dolga velük. 

Amikor híre ment, hogy a béke és egyetértés nem jött létre, látnod 
kellett volna a törököket, miként jobbról és balról sűrű támadásokat indí- 
tottak. Richard király gyakran megütközött velük. Eltávolítandó a magán 
esett szégyenfoltot, számtalan ellenséges fejet küldött vissza, hogy bebi- 
zonyítsa, tévesen vádolták: az ajándékok nem bátortalanították el az 
ellenség megtámadásától. Mégis voltak néhányan, akik akadályozták 
tetteiben és becsmérelték őt, állandóan a pénzére vágytak, hisz csak rit- 
kán lehet olyan embert találni, akit ne vonzana a pénz szaga. 


XXXII. A kellemetlenségek, melyeket embereink voltak kénytele- 
nek elviselni az esőtől és az ellenségtől, amíg Szent György és Ramla 
között, illetve Ramlában tartózkodtak. 

Amikor a két casal- felújították és őrséget helyeztek beléjük, a király 
illő rendbe felállítva Ramla felé indította a sereget. Ahogy Saladin ezt 
meghallotta, bár nem merte megkockáztatni a csatát, elrendelte Ramla 
városának földig rombolását, de mindenekelőtt elhagyta ezt a térséget 
és Darum felé ment, mert sokkal biztonságosabbnak vélte a hegyeket. 
Seregünk Szent György és Ramla között vert tábort, s ott maradt huszon- 
két napig az emberek és a búza érkezésére várva. Itt el kellett viselniük 
az ellenség legveszélyesebb támadásait és a táborunkra zúduló esőt is, 
ezért Jeruzsálem királya és az emberek Szent Györgybe és Ramlába köl- 
töztek be. St. Pol grófja a Fürdők casal-jába [Yaázür] ment. 

Nagyjából hat hétig maradtunk Ramlában, mindenféle fényűzés nél- 
kül - bár az édes vég kárpótolt a nehéz kezdetért. Amíg ott tartózkod- 
tunk, állandó török támadásoktól szenvedtünk. Sajnálták tőlünk a nyu- 
galmat, ezért gyakran rontottak ránk, zaklattak és dárdákat is sokszor 
hajigáltak. Boldog Tamás Apostol ünnepének előestéjén [december 20.] 

Richard király egy kis kísérettel elhagyta a tábort és a Blanchegarde 
nevű casal felé ment, hogy csapdát állítson a törököknek. Mégis, mivel 
veszélyt érzett, felhagyott ezen tervével és visszatért a táborba. Ugy hit- 
ték, ezt isteni hatásra cselekedte, mert ugyanebben az órában két, fogoly- 
ként magával vitt szaracén tájékoztatta, hogy nem sokkal korábban Sala- 
din 300 válogatott fegyverest küldött Blanchegarde-ba, ahova a király is 
menni szándékozott! 

Ugyanezen a napon Guido király elindult Akkonba. Stephen de Turn- 
ham három nappal később szintén elindult. Aprószentek Éjszakájának 
közepén [december 28.] az ispotályosok és templomosok elhagyták a 
tábort, és hajnalban visszatértek Ramlába zsákmányaikkal: 200 marhá- 
val, melyeket a jeruzsálemi hegyekben tereltek össze és onnan hoztak el. 


XXXIII. Leiceseter earljének csodálatos viadala a törökökkel és 
végső győzelme, amikor a mieink megsegítik. 

Történt aztán egy nap, hogy Leicester nemes earlje mindössze pár 
emberével rátámadt a törökök egy nagyobb csapatára, akik öntelten köze- 
ledtek, s megpróbálta elűzni őket. Gyorsan menekülni kezdtek, és az 
earl kíséretéből három lovag, kik gyorsabbak voltak a többieknél, üldöz- 
te őket. Mégis, amikor balga módon rájuk vetették magukat, hogy végez- 
zenek velük, a törökök fogságába estek és elvezettettek. 

Amikor az earl megtudta, hogy mi történt, elhatározta, nem tűr tovább, 
megsarkantyúzta lovát és nekirohant a több mint 100 töröknek, hogy 
megmentse bajnokait. Miközben a folyón keresztül üldözte a szaracéno- 
kat, oldalról nagyjából 400 török lovas jelent meg, mind könnyű lándzsá- 
val és íjjal felszerelve. Gyors rohammal hátulról elvágták a seregtől az 
earlt és maroknyi bajnokát, így azok nem tudtak visszatérni; körbevet- 
ték őket és eltökélték, hogy mindannyiukat elfogják. 

Hamarosan le is rántották lováról Warin fitz Geraldot, és a földön 
vasbuzogányokkal ütlegelték. Nagyon heves volt a küzdelem, lándzsatö- 
rés hangja szólt, kardok csattantak a sisakokon, mindkét oldalon csapá- 
sok visszhangzottak. Nem sokkal később Drogo de la Fontenele de Put- 
rell és Robert Neal is lataszíttattak lovaikról! Oly nagyszámú török és 
perzsa rohant oda, hogy körbcevegye és elfogja az earlt, hogy végül nagy 
nehézségek árán, számos sérülést okozva neki, sikerült őt kivetni lova 
nyergéből. A zűrzavarban majdnem a folyóba fojtották. Látván, hogy a 
szükség kényszeríti, forgatni kezdte kardját jobbról és balról sújtva a rá 
támadó törökökre. Ebben a szorult helyzetben segítette meg Henry fitz 
Nicholas és valaki, akit még érdemes megemlíteni: Robert de Newburgh, 
kinek halhatatlan nagylelkűsége örök hírnevet szerzett számára. Lát- 
ván az carl izzasztó helyzetét, hogy kegyetlenül verik és oly kétségbee- 
setten csatározik sok ellenséges kézzel, leszállt lováról, felajánlotta az 
earlnek, hogy ülje meg, mivel tudta, hogy az earl biztonsága többet ér a 

etgattannal Attól tartok, csak nagyon kevesen követték volna őt ily csele- 

tealet vegnehajtásában - hát persze hogy nem, bár a gonosz cselekedete- 
het mindig utánozzák! Így Robert, ec nemes férfi ezen dicső tettével meg- 
mentette önmagát és az earlt is. 

IEzek mellett Raoul de Ste-Marie, Arnald de Bois, Henri de Mailoc, 
Guillaume és Saul de Bruil voltak ott, de kik voltak ők oly sok ellenség 
között! Sokáig derekasan védték magukat, de a kevesek vitézsége nem 
volt elegendő a számtalan ellenséggel szemben. Hosszasan folytatódott 
a csata, friss törökök álltak a fáradtak helyébe, állandóan támadva az 
earlt és maroknyi kompániáját, szívós kitartásukkal megis rettentették 
őket. Amikor már nem tudták tovább állni a csata elviselhetetlen súlyát, 
rákapaszkodtak lovaik nyakára és mozdulatlanul viselték a pörölyök 
csapásait. Amikor már majdnem eszméletükön kívül voltak, és nem tud- 
tak tovább ellenállni, a törökök fogolyként elvezették őket Darum felé. 

Óh, milyen jó is az Úrban reménykedni! Mivel , nem aluszik az Igrá- 
elnek őrizője"" és nem hagyja őket feljebb kísérttetni annál, amit elszen- 
vedhetnek."? Amikor seregünk értesült ezen eseményekről, a lovagok fel- 
fegyverkeztek és nagy buzgalommal üldözvén a törököket elindultak, 
rájuk támadtak, szétzavarták s darabokra szabdalták őket. Ezek mind a 
mi országunkból jöttek: André de Chavigny, Henri de Gray, Pierre des 
Préaux és sok más, vitézségéről nevezetes ember. Már az első rohammal 
sok törököt öltek meg. Az a török, akire Pierre des Préaux támadt, olyan 
bátor és erős volt, hogy sem Pierre maga, sem sok társa nem volt elég 
erős ahhoz, hogy egy darabban elfogja s élve elvezesse: csak nagyon nehe- 
zen gyűrték le, és végül megölték. André de Chavigny leszúrt egy emírt, 
akire éppen rátámadott, s halálosan megsebesítve kilökte nyergéből, 
hogy ne okozzon több gondot. Ugyanez a török vékony lándzsájával mégis 
átdöíte és eltörte André karját. Ahogy az emír elesett, a törökök össze- 
sereglettek és tüzesen küzdöttek, hogy megmenthessék, de az meghalt. 

Mégis a törökök keményen támadták embereinket, csapásaikat ismé- 
telgették, vashegyű lándzsáikkal visszaszorították mieinket. Nekik kel- 
lett volna győzedelmeskedniük, de erőnk megnövekedett, ahogy az erő- 
sítés megérkezésének láttán a fáradt küzdők vitézsége újra fellobbant. 
Ekkor kegyetlen csata kezdődött. Az earl támadt és rá is támadtak, leta- 
szított törököket és őt is csapások érték. Sok támadója nyakát metszette 
el. Sok csapást kapott sokaktól, mégis úgy vágott vissza, hogy már nem 
volt szükség második vágásra. Két lovat öltek meg alatta. Azt mondták, 
hogy ilyen ifjú nem vitt még véghez ily hatalmas cselekedetet! 

Kiváló lovagok olyan óriási serege verődött össze az earl megsegíté- 
sére, hogy még ebben a nagy zűrzavarban sem halt meg egyikük sem. A 
törököket legyőzték és minden irányba szétzavarták. A mieink addig 
üldözték a szökevényeket, míg el nem fáradtak, majd békésen visszatér- 
tek a sereghez. 

XXXIV. A kellemetlenségek, melyeket embereink tapasztalnak az 
esőtől, viharoktól és ellenséges támadásoktól, miközben keresztül- 
haladnak Betenopolison Jeruzsálem felé. 

Ezalatt Saladin tudomására jutott, hogy a mieink készen állnak a 
menetelésre Jeruzsálem Szent városa felé, és már két mérföldre megkö- 
zelítették seregét. Mivel úgy gondolta, nem biztonságos a keresztények- 
kel harcolni, elrendelte, hogy Darum" tornyait és falait földig kell rom- 
bolni és onnan Jeruzsálembe kell menekülni [december 12.]. A törökök 
elhagyták a mezőket és a hegyekbe vonultak. 

Amikor az ellenség visszavonult, egy kikiáltó kihirdette seregünk- 
nek, hogy most a hegyek lábai felé tartanak, így amikor ügyeiket elintéz- 
ték és a sereget zászlóaljakba rendezték, illő rendben elindultak a Bete- 
nopolis [(Bait Nübá) nevű casal-ig. Ekkor nagyon heves eső zúdult ránk 
és különösen erős viharok törtek ki, melyekben rengeteg málhás állat- 
unk elpusztult. Ebben a szörnyű viharban zápor, jégeső és szél támadt 
olyan hevesen, hogy feltépte a sátorszegeket és messzire hajította őket. 
Lovak pusztultak el, mert hideg és nedves volt az idő, az élelem nagyré- 
sze is tönkrement - a nyirkosságtól összemorzsolódott a kétszersült, és 
a disznóhús, melyet közkeletűen , szalonnának" neveznek, megrohadt. A 
legtöbb páncélinget és vértet rozsda borította, s csak hosszas súrolással 
lehetett visszaállítani korábbi fényességüket, a ruhák pedig szétmállot- 
tak. Sok ember elkeseredett és lesoványodott a nyomorúság járványá- 
tól, mivel az időjárás természetellenes volt. Csak az volt megnyugtató, 
hogy abban reménykedtek, hamarosan látni fogják az Úr Sírját, mivel 
leírhatatlan vágyat éreztek Jeruzsálemet látni és teljesíteni zarándokla- 
tukat. 

Mindenki annyi élelmet adott össze, amennyire az ostrom ideje alatt 
szükség lehetett. Csak azt láthattad volna, miként gyűlnek össze az embe- 
rek mindenfelől boldogan és elszántan, hogy véghezvigyenek bármit, 
ami a Jeruzsálembe jutáshoz szükséges. Azok, akik Joppánál betegek 
lettek, szalmazsákokon és hordágyakon a sereghez vitették magukat, 
remélvén, hogy eljutnak Jeruzsálemig. Így egy hatalmas sereg verődött 
össze mindenfelől, hogy együtt látogathassák meg az Úr Sírját. Egyedül 
a remény gyűrte le minden más nyomorúságukat. 

Mégis, miközben így szállították a betegeket, a törökök rájuk rontot- 
tak, a betegekkel együtt megölték a hordozókat, mivel úgy ítélték meg, 
hogy egyik ellenfelüket sem kírmélhetik. Mit is mondhatnánk? , AZ igaz- 
nak azonban, ha időnap előtt hal is meg, nyugalomban lesz része", 
így hát azok, akik ilyen nemes ügyért érdemelték ki a mártíromságot, 
különösen megbecsültek lesznek a mártírok között. Habár ellenségeik 
gonosz szándékkal halált hoztak rájuk, ez előnyükre vált, mivel , aki korán 
tökéletes lett, nagy kort ért meg"." 

XXXV. Az emberek előkészítették a fegyvereiket és örvendeztek 
a jeruzsálemi zarándoklatnak. A templomosok és a bölcsebbek óvtak 
ettől, de az emberek nem hallgattak tanácsukra. 

Az egész sereg roppant mód örvendezett, mert remélték, hogy hama- 
rosan elérhetnek a rég látni óhajtott Szent Sírhoz. Hogy megóvják a rozs- 
dától, fényesítgették páncélingjeiket, rongyokkal súrolták sisakjaikat, 
így fényük nem lett tompa vagy maszatos; ruhadarabokkal szárazra török 
ték kardjaik élét, így a nyirkosság nem ronthatta meg ragyogásukat. De 
miért soroljak fel mindent? Mindenki sietett, hogy elindulhasson, és sem 
akadály, sem ellenséges támadás nem tudta volna késleltetni őket. Sokat 
dicsekedtek és előre gondoltak zarándoklatuk teljesítésére, ahogyan 
korábban már megfogadták; ha tetszik az a szaracénoknak, ha nem. 

Mégis, a bölcsebbek nem osztoztak a közemberekkel elhamarkodott 
örömükben. A templomosok, ispotályosok és a poulain-ok," az ország 
lakói, akik sokkal tisztábban látták a jövőbeni teendőket, azt tanácsol- 
ták Richard királynak, hogy ebben a helyzetben ne menjen Jeruzsálem- 
be. Érveik elsősorban ezek voltak: feltételezvén, hogy megostromolják a 
várost és minden erejükkel Saladint és a vele együtt körbezártakat támad- 
ják, a kívül lévő török sereg, mely nem messze onnan, a hegyekben állo- 
másozik, hirtelen támadásokkal rajtaüthet az ostromlókon, és a külső 
erők által minden oldalról fenyegetve egy veszélyes csatát kockáztatná- 
nak meg, mivel a másik oldalról az ostromlottak kitörhetnek a városból. 

Másodszor, feltételezvén, hogy minden az elvártak szerint halad és 
elfoglalják Jeruzsálem városát, még ez sem tűnik előnyösnek, hacsak 
azonnal ki nem nevezik a város őrzésére a legbátrabb embereket, de ugyan- 
akkor beismerhetik, hogy ez nem lesz egyszerű, különösen ha rádöbben- 
nek, hogy a közemberek mennyire óhajtják már teljesíteni zarándokla- 
tukat, és késlekedés nélkül haza akarnak térni, mivel az utazás feszült- 
sége teljesen kimerítette őket. 

Megfontolván mindezeket, azt ajánlották, hogy a jeruzsálemi utat szán- 
dékosan halasszák el annak érdekében, hogy megőrizzék katonai erejü- 
ket és megtartsák a közemberek erőit. Csak addig maradhatnak együtt, 
amíg a zarándoklatot nem teljesítik, mert mihelyt teljesül a fogadalom, 
a sereg felbomlik. 

Ennek ellenére nem szenteltek elegendő figyelmet erre. 


XXXVI. Az említett út alatt Jeruzsálem felé Richard király és em- 
berei a Fürdők casal-jánál lesben állnak pár törökre várva, és meg 
is ölik őket. 

Megkezdődött az újév, azaz Urunk 1192. esztendeje. Ez szökőév volt. 

Az Úr körülmetélése utáni harmadik napon [1192. január 3.] sere- 
günk gondos előkészületeket tett az induláshoz. Előző éjjel egy csapat 
torz alakú török rejtőzött el a Síkságok casal-ja melletti bozótosokban, 

hogy szemmel tartsák az utat, amelyen seregünk végig szándékozott haladni. 
Hajnal hasadtával! előrontottak rejtekükből, rátámadtak két első embe- 
rünkre, akik reggel elindultak, és azonnal megölték őket. Mégis, Isten 
elrendelte, hogy megbosszulják halálukat. Richard királyt már koráb- 
ban tájékoztatták az ott bujkáló törökökről, ezért ő is elrendelte, hogy a 
mieink közül is rejtőzzenek el a Fürdők casal-jánál; azaz csapdát állított 
a csapdaállítóknak. Reggel, amikor felfigyelt a török támadásra, előjött 
és nagy sietséggel rájuk rontott, remélvén, hogy megmentheti az említett 
fegyvereseket karmaik közül, de hiába, mert addigra már lefejezték őket. 

Amikor a törökök a közeledő zászlóról felismerték a királyt, azonnal 
elmenekültek. Majdnem százan voltak. A király üldözte azokat, akik a 
hegyekbe menekültek előle, és közülük hetet megölt vagy elfogott. Nyolc- 
van török Mirabel felé menekült. Megülvén pej ciprusi lovát, a király 
gyorsan vágtatott és utolérte őket. Az elkövetkező összecsapásban lova- 
ikról letaszítva azonnal lenyakazott kettőt, még mielőtt bármelyik társa 
képes lett volna őt beérni. Természetesen ennek a pej lónak nem volt 
párja gyorsaságban. Többek közt ott volt ekkor Geoffroy de Lusignan is. 
A többiek is megöltek és elfogtak ezekből húszat, de ha a szökevényeket 
nagyobb erővel és tovább üldözték volna, természetesen sokkal többet is 
fogságba ejthettek volna. 


Vége a negyedik könyvnek, kezdődik az ötödik könyv. 

ÖTÖDIK KÖNYV 


I. Az említett templomosok tanácsára és a közemberek akarata 
ellenére seregünk megszakítja a zarándoklatát Jeruzsálembe és előbb 
Ascalon újjáépítésével foglalatoskodnak. 

Az Úr 1192. évében, nem sokkal Vízkereszt napja után [január 6. ] össze- 
hívtak egy tanácsot. A bölcsek és az ország többi éleseszű lakója úgy 
döntött, hogy egy újabb megbeszélést kell tartaniuk arról, előnyösebb-e 
tovább nyomulni és megtámadni Jeruzsálemet, vagy inkább forduljanak 
más felé, ahogyan azt már fentebb elmondtam. A templomosok, az ispo- 
tályosok és a korábban már említett poulain-ok azon a határozott véle- 
ményen voltak, hogy teljesen hagyjunk fel az előrenyomulással és erőn- 
ket Ascalon városának helyreállítására kellene fordítanunk. Ezt külön- 
féle érvekkel is alátámasztották: onnan figyelni lehetne a Jeruzsálembe 
élelmet szállító, Babilóniából érkező törökökre. A vezetők teljes mérték- 
ben beleegyeztek ebbe, abban a hitben, hogy pillanatnyilag a legelőnyö- 
sebb cselekedet a törököktől megmenteni, újjáépíteni és felügyelni Asca- 
lont, hogy a szaracénok többé ne élvezhessék ott az akadálytalan átjá- 
rást. 

Mégis, amikor a sereget tájékoztatták a döntésről, az emberek leírha- 
tatlan szomorúsággal epekedtek Jeruzsálem után. Mindenki sóhajtozott 
és nyögött, mert mélyen átérzett reményük az Úr Sírjának meglátogatá- 
sára hirtelen szertefoszlott. Bánat lebegett felettük, mely teljesen elnyel- 
te korábbi, a zarándokút miatt érzett örömüket. A hallottak utáni két- 
ségbeesés kiszakította szívükből a korábbi reménykedést. A nagy bajuk- 
ban minden rosszat kívántak azoknak, akik meghozták ezt a döntést, és 
hogy ezért esküjük véghezvitele késedelmet szenved, és átkozták azokat, 
akik az ő elképzelésükkel szemben így alakították a dolgok menetét. 

Ha ezeket az embereket jobban tájékoztatták volna a Jeruzsálemben 
lévő cudar állapotokról, talán kevésbé zavarta volna őket az aggodalom, 
és megnyugtatta volna őket ellenfeleik nyomora. A Jeruzsálembe bezár- 
kózott törökök valóban szörnyű helyzetben voltak. Először sűrű hóesés 
és jégeső sújtotta őket, majd amikor az elolvadt, árvíz zúdult le a hegyek- 
ből, elmosta rengeteg lovukat és málhás állatukat, miközben a többi a 
kemény hidegtől pusztult el. Ezektől annyira lecsökkent az erejük és 
annyira megfogyatkoztak javaikban, hogy ha a mieink ismerték volna a 
törökök valós állapotát és hogy milyen sanyarúan érintette őket a viha- 
ros időjárás, kevés munkával és erőfeszítéssel elfoghatták volna mind- 
őjüket. Kétségtelen, hogy Jeruzsálem hőn áhított városát könnyen meg 
lehetett volna szerezni. Azonban nem bírták volna sokáig megtartani, 
mert amikor zarándoklatukat teljesítik, az emberek hazatérnek, és nem 
maradna senki, aki megvédje azt. 


II. Az emberek hihetetlenül nehéz helyzetben vannak és szörnyen 
bánatosak, mivel fel kell hagyni jeruzsálemi zarándoklatukkal és 
vissza kell térniük Ramlába. 

Szent IIlilárius ünnepe [január 13.] közeledett. Embereinket annyira 
lesújtotta az aggodalom és a visszatérés feletti bánat, hogy nagyon sokan 
már majdnem elhagyták keresztény hitüket. Átkozták születésük napját 
és megvetették életüket, mert ilyen kétségekbe kellett kerülniük. Soka- 
kat a betegség és a szegénység gyengített le annyira, hogy útjukat csak 
nehezen, komoly erőfeszítéssel, nagy munkával lettek volna képesek tel- 
jesíteni, és még saját élelmük szállítását sem tudták megoldani. Lovaik 
és málhás állataik szintén annyira legyengültek a kemény hidegtől és a 
jégesőtől, hogy térdük gyakorta megremegett, erejük elhagyta őket és 
összeestek. Nehezen haladtak a sárban, s a kevés ételtől legyengülve 
gyakran megbotlottak terheik alatt. Ha csak hallottad volna azt, aho- 
gyan hajcsárjaik sóhajtoznak, vagy láttad volna, amint kezeiket törde- 
lik, vagy arcukat csapkodják, és hogyan zúdítanak ki ajkaikon már-már 
istenkáromló szavakat elkeseredettségükben! Tudvalevő volt, hogy soha 
senki nem volt kénytelen elszenvedni ilyen, vagy ehhez hasonló szörnyű 
állapotot, még a bűnözők sem, akik gazságukért lakolnak. Soha senkit 
nem viselt még meg ennyire ilyen sok kínzó körülmény, mint őket, hisz 
majdnem mindannyiukat halálra gyötörte. Jaj a fiatal harcosoknak, kik 
számtalan briliáns cselekedetükről voltak híresek! Jaj a lovagoknak, kik 
oly sok bajban bizonyítottak már! Most a bánattal és a kétségükkel csak 
gyengeségük növekedett, és majdnem elsorvadtak bele. Az embereink szám- 
talan sokasága kétszeresen is megviseltetett: fizikai gyengeségük mel- 
lett - ami ennél is rosszabb - szívük is eltelt aggállyal. 

Rengeteg beteg meg is halt volna, ha nincs Richard király, mivel nem 
tudtak magukról gondoskodni és nem volt senki, aki vigyázzon rájuk. Az 


isteni irgalomnak szóló tisztelettel ő mindenkinek gondját viselte, hírnö- 
köket küldött mindenhová, hogy megnézzék, kik a betegek. Nagy jóságá- 
ban összegyűjtötte a haldoklókat, és amikor mindannyian megjelentek, 
úgy intézte, hogy magával viszi őket Ramlába. Az egész sereg rendben 
odavonult, habár nem sokkal korábban hagyták el azt. 


III. A nagy megpróbáltatások és a leírhatatlan bánat, amely a 
seregen eluralkodott Ramla és Ascalon között, illően az út veszélyei- 
hez, a viharos időjáráshoz és a franciák távozásához. 

Amíg a serceg nagy szomorúságban Ramlában állomásozott, rengeteg 
ember kezdte saját akaratából, a parancsoknak ellenszegülve elhagyni a 
tábort, mert menekült a nehézségek elől. Ennek eredményeként a sereg 
sokkal kisebb lett, hiszen a franciák többsége is elment, mert dühösek 
voltak a dolgok ilyetén alakulása miatt, és ezért egy jó ideig tétlenül Jop- 
pában lézengtek. Néhányan Akkonba mentek, ahol nem volt élelemhi- 
ány. Mások Tyrosba, hogy ott a márkihoz csatlakozzanak, aki erre erő- 
sen buzdította is őket. Dühükben, a sereg maradék részének ellenzésé- 
vel szemben, néhányan Burgundia hercegével együtt elvonultak a Síksá- 
gok casat-jához, ahol nyolc napig maradtak. 

Richard király rettenetesen dühös lett emiatt, de unokaöccsével, Hen- 
rikkel, Cnampagne grófjával és a sereg maradék, lecsökkent részével 
továbbindult Ibelin [Yibna] felé. Az út annyira sáros volt, hogy amikor 
elérkezett az idő az elszállásolásra, már olyan fáradtak voltak, hogy csak 
pihenni akartak. A sereg a bánattól feldúlva és a munkától kifáradva 
Ibelinben töltötte az éjszakát. Toll le nem írhatja, sem szó el nem mond- 
hatja nagy megpróbáltatásaikat és nagy szenvedéseiket. Hajnalhasadtá- 
val a sátrak felállításával megbízottak előrementek, majd a felfegyver- 
zett sereg rendben követte őket. Szinte lehetetlen leírni, hogy a napi uta- 
zás fáradalmai miatt az előző napi nehézségek milyen mértékben foko- 
zódtak. Miközben teljesen kimerülve meneteltek, jégeső vágott arcukba, 
jégvihar csapott le rájuk, zuhogó eső borította be őket, mintha az egész 
égbolt halálra akarta volna őket gyötörni. De még a sáros föld is besüp- 
pedt a menetelők lába alatt, annyira, hogy a szekerek, lovak és emberek 
is belecsúsztak a pocsolyákba. Ahogyan minden erejükkel eszeveszetten 
küzdöttek a kijutásért, csak még reménytelenebb helyzetbe kerültek, és 
képtelenek voltak a sárból kijutni. 

Ki tudná leírni ezen nap kegyetlenségeit? Kit tudná elmondani két- 
ségbeesésük súlyát, vagy felmérni a szerencsétlen emberek boldogtalan- 
ságát, sóhajait és nyögéseit? Még a legrezzenéstelencbb arc is megnedve- 
sedik a záporozó könnyektől. Félelemmel teli szenvedéseiktől megbénul- 
va belefáradtak az életbe. A málhásállatok mindenütt összerogytak és 
elpusztultak, az általuk cipelt élelmet elmosta a leömlő esővíz, vagy bele- 
süllyedt a sárba. Így hát összetörten, próbára téve, kimerülve, gyakran 

atkozva születésük napját és ütlegelve magukat, végül elérték Ascalon 
városál. Úgy találták, ahogyan volt: a szaracénok teljesen a földig rom- 
bolták, anuyira, hogy már rengeteg erőbe tellett a kapuk kőhalmain is 
átjutni. Ez volt január 20-a. Ezen az éjjelen mindenki azt csinálhatott, 
amit akart, ki-ki lehetőségeinek megfelelően. 


IV. Ismét a kellemetlenségekről, melyeket a sereg Ascalonban szen- 
vedett el a viharos időtől és az élelemhiánytól. 

Ascalon városa a Görög-tenger ( Földközi-tenger] mellett helyezkedik 
el. A legjobb és legvédhetőbb helyen feküdne a legszebb külvárosokkal, 
ha a hajók számára megfelelő kikötője volna. Van egy ugyan, de ez veszé- 
lyes, mert az örökkön viharos tengeren hánykolódva gyakran összetör- 
nek a bárkák. A sereg rossz időben ért ide, mivel a viharok fenyegetése 
miatt nyolc napig egyetlen élelemszállító gálya sem mert kikötni Asca- 
lonban, így a hadnak nagy ínséget kellett átélnie. Ez alatt a nyolc nap 
alatt sem ember, sem málhás állat nem ehetett egyebet azon a kevesen 
kívül, amit magával vitt, de élelmet keresni sem volt biztonságos a tér- 
ségben tartózkodó törökök rajtaütései miatt. 

Végül egy hosszabb, nyugodt időjárású időszakban néhány, élelmi- 
szerrel megrakott hajó jött a városba, de rögtön ezután a viharok ismét 
megújultak, és a sereg újból kezdett kifogyni az élelemből. Az uszályok 
és gályák, amiket élelemért küldtek, összetörtek és elsüllyedtek az erős 
szélben, és majdnem minden rajtuk tartózkodó ember megfulladt. A kirá- 
lyi snecká-k és a többi hajók szintén összeroncsolódtak. Anyagaikból a 
király hosszú hajókat készíttetett, amelyekkel a tengeren akart átkelni, 
de ez nem valósult meg." 


V. Saladin hírét veszi, hogy seregünk kénytelen lett visszafordul- 
ni és szétszóródott, így hercegeit és seregét egészen májusig haza- 
engedte. 

Amikor meghallotta, hogy embereink a part mentén szétszóródtak és 
hadunk részben felbomlott, Saladin engedélyezte serege összes hercegé- 
nek, hogy erőikkel hazatérhessenek, így mindannyian házkörüli ügyeik- 
kel foglalatoskodhattak. Szabadok lehettek május hónapjáig, azaz addig 
az évszakig, amely alkalmas a hadjáratok megindítására. Ezalatt a törő- 
kök, akik négy éven keresztül buzgón harcoltak Saladin parancsnoksága 
alatt, önként visszatértek erődjeikbe, hogy újból láthassák vágyott csa- 
ládtagjaikat. 

Ha csak azt hallanád, mennyi sok emírből, hercegből és nagyúrból 
állt össze ez a baljós sereg! Lesújtotta őket szerencsétlenségük, mert 
korábban győztesen kerültek ki minden ütközetből, szétzúzták ellenfele- 
iket és felprédálták poggyászukat, de most már hosszú ideje semmit sem 
nyertek, és számos okból rengeteg rokonukat is elvesztették a csaták- 

ban, valamint súlyos személyes veszteségeket is szenvedtek. Emellett 
vigasztalhatatlanok voltak azon hercegek, emírck és mások elvesztése 
miatt, akiket Saladin nem váltott ki, és kivégzésüket még Akkonban ren- 
delte el Richard király, anogyan korábban azt már leírtam. Emiatt állan- 
dó gyűlölettel és ellenségességgel éreztek Saladin iránt. 

Saladin serege sírva és zokogva visszavonult egy időre. 


VI. Richard király visszatérésre bír annyi franciát, amennyit csak 
tud. Közös megegyezéssel újjáépítik Ascalont. 

Mostanra már január vége volt és jobb idő közeledett. A király a sereg 
szétszóródásán felháborodva követeket küldött, hogy meggyőzzék a fran- 
ciákat a visszatérésről. Így, egyesült szövetségben az egész sereg megerő- 
södhetne, és mindenki dönthetne arról, hogy mi a leghasznosabb teendő. 

, Az volna a legjobb - mondta -, ha az egész had jelen volna, így illő 
mérlegeléssel tudnánk megvitatni ezen dolgokat. Máskülönben - Isten 
irgalmazzon - ellenségeskedés támadhatna, és a vészben kölcsönös segít- 
ség nélkül maradhatnánk, kétségbeesett állapotba kerülnénk, és hitsze- 
gő ellenségeink legyőznének." 

A franciák tudatták a királlyal, hogy természetesen készek engedel- 
meskedni parancsainak, de csak Húsvétig és csak azzal a feltétellel, hogy 
ha szeretnének Húsvét előtt távozni, azt szabadon megtehetik, bármi- 
lyen akadályozás vagy beavatkozás nélkül, ő engedélyt és kíséretet ad 
nekik távozásukhoz. Felismervén, hogy a hátralévő időre a körülmények 
arra kényszerítik, hogy eltűrje viselkedésüket, a király mindenbe bele- 
egyezett. Így a franciák visszatértek és a sereg egyesült. 

Közösen úgy határoztak, hogy meg kellene javítaniuk Ascalon falait 
és újjáépíteni a várost, bár a vezérek és a hatalmasságok már annyira 
elszegényedtek, hogy nem igazán volt pénzük semmire sem. Ennek elle- 
nére megkezdték a munkát, mindenki a saját lehetőségei szerint. Kidob- 
tak egy halom kőtörmeléket, és az alapokat keresve mélyre ástak a nagyobb 
kapuk egyikénél, amíg meg nem találták a szilárd alapzatot. Látnod kel- 
lett volna, ahogy mindenki együtt dolgozik, nagyurak, nemesek, lovagok, 
fegyverhordozók és fegyveresek kézről-kézre adták a köveket és sziklá- 
kat! Nem volt különbség klerikus és laikus, nemes és közember, szolga 
és herceg között! Mindenki egyenlően dolgozott együtt, azonos munká- 
ban, és így rövid idő alatt úgy haladtak, hogy maguk a munkások is elámul- 
tak rajta. 

Amikor kőműveseket is találtak, felfogadták őket , s lángol a munka? 
és a falak gyorsan emelkedtek. Ascalon városának sok tornyát a földdel 
tették teljesen egyenlővé: a sok kicsi és alacsony torony mellett ötvenhá- 
rom volt csak a magasabbak és erősebbek száma. Ezen tornyok közül 
ötöt az alapítóikról neveztek el. 

Az ősi tudásra és általános hagyományokra hivatkozva az első és leg- 
hatalmasabb a híres Noé fiai közül Hám volt, ő harminckét fiút nemzett, 
akik utána uralkodtak és megépítették Ascalon városát. A hagyomány 
szerint a város felépítéséhez a birodalom minden részéről hívtak segítő- 
ket. Azt tartják, hogy a Leányok Tornyát olyan leányok építették, akik el 
akarták nyerni kegyeiket és az örökös hírnevet; hasonló módon a Paj- 
zsok Tornyát lovagok építették. A Véres Tornyot állítólag néhány bűnö- 
ző építette büntetésből. Azért hívják Véres Toronynak, mert ezen szolgá- 
lat vállalásával váltották meg életük vérét, bűneiknek megfelelő vezek- 
lésként. A negyediket Emírek Tornyának hívták, valószínűleg, mert emí- 
rek építették. Az ötödiket Beduinok Tornyának, és ezt beduinok építet- 
ték. Ezen öt tornyot állítólag ezek az emberek húzták fel, és illő módon 
tőlük ered elnevezésük. 

Amikor bevonták a kőművesmestereket is, a munka sokkal gyorsab- 
ban haladt. A király ebben is, ahogyan minden feladatban, kiemelkedő 
szerepet játszott. Saját kezével építkezve másokat is lelkesített, és pénzt 
osztva segítette a munka sokkal gyorsabb haladását. Buzdítására az 
összes vezér és nagyúr felelősséget vállalt, hogy befejezi az építkezés 
egy-egy szakaszát, mindenki saját vagyoni helyzetének megfelelően. Ha 
valaki közülük pénzhiány miatt abbahagyta a munkát, a nemes lelkű 
király, akinek szíve nagyobb volt rangjánál is, saját költségére adomá- 
nyozott nekik bármit, amire szükségük volt. Ezért hát rendelkezésére, 
rábeszélésére, erőfeszítéseire és kiadásaira úgy haladt a munka, hogy 
állítólag ő volt a felelős három további városnegyed felépítéséért is. 


VII. Richard király Darum mellett megment a törököktől 1200 
keresztény foglyot, akiket Babilóniába vittek. 

Ezalatt Saladin elrendelte, hogy 1200 keresztény foglyot, azaz Íranci- 
ákat és helybélieket Babilóniába vigyenek. Saladin személyes szolgái 
kísérték őket egészen a Darum nevű várig, ahol az éjszakát töltötték azzal 
a szándékkal, hogy a következő nap továbbállnak. Mégis - úgy hiszik - 
isteni rendelésre Richard király megmentette őket a szolgaságtól. 

Úgy történt, hogy ezen a napon Richard király lovagok egy válogatott 
csapatával kivonult, hogy megnézze, miként lehetne elfoglalni Darum 
várát, mert a törököknek itt futott egy fontos útvonala, amelyen után- 
pótlást és élelmet szállítottak Babilónia és Jeruzsálem között. A törökök 
éppen napnyugta előtt érték el Darumot. Amikor a közeledő zászlóból 
látták, hogy a király jön, nagyon megrémültek. Életüket féltvén a vár leg- 
nagyobb tornyába menekültek, foglyaikat pedig kinn hagyták. Az utób- 
biak gyorsan menedéket találtak egy közeli templomban. Amikor a király 
odaért, elengedte őket és hagyta, hogy sértetlenül távozzanak. Ezután 
rengeteg törököt, bárkit, aki az ő vagy emberei keze közé került, szét- 
szaggatott. Sok értékes lovat is szerzett. Azokon kívül, akiket megölt, a 
húsz legfontosabb törököt élve fogta el. 

Ki kételkedhetne abban, hogy Isten rendelkezett így a király érkezé- 
séről, éppen akkor, amikor az olyannyira szükséges volt a foglyoknak? 
Ha ő és emberei nem akkor érkeznek oda, a törökök karmai közül kimen- 
tett összes ember kétségtelenül örökös rabszolgaságra kárhoztatott volna. 


VIII. Richard király a márkiért küldet, de ő elutasítja. 

Ezen hőstettek után Richard király követeket küldött a gyakran emle- 
getctt márkihoz, ahogyan sokszor tette azt már korábban is. Utasította, 
hogy jöjjön Ascalonba a sereghez, és kötelességeit komolyan véve végez- 
ze el azokat a királyság javára, amelyre úgy vágyakozott; és azon hűség- 
esküje értelmében is így cselekedjen, amit korábban Franciahon kirá- 
lyának tett, és ami ezt parancsolja neki. A romlott életű márki durva és 
sértő választ adott. Azt állította, hogy ha előbb nem tanácskozhat Richard 
királlyal, egy lépést sem tesz a sereg felé. Így megegyeztek, hogy majd 
Casal Imbertnél találkoznak és megbeszélik a további teendőket. 


IX. Burgundia hercege, akit Richard király Ascalonba hívott, Akkon- 
ba ment, mert a király nem volt hajlandó pénzt küldeni neki. 

Amíg a király és a többiek minden erejüket Ascalon falainak helyre- 
állítására fordították, a király és Burgundia hercege között a rivalizálás 
miatt viszály támadt. A legtöbb élelmet már elfogyasztották, és már majd- 
nem mindenkinek teljesen kiürült az összes forrása. Ekkor a franciák 
elkezdték követelni bérüket a burgundi hercegtől, amivel az tartozott 
nekik, és azt állították, hogy anélkül nem képesek tovább a táborban 
szolgálni. Nyomás alá helyezték a herceget, de neki nem volt elég pénze 
arra, hogy fizessen. Mégis azt hitte, Richard király beleegyezik kérésébe 
és ad neki kölcsön, mert már Akkonban is adott pénzt, ahogy az fentebb 
már leíratott. Ezt az Akkonnál elfogott törökök váltságdíjából kellett 
volna visszafizetni. Nos, ebből nem lett semmi, mert nem fizettek a rabo- 
kért váltságdíjat, hacsak nem azok fejét, így aztán Richard király most 
nem tett eleget a herceg kérésének. 

Ebből az okból és a viszály más magvai miatt a herceg megsértődött 
és idegesen távozott. Dacára annak, hogy nem fizette ki őket, a franciák 
vele együtt kerekedtek fel és siettek Akkon felé. 


X. Akkonban a Guido királyt támogató pisaiak harcolnak a már- 
kit és a franciákat támogató genovaiakkal. A pisaiak kivetik nyergéből 
Burgundia hercegét, aki a márkival együtt Tyrosba menekül. Richard 
királyért küldetnek, aki békét teremt. 

Akkonba érve azt látták, hogy a genovaiak parázs vitába keveredtek 
a pisajakkal. A pisaiak nagylelkűen és az igaz ügyre való tekintettel Guido 
királyt támogatták, míg a genovaiak a márki oldalára álltak a hűségeskü 
miatt, amit a márki fogadott a francia királynak. Ebből az okból viszály 

támadt, vért ontottak és támadásokat indítottak egymás ellen, Így aztán 
polgárháború és általános zűrzavar támadt, az egész város felbolydult. 

Amikor a franciák már közeledtek a városhoz, nagy ricsajt hallottak: 
emberek kiáltoztak és harcra buzdították egymást. A herceg és a franci- 
ák gyorsan lelvértezték magukat s fegyveresen előre vágtattak, remél- 
vén, hogy megsegíthetik a genovaiakat. Érkezésük azokat még konokabb 
önteltségre buzdította, de amikor a pisaiak rájöttek, hogy másfelől is 
támadás alatt állnak, rendkívül dühösek lettek. Kivonultak, hogy meg- 
ütközzenek a Íranciákkal, és miután harcra készen megjelentek, bátran 
fogadták őket. Burgundia hercegére összpontosították támadásukat, 
aki az ellenséges sereg vezére volt. Heves rohamot indítottak, körbevet- 
ték és egy lándzsával megdöfve azonnal kilökték lova nyergéből. Ezután 
visszavonultak a városba és erősen elzárták, bebarikádozták a kapukat 
a további támadások kivédése érdekében. A pisaiak már tudták, hogy a 
genovaiak tájékoztatták a márkit és segítségét kérték Akkon városának 
megostromlásához, megfogadván, hogy átadják neki a várost, Így maguk- 
ra maradtak az ilyen trükkökkel szemben a város és önmaguk megvé- 
delmezésére. 

Gályáin egy nagy fegyveres sereggel a márki azonnal eljött, remélvén, 
hogy a meglepetés erejével képes lesz elfoglalni a várost. Érkezésekor a 
pisaiak kőhajítókat és mangoneleket használva erős ellenállást tanúsí- 
tottak, így három napig vitézségükben és a jó ügyben bízva távol tartot- 
ták támadóikat. Derekasan küzdöttek egymás erejét méregetve, miköz- 
ben a pisaiak értesítették a történtekről Richard királyt és kérték, hogy 
jöjjön mihamarabb. 

Ekkoriban a király Caesareában tartózkodott, úton lévén a tanácsko- 
zásra, amire a márkival kellett volna sort kerítenie. Az említett követek 
a király elé járultak és előadták, miként állnak az ügyek, majd könyörög- 
tek neki, hogy jöjjön gyorsan és mentse meg Akkont. Eztán az éj leple 
alatt visszatértek a városba. Amikor azonban a márki megtudta, hogy 
Richard király már feléje tart, késlekedés nélkül visszatért Tyrosba, mint- 
ha csak aggódott volna a király érkezése miatt, mivel tudta, hogy rosszat 
cselekedett. Hasonló módon Burgundia hercege is Tyrosba ment a fran- 
ciákkal. 

A király egy nappal Hamvazószerda után [február 20.] érkezett meg 
Akkonba, már felkészülten az őt fogadó rendbontásra. Következő nap 
magára vette minden ügy lebonyolításának felelősségét, mivel most már 
szinte ő volt az egyetlen az országban, aki ezt megtehette. Összehívta az 
embereket, meggyőző beszédet tartott, ahol találóan így érvelt: 

, Lársak között semmi sem tiszteletre méltóbb, mint a barátság, semmi 
sem vidítóbb, mint a szövetség, semmi sem édesebb, mint az egyetértés 
és a harmónia. Másrészt semmi sem pusztítóbb a rivalizálásnál. Semmi 
sem veszélyesebb ennél az egység és béke elpusztításában, mert beszeny- 

nyezi a szeretet szövetségét. Akármit is teremtett meg a kölcsönös sze- 
retet köteléke és erősített meg a barátság nagylelkűsége, azt az irigység 
zavargása szétoszlatja." 

Ilyen kijelentésekkel a király visszaállította a genovaiak és pisaiak 
egységét a békére és harmóniára. Korábbi szövetségük hclyrcállt a béke 
csókjaival. 


XI. Richard király tanácskozást tart a márkival Casal Imbertnél 
és utasítja őt, hogy térjen vissza az egyesített erejű sereghez. Mivel 
ő ezt nem volt hajlandó megtenni, a neki ígért földektől és jövedel- 
mektől megfosztják. 

Amikor a béke megköttetett, Richard király instrukciókat küldött a 
márkinak, hogy jöjjön tanácskozásra Casal Imbertbe. Ha isteni gondvi- 
selés által megegyezésre jutottak volna, sokkal hatásosabban tudnának 
eljárni ügyeikben, és egyesített hatalmukkal az egész királyságot sokkal 
hatékonyabban igazgathatták volna. Így hát találkoztak és hosszasan 
vitáztak, de nem nagyon haladtak előre, mert a márki tetszetős kibúvók- 
hoz folyamodva kivonta magát minden, a sereggel kapcsolatos dolog alól, 
és rámutatott, hogy Burgundia hercege és a franciák már eltávoztak. 
Elhagyván a katonai tábort visszatért Tyrosba, és a franciák távollétét 
hozván fel mentségére, a hitvesi ágynak szentelte magát. 

Richard király kijelentette, hogy Burgundia hercege, a márki és a fran- 
ciák azzal, hogy saját akaratukból elhagyták a sereget, most már bizo- 
nyosan megszegték a szerződött feltételeket. Sokáig bizonytalan volt 
abban, hogy egy ilyen krízissel szemben mit lchetne tenni, ezért egy tit- 
kos tanácsot tartott a leghatalmasabb és legbölcsebb emberekkel, hogy 
kiderítse, véleményük szerint mi a leghelyesebb teendő, és amikor sike- 
rült jól megfontolt döntésre jutniuk, közzétették ítéletüket: Figyelembe 
véve, hogy a márki megszegte kötelességeit, meg kell fosztani fentebb 
már leírt javadalmaitól és a korábban törvényesen neki ítélt Jeruzsále- 
mi Királyság jövedelmeitől. 

Ez volt a forrása az állhatatos viszálynak a francia nagyurak és Richard 
király között, különösen pedig a király és a márki között. Erre a márki, 
mint korábban már oly gyakran, ismét arra buzdította a franciákat, hogy 
menjenek vele Ascalonból Tyrosba. Az egész királyság és ország olyan 
zűrzavarba került, hogy Richard király, aki már felkészült a márki trükk- 
jeire, ettől a Hamvazószerda utáni naptól kezdve egészen a Húsvét előtti 
keddig [február 20. - március 31.] nem hagyta el Akkon városát. Bölcs 
dolognak tűnt azt védeni, még egy ilyen alávaló ellenséggel szemben is, 

XII. Amíg Richard király Akkonban van, embercink kivonulnak 
Joppából és Ascalonból, és óriási mennyiségű zsákmánnyal térnek 
vissza. Akkonban a király lovaggá üti Saphadin fiát. 

A Virágvasárnap előtti harmadik napon [március 27.) fiatal harco- 
sok nagy tömege vonult ki Joppából Mirabelbe és zsákmányként temér- 
dek állatot hoztak vissza. Harminc törököt megöltek, ötvenet a hatal- 
mas zsákmánnyal együtt élve vezettek vissza. A felét a város őrzésével 
megbízott grófnak adták, a másik felét 8000 szaracén bezant-ért" adták 
el, jó érmékben számítva. 

A következő napon, a Virágvasárnap előtti szombaton [március 28.) 
mindenki, akinek lova volt, kilovagolt Ascalonból és keresztülvonult az 
egész vidéken. Azok szerint, akik velük voltak, négy mérföldet tettek 
meg Darumon túl Egyiptom felé. Rengeteg állatot szereztek zsákmány- 
ként, méneket és kancákat, húsz szamarat, harminc tevét, 700 birkát és 
más jószágokat. Magukkal hoztak még 200 szaracént, nőkkel és gyer- 
mekekkel együtt, s gyorsan visszatértek Ascalonba. 

Virágvasárnap Akkonban Richard király roppant mód megtisztelte 
Saphadin fiát, neki adván a lovagság övét. Ebből a célból küldték őt el 
Richard királyhoz. 


XIII. Irigykedvén Richard király sikereire, Burgundia hercege és 
a márki a Richard királlyal lévő, valamint Ascalonban és Joppában 
tartózkodó franciákért küldetnek. 

Ezalatt Burgundia hercege és a márki, féltékenységtől feltüzelve, ami 
mindig próbálja aláásni a hatalmasabb erejét, követeket küldtek Tyros- 
ból Ascalonba, utasítván az ott maradt franciákat, hogy siessenek hoz- 
zájuk, amilyen gyorsan csak tudnak, és engedelmeskedjenek parancsuk- 
nak, mondván, a francia királynak tett korábbi esküjük szerint egy közös 
célt kellene követniük. 

Tisztán láthatóvá vált, hogy a márki fundálta ki a megtévesztő csel- 
szövéseket, amikor megállapodott Franciaország királyával és a franci- 
ákkal, hogy a király távozása után a franciák őt támogassák, és így érhes- 
se el az oly szorgosan eltervezett vágyait. Mióta a franciák csak neki 
engedelmeskedtek, ki akarta vonni őket a hadjáratból, hogy ezáltal Richard 
király ne tudja olyan hatékonyan intézni a királyság ügyeit. 


XIV. Richard király visszatér Ascalonba, a franciák, azaz 700 lovag 
elhagyja a királyt és Tyrosba megy, amikor Burgundia hercege és a 
márki visszahívja őket. 

A Húsvét előtti kedden [március 31.] a király nagyon szomorúan és 
feldúltan visszatért a sereghez Akkonból Ascalonba. Következő nap, szer- 
dán [április 1.] a franciák vezetői a király elé járultak és kérték, hogy 
lássa el őket kísérőkkel és menlevéllel, ahogyan azt egyezségük pontjai 

előírták. A király azonnal beleegyezett, és sok bajnokot nevezett ki útjuk 
biztosítására, azaz templomosokat, ispotályosokat, Henriket, Chnampagne 
grófját és sokan másokat. Nem hagyván ki semmilyen formaiságot, indu- 
lásukkor elkísérte őket, könnyekkel, hízelgéssel kérlelve és könyörögve 
nekik, hogy csak még egy kicsivel tovább maradjanak, ráadásul az ő saját 
költségére, mivel így segíteni tudnának a sivár országon, már amennyire 
az lehetséges. Ezt teljes mértékben elutasították. Így hát elbocsátotta 
őket és visszatért Ascalonba, ahonnan rögvest teljes sebességgel követet 
küldött Akkonba, utasítván a város parancsnokait, ne engedjék meg a 
franciáknak, hogy a városban megszálljanak. Így nem okozhatnak sem- 
milyen sérelmet vagy zavargást, amelyből botrány vagy bármi más vita 
kerekedhetne. Így amikor a franciák megérkeztek, a városon kívül szál- 
lásolták el magukat. 


XV. Hallván a franciák visszavonulásáról, Saladin a seregéért kül- 
det. Jönnek. 

Nagypénteken a sereg teljesen fel volt dúlva a franciák távozása miatt, 
ami nagymértékben lecsökkentette erejüket. Majdnem 700, a fegyverek 
dolgában vitéz, tetterős és briliáns cselekedeteikről híres francia lovag 
vonult el. A nép elszomorodott és siránkozott távozásuk s a sereg fogyá- 
sa miatt. Könnyeztek és bánatosan sóvárogtak utánuk. 

Ezzel ellentétben, amikor a törökök hallottak a történtekről, örven- 
deztek és tájékoztatták a dolgokról Saladint. Ő azonnal követeket és hír- 
vivőket küldött el azzal a paranccsal, hogy összes alattvalója és emírje 
minden késlekedést mellőzve gyorsan térjen vissza Jeruzsálem földjére. 

, Mivel - mondta - rivalizálás támadt a frankok között és visszavo- 
nultak, az ország majdnem teljesen védelem nélkül maradt, a keresz- 
tény sereg vitézsége és ereje összeomlott. Így hát nem lehet kétséges, 
hogy az egész ország és főbb városai, mint Akkon és Tyros, könnyen és 
gyorsan elfoglalható." 

A törökök visszatértek a szultán parancsára, de nem jó szívvel, ugyan- 
is nem feledkeztek meg a múltról. Seregük kisebb volt, mint korábban, 
de a mi kis hadunkhoz viszonyítva számuk még Így is hatalmas volt. 


XVI. Ahogyan az megszokott, az Úr Sírjánál mennyei tüzek meg- 
gyújtanak egy lámpást. Ezt látva Saladin háromszor rendeli el annak 
kioltását, de az mindig újból meggyullad. 

Húsvét előestéjén [április 4.] Saladin kíséretével körülvéve elment az 
Úr Szent Sírjához Jeruzsálembe. Az volt a cél ja, hogy kiderítse az igazsá- 
got a mennyei tűzről, ami a hagyomány szerint isteni csoda hatására 
ereszkedik le minden évnek ugyanezen napján, és meggyúűjt egy lámpást. 
Egy ideig Saladin és más törökök figyelmesen nézték ott a sok béklyóba 
vert keresztény fogoly áhítatát, anogy könnyes szemmel Isten irgalmá- 

ért könyörögtek. Hirtelen a szemük láttára lejött az isteni tűz, meggy új- 
totta a lámpást, és az azonnal fényesen égni kezdett. 

Amikor ezt mindannyian látták, az emberek roppantmód megindul- 
tak. A kercsztények örvendeztek és hangos szavakkal dicsérték az Úr 
nagyságát, míg a szaracénok megdöbbentek egy ilyen nyilvánvaló cso- 
dán, tagadták a látottakat és azt állították, hogy a tűz csak cseles szem- 
fényvesztés, amit az ő megtévesztésükre eszeltek ki. Biztosnak óhajtván 
lenni a dologban, Saladin elrendelte a csodálatosan meggyújtott lámpás 
kioltását. Amikor ezt megtették, az isteni hatásra azonnal újból meg- 
gyulladt. A hitetlen elrendelte, hogy másodjára is oltsák el, de az másod- 
jára is újból meggyulladt; harmadszor is eloltották és harmadszor ís 
meggyulladt. 

Óh, Isten hatalmas ereje! Mi volna képes ellenállni a legyőzhetetlen- 
nek? Semmi sem állhat ellen az Úr akaratának. 

A szultánt lenyűgözte és fájdalmasan megindította ennek a csodá- 
nak a látványa, valamint a keresztények hite és áhítata. Prófétai szel- 
lemtől inspirálva, hangosan kijelentette: , Kétségtelen, hogy vagy én halok 
meg hamarosan, vagy a várost veszítem el." Ez a jóslat nem csalta meg, 
mivel Saladin a következő Nagyböjt ideje alatt meghalt (11983. március 4.]. 


XVII. Richard király Ascalonban tartja Húsvét napjának ünnepét. 

Richard király Húsvét ünnepét Ascalonban töltötte, ami április 5-ére 
esett, és mindenkit, aki csak akarta, ellátott ennivalóval és itallal. Az 
Ascalon körüli mezőkön verette fel sátrait és úgy rendelkezett, hogy min- 
den félretett élelmet nagy mennyiségben osszanak szét emberei között, 
hogy így sokkal méltóságteljesebben tudják megtartani az ünnepet. Semmi 
sem volt dicsőbb látvány, mint saját szándékos nagylelkűsége, amikor a 
nemcs tetteket szíve jóságával egészített ki. 

,Mióta az előkelő szív és a nagyszerű tettek együtt járnak, 

Nem méltó egy gonosz szívnek visszahúzni a karokat, miket kitártak. 

Talán a kezek követik adakozásban a nagylelkű szívet." 


XVIII. Ascalon újjáépítését királyi költségen befejezik. 

Húsvét hetének hétfőjén [ április 6. ]) a király lelkesen visszatért a város- 
falak újjáépítéséhez, és a többieket is erre a munkára buzdította. Szer- 
vezésével és együttműködésével, munkája és kiadásai után a vállalkozás 
hamarosan bevégeztetett. Mindent bevégeztek anélkül, hogy bármilyen 
módon is zavarták volna emiatt a franciákat, akik visszavonultak ugyan, 
de kötelességük lett volna, hogy kivegyék egyenlő részüket a munkából. 


XIX. Richard király kilovagol, hogy felderítse Gázát és Darumot. 
Húsvét hetének keddjén [április 7.] a király kilovagolt pár társával, 
hogy kikémleljék Gázát. Ugyanígy szerdán Darumba vonult. Körbejárta 
és figyelmesen megvizsgálta, mely része a legalkalmasabb egy támadás- 

ra. A törökök, akik bezárkóztak Darumba, íjaikból és számszeríjaikból 
rengeteg lövedéket zúdítottak a királyra és cmbereire, sértéseikkel együtt, 
habár ezek érthetetlenek voltak. Amikor a király mindent alaposan meg- 
fontolt, visszatért Ascalonba. 


XX. Miután visszahívatnak Ascalonból Tyrosba, a franciák fényű- 
zően élnek és kocsmákban vesztegetik idejüket. 

Mint már celmondatott, a franciák távoztak. Miközben azok, akik a 
király parancsára elkísérték őket Akkonig, már visszafelé tartottak a 
sereghez Ascalonba, a franciák megérkeztek Tyrosba. Helyénvaló volna 
most leírni azokat a foglalatosságokat és cselekedeteket, amelyekkel itt 
idejüket vesztegették. Mert bár áhítatuk vezette őket a Szentföldre igaz 
zarándoklatban, elhagyták a katonai életet és a szerelem rabjaivá lettek. 
Nőkről daloltak és trágár lakomákat tartottak. A szemtanúk beszámolói 
szerint táncos lányokkal mulattak. A fényes ruhák további bizonyítékul 
szolgáltak az általuk folytatott, elpuhult életmódra: szoros ruhaujjaik 
szegélyét tekervényes csipkékkel varrták ki, míg ruháik laza oldalát díszes 
övekkel kötötték össze, hogy a rájuk nézőknek felfedjék, tisztán redőzött 
öltözetük mennyire illik rájuk. Köpenyüket fordítva hordták, karjaik 
alatt összeborítva és testük elé csavarva. Szóval azok a ruhák, melyek 
eredetileg a hátsó részek fedésére voltak kitalálva, most a test más részeit 
takarták: köpenyeik hasukat fedték el hátuk helyett. 

Nyakukban láncok , csillogtak, ragyogó ékkövekkel csillagként ragyog- 
tak". Virágokból font füzéreket raktak fejükre. Kezeik kardok helyett 
edényeket fogtak. Az ivócimborákkal álmatlanul töltötték az éjszakákat, 
és a bortól a lányok iránti vágyra feltüzelve gyakorta látogattak bordély- 
házakat. Ha az ajtókat bezárva találták, betörték azokat, és szörnyű sza- 
vakat, valamint jól ismert francia szokás szerint átkokat zúdítottak ször- 
nyen megrémült hallgatóságukra. 

Mit mondhatnék még? Viselkedésük bebizonyította, hogy nem vették 
komolyan zarándoklatukat. Mégis, biztosíthatunk felőle, hogy nem mind- 
egyiküket ragadta magával ez az őrült viselkedés, természetesen voltak 
olyanok is, akik nagyon felháborodtak a romlott életvitelen, és akiket 
elszomorított a köztük és a király közt fennálló viszály. 


XXI. Példák bizonyítják, hogy a Szentföldön a keresztények között 
kitört vitákhoz hasonlóak még sohasem történtek meg korábban. 

A hatalmas Nagy Károly, aki nevéről és tetteiről hírcs, sok földet elfog- 
lalt és sok királyságot vetett alá hatalmának. Mégis, sosem mondták, 
hogy mikor Hispánia meghódítására indult, versengés osztotta volna 
meg seregét, de akkor sem, amikor Szászország elfoglalására indított 
hadjáratot, ahol nevezetes tetteket vitt véghez, és ahol elpusztította a 
notórius Witedint."! Akkor sem volt vita a vezérek között, amikor Rómán 
vonultak keresztül, hogy megütközzenek és csatát vívjanak a leghatal- 

masabb Agulanddal - Aguland egy calabriai város, Reggio mellett tanyá- 
zott egy olyan erős szaracén sereggel, ami az emberi erő számára legyőz- 
hetetlen lett volna, ha Isten meg nem segíti a keresztényeket." 

Jeruzsálem földjét is oly gyakran rázták meg a háborúk, amelyek a 
hitetlen ellenség soraiban oly sok mészárláshoz és számtalan, a keresz- 
tények számára sikeres kimenetelű csatához vezettek; vagy bármely más 
országban, bármely más, régen élt fejedelmet szolgálva vívtak háború- 
kat, egyetlen vezér vezetése alatt egyetlen sereg sem oszlott fel viszály- 
kodás miatt, azokat a messzi földeken sem szakította szét a versengő 
rivalizálás. Akik egy fejedelem hatalma alatt cselekednek, féltékenység 
által sosem oszttathatnak meg; sosem volt sértés vagy gúnyolódás közöt- 
tük. Nem: mindenki kölcsönös tiszteletet és barátságot mutatott a másik 
iránt és egy népnek mondattak, mivel lelkük egy volt, és nem robbanha- 
tott ki közöttük viszály. Így aztán a frankok azonnal legyőzték az összes 
többi népet. Érdemesnek tűnhetne, hogy a mai franciák is kövessék a 
régiek példáját. 


XXII. Hereford perjelét követként küldik Angliából a Szentföld- 
re. Arra kéri a királyt, hogy az ott kitört nyugtalanság miatt térjen 
vissza országába. 

Amikor a Húsvét véget ért és a tengeri átkelésre alkalmasabbá vált az 
idő, egy hírnök jött Richard királyhoz, aki nagy felbolydulást okozott az 
egész seregben. Ő egy perjel volt, egy bizonyos herefordi, angliai rend- 
házból. Levelet hozott a királynak az elyi William püspök [William Long- 
champ] kérésére, aki a király kancellárja volt, és arról tájékoztatta a 
királyt, hogy ő és mások, akiket Richard a távollétére kijelölt Anglia kor- 
mányzására, száműzettek az ország váraiból, valamint néhány hívét a 
nyugtalanság közepette meg is ölték, amit a perjel is tanúsított, mivel 
saját szemeivel látta. A király fivérének, János grófnak a ténykedése 
folytán a király kancellárját száműzték Angliából, és nem maradt pénz 
sem a királyi kincstárban, sem máshol, kivéve egy keveset, amelyet csak 
nagy nehézségek árán tudtak a templomokban elrejteni. 

A perjel hozzátette, hogy sok bonyodalom és sérelem után a kancel- 
lár, pap, püspök és az egész királyság elöljárója [William Longehampl] 
kénytelen volt Normandiába menekülni; és hogy az említett gróf kemé- 
nyen követelte az earlöktől és a királyság nemeseitől hűségesküjüket, 
behódolásukat és a várak átadását. Kinyújtotta kezét azért is, hogy elbi- 
torolja a királyi kincstár éves bevételeit, amit az , exrcheguer" kamara 
jövedelmének hívnak. 

, És emiatt - mondta a perjel -, hacsak nem döntesz hazatérted mel- 
lett, amilyen sebesen csak lehet, hogy bosszút állj önmagadért a neked 
okozott sérelmek miatt, még rosszabb is bekövetkezhet, és nem fogod 
tudni újból visszaállítani uralmadat háború nélkül." 

A hallottak oly erősen lesújtották a királyt, hogy sokáig szinte sem- 
mit sem szólt: sok dolgot forgatott fejében. Majdnem hihetetlennek talál- 
ta a híreket; ily hatalmas bűnök már-már elképzelhetetlennek tűntek. 
Mégis, ki tudná nyugalmasan viselni annak látványát, hogy a tulajdonát 
felprédálják? Ki tudja a sérelmeket egykedvűen elbírni? Egyébként is, ha 
rossz hírek jönnek, még ha bizonytalanok is, aggasztó félelmet ébreszte- 
nek, mert mi van akkor, ha mégis igazak. 

Amikor másokat is tájékoztattak a gondokról, ők is megzavarodtak 
és elméjük egyre csak járt, azt fontolgatták, hogyan támadhattak ilyen 
zavaros ügyek és mily könyörtelen a vita a fejedelmek közt. Rádöbben- 
tek, ha Richard király elmegy, akkor nem tudnak találni senkit, aki az 
országban marad, mivel féltékenység és pörlekedés dúlt az ascaloniak 
és a tyrosiak között. Szóval kétségtelen, hogy az egész elhagyatott ország 
örökre a törökök kezére kerülne. 


XXIII. A titkos híreket hallván, amiket a király kapott a követtől, 
és tudomást szerezve arról, hogy hazatérni szándékozik, a sereg elha- 
tározza, hogy királyt választ magának. Jobban akaxják a márkit, mint 
Guidót. 

A következő nap Richard összehívta a sereg vezéreit és eléjük tárta a 
gondokat úgy, ahogyan ő is hallotta: visszamondta a perjel szavait és azt 
állította, szükséges hazatérnie. Mégis, biztosította őket, hogy ha elmegy, 
a hadjáratot saját költségére 300 lovaggal és 2000 kiváló gyalogossal 
támogatja. Így hát megkérdezte, ki akar most visszatérni vele és ki kíván 
az országban maradni. Senkit sem tudott semmire kényszeríteni, saját 
választásukra bízta a dolgot. Szabadon választhatták azt, amit akartak. 
Amikor egy ideje már ezt beszélték, a bölcsebbjei ezt a választ adták a 
király kérdésére: amiért az országot pörlekedés és viszály dúlja, s a vég- 
kimenetel még mindig bizonytalan, mivel Guido király oly sikertelen 
volt a királyság elnyerésének dolgában, úgy gondolták, a leghasznosabb 
dolog egy új király megtétele volna, akinek mindenki engedelmeskedne, 
akire rá lehetne bízni az országot, aki pénzelné az emberek háborúit és 
akit az egész sereg követne. Kijelentették, hogy ha ez nem történik meg 
Richard király távozása előtt, akkor mind elmennek, mivel magukban 
képtelenek megóvni az országot. A király azonnal válaszolt erre, meg- 
kérdezvén, hogy a kettő közül kit kívánnak megválasztani: Guido királyt 
vagy a márkit. Most minden ember, kicsi és nagy térdre borult, könyör- 
gött és esedezett neki, hogy a márkit tegye fejedelmükké és védelmező- 
jükké, mivel úgy vélték, hogy ereje folytán jobban a királyság hasznára 
volna. A király tisztelettel viseltetett az egyöntetű javaslat iránt, de álha- 
tatlanságuk miatt kritikus is volt, mert régebben gyakorta rágalmazták 
a márkit. 

XXIV. A király, hogy az embereket kielégítse, a márkiért küldet, 
még ha az egy felforgató is, és emellett szövetségben áll Saladinnal. 

Megfontolván az egyetemes kérelmet a márki támogatásáról, Richard 
király beleegyezett és elrendelte, hogy nemes embereket küldjenek Tyros- 
ba, akik illő megbecsüléssel hozzák vissza a márkit. A király hozzájáru- 
lásával közösen eldöntötték, hogy az alább következő, tanult és nemes 
férfiakat küldjék el a márki tájékoztatására arról, hogy mindenki megvá- 
lasztotta őt: Henriket, Cnampagne grófját, Odo de Transingcs-t és Guillaume 
de Cayen-t. Ezek felvették sisakjaikat és sietve elindultak kíséretükkel 
Tyrosba, hogy elvigyék a nagyszerű, régóta várt híreket. 

De ahogyan a közmondás is tartja, ,ne igyál előre a medve bőrére"! 
"Talán Isten találta a márkit méltatlannak a királyságra. Erre a követke- 
ző bizonyíték hozható fel: miután a franciák eltávoztak, mint már koráb- 
ban is, Richard király sokszor kért tőle segítséget a királyság meghódí- 
tásához, ahogyan azt már korábban megírtuk, de ő mindig dölyfösen 
visszautasította ezt és ezért kiérdemelte a büntetést. Mindezek mellett 
egy a királyi korona és az ascaloni sereg elleni összeesküvésben is érin- 
tett volt. Ezen pontokban kötött békét Saladinnal: Saladinhoz mehet és 
megesküdhet, hogy mostantól tekintettel lesz a közöttük megkötött békére, 
ezért cserébe megkaphatja és meg is tarthatja Jeruzsálem városának 
felét, Bejrút és Sidon várait és az ország felét a Jordán-folyón innen. Sala- 
din megelégedett ezekkel a feltételekkel, bár testvére Saphadin követke- 
zetesen ellenezte őket. Később azt is hallottuk, hogy próbálta lebeszélni 
Saladint arról, hogy bármilyen békefeltételekről egyeztessen bármilyen 
kereszténnyel Richard király beleegyezése nélkül. 

, Nem találsz nála jobb keresztényt - mondta -, de még csak hozzá 
hasonlót sem. Nem tartom tanácsosnak és nem is fogok beleegyezni, 
hogy akármiről is bármilyen békét köss az ő tudomása és jóváhagyása 
nélkül." 

Így a gonosz terv megbukott és az árulás nem hozott gyümölcsöt. 

Ezt a szégyent később a legtisztább bizonyítékok fedték fel. Követek 
mentek oda-vissza Saladin és a márki között ebben az ügyben, s úgy történt, 
hogy amikor Jeruzsálemből, Saladintól indultak el, Stephen de Turn- 
ham találkozott velük. Mindegyikük notóriusan rossz hírű volt: az egyi- 
küket Ibelini Baliannak, a másikukat Sidoni Reginaldnak hívták. De 
nem is kellene róluk hosszabban beszélni. Minden munkájuk és irigy 
buzgalmuk jogosan vált semmivé, mint a szélbe szórt por. 


XXV. Amikor a márki tudomására jut megválasztásának híre, őt 
és minden emberét eltölti az öröm. Előkészítik fegyvereiket és más, 
a koronázáshoz szükséges dolgokat. 

A hírnökök, akiket a márki elhívására küldtek, megérkeztek Tyros- 
ba, teljesítették feladatukat, beszámoltak a márkinak arról, hogy nagy 
egyetértésben mindenki őt választotta királlyá, és ebbe Richard király 

is beleegyezett. A királyság koronája megadatott neki azzal a feltétellel, 
hogy seregével csatlakozik, s derekasan magára vállalja a királyság köte- 
lezettségeit, bosszút áll a törökökön, és Jeruzsálem királyságának irá- 
nyítására szenteli magát, mivel az már az övé. 

Amikor ezt a márki meghallotta, állítólag szíve nagy örömében az ég 
felé nyújtotta kezét és így imádkozott: , Uram, Isten, ki engem teremtet- 
tél és lelket leheltél testembe, és aki az igaz és üdvös király vagy, könyör- 
gök Uram, biztosíts felőle, hogy érdemesnek ítélsz Királyságod kormány- 
zására, engedd, hogy láthassam magam megkoronázva! De ha másként 
gondolsz rám, Uram, akkor ne engedd, hogy én lehessek a király!" 

Amikor köztudomásúvá vált Tyrosban, hogy a márkit megkoronáz- 
zák, nagy lett az emberek öröme. Mindenki készülődött és buzgó munká- 
val mindent előkészített, ami illőnek látszott a koronázás megünneplé- 
sére. Pénzt kértek kölcsön, hogy díszes ruhákat és vérteket ölthessenek, 
így megjelenésük kimutatná az urukra ruházott nagyságot és megnöve- 
kedett hatalmat. Szorgosan dolgoztak fegyvereiken, eltávolították a rozs- 
dát, élesítették a kardokat, fényesítették a páncélingeket. Lovagok és 
ifjak viaskodtak tettetett csatákban tüzes összecsapásokat imitálva és 
kérkedve, mintha csak a törökök szétzúzására indulnának. És valóban 
nagyon vitéz férfiak lettek volna, hacsak az isteni segedelem cserben 
nem hagyta volna őket. Így hát örömük miatt, ami legalább annyira volt 
alkalmatlan, amennyire szertelen, mind elpusztultak. Ahogyan a köz- 
mondás tartja ,ne vigadj előre, s akkor bánkódnod sem kell majd""§ - 
mivel minden kicsapongás megtoroltatik. 


XXVI. Két fiatal asszaszin, akiket a Hegy Öreg Embere küldött, 
leszúrja a márkit. 

Küldetésüket teljesítve Henrik gróf, a többi követ és társaik elindul- 
tak Akkon városába, hogy sokkal illőbben szerelhessék fel magukat. Visz- 
sza akartak térni a sereghez Ascalonba, amikor Tyrosban a halál várat- 
lanul elragadta a márkit. 

Egy nap a beauvais-i püspök barátian meghívta a márkit vacsorára, 
és ő békésen, boldogan és jó kedélyűen tért vissza a lakomáról. Már elért 
a Vámházig, amikor két fiatal asszaszin,"" köpenyüket levetve nagy sebe- 
sen rárontottak, a kezeikben lévő két kést kitartották, halálosan megse- 
besítve több oldalról gyomron szúrták, majd gyors iramban elrohantak! 

A márki haldokolva zuhant le lováról. Az egyik gyilkosát ott helyben 
lefejezték. A másik rögtön egy templomba menekült, de kirángatták onnan, 
és arra kárhoztatott, hogy a város közepén addig vonszolják, amíg lelkét 
kilehelvén meg nem hal, amiért ilyen nagy árulást követett cl. 

Mégis, mielőtt meghalt volna, kifaggatták és megkérdezték tőle, hogy 
kinek a felbujtására, vagy miért tették ezt. Azt vallotta, hogy már sokkal 
korábban elküldték őket a feladat végrehajtására, és azért tették meg, 
mert felettesük ezt parancsolta és mert engedelmcességükkel megváltást 

nyerhetnek. Ez igaz válasznak tűnt. Ezek az ifjak már régóta a márki 
szolgálatában álltak, de csak a kellő pillanatra vártak, hogy véghezvi- 
hessék tettüket. Azt állították, hogy a Hegy Öreg Embere [Rashid al-Din 
Sinan"8] küldte őket, aki úgy ítélte meg, a márkinak meg kell halnia, s 
elrendelte, hogy egy bizonyos időn belül öljék meg. A Hegy Öreg Embere 
ugyanígy intézte el mindazok halálát, akiket méltatlannak talált az életre. 

Az volt a megszokott gyakorlata, hogy sok nemes fiút visz fcl palotá- 
jába, ahol őt szolgálják. Megtanítja őket mindenféle bölcsességre, tudás- 
ra és különböző nyelvekre, így aztán tolmácsolás nélkül lesz ismerős 
nekik minden nép és minden föld. Hitvallásuk különösen kegyetlen és 
sötét. A szabályokat nagyon szigorúan figyelembe kell venniük és nagy 
állhatatossággal követniük. Amikor az Öreg Ember látja, hogy felnőtt- 
korba értek, bebocsátást enged nekik a színe elé. Rájuk parancsol, hogy 
bűneik megváltásáért bármely hatalmasságot vagy fejedelmet, akit név 
szerint említ nekik, meg kell ölniük, és mindegyiküknek ad egy szörnyen 
hosszú, éles kést, hogy azzal végezzék el szolgálatukat. Az elhivatottak 
engedelmességtől hajtva, késlekedés nélkül elindulnak parancsára, amíg 
el nem érnek a nevezett fejedelemhez, legyen az akárki. A szolgálatában 
maradnak egy ideig, amíg alkalmat nem találnak feladatuk végrehajtá- 
sára abban a reményben, hogy szolgálataikért mennyei dicsőséget sze- 
reznek. A márki gyilkosai is természetesen ehhez a szektához tartoztak. 

A márki már az utolsókat nyögte, amikor kísérői körülvették, óvato- 
san karjaikra vették és vigasztalhatatlanul búsulva és sírva elvitték a 
palotába, s az öröm, amit nem sokkal korábban éreztek, hamar véget 
ért. Megkapta a hívők utolsó kenetét és keményen utasította feleségét 
[Izabella], hogy éberen őrködjön Tyros városa felett, s ne adja át senki 
másnak, csak Richard királynak, vagy annak, akit öröklés útján a király- 
ság megillet. Ekkor hirtelen meghalt, és nagy siratással az ispotályban 
[Jeruzsálemi Szent János Ispotályban] temették el. 

Így hát túlcsorduló, ujjongó örömük rövidre szabatott. A lőhatalom, 
amelyre oly régóta vágyott, most teljesen eltűnt, és nem ízlelhette meg. 
Az elhagyatott ország várt vigasztalása elragadtatott, korábbi örömüket 
felváltotta az új gondok sokasága. 


XXVII. Néhány francia féltékenységből megrágalmazza Richard 
királyt a márki meggyilkolásával. 

Az emberek között kítört zűrzavar olyan nagy volt, mintha ellenség 
szította volna, s úgy támadt fel, mint a búzát beszennyező konkoly."? 
Szárnyra kelt egy híresztelés egy bizonyos francia szájából, aki úgy remél- 
te, hogy ezzel a kitalációval leplezheti saját népének alávalóságát. Mér- 
ges nyelvével álnok módon megalkotta és az emberek fülébe sziszegte 
szüleményeit: alávaló módon Richard királyt vádolta meg a márki meg- 
gyilkolásával. Azt mondta, ő fogadott fel pénzen asszaszinokat, és kül- 

detett két gyilkost, hogy megtegyék, amit kell. Óh, aljas rosszindulat! 
Állandóan rágalmaz és felemészti a jó dolgokat, mivel féltékeny rájuk, és 
ha nem képes a nagyszerű tetteket kioltani, hát megpróbálja befeketíte- 
ni őket. Es az irigy nem elégedett meg azzal, hogy Richard királyt a világ 
ezen része előtt megrágalmazta! A francia királynak is üzenetet küldött, 
hogy óvakodjon az asszaszinoktól, a Hegy Öreg Emberének szolgálóitól, 
mert a márkival már végeztek, és Richard király további négyet küldött 
Franciaországba a király megöletésére. 

Milyen büntetést érdemelnének ezen koholmány alkotói? Miattuk oly 
sok ,országok megindultak"? és szörnyen megrázta ez a tartományo- 
kat. Ezek a rosszhírű emberek úgy gondolták, ezzel erejüket növelik, és 
rosszindulatú kitalációjukkal elleplezik gonosz csalárdságukat. 


XXVIII. A franciák Tyrosban Henrik grófot választják meg király- 
nak. Richard király tájékoztatására követeket küldenek ezzel és a 
márki megölésével kapcsolatban. 

Amikor a márkit eltemették, a majdnem 10.000 francia, akik a váro- 
son kívül táboroztak, most mind összegyűltek. Egy ideig a helyzetről 
tanácskoztak, majd megparancsolták a márki feleségének, hogy késleke- 
dés és visszakozás nélkül adja át nekik a várost, így ők azt megőrzik a 
francia király számára. Ő azt válaszolta, hogy ha Richard király eljön őt 
meglátogatni, akkor neki adja át a várost, de senki másnak, mivel hal- 
dokló ura erre utasította. 

, Nincs senki más - mondta -, aki többet dolgozott volna azon, hogy 
az országot kiragadja a törökök karmaiból és visszaadja eredeti szabad- 
ságát. Neki van a legtöbb joga a királyságban rendezkedni aszerint, aho- 
gyan a legjobbnak látja." 

Válaszán a franciák nagyon feldühödtek és felháborodtak. 

Mialatt így tusakodtak a város irányításáért, a hallottakon megdöb- 
benve Henrik gróf Tyrosba jött. Ahogyan az emberek látták őt maguk 
között járni - mintha csak Isten küldte volna -, azonnal fejedelmükké és 
urukká választották. Eléje járulva szorgosan győzködni kezdték, hogy 
fogadja el a királyi koronát és ne utasítsa el vagy keressen kifogásokat. 
Arra is kérték, hogy vegye feleségül a márki özvegyét, akihez a királyság 
örökletesen tartozik. A gróf rögtön azt válaszolta, hogy az ügyben kikéri 
nagybátyjának, a királynak a tanácsát arról, hogy miként döntsön ebben 
az Isten által elé állított kérdésben. Késlekedés nélkül követeket küldtek 
Richard királyhoz, hogy tájékoztassák arról, mindenki egyhangúlag a 
grófot választotta meg, és tudtára adták a márki szörnyű meggyilkolásá- 
nak hírét is. 

XXIX. Richard király állhatatosságáról a mindennapos támadá- 
sok során, amikor gyilkolja és elfogja a törököket. 

Eközben, még mielőtt ez említett követek Richard királyhoz értek 
volna Tyrosból, a dúló téli hónapok utáni tisztább idő közeledtével Richard 
király fáradhatatlanul folytatta harcát, szüntelenül és állhatatosan üldöz- 
te a törököket. Az országban senki sem volt hozzá hasonló, de olyan sem 
akadt, akitől a törökök jobban féltek volna, mivel olyan gyakran támad- 
ta és fárasztotta őket, sőt, sokszor majdnem teljesen egyedül rontott 
rájuk. Majdnem minden nap intézett támadást a törökök ellen, tízet, 
tizenkettőt, húszat vagy harmincat hozva vissza ellenségei fejéből. Élve 
is hozott foglyokat, attól függően, hogy mit látott jobbnak. A keresztény- 
ség napjaiban egyetlen ember soha ennyi szaracént nem pusztított el. 


XXX. Mestocot kiváltják és távozik. Néhány kinn takarmányozó 
fegyverhordozónkat elfogják a törökök. 

A Szent Alphege ünnepének napja előtti csütörtökön [április 16.] Mes- 
tocot, akit másokkal együtt Akkon városában fogtak el, ahogyan az fen- 
tebb elmondatott, kiváltották. Szabadon távozhatott. Nem sokkal később 
fegyverhordozóink és szolgáink kimentek takarmányt keresni a málhás 
állatoknak, és elővigyázatlanul túl messzire merészkedtek. Szaracénok 
törtek elő rejtekhelyeikről, néhányukat megölték, másokat fogolyként 
vezettek el. Sok lovat is zsákmányoltak. 


XXXI. Küzdelem Richard király és egy vadkan között, ami a király 
életére tört. 

A Szent Márk evangélista ünnepe előtti szerdán [április 22.] a király 
kivonult seregével Blanchegarde felé, de senkit sem talált ott, mert köze- 
ledtére az ellenség elmenekült. Amikor visszafelé tartott, egy roppant 
tüzes vadkanba botlott, aminek nagyon hosszú agyarai voltak. A király 
ordítására egy kissé hátralépett, majd megállt, hogy szembenézzen táma- 
dójával. A dühtől feltüzelve, habzó szájából kimeredő agyarakkal, felbor- 
zolt szőrrel és felemelt füllel olybá tűnt, gyűlöletre buzdítja és tovább 
dühíti magát, hogy erősebb legyen az összecsapásban. 

A király újból ordított, de az állat nem mozdult többet. Ehelyett tar- 
totta helyét, körbe-körbe forgott, hogy mindvégig szembe nézhessen a 
körülötte lovagló, őt vizslató királlyal. A király támadott, beledöfte kop- 
jáját, mintha az vadászgerely volna. Eztán oldalára sújtott, miközben a 
vadkan egyre közelebb jött és próbált visszatámadni. Hatalmas teste a 
félénkek szemében iszonyatosnak tűnhetett. A lándzsát keményen az 
oldalába állították, de az nem bírta és kettétört. 

A vadkan majd" megőrült sebétől, durván a királyra rohant. Ő, mivel 
csak kevés helye és ideje volt a manőverezéshez, megsarkantyúzta lovát 
és egyenesen keresztülugratott a vadkanon, így sértetlenül megmene- 

kült. A vadkan csak a ló szerszámait bírta megrongálni, mivel a gyors 
ugrás megzavarta támadását és az oldalából kiálló lándzsadarab meg- 
akadályozta, hogy közelebb jusson. 

Újból egymásnak támadtak. A vadkan rárohant a királyra, aki a kard- 
ját forgatta, és ahogyan az közeledett, a tarkójára csapott és belevágott. 
Amíg a vadkan megtorpant az ütéstől, a király gyorsan mozogva újból 
megfordította lovát, és elvágta a bestia torkát. Eztán a legyőzött állatot 
vadászai gondjaira bízta. 


XXXII. Embereink elfognak néhány törököt. 

A Szent Fülöp és Jakab apostolok ünnepe előtti kedden [április 28.) 
Roger de Glanville elindult társaival Blanchegarde-ból és elment Jeru- 
zsálem kapuja előtt. Néhány elfogott szaracént láncra veretett és fogoly- 
ként visszavitte magával. A következő szerdán Richard király szintén 
pár szaracénra lelt Blanchegarde és Gáza között. Hármukat megölte, 
ötüket elfogta és Ascalonba küldte. 


XXXIII. A király ismét törököket fog el Furbiánál, a templomo- 
sok ugyanezt teszik Darumnál. 

Szent Fülöp és Jakab apostolok ünnepének napján [május Il.) és az 
azt követő éjjel a király pár emberével Furbiában töltötte az éjszakát. 
Hajnalhasadtával törökök rontottak rájuk azt gondolván, hogy teljesen 
felkészületlenül érik a mieinket, és el tudják őket fogni, vagy végezhet- 
nek velük. A király ugrott ki elsőként takarója alól. Csupán egy pajzsot 
és egy kardot megragadva indult el megütközni a támadókkal: hét törö- 
köt elfogott, négyet megölt, a többi elmenekült előle. 

Később, amikor a király elküldte a templomosokat és turcopol-okat 
a Darum nevű vár körüli vidék felderítésére, húsz szaracénra leltek, akik 
a várból jöttek ki és árpát arattak. Elfogták, majd Ascalonba küldték 
őket. 


XXXIV. Hírnökök jönnek Tyrosból, értesítik a királyt a márki halá- 
láról és Henrik megválasztásáról. A király örül a választásnak és 
megad a grófnak mindent, amit kér. 

Mialatt Richard király a törököket támadta Ramla mezején és mene- 
kültükben üldözte őket, megjelentek az említett követek, akiket Tyros- 
ból küldtek hozzá. Tájékoztatták a helyzetről, a márki haláláról s Henrik 
gróf királlyá választásáról, de hozzátették, hogy a gróf nem meri elfo- 
gadni a tisztséget az ő hozzájárulása és tanácsa nélkül. 

Amikor a király értesült a márki elhunytáról, hosszú ideig ült csend- 
ben, megrökönyödve egy ilyen szokatlan és váratlan halálon. Mégis, nagyon 
megörült, hogy unokaöccsét választották meg, és a királyi hatalmat egy- 
hangúlag rá ruházták, mivel tudta, hogy emberei nagyon vágytak erre. 

, Mondtad, hogy a márki találkozott elkerülhetetlen végzetével - szólt 
-, de mit hoz a gyász az élők számára? Hogyan tudná a gyász a holtak 
lelkét segíteni? Ezért inkább örvendek Henrik gróf megválasztásának, 
és ha ez Isten akarata, akkor legfőbb vágyam az, hogy miután az orszá- 
got teljesen meghódítjuk, őt nevezzék ki a királyság kormányzására. Nem 
tartom tanácsosnak, hogy feleségül vegye a márki özvegyét, mert a márki 
jogtalanul ragadta őt el, amikor férje még életben volt," és ezáltal házas- 
ságtörést követett el. Mégis, a grófnak el kell fogadnia a királyságot. Meg- 
adom neki az uralmat Akkon városa és a hozzátartozó javak felett, hogy 
azt mindörökké megtartsa, valamint Tyrost, Joppát és minden földet, 
amit Isten segedelmével elnyerhetünk. Mondd meg neki, hogy azt üze- 
nem, oly gyorsan térjen vissza hozzánk egy hadjáratra, amilyen gyorsan 
csak tud és hozza magával az összes franciát, mert el akarom foglalni 
Darumot, ha van ott még olyan török, aki ellen mer állni." 

Ezután a király visszatért Ascalonba. 


XXXV. Az említett követek visszatérnek Tyrosba és előadják a 
király óhajait. Mindenki örömére a márkiné hozzámegy a grófhoz. 
Tyros és más várak átadatnak neki. 

Miután a követek végighallgatták a királyt, visszatértek Tyrosba a 
grófhoz, a leendő királyoz és tolmácsolták neki Richard szavait. Ekkor 
mindenki örvendezett és ujjongott. Támogatói arra ösztökélték a grófot, 
hogy vegye el a királyság örökösnőjét, de ő ettől össze volt zavarodva, 
hisz nem szándékozott Richard király akarata ellenére cselekedni. A 
franciák és a királyság nagyurai azt állították, hogy a házassággal csak 
saját pozícióit erősíti meg, és ezért ennek megkötésére buzdították. Miköz- 
ben ezen buzgólkodtak, a márkiné saját önszántából a gróf elé járult és 
felajánlotta neki a város kulcsait. , 

A Íranciák most már izgatottan siettették a dolgokat. Állhatatossá- 
guk hatására Ienrik gróf és a márkiné azonnal ünnepélyes házasságot 
kötöttek az egyház színe előtt, nagyon sok klerikus és laikus jelenlété- 
ben [május 5.]. Szerintem azoknak, akik erre ösztökélték a grófot, nem 
kellett sokat dolgozniuk, hisz nem kell azt erőltetni, amire amúgy is van 
szándék! 

Az esküvőt királyi méltósággal ünnepelték, és mindenki örvendezett, 
hogy terveik szerint alakulnak a dolgok. A franciák ujjongtak, a nor- 
mannok vigadtak. Mindannyian egyformán elégedettek voltak, mert a 
gróf egyaránt unokaöccse volt a francia és az angol királynak is. Remél- 
ték, hogy ezen frigyből fakadóan boldogabb idők jönnek és a közöttük 
lévő viszály békességre vált. 

Amikor az esküvői ünnepségnek vége lett, a gróf embereket küldött 
ki, hogy vegyék át az ő nevében Akkon, Joppa és más városok és várak 
őrizetét szerte az országban, s helyezzék azokat az irányítása alá, Így 


I24 


uralmat nyer mindegyik felett, és mostantól uruknak hívhatják őt. Ezután 
kihirdette: mindenki késlekedés nélkül készüljön fel az indulásra, hogy 
egy hadjárattal elfoglalják Darum várát. 


XXXVI. Henrik gróf Burgundia hercegével és seregével Ascalon felé 
tart Richard király megsegítésére. Akkonban nagy örömmel fogadják. 

Amikor megbízható őröket helyezett Tyros városának és az ország 
erősségeinek felügyeletére, Henrik gróf és Burgundia hercege seregük- 
kel Akkon felé vonultak, hogy elrendezhessék a hadjárat előkészületeit 
és beszerezzék a szükséges készleteket. A gróf magával vitte feleségét, 
mivel még nem tudott elszakadni tőle. Amikor az Akkonban maradottak 
értesültek a gróf közeledtéről, kivonultak üdvözlésére. Nagy örömükben 
vigadva és táncolva, hódolattal és tisztelettel fogadták új urukat. 

Körülvették és a városba vezették. Látnod kellett volna: az úgy fel 
volt díszítve, mint egy templom, minden oldalon függők és selyemszöve- 
tek voltak kifeszítve, a város utcái és terei megteltek a tömjén illatával. 
A nők táncot lejtettek, s a sokaság megvadult örömében és ujjongásá- 
ban. Minek részletezzem? Hatalmas számú fegyveres, valami 60.000-en 
vonultak ki köszöntésére, elismervén, hogy ő az új királyuk - így bizo- 
nyították, hogy szabad akaratukból fogadták el őt uruknak. 

A klerikusok kézenfogva vezették a templomi oltárhoz, s megmutat- 
ták a Szent Keresztnek és más ereklyéknek, hogy megcsókolhassa azo- 
kat. Itt ő és sokan mások számos értékes ajándékot ajánlottak fel, eztán 
a királyi palotához kísérték, ahol elrendelte, hogy készüljenek fel egy 
hatalmas lakomára. Mindenki saját lehetősége szerint igyekezett kifejez- 
ni tiszteletét a leendő királynak. 


XXXVII. Richard király a szánalomtól megindítva, vitézségének 
elismeréséül és kárpótlásként királysága elvesztéséért, Guido király- 
nak adja Ciprus szigetét. 

Mégis, amikor valaki felemelkedik, szinte biztos, hogy másvalaki visz- 
szaesik - más szavakkal, az egyik ember vesztesége a másiknak nyere- 
ség. Henrik gróf büszke volt rá, hogy megszerezte a királyságot, amit 
Guido királytól elvettek, és amiért az oly sok csatát vívott, oly sok mun- 
kával és verejtékkel felépített és védelmezett. 

Most olyanná lett, mint egy városi polgár - nem azért, mert nem lett 
volna méltó a királyságra, hisz egy király sem volt nála nemesebb termé- 
szetű -, hanem azért, mert őszinte férfi volt és nem elég ravasz. Hiszen 
a jelvények, melyeknek jog szerint tiszteletet kellett volna nyerniük szá- 
mára, csak megvetést hoztak rá. 

Nagyon bátor lovag volt. Amikor a szaracénok először elfoglalták Akkont, 
ő félelmetes erővel ostromolta meg azt. És bár sokáig támadta, a törö- 
kök száma fokozatosan nőtt, Így erőit arra fordította, hogy a tengerről 


foglalhassák el a várost. Valójában, ahogyan azt már korábban megje- 
gyeztük, erre még két király is csak nehezen volt képes. 

Igazából egyenes személyiségének nem kellett volna meggátolnia jogos 
jussának megszerzésében. A világ értékei felborulnak, amikor a rossz 
emberek tetteit nagyobb tisztelet övezi, mint a jókét. Amíg ennek a világ- 
nak a rendje uralkodik, addig a ravaszságot megbecsülik és az egyenes 
őszinteség gyalázatba süllyed. Így járt hát Guido, a királyság nélküli király! 

Mégis, Richard király a szánalomtól és Guido király jó hírétől megin- 
dítva, a semmiért cserébe ráruházta Ciprus szigetének kormányzását, 
habár azt már korábban a templomosokra bízta. Így hát a templomosok 
szerzeményének feltételei megváltoztak és Guido lett Ciprus szigetének 
császára. 


XXXVIII. Gyakorta jönnek követek Angliából a királyhoz külön- 
böző üzenetekkel, amelyektől Richard király elbizonytalanodik. 

Akkoriban, amikor a márkit megölték - ahogyan azt fentebb már leír- 
tam - gyakran jöttek hírnökök Richard királyhoz és könyörögtek neki, 
hogy térjen haza. Néhányan azt állították, hogy minden rendben van; 
mások azt, hogy Anglia királyságát el akarják foglalni; néhányan arról 
győzködték, hogy hazatérjen; mások arról, hogy itteni zarándoklatát 
helyezze előtérbe. Különböző tanácsaikkal annyira összezavarták, hogy 
nem tudta, kinek is higgyen. Emellett korábbi tapasztalatai alapján is- 
merte a francia király személyét. Ahogyan a közmondás tartja: ,TOSSZ 
szomszéddal rossz lesz a reggeV.?? 


XXXIX. Arról, hogy miként foglalta el Richard király Darum várát 
csak saját erőire támaszkodva, a franciák segítsége nélkül négy nap 
leforgása alatt, és hogyan fogott el itt 300 törököt. 

Amíg Henrik gróf és a franciák óvatos előkészületeket tettek Akkon- 
ban Darum elfoglalására, Richard király, aki nem tudott tovább várni, 
seregével kivonult Ascalonból, és kőhajítóit részekre bontva hajókra 
rakatta, hogy elszállítsák Darum felé. 

A király embereket jelölt ki Ascalon védelmére és rengeteg pénzt köl- 
tött a legvitézebb fegyveresek felfogadására, akiket a környező várak 
őrzésére küldött. Az volt a feladatuk, hogy nappal a közlekedési utakat 
figyeljék és éjjel őrködjenek, hogy a törökök ne legyenek képesek szaba- 
don Darum felé vonulni, mint korábban. Így aztán sem utánpótlást nem 
szállíthatnak, sem fegyvereket, sem bármi mást, amiről a szaracénok 
úgy vélték, hogy seregüknek szüksége volna rá Jeruzsálemben; és Darum- 
ban se legyen többé biztos menedékük, amikor áthaladnak, s ahonnan 
gyakorta szoktak támadásokat indítani a mieink ellen. Amikor a király 
ezen dolgokat mind elrendezte, felfegyverkezve kilovagolt Darum várá- 
hoz, mindössze csak saját kísérete volt vele. Egy vasárnap érkeztek oda 

és sátraikat nem messze onnan verték fel. Mégis, mivel csak kevesen vol- 
tak, bizonytalankodtak afelől, hogy a vár mely részét kellene megtámad- 
niuk, hiszen kevés emberrel nem lehet minden oldalról támadást indíta- 
ni. Ha ezt tennék és szétválnának, nem tudnának ellenállni a törökök 
rajtaütésének, sem az ellenséget nem volnának képesek megostromolni. 
[Igy hát együtt maradtak a város közelében lévő síkságon. 

Megvetvén ilyen kevés ember támadását, a törökök kitörtek a várból. 
Egy ideig zaklatták embercinket, próbáltak csatát kezdeményezni és 
közben felbecsülték erejüket. Végül visszavonultak a várba, erősen eltor- 
laszolták a kapukat és felkészültek a védekezésre. 

Ekkor, szinte majdnem egyszerre, megérkeztek a király kőhajítói, ame- 
lyeket hajón hozatott. Láttuk, ahogy a király, a vezérek és nemcscek a vál- 
lukra véve vitték a kőhajító részeit gyalog, rengeteg verejtékkel, a part- 
tól egy jó mérföldnyi távolságra. Majd amikor a kőhajítókat összerakták 
és felállították, felügyeletükre őröket helyeztek el, és az egyiket, amelyik 
a legfőbb tornyot támadta, maga a király irányította. A normannok kezel- 
tek egy másikat, a poitouiak egy harmadikat. Mindhárom folyamatosan 
bombázta a várat. 

Amikor a törökök látták, hogy közeledik a végzetük, félelem jártra át 
szívüket, de férfiasan próbálták védeni magukat. A király a kőhajítók- 
kal állandóan, éjjel és nappal szüntelenül lövetett. 

Tizenhét nagyon erős és jól épített torony magasodott Darum vára 
fölé. Az egyik magasabb és erősebb volt a többinél, és kívülről egy még 
mélyebb árok vette körül. Ezt az árkot egyik oldalán falazással erősítet- 
ték meg, míg másik oldalát a természetes sziklából faragták ki. A király 
parancsot adott az árkászoknak, hogy ügyesen ássanak alagutat, törjék 
át a kikövezést és aknázzák alá az építményt. Ekkor az álnok nép annyi- 
ra megdermed majd a félelemtől, hogy nem tudnak majd sem hatéko- 
nyan védekezni, sem elmenekülni. A kőhajítók folyton lőttek, és ismétlő- 
dő csapásaik szétzúzták a törökök egyik mangoneljét, ami a főtorony- 
ban állt. A törököket ez nagyon elkeserítette. 

Először köveket dobálva, íjjal és számszeríjjal nyilazva szorították 
vissza a mieinket; a kövek és nyilak sűrűn záporoztak. Mégis, számszer- 
íjászaink állandóan lesték az alkalmat, hogy elpusztítsák ellenségünket, 
és amikor megpillantottak egyet kitűnni a bástyák mögül, azonnal nyi- 
lakat zúdítottak rá. Sokukat megsebezték és megölték, a többi pedig moc- 
canni is alig mert. 

Rossz volt a helyzetük. A vár kapuját szétzúzták a király kőhajítói, 
felégette a tűz és elpusztult. A folyamatos megpróbáltatásoktól kétség- 
beesve a törökök nem voltak elég erősek a védekezés folytatásához, mivel 
sokan elestek, sokan pedig scbesültek voltak. Továbbá felismerték, hogy 
Richard király teljesen eltökélt mindenben, amibe belekezd, és nem is 
győzhetik őt le, mivel sosem hagyott alább az aláaknázással és a kőhají- 

tók tüzelésével. Ekkor kijött három szaracén és békéért esedezve a király 
elé járult. A város megadását ajánlották azért cserébe, hogy mindenüket 
hátrahagyva mindenki szabadon távozhasson. A király nem egyezett 
bele. Azt mondta, védjék magukat, ahogyan csak tudják. 

Amint visszatértek a várba, a király kőhajítói erősebben dolgoztak, 
mint valaha. Egy pillanatra sem álltak meg. Az egyik torony a folyama- 
tos lövésektől szinte azonnal megrázkódott és szörnyű robajjal összeom- 
lott. A király árkászainak aknái már meggyengítették. A mieink üldöz- 
ték a romokból menekülő törököket, és akik nem tudtak ellenállni, azok- 
kal végeztek. A törökök a főtoronyban leltek menedéket, de előbb átvág- 
ták lovaik térdszalagját, hogy azokat senki más ne használhassa - ez 
volt az ördögi szokásuk. Mialatt menekültek, embereink behatoltak a 
várba. Az első Seguin Barrez volt Ospiard nevű fegyverhordozójával. A 
második Pierre de Gascogne, de őket még sokan mások követték, akik- 
nek neveit már elfeledte az emlékezet. Stephen Longchamp zászlaját 
tűzték ki elsőként a falra. A második Leicester earljéé, aharmadik André 
de Chavigny-é, a negyedik Raymund fitz Prince-é"" volt. Eztán a genova- 
jak és pisaiak tűzték ki a falakra különféle zászlóikat. Így hát a mi jelvé- 
nyeinket felállították és a törökökéit lehajították. 

Látnod kellett volna, hogyan futnak gyorsan a törökök a torony felé, 
vagy azt, ahogy rájuk sújt a kard, vagy nyíltól átlőve zuhannak a földre 
és meghalnak, még mielőtt elérték volna a tornyot. Embereink találtak 
még néhányat a bástyákon és kidobálták őket a semmibe, hogy a földön 
zúzódjanak szét. Hatvan törököt öltek meg a vár különböző részein. Akik 
a toronyba menekültek, látták, hogy már elvesztek. A vár már elesett, a 
tornyot pedig le akarták rombolni, mivel a király parancsára már bátor 
férfiak kezdtek dolgozni a lebontásán. Rájöttek, hogy a királynak ellen- 
állva nincs esélyük a túlélésre. Mivel a helyzetük reménytelen volt, a 
Pünkösd előtti pénteken (május 22.) a király irgalmára bízták magukat 
és átadták magukat az örökös szolgaságnak. Legfőképp azért voltak kény- 
telenek ezt megtenni, mert a hatalmas emír, név szerint Caysac, akit a 
vár védelmével megbíztak, nem tudott a segítségükre sietni. 

Amikor Darumot elfoglalták, majdnem negyven keresztényt találtak 
láncra verve. Elengedték őket, így azok visszanyerték szabadságukat. A 
következő éjjelen a király őrségbe állította embereit a törökök felett, akik 
még mindig a toronyban maradtak egészen szombat reggelig. Ekkor Pün- 
kösd előestéjén előjöttek, és a király parancsára szíjakkal oly szorosan 
összekötötték kezeiket a hátuk mögött, hogy a kötelek a bőrükbe vágtak. 
Háromszázan voltak, köztük nők és gyerekek. 

Így Richard király ügyes ostrommal, mindössze négy nap alatt, egye- 
dül csak saját kíséretére támaszkodva, a franciák megérkezése előtt elfog- 
lalta Darumot. Természetesen ezért embereink keményen megdolgoz- 
tak, de nagyobb dicsőséget is szereztek. 


128 


XL. Amikor Henrik gróf megérkezik Darumhoz, Richard király 
átadja neki a várat, majd távozik és Furbiába megy. 

Amikor Darumot elfoglalták, nagy sictséggel megérkezett Henrik gróf 
a franciákkal és Burgundia hercegével, így jelen lehettek a vár elfoglalá- 
sánál, de addigra annak már majdnem végc lett. A gróf közeledtével a 
király kivonult köszöntésére és kitörő örömmel fogadta. A várba kísérte 
és sokak jelenlétében azt átadta neki, annak minden tartozékával együtt 
- azokkal, amit már megszereztek, és azokkal, amit még meg fognak sze- 
rezni. Ezen ajándékok jelképezték a meghódítandó királyság első gyü- 
mölcseit. 

Pünkösd nagy ünnepének napján [május 24.] mindenki Darum várá- 
ban maradt. Hétfőn a gróf őrséget hagyott hátra, majd elindultak Asca- 
lon felé, keresztülvonulva Gáza közepén egészen Furbiáig, ahol a király 
három napig maradt. A többiek azonban Ascalonba mentek, ahol a fran- 
ciák a Pünkösdöt ülték. 


XLI. Hallván, hogy Caysac emír és 1000 török megerősíti a Füge- 
várat, Richard király odamegy, hogy megostromolja azt, de minden- 
ki elmenekül előle. 

A király egy kémje visszatért Furbiába a Füge-vár [Burj al-Bayyara] 
környékéről és jelentette, hogy 1000 szaracén, vagy még annál is több 
állomásozik ott Caysac emírrel, és buzgón foglalatoskodnak a vár meg- 
erősítésén arra az esetre, ha a keresztények arra mennének. Amikor ezt 
meghallotta, a király elindult ebbe az irányba, és a sereg követte őt. Az 
első éjszakát egy Arundinetum [, Nádas"] nevű casal-ban, más néven a 
Seregélyek Nádtörőjében [Uyün al-Oassába] töltötték. Hajnalban elin- 
dultak az említett Füge-várhoz, ahogyan azt tervezték, és amit állítólag 
a törökök ellenük erősítettek meg. De nem találtak itt senkit, csak két 
szaracént, akiket fogolyként magukkal vittek. Visszavonuláskor a törö- 
kök földig rombolták a vár kapuit. Megtudván hogy Richard király és 
serege feléjük közelít, nagyon sebesen menekültek, mert szörnyen meg- 
rémültek Darum elfoglalásának hírétől. Emlékezvén az odabenn lévők 
elveszítésére, saját biztonságuk érdekében óvintézkedéseket tettek, hogy 
ők maguk ne kerüljenek hasonló helyzetbe. Így mikor a sereg elhagyatot- 
tan találta a várat, felmásztak a legmagasabb bástyára és körülnéztek, 
hogy lehct-e valahol látni ellenséget, akit meg tudnának támadni, Mivel 
nem találtak senkit, visszamentek és az éjszakát a Seregélyek casal-jában 
töltötték. 

XLIII. Amikor tájékoztatták a felfordulásról, amit országában test- 
vére, János gróf okozott, a király nagyon megrendült és úgy nyilat- 
kozott, hogy haza óhajt térni. 

A Seregélyek casal-jánál egy Angliából küldött hírnök járult a király 
elé, egy klerikus, név szerint Jean d"Alencon."! Jelentette, hogy János 
grőf, a király fivére zűrzavarba taszította Angliát, és már anyja, a király- 
né sem tud többé hatni rá, sem senki más, kizárólag saját szeszélyei sze- 
rint cselekszik. A francia király bátorította fel, a követek oda-vissza jár- 
kálnak közöttük. Azt is jelentette, hogy a dolgok már annyira elfajultak, 
hogy ha valami ezt a borzalmas árulást nem fékezi meg, fennáll a veszé- 
lye, hogy Anglia hamarosan kicsúszik Richard király uralma alól. 

A királyt feldúlták ezen hírek, és sokáig csak csendben ült, forgatta 
fejében a dolgokat, s felmérte, mit lehetne tenni. Végül beismerte, hogy 
valóban haza kellene mennie, nehogy jogtalanul száműzzék szülőföldjé- 
ről és atyái királyságából, mint egy számkíivetettet. Mégis, mivel a király 
gondolatát még sokan nem ismerték, néhányan ezt mondták: , A király 
biztosan menni fog." De mások azt mondták: , Nem, folytatni fogja a had- 
járatot. Bizonytalan jelentések nem szólíthatják el egy ilyen istenfélő 
vállalkozás befejezésétől. Ez megakadályozná abban, hogy az országot 
elfoglalja, és így nem nyerhetne magának dicsőséget." 


XLIII. Az egész sereg egyöntetűen beleegyezett, hogy mennek és 
megostromolják Jeruzsálemet, ha hazamegy Richard király, ha nem. 

Míg a különböző emberek különböző véleményen voltak Richard király 
indulásáról, a sereg vezetői és vezérei egybegyűltek: franciák, norman- 
nok, angolok, poitouiak, maine-iek és anjouiak. Mindannyian ígéretet 
tettek egymásnak, hogy ha megy a király, ha marad, semmi sem állíthatja 
meg őket abban, hogy Jeruzsálemet megostromolják. Amikor a sereg ezt 
megtudta, az embereket leírhatatlan öröm töltötte el. Mindenki együtt 
örvendezett, gazdag és szegény, kicsi és nagy, s nem volt olyan teremtett 
lélek a seregben, aki a maga módján ne mutatta volna külső jelét szíve 
belső örömének. Rengeteg gyertyát gyújtottak, táncoltak és éjfélig külön- 
böző dalokat énekeltek együtt , tapssal, ébren töltve a hosszú éjszakát". 

Csak a király elméjét nyomasztották gondok. Mélyen elgondolkodott 
a hallottakon, egymás után eltűnődött mindenen, amíg a problémák súlyá- 
tól kimerülve, dühösen az ágyba vetette magát. Most már megkezdődött 
június hónapja, és az egész seregben mindenki várta az indulást. 


XLIV. Ibelinnél a cincenell-eknek hívott legyek támadják fullánk- 
jukkal a katonák arcát, akik emiatt úgy néznek ki, mint a leprások. 
A király és a sereg a Seregélyek Nádasából kiindulva, fürgén mene- 
telve vonult a síkságon keresztül az ispotályosok Ibelinje [Bait Jibrin] 
felé, Hebron mellett, közel ahhoz a völgyhöz, ahol Szent Anna, Máriá- 

nak, Isten Szent Anyjának anyja született. A sereg itt pihenőt tartott. 
Nagyon boldogok voltak a Jeruzsálem felé vonulástól. Itt aztán bizonyos 
apró legyek támadtak a seregre. Olyanok voltak, mint a pattogó szikrák, 
és cincenell-eknek hívták őket. A környék mindenütt tele volt velük. Sza- 
kadatlanul a zarándokok körül nyüzsögtek, kezeiket, nyakukat, torku- 
kat, homlokukat, arcukat, vagy bármely fedetlen testrészüket csipked- 
ték. A csípést rögtön égető duzzanat követte, így akiket megcsíptek, mind 
úgy néztek ki, mint a leprások. Zavaró támadásaiktól alig tudtak némi 
védelmet nyerni azzal, hogy ruhákat csavartak nyakuk és fejük köré. 

Ennek ellenére tele voltak reménnyel és vidámsággal, ezért bátrab- 
ban tudták viselni a viszontagságokat. Mindenki összegyűlt és lelket 
öntöttek egymásba azzal, hogy Jeruzsálem ostromára indulnak. Csak a 
király volt a hallottak miatt aggódó és nyugtalan. 


XLYV. A király egyik káplánja meggyőző beszédet tart a királynak. 
Ez megindítja Richardot, így elhalasztja hazatérését. 

Egy nap Richard király magányosan elmélkedve ült sátrában, és tekin- 
tetét a földre szegezte. Egy bizonyos poitoui káplán, név szerint Guillaume, 
őt látva nagyon elszomorodott, de mivel tudta, hogy a királyt a követek 
jelentései zavarják, nem mert csatlakozni hozzá, hogy elméjét megköny- 
nyítse a zaklató dolgoktól. Így hát együttérző szemekkel tekintett a király- 
ra, keservesen sírt, de semmit sem szólt. Amikor a király felismerte vágya- 
kozó mozdulataiból, hogy vele óhajt beszélni, ezt mondta neki: , Káplán 
úr, kérlek téged a nekem tartozó hűségednél fogva, hogy ne hezitálj vagy 
kertelj! Mondd el, miért sírsz, ha bánatodnak oka velem kapcsolatos!" 

Könnyekkel teli szemekkel, halk hangon a káplán így válaszolt: , Nem 
beszélek, amíg fenséged meg nem ígéri, hogy nem büntet meg azért, amit 
mondok." A király esküvel fogadta, hogy nem esik bántódása. 

Most már magabiztosan, a káplán így kezdett beszélni: , Uram, kirá- 
lyom! Mivel siet hazatérni, a seregben mindenki becsmérli önt, különö- 
sen azok, akik legközelebb állnak önhöz, és leginkább óhajtják megbe- 
csülését. Isten ments, hogy bizonytalan híresztelések eltérítsék az elha- 
gyatott ország elfoglalásától. Úgy véljük, ez hozna önnek örök dicsősé- 
get. Oly nagyszerűen kezdett bele, ne engedje hát, hogy egy gyors vissza- 
vonulás elhomályosítsa eddig elnyert dicsőségét; ne mondhassák önről 
a jövőben, hogy félbehagyván ügyeit, gyáván visszakozott. Mennyire más- 
képpen végződik minden, mint azt elgondoltuk, ha a vég nem méltó a 
kezdethez! Könyörgöm, vigyázzon erre a megkezdett, dicső értékre, hogy 
ne mocskolódhasson be az utókor szemében azáltal, hogy elhagyja vitéz- 
sége. 

Uram, királyom, emlékezzen, Isten mennyi mindent tett önért! Felvi- 
rágoztatta tetteit, hogy arra mindörökké emlékezzenek majd. Egy király 
sem végzett annál dicsőbb dolgokat az ön korában, mint amiket ön már 

véghezvitt. Óh, Király, emlékezzen most, hogy amikor Poitou grófja volt, 
nem volt oly vitéz szomszédja, sem támadó ellensége, aki ne hódolt volna 
be erejének és adta volna meg magát! Óh, Király, emlékezzen a nagy har- 
cokra és felfordulásokra, amit a brabancon-ok okoztak,? akiket oly sok 
alkalommal, oly kis sereggel legyőzött és szétkergetett! Óh, Király, emlé- 
kezzen, mily dicsőségesen győzedelmeskedett, amikor felszabadította 
St. Gilles grófjának ([V. Raymond, Toulouse grófja] ostroma alól Haute- 
fort-t és szégyenteljes menekülésre bírva elűzte őt. Óh, Király, emlékez- 
zen királyságára, amit szabadon, pajzsok és sisakok, vita és ellenzés nél- 
kül szerzett. Óh, Király, emlékezzen vitéz nagy tettére, hogy hány nagy 
nemzetet igázott le, hogy miként foglalta el bátran Messina városát, miként 
mutatta meg vitézségét, amikor visszatartotta a kihívó és önre támadni 
merészelő görög népet! Isteni irgalom szabadította ki kezeik közül, s ők 
legyőzettek és elpusztíttattak. Emlékezzen, óh, Király a vitézség jeleire, 
amelyekkel Isten megajándékozta önt kegyelmének gazdagságában," 
amikor elfoglalta Ciprus szigetét, amit soha, senki sem mert ön előtt 
megtenni, de ön Isten segedelmével tizenöt nap alatt képes volt azt meg- 
hódítani, és még a császárt is elfogta. Aztán találkozott a különös hajó- 
val, ami a szembeszél miatt nem tudott bejutni Akkon kikötőjébe, gályá- 
ival legyőzte azt és rajta a 800 fegyveres törököt, amikor a kígyókat elnyel- 
ték a tenger hullámai. Emlékezzen Uram, Királyom Akkon ostromára és 
hogy hogyan ért oda éppen jókor az elfoglaláshoz, és hogy amikor megtá- 
madta, az megadta magát. Nagyon beteg volt az arnoldia nevű beteg- 
séggel, de Isten kegyelméből felépült, holott abba már sok más fejedelem 
belehalt. Oh, Király, emlékezzen a földre, melyet Isten az ön védelmére 
bízott, egyedül csak az ön felelősségére, mert a francia király gyáva módon 
eltávozott. Oh, Király emlékezzen a keresztény foglyokra, akiket lánca- 
iktól szabadított meg Darumban és akiket a törökök béklyókba vertek, 
hogy fogságba vessék őket, de Isten elküldte önt a megmentésükre. Imád- 
kozzon, szívében mélyen megfontolva, miképpen tüntette ki és tette önt 
naggyá az Isten megszámlálhatatlan győzelemmel és sikerrel, hogy már 
nincs olyan király vagy fejedelem, aki önnek ellen tudna állni. Nem felejt- 
hette el, hogy éppen most hogyan foglalta el vitézségével és kitartásával 
négy nap alatt Darum várát! És mit gondolhatnánk arról, amikor meg- 
gondolatlanul elaludt és majdnem elfogták a gaz hitetlenek, de Isten mégis 
sértetlenül ragadta ki karmaikból! 

Kell-e még többet mondanom? Említsek-e más ellenségeket más orszá- 
gokból, amelyeket kemény kézzel végül alávetett, vagy városokat, melye- 
ket lerombolt, amikor boldogan győzedelmeskedett minden elvállalt ügyé- 
ben? Emlékezzen, hogy mióta elindult a nyugati világból, mostanáig min- 
denütt győzedelmes volt! Ellenségei a lábai elé vetik magukat, hogy lánc- 
ra verhesse őket, és ön előtt Antaeus sem érhetne el semmit azzal, hogy 
a földre bukik, se a hidra azzal, hogy növekszik."" A szultán megreme- 

gett ön előtt. Babilónia a velejéig reszket. A vad törökök megrettentek. 
Mit mondhatnék még? Mindenki egyetért abban, hogy ön, mindenkinek 
atyja, a kereszténység patrónusa és védelmezője, ha elhagyja az orszá- 
got, az olyan lenne, mintha hagyná, hogy ellenségei elpusztítsák! 


Óh, nagy király, hatalmas! 

Ahogy kezdted, tovább folytasd! 
Segítsd meg az embereket, 

Kik figyelmesen bíznak benned 

Mint védőjükben! És Krisztus segítsen, 
Hogy folytasd utad új erőben!" 


XLVI. Ennek hatására a király közzéteszi a seregben, hogy a követ- 
kező Húsvétig nem tér haza. 

A király csüngött a káplán szavain, csendben sok mindent megforga- 
tott fejében és mérlegelte a szavak súlyát. Amíg a káplán beszélt, a király 
csendben maradt, és akik vele voltak a sátorban, azoknak , arcuk figye- 
lőn odafordult". 

A király szívét teljesen megváltoztatta ez a beszéd. Megerősítette elkép- 
zeléseit, alátámasztotta és kitisztította meggyőződését, így a következő 
nap a kilencedik órában [15 óra] a király és az egész sereg visszatért és 
megállt az Ascalon melletti gyümölcsösökben. Mindenki azt gondolta, 
hogy a király biztos el akart menni, és már siet az indulásra. De valójá- 
ban Isten kegyelmének ösztönzésére és a káplán beszédének hatására 
meggondolta magát, s elmondta unokaöccsének, Henrik grófnak, Bur- 
gundia hercegének és más vezéreknek, hogy nem fogja Húsvét előtt elhagy- 
ni az országot, és nem törődik vele, hogy milyen kéréseket, híresztelése- 
ket vagy érveléseket hoznak neki a hírnökök. Így június 4-én, amely a 
Szentháromság hetében volt, hívatta heroldját, Philipet, és elrendelte, 
hirdesse ki a seregben, hogy Richard király kétségtelenül az országban 
marad a következő Húsvétig, s lehetősége szerint mindenki szerelje fel 
magát és készüljön fel Jeruzsálem ostromára! 


XLVII. Amikor meghallják, hogy a király mit óhajt, az emberek 
felvidulnak és felkészítik magukat Jeruzsálem megtámadására. 

Amikor hallották a herold szavát, mindenki köszönetet mondott, aho- 
gyan a madarak is napfelkeltekor, ezután késedelem nélkül mindannyi- 
an felszerelték magukat és útra készen összecsomagolták mindenüket. 
Égbe nyújtott kezekkel így szóltak: 

, Dicsőítünk Téged, Mindenható Isten és köszönetet mondunk, mert 
most láthatjuk majd városod, amelyben túl sokáig lakoztak már a törö- 
kök! Mily boldog lett hosszú várakozásunk! Mily áldott a reménység! Mily 
jól megérdemeltek a próbák és szenvedések, melyeket megtapasztaltunk, 

mivel ennek eredményeként most láthatjuk a rég óhajtott várost." Min- 
denki ilyeneket és ehhez hasonlókat mondott. Minden vágyuk az volt, 
hogy induljanak. A reménytől sokkal vidámabban az alázatos közembe- 
rek sokasága hátára vette élelmes zsákját és mindenki azt állította, hogy 
biztos abban, egy hónapra is elegendő élelmet visznek, mert annyira 
akarnak már Jeruzsálem felé menni. Nincs olyan dolog, amin az akarat- 
teli elme ne tudna felülkerekedni, és emellett Isten szolgálatában a nehéz 
dolgok is egyszerűbbé válnak. 


XLVIII. Ascalonból Jeruzsálembe tartva a király és a sereg Blan- 
chegarde-hoz ér, ahol két emberünk meghal kígyómarástól. 

Tehát, ahogyan az elmondatott, mindenki felszerelte magát az útra. 
Általános jókedvükben úgy tűnt nekik, hogy minden jól halad. A király 
és a sereg ÁAscalonon kívül táborozott. Mindent elkészítettek a menetre 
és a Szentháromság ünnepe utáni első vasárnap [június 7.] még kora 
reggel elhagyták Ascalont és Jeruzsálem felé indultak. Az emberek eme 
kitűnően felszerelt, kiváló serege a hőség miatt lassan haladt. Áz erőseb- 
bek együttérezetek a gyengébbekkel, elhatározták, hogy saját jószántuk- 
ból segítségükre lesznek és jámbor szolgálatot tesznek nekik. Alázattal 
támogatták a gyalogosokat és vitték őket. Azok, akiknek lovai vagy bár- 
milyen málhás állatuk volt, átadták azokat a szegényebb zarándokok- 
nak, hogy őket és málhájukat vigyék, mialatt ők maguk - a fürge, fiatal 
harcosok elég erősek a meneteléshez - önként mentek utánuk gyalogo- 
san. 
Látnod kellett volna a szélben lobogó számtalan híres zászlót, a sok- 
féle szalagot, a sok országból jött sok atyalit, a sokféle fegyvert, ékkövek- 
kel díszes koronákat és sisakokat, ragyogó páncélingeket, harcos orosz- 
lánokkal vagy repülő arany sárkányokkal ékített pajzsokat. Voltak vág- 
tára vágyó magas lovak, melyek méltatlankodtak, mert visszatartották 
őket, és habzó szájjal rágták a zablát; rengeteg öszvér és sok szúrós hegyű, 
ragyogó lándzsa. A levegő fénylett a csillogó kardoktól, oly sok vitéz és 
kiváló lovag volt ott, hogy szerintem elegen, vagy ha nem, több mint ele- 
gen voltak a török horda elpusztítására, vagy legalább is, hogy ellenáll- 
janak nekik. 

Így hát oly messzire haladtak az úton, hogy miután átkeltek az édes- 
vizű folyón, megérkeztek Blachegarde-ba. Gyorsan felverték sátraikat a 
városon kívüli mezőn és ott töltötték az éjszakát. 

Ezen az első éjjelen egy lovag és fegyverhordozója is meghalt két kígyó 
marásától. Tán Isten feloldozza lelküket, hisz az Ur szolgálatában álltak. 
A sereg itt maradt két napig. 


184 


XLIX. Három nap alatt a király és a sereg Blanchegarde-ból Bete- 
nopolisba ér, a király itt tartózkodik egy hónapig az emberekre várva, 
és ezalatt sok figyelemre méltó dolgot tesz. 

A harmadik napon, azaz június 9-én a sereg egésze harci menetben 
előre ment és megérkezett Toron des Chevaliers-be [al-Natrün], anélkül, 
hogy bármi akadályba vagy ellenállásba ütközött volna. Ezen az éjjelen 
embereink elfogtak tizennégy pártust, akik a hegyekből jöttek le foszto- 
gatni. Következő nap, reggeli után tovább indult a screg. A király udvar- 
tartásának kíséretével előrement Arnald vára felé. Elrendelte, hogy sát- 
rait magasabban, a vár jobb kéz felőli oldalán verjék fel. Következő nap 
megjöttek a franciák, és az egész sereg elindult Betenopolis felé. 

A sereg egy darabig itt maradt, hogy várjon Henrik grófra, akit a király 
Akkonba küldött az ott lévő és ott lézengő emberek visszahozatalára, 
hogy ők is részt vegyenek a hadjáratban. Ezért az egész sereg ott maradt 
egy hónapig, vagy még tovább azon hegy lábánál, amelyen a zarándokok 
át szoktak kelni a Szent Városba tartva. 

Amíg a sereg abban a völgyben maradt, ahol letáborozott, sok min- 
den történt, amik felett úgy véljük, nem mehetünk el szótlanul. 

A Szent Barnabás ünnepe utáni napon [június 12.], ami péntek volt, 
a király felderítői jelentették, hogy törökök vannak a völgyekben, és elrej- 
tőztek, hogy rajtaüssenek az áthaladókon. Korán reggel a király a törö- 
köket keresve elindult a hegyek felé. Elment egészen az Emmausz-forrá- 
sig [Amwas] és amint felkelt a nap, s felkészülten érte őket, rájuk ron- 
tott, húszat megölt, a többieket megfutamította. Elfogta Saladin herold- 
ját is, aki ki szokta hirdetni rendeleteit: csak őt kímélte meg. Emellett 
elfogott három tevét, lovakat, öszvéreket és gyönyörű turcoman-okat. 
Továbbá zsákmányolt két kiváló nőstény öszvért, a legdrágább selyem- 
ruhákkal, sokféle fűszerrel, aloéval és sok más egyébbel megrakva. 

Sebesen üldözve a szaracénokat, átkelt a hegyeken, menekülésük köz- 
ben ölve meg őket. Az egyikkel a völgyben ütközött meg, átrohant rajta 
és halálos sebet okozva kilökte azt lovának nyergéből. Miután végzett 
vele, a király körülnézett és a távolban meglátta Jeruzsálem városát. 


L. Hallván, hogy a király közeledik, a jeruzsálemi törökök mene- 
külnek félelmükben, és maga Saladin is erre készül. 

Amikor a menekülő törököktől tájékozódtak a Jeruzsálemben lévők, 
hogy jön Richard király, annyira megrémültek, hogy ha a király egész 
seregével éppen akkor vonul oda, amikor azok pánikba esnek, a szaracé- 
nok elhagyták volna Jeruzsálem városát, hogy a keresztények szabadon 
és vitathatatlanul lakhassák. Minden török gyorsan elhagyta a várost és 
menekült, így hát nem maradt ott senki, aki azt védeni merte volna, vagy 
ott mert volna élni. A szultán fenyegetése nem tántorította el őket, de 
pénzzel sem tudta rávenni a maradásra. Maga Saladin is a legjobb lovát 

kérte, és elrendelte, adjanak neki egy gyors csatamént, hogy el tudjon 
menekülni Richard király elől, mert nem merte bevárni érkezését. 


LI. Szintén azalatt, amíg Betenopolisban tartózkodnak, a franci- 
ák harcolnak 200 törökkel és legyőzetnének, ha Salisbury püspöke 
nem siet a segítségükre. 

Ugyanezen a napon, amíg a király az üldözéssel volt elfoglalva, 200 
szaracén jött le a hegyekből a síkságra és a franciák sátrai felé haladt. 
Az egész sereg összezavarodott, már végeztek két fegyveresünkkel, akik 
túl messzire mentek a málhás állatoknak takarmányt keresni, és amikor 
hallották ennek a kettőnek a kiáltását, a franciák, a templomosok és az 
ispotályosok felugrottak és a törökökre rontottak. A hegy lábánál a sza- 
racénok derekasan ellenálltak embereinknek és bátran visszaverték őket. 
Igen, amikor a törökök a mezőn rajtaütöttek embereinken, nagyon gyor- 
san elrohantak, de a hegy lejtőjén szembefordultak velük és hirtelen kilök- 
ték nyergéből egyik lovagunkat. A franciák nem kis szégyenben marad- 
tak. 

Volt egy bizonyos lovag, akinek vitézsége hírnevet szerzett volna szá- 
mára, ha nem szegi meg rendje szabályzatát, mégis úgy tűnt, azt hitte, 
merész vitézségéért megbocsájtják majd cselekedetét. Ez a férfi egy ispo- 
tályos lovag volt, név szerint Brügge-i Robert. Elhagyta a királyi lobogót 
és odament a királyhoz. Mivel már vágyott megütközni az ellenséggel, a 
szabályokat megszegve megsarkantyúzta kiváló lovát, elhagyta társai 
sorát, mielőtt a többiek csatarendben odaértek volna és teljesen egyedül 
rárontott az ellenségre. 

Meglátván egy jól felfegyverzett törököt, gyors vágtában megközelí- 
tette. A török kemény vértezete semmit sem ért az általa tartott erős 
lándzsával szemben, és középütt úgy keresztüldöfte azt, hogy a lándzsa 
annak hátán jött ki. A török a földre zuhant, de testét nem hagyták ott 
heverni. Egyszerre minden emberünk az ellenségre rontott. 

Ekkor az ispotályosok mestere, Garnier azt mondta az említett Brüg- 
ge-i Robertnek, hogy szálljon le lováról és várja ki a rend fenyítését. A 
testvér engedelmeskedett neki, és gyalogosan tért vissza a harctérről a 
sátrakhoz. Ítt türelmesen várt, amíg erős és nemes férfiak térden csúszva 
nem járultak Garnier mester elé és megbocsátást nem nyertek Robert 
testvér kihágásáért, de csak azzal a feltétellel, hogy ügyel rá, a jövőben 
ne kövessen el többé ilyet. 

Hosszú ideig az ütközet eldöntetlen volt, mindkét oldalon verejtékez- 
tek, mindenki egyforma elszántsággal támadta ellenségét. A mennyek 
megremegtek a csatában, a föld iszamos lett a vértől. Kardok csörögtek 
ahogy összecsaptak, pajzsok csattogtak. Az egyik oldal telve volt dühvel, 
a másik vadsággal. A mieink már kezdtek kimerülni a csata súlyától és 
már-már megingottak, amikor az isteni gondviselés odavezényelte Per- 

che grófját, aki meghallotta a csata zaját. Mégis, ő félénken viselkedett, 
és ha Salisbury püspöke és csapatai nem sicttek volna sebesen a segít- 
ségükre, aznap legyőzték volna őket. 


LII. Szintén azalatt, míg itt. tartózkodnak, legvitézebb lovagja- 
ink, akiket a Joppából a sereghez tartó karaván kíséretére neveztek 
ki, szörnyű rajtaütést kell elviseljenek a törököktől, akik nagyon 
keményen sújtanak le buzogányaikkal. Teljesen elpusztíttatnának, 
ha Leicester earlje nem sietne segítségükre, 

Június 17-én, tehát Szent Botolph napján, ami szerda volt, karavá- 
nunk elhagyta Joppát, s élelemmel és más szükséges csomagokkal meg- 
rakva a sereghez indult. Ezen a napon a karaván kísérésének feladatá- 
val Ferric de Vienne volt megbízva. Ő Henrik gróf palotájában tevékeny- 
kedett, akinek a hátvédet kellett volna biztosítani, de Akkonba küldték. 
Ferric megkérte Baldwin Carront és Clarembald de Mont-Chablont, hogy 
védjék helyette eznap a karavánt, és menet közben tartsák egyben az 
embereket, ne hagyják, hogy leszakadozzanak. Ennek ellenére végig elő- 
vigyázatlanul kóboroltak, s gondatlanságukért és hanyagságukért keser- 
vesen megfizettek. 

Ott volt Manessier de V Isle, Richard d Orgues és Thierry, Philip és 
Baldwin Carron néhány társa, 0do és sok fegyverhordozójuk, rokonuk 
és barátaik, akiknek barátságát próbára tette a szükség. Elől gyorsan 
haladtak, míg hátul sokkal lassabban követték őket, végig csak botorkálva. 
Ekkor hirtelen Ramlától nem messze török lovasok ugrottak elő rejtek- 
helyeikről és nagy sietséggel, egymás előtt tolongva rárontottak hátvéd- 
jeinkre. A leggyorsabb lovúak betörtek utolsó egységeink közé és átro- 
hantak rajtuk. Baldwin Carront kitaszították nyergéből, de ő azonnal 
kihúzta kardját, forgatni kezdte, folyamatosan csapásokat mérve ellen- 
ségeire, hogy hozzá sem mertek érni. Ebben az ütközetben Richard d"Or- 
aues-t és Thierry-t is letaszították lovaikról. Baldwin bátran küzdött 
addig, amíg emberei nem adtak neki egy talált lovat és fel nem ültették 
rá. 

Látnod kellett volna ezt az elkeseredett csatát: nagyon ügyes harco- 
sok, jól irányzott csapások, ragyogó karddöfések, fáradhatatlan táma- 
dások csaptak össze rendíthetetlen ellenállással. Számtalan ló kóborolt 
lovas nélkül, a szaracénok támadtak, a mieink eltökélten folytatták a 
küzdelmet. Amikor a törökök levetettek valakit a földre, mások ugrottak 
a csata sűrűjébe, kiemelték és lóra ültették azt. Kölcsönösen sok segítsé- 
get nyújtottak egymásnak. 

Mégis, a mieink komoly hátrányban voltak. Ahogyan a heves harc- 
ban keservesen viaskodtak az ellenséggel, igencsak szétszóródtak egy- 
mástól, így nem látták egymást az ellenség óriási tömegében. A rengeteg 
török bekerítette embereinket, így hát nem meglepő, hogy még a legmoz- 

dulatlanabbakat is földre taszították, hisz azok nem tudtak ellenállni 
oly sok ellenfélnek. Sűrűn záporoztak a török gerelyek, megsebezvén és 
nagyon meggyengítvén a lovakat. Továbbá Baldwint is újból kilökték a 
nyeregből. Azonnal megparancsolta egyik fegyverhordozójának, hogy 
szálljon le a lováról és azt adja át neki. A fegyverhordozó nagy vitézség- 
ről tett tanúbizonyságot, amíg lóháton volt, de amint Baldwin felült a 
lóra, látta, hogy fegyverhordozójának a fejét veszik. 

A mieink védekeztek és tartották magukat. Baldwin társát, Philipet 
elfogták, a csatában ő volt a legkiválóbb harcos. Philippel együtt elfog- 
tak egy kiváló fegyverhordozót is, és megölték Richard testvérét. Egy másik, 
ehhez hasonló ütközet borzalmas látvány volna a gyáváknak. Baldwin 
és társai kardjukat forgatva minden erejükkel küzdöttek. Clarembald de 
Mont-Chablon már elhagyta őket: gyorsan elmenekült, amikor látta, hogy 
a törökök száma csak egyre nő. 

Ahogy a parázs csata újból elkezdődött, Baldwint harmadik lováról 
is levetették és oly keményen sújtották buzogányaikkal, hogy majdnem 
teljesen tehetetlenné lett. Vér folyt orrából és szájából, kardjának éle 
kicsorbult és az az állandó csapásoktól használhatatlan lett. Ahogyan 
rátörtek az ellenséges tömegek, egy kiváló lovagért, Manessier de 1 Isle- 
ért kiáltott, aki minden törököt megölt: , Óh, Manessier, hát elhagytál 
engem?" 

Amikor ezt Manessier meghallotta, gyorsan Baldwin megmentésére 
sietett a törökök hatalmas nyomása alól, de túl sok volt a szaracén ahhoz, 
hogy ketten mindet legyőzhessék. Egy ideig csak ők harcoltak a rájuk 
zúduló megszámlálhatatlan horda ellen. Manessiert is kivetették nyer- 
géből, vasfokú buzogányaikkal kegyetlen csapásokat mértek rá, és aho- 
gyan a földön hevert, fölé állva gyötörték őt, ütötték és oly kegyetlenül 
szétzúzták testét, hogy eltörtek lábának csontjai. Így Baldwin és Manes- 
sier elsüllyedt az ellenség tömegében, embereink elvesztették őket sze- 
mük elől és nem tudták, mi történt velük. 

Ekkor Isten felszabadítót és védelmezőt küldött nekik - Leicester 
kiváló earljét, aki felfigyelt helyzetükre. Nagy rohammal jött, és az első 
törököt, akivel megütközött, letaszította lováról. Stephen Longchamp 
társa, Anscon levágta a török fejét és elhajította azt; maga Stephen is 
derekasan viselkedett minden helyzetben. A mieink ereje megnőtt, a törö- 
kök bátorsága pedig megcsappant: megfordultak és gyors vágtában a 
hegyek felé menekültek, kivéve azokat, akik épp embereinkkel küzdöt- 
tek. Eztán óvatosan feltették a lovakra a sebesülteket és elesetteket, majd 
visszatértek velük a sereghez. 

Tehát úgy gondolom, hogy ami aznap történt, méltó a megemlékezés- 
re: hogyan győzte le Leicester earlje a törököket, néhányukat megölve, 
másokat elfogva. 

LIII. Szintén, amíg ott tartózkodtak, Szent György szíriai püspö- 
ke elhozza és Richard királynak adja az Úr Keresztjének egy darab- 
ját. 

Amikor a szaracénok először jöttek Jeruzsálem környékére és pusz- 
tították el azt, Szent György szíriai püspöke váltságdíjat fizetett Saladin- 
nak önmagáért és embereiért. Most népének nagy sokaságával, férfiak- 
kal és asszonyokkal Richard király elé járult a Szent Kereszt egy darab- 
jával, és azt odaadta a királynak. 


LIV. Ismét itt tartózkodásuk alatt egy apát elmondja a királynak, 
hogy egy bizonyos helyre elrejtette a Szent Kereszt egy darabját. A 
király elmegy az apáttal, megtalálja és visszahozza azt, majd a sereg- 
gel együtt imádja. 

Három nappal Keresztelő Szent János ünnepe előtt, Szent Albin nap- 
ján [június 22.] az egész sereget megnyugtatták a királyról érkezett hírek. 
Ezek szerint egy kegyes apát járult a király elé. Arca mutatta szentségét: 
hosszú szakálla, hófehér haja és tiszteletre méltó megjelenése volt. 0 
volt Szent Éliás kolostorának apátja. 

Azt mondta a királynak, hogy sokáig birtokában volt a Szent Kereszt 
egy darabja, elrejtve, várván az időt, amikor Isten segedelmével a Szent- 
föld felszabadul a törököktől és a korábbi rend helyreáll. Azt állította, 
hogy csak ő tudja, hol van eltemetve a kincs. Ázt is mondta, hogy Sala- 
din gyakran szorongatta és vallatta kitartó kérdésekkel, hogy mutassa 
meg a kereszt eme darabját, de kétértelmű válaszaival és hazug felele- 
tekkel mindig bizonytalanságban hagyta és becsapta vallatóját. Saladin 
elrendelte, hogy szorosan kötözzék meg, hogy kikérdezhesse, de az apát 
állhatatosan kítartott amellett, hogy Jeruzsálem elfoglalásakor elvesz- 
tette a kereszt ezen darabját. Így hát minden óvatos kifaggatóját félreve- 
Zette. 

Amikor ezt hallotta a király, ő és sok embere illő rendben kivonult az 
apáttal együtt arra a helyre, amelyről az beszélt. Kivették helyéről a kereszt 
darabját, majd gyorsan és illő tisztelettel visszavitték a sereghez. Ott az 
emberek nagy áhítattal imádták, buzgón csókolgatták és közben sok jám- 
bor könnyet hullattak. 


Vége az ötödik könyvnek, kezdődik a hatodik. 

HATODIK KÖNYV 


I. A franciák szeretnének Jeruzsálembe menni, de Richard király 
ebbe csak akkor egyezik bele, ha a templomosok, az ispotályosok és 
az ország lakói is így gondolják. 

Így hát a sereg egy ideig örvendezett a Szent Keresztnek és imádta 
azt. Ekkor az egyszerű emberek panaszkodni kezdtek: , Uram, Isten, mit 
kellene most tennünk? Biztos, hogy nem kell még Jeruzsálembe men- 
nünk? Mi más teendőnk maradt még? Addig kell folytatnunk az utazást, 
amíg a zarándoklatot be nem fejezzük." Sok volt a morgolódás és panasz- 
kodás. 

A király és a keresztesek vezetői összegyűltek, hogy megvitassák, 
előnyös volna-e vagy sem előre menni és megostromolni Jeruzsálemet. 
A franciák könyörögtek és rendíthetetlenül győzködték a királyt, hogy 
vonuljon fel ostromra készen, mert ez tűnt számukra a leghelyénvalóbb- 
nak. Mégis, a király azt válaszolta, hogy ezt nem lehet megtenni: , Én 
nem fogom vezetni az embereket ebben a vállalkozásban - válaszolta -, 
mivel az hiba volna és szégyent hozna rám. Siettetek, hogy meggyőzze- 
tek engem erről a merészségről. Ha most mindenáron Jeruzsálem felé 
akartok menni, nem hagylak titeket cserben. Társatok leszek, de vezető- 
tök nem. Követni foglak, de nem irányítani. Tudjátok azt is, hogy Sala- 
din mindenről tudomást szerez, ami a seregben történik. Ismeri erőn- 
ket, tudja, hogy mire vagyunk képesek. Messze vagyunk a parttól. Jó 
esély van arra, hogy Saladin és emberei lejönnek majd Ramla mezejére, 
figyelik és elzárják a szokásos útvonalakat, és így nem juthat el hozzánk 
az utánpótlás. Nem gondoljátok úgy, hogy ez végzetes következmények- 
hez vezethet az ostromlók számára? És akkor már túl késő lenne bármit 
is tenni. 

Emellett tudjuk, hogy Jeruzsálem városa igen nagy területű. Kicsiny 
seregünk, ha mindenfelől egyformán akarná megtámadni, számában 
elégtelen lenne hozzá, és emellett még azokat is meg kellene védeni, akik 
élelmiszer-utánpótlásunkat hozzák, nehogy a törökök rajtuk üssenek. 
Nem! Mindenkit könnyedén és teljesen elpusztítanának, mert nem lenne 
számukra segítség. 

Ha én volnék cme elhamarkodott vakmerőség szerzője, és mialatt én 
vezetem, mindezen bajok megesnének a sereggel, amitől Isten mentsen, 
egyedül engem vádolnának bolondsággal. Már most, ha én vezetném a 
sereget Jeruzsálem ostromára, engem okolnának azzal, hogy mindenkit 
veszélybe sodortam. Emellett teljesen biztos vagyok abban is, hogy van- 
nak olyanok itt és Franciaországban is, akikről tudom, hogy régóta és 
még most is roppant mód vágynak rá, hogy ilyesféle elhamarkodott vál- 
lalkozásra pazaroljam el erőimet és olyan hadműveleteket hajtsak végre, 
amelyet aztán kárhoztathatnának, és így szörnyen nagy szégyent hoz- 
nék fejemre. Ezért most úgy ítélem meg a helyzetet, hogy nem kellene 
előre sietnünk egy elhamarkodott, nehéz vállalkozással, amelynek kime- 
netele egyébként is bizonytalan. 

Ezek mellett mi és embereink idegenek vagyunk itt, és semmit sem 
tudunk erről a helyről, sem útjairól, sem ösvényeiről. Ha ismernénk őket, 
sokkal biztonságosabban és óvatosabban tudnánk haladni s elérhetnénk 
az áhított sikert. Véleményem szerint biztonságosabb lenne azon helybe- 
liek tanácsára cselekedni, akik vissza akarják nyerni korábbi földjeiket 
és örökségüket, és aszerint tenni dolgainkat, ami számukra a leghelyén- 
valóbbnak tűnik, lévén hogy jobban ismerik a tájat. Úgy vélem, követ- 
nünk kellene a templomosokat és az ispotályosokat, s illően megfontolni 
és eldönteni, hogy mire vállalkozzunk: vonuljunk-e Jeruzsálem ostromá- 
ra, vagy inkább menjünk Babilóniába, Bejrútba vagy Damaszkuszba. Ha 
az ő döntéseiknek megfelelően cselekszünk, akkor seregünk nem sza- 
kadhat szét a viszályoktól, mint ahogyan az most történik." 


II. Közös megegyezéssel húsz bölcs férfit választanak, és mindenki 
az ő tanácsukhoz tartja magát. Megesküdnek erre. A bölcsek inkább 
Babilónia, mint Jeruzsálem ellen javasolnak hadjáratot. A király 
ebbe beleegyezik, de a franciák ellenzik. 

Így a király bíztatására mindenki beleegyezett, hogy húsz becsületes 
bírának kellene döntenie a teendőkről, és azokba mindenkinek ellenke- 
zés nélkül, egyöntetűen bele kellene törődnie. Így aztán a következőket 
választották meg a döntéshozásra: öt templomost, öt ispotályost, öt helyi 
lakost Szíriából és öt francia vezért. Ezek húszan összegyűltek, s megvi- 
tatván az említett dolgokat, kis idő múlva azt válaszolták. hogy kétség- 
telenül az volna a legelőnyösebb, ha Babilónia ostromára indulnánk. 
Amikor ezt a franciák meghallották, határozottan ellenezték, tiltakoz- 


tak és kijelentették, hogy nem mennek sehová, csak Jeruzsálem ostro- 
mára. 

Amikor a király felfigyelt arra, hogy a franciák milyen durvák és enge- 
detlenek lettek, dühbe gurult: , Ha a franciák megfogadnák tanácsomat 
- mondta -, tartanák magukat csküjükhöz és beleegyeznének Babilónia 
megostromlásába, akkor lám, rendelkezésükre bocsátanám jól felszerelt 
flottámat Akkonban, ami az élelmiszerutánpótlásunkat és minden más 
szükségleti cikkünket szállítaná, miközben a sereg biztosan tudna végig- 
vonulni a part mentén. Én is vezetnék a saját költségemre Isten nevében 
700 lovagot és 2000 fegyverest. Emellett ha bárki is rászorulna segítsé- 
gemre vagy pénzemre, vagy bármimre, amim van, természetesen ellát- 
nám szüksége szerint. 

Mégis, mivel úgy gondolják, hogy másképp kellene cselekednünk, nem 
tagadom meg, hogy velük menjek, de csak saját kíséretemet vezetem. 
Nem fogok idegeneknek is parancsolni." 

Eztán rögtön elrendelte, hogy emberei gyűljenek össze az ispotályo- 
sok sátraiban, és derítsék ki, hogy ki-ki mennyivel tud hozzájárulni az 
ostromhoz és hány embert kellene ellátniuk. Így hát jöttek és itt - aho- 
gyan az fentebb elmondatott - a nagyurak és mindenki más megfogad- 
ták, hogy komoly felajánlásokkal járulnak hozzá az ostromhoz. Még azok 
is ezt tették, akiknek csak nagyon kevés pénz volt az erszényében. De 
különösen meggondolatlannak és merésznek tűnt ilyen tettre vágyakozni 
egy ennyire megkérdőjelezhető és bizonytalan helyzetben, nem is szólva 
Jeruzsálem ostromának tervéről, miközben a bírák annak annyira elle- 


ne voltak. 


III. Szintén itt tartózkodásuk alatt Bernard, a király kémje jelenti, 
hogy hatalmas karavánok tartanak errefelé Babilóniából. A király 
és a franciák felkerekednek, hogy kézrekerítsék őket, míg a másik 
oldalról Saladin lovagokat küld megvédésükre. 

Így hát, amíg buzgón lejegyezték, ki mennyivel tud hozzájárulni az 
ostromhoz, megjött Bernara, a király kémje két másik társával. Mind- 
annyian helyiek voltak és szaracén ruhát viseltek. Babilóniából jöttek, 
külsejükben nem különböztek a szaracénoktól, és egyedüli feladatuk az 
volt, hogy Richard királyt tájékoztassák a szaracénok mozgásáról. Job- 
ban beszélték a szaracén nyelvet, mint bárki más. Szolgálatukért cseré- 
be korábban már mindhárman kaptak Richard királytól 100 ezüst már- 
kát. Hát ez a három tudatta Richard királlyal, hogy ő és emberei azonnal 
induljanak és fogják el a Babilóniából jövő karavánokat, valamint meg- 
ígérték, hogy hozzájuk vezetik őket. 

A király nagyon megörült ennek hallatán s utasította Burgundia her- 
cegét, hogy gyorsan kísérje el őt vállalkozására és hozza magával a fran- 
ciákat is. Ő így is tett, de a franciák csak azzal a feltétellel mentek vele, 
hogy megkapják a zsákmány harmadát. A király beleegyezett. 

Így aztán késlekedés nélkül 500 jól felfegyverzett lovag vonult ki, A 
király is vezetett 1000 nagyon vitéz fizetett fegyverest. Már kezdett leszáll- 
ni az este, amikor kivonultak. Richard király a többiek előtt haladt. Egész 
éjjel holdfénynél meneteltek, egészen Galatiáig [daratayyá]. Itt megpi- 
hentek és Ascalonba küldettek élelemért. Ezalatt, amíg az élelemért kül- 
dött szolgák visszatértek, elővigyázatosságból óvatosan felöltötték vért- 
jüket. 

Azt mondják, hogy amikor a mieink először elindultak a karavánok 
megszerzésére, egy kém azonnal jelentette Saladinnak Jeruzsálemben, 
hogy látta Richard királyt az embereivel a karavánok felé sietni, és így 
,titkolt szándékaira fény derült". Saladin ekkor azonnal 500 kiváló 
török harcost küldött a karavánok védelmére. Íjakkal és nyilakkal vol- 
tak felszerelve. Amikor csatlakoztak a karavánok eredetileg kijelölt kísé- 
rőihez, összesen 2000 lovast tettek ki, s emellett nagyszámú gyalogság is 


volt velük. 


IV. Richard király és serege derekasan harcol a törökökkel és elfog 
egy karavánt felbecsülhetetlen javakkal, számtalan tevével, drome- 
dárral, lóval, öszvérrel és szamárral. 

Amíg Richárd király és emberei Galatiában időztek, eléje járult egy 
kém, aki tájékoztatta, hogy az egyik említett karaván a Kerek Ciszterna 
( TelKhuwailifa] mellett halad el, és azt tanácsolta neki, gyorsan sies- 
sen elfogására. Ezalatt a seregnek együtt kellene maradnia. , Akárki is 
fogja el ezt a karavánt, nagy nyereségre tesz szert" - mondta. Mégis, mivel 
ez a kém helybéli volt, a király nem vélte tanácsosnak, hogy teljes mér- 
tékben megbízzon benne. Így hát elküldött egy beduint és két roppant 
bölcs helyi turcopolier-t, hogy nézzenek utána a dolgoknak és derítsék 
ki az igazságot; továbbá azt is elrendelte, hogy öltözzenek úgy, mint a 
beduinok, hogy szaracénnak nézzenek ki. 

Éjjel indultak útnak, keresztülmentek az őrtornyokkal teli dombo- 
kon, a túloldalon leereszkedtek, amíg meg nem láttak maguk előtt néhány 
szaracént. Ők is megfigyelők voltak, és elrejtőzvén az ott elhaladókra 
vártak. Amikor beduinunk óvatosan megközclítette őket, hogy felmér- 
hesse helyzetüket, a szaracénok elővigyázatos kérdéseket tettek fel, hogy 
honnan jön és hová tart. Két társának jelt adott, hogy maradjanak csend- 
ben, így nem lehet majd felismerni őket az akcentusukról. A beduin azt 
válaszolta, hogy Ascalon környékéről térnek vissza, ahol fosztogatni 
voltak. 

, Nem. Azért jöttetek, hogy rajtunk üssetek, nyomorultak - mondta, 
az egyik szaracén -, mert az angolok királyával vagytok." 

, Hazudsz" - mondta a beduin, és ezzel gyorsan a karaván felé indult. 

A törökök egy darabig üldözték őket, nyilaztak rájuk és erősen támad- 
ták őket, amíg meg nem unták, majd felhagytak az üldözéssel, mivel gya- 


nították, hogy mégis inkább velük vannak, mint az idegenekkel. Így aztán, 
amikor kémeink kiderítették és megerősítették az igazságot az említett 
karavánokról, késlekedés nélkül visszatértek Richard királyhoz és jelen- 
tették, hogy biztosan el tudja fogni őket, feltéve ha gyorsan cselekszik. 
Amikor a király ezt megtudta, elrendelte, hogy azonnal etessék meg s 
készítsék fel a lovakat, hogy aztán embereivel gyorsan elindulhasson. 
Egész éjjel meneteltek, amíg elértek annak a helynek a közelébe, ahol a 
karaván állomásozott, amíg őrei pihentek. A király és társai nem mesz- 
sze onnan megálltak, gyorsan felfegyverezték magukat és csapatról csa- 
patra csatasorba rendeződtek: a király állt az első sorban, a franciák az 
utolsóban. Egy herold kihirdette, hogy a király megtilt minden fosztoga- 
tást, és ehelyett mindenki derekasan a törökök csatasorainak szétzúzá- 
sára törekedjen. 

Már felkelt a nap, és buzgón zászlóaljakba álltak, amikor gyors vágtá- 
ban egy másik követ érkezett. Tájékoztatta a királyt, hogy hajnalhasadta 
óta a karaván sietve távozni készül, mivel az őrök észrevették a királyt 
és seregét. Amikor Richard ezt meghallotta, azonnal elrendelte a köny- 
nyűfegyverzetű számszeríjászoknak és íjászoknak, hogy késleltessék a 
törököket és megjelenésükkel csatát kezdeményezve tartsák fel őket. Így 
azok lelassulnak, s embereink gyorsabban tudnak rajtuk ütni. 

Amíg a törökök az egyre gyakoribb támadások miatt késlekedtek, arc- 
vonalaink gyorsan közeledtek feléjük. Amikor a szaracénok látták jöttü- 
ket, egy közeli hegy oldalán leltek menedékre és összegyűltek, hogy közö- 
sen biztosítsák a magaslatot, csapatokba állították seregüket, de öntelt- 
ségük kisebb volt a megszokottnál. Így aztán csatasorunk támadott, a 
törökök nagyon sűrűn nyilaztak és dárdákat dobáltak rájuk. A lövedé- 
kek harmatként hulltak a földre, miközben a karaván egyhelyben vára- 
kozott. A király két részre osztotta seregét. Hirtelen rárontott a törökökre, 
ő és az ő seregrésze keményen átverekedte magát a törökök első sorain, 
s legyőzte őket. Oly hevesen támadt rájuk és tapodta le őket, hogy még 
azok is, akikre le sem sújtott, a földre borultak s a szélrózsa minden irá- 
nyába menekültek előle. Lecsaptak a menekülőkre is, így már nem volt 
senki, aki ellenállt volna nekik, kivéve azokat, akik dárdákat hajigáltak 
és menekülés közben hátrafelé nyilaztak. Mindenki oly sebesen mene- 
kült, mint nyulak a kutyák elől; mind szerteszét szaladtak. 

A karaván védtelen maradt. A mieink fáradhatatlanul, folyamatosan 
az ellent kaszabolva mentek tovább. Nem hagytak fel az üldözéssel, törö- 
kök hullottak mindenhol, jobb és bal felől, de voltak olyanok is, akik később 
haltak szomjan a száraz sivatagban. Mindazokat, akiket lovagjaink üldöz- 
tek és kilöktek lovaik nyergéből, a fegyverhordozók gyilkolták le. Felfor- 
dultak a nyergek, és a legyőzötteket szörnyen, keservesen elpusztítot- 
ták. 

A király emberei kivételesen jól harcoltak és a franciák is nagyon fel- 
bátorodtak, miután megtapasztalták a csatát. Maga Richard király is 
páratlan volt. Nagyságával, dicső kiválóságával kiragyogott a többiek 
közül. Magas lován egyedül támadt az ellenségre - amíg előreszegezett 
kőrisfa lándzsája el nem vékonyodott, hisz túl sok alkalommal döfött 
vele vadul az ellenségbe, míg az sok, vérfoltos szilánkká nem zúzódott 
szét. Ekkor azonnal kihúzta és forgatni kezdte a kardját, amivel legyőz- 
te, elfogta, a földre taszította a szökevényeket, lekaszabolta a hátrama- 
radottakat és levágta az utolsókat. Valósággal erőt öntött a lassabb közem- 
berekbe, kivált, anogy darabokra szaggatta a menekülőket. Mindenkire 
lesújtott, akit csak ért, és csapásának nem állhatott ellen semmilyen 
páncélzat, meztelen kardjának pengéjével a fejük tetejétől a fogaikig hasí- 
totta szét őket. Letaszította lovaikról és üldözőbe vette a menekülőket, 
miként farkas kergeti az elrohanó bárányokat. 

Mégis, amíg a király fáradhatatlanul pusztította a törököket, min- 
denki, aki még életben maradt, szétszóródott. Gyors vágtában a király 
elfogta a legelöl járókat is, miközben azok a hegyeken keresztül mene- 
kültek. Közülük néhányan, bízván abban, hogy megmenekülhetnek kezei 
közül, kanyargós kerülőt téve egy keskeny ösvényen tértek ki előle, és 
mindkét oldalról visszafordultak a hátvédünk felé. Azt remélték, inkább 
lesznek képesek a király távollétében, a többiekkel szemben elérni vala- 
mit, hiszen az ő jelenlétében bátorságuk elhalványult. A királyt látva 
halálra rémültek; és jó okkal, mivel életük és haláluk az ő kezében volt." 

Tehát nagyjából 30 török menekülés közben megfordult és heves roha- 
mot indított Roger de Toony ellen, akinek a lovát azonnal megölték. Már 
őt magát is majdnem elfogták, amikor egyik társa, Maine-i Jokelin jött, 
hogy kimentse őt kezeik közül. Őt is azonnal kivetették lova nyergéből, 
de Roger de Toony, aki gyalog is eltökélten védte magát, felkelt és kisza- 
badította társát. Ezalatt embereink felkerekedtek: Leicester earlje jobb- 
ról és balról tiporta a szaracénokat; megérkezett négy társával Gilbert 
Malmain és nagyjából húsz másik lovaggal Alexander Arsic is. Stephen 
Longchamp szintén nagylelkű szolgálatot tett Roger de Toony-nak, ami- 
kor adott neki egy lovat, hogy megülje a harcias törökök között. 

Ekkor újból megkezdődött a mészárlás, a csata zajától megremegett 
az ég, a kardok villanásától fénylett a levegő, a föld vérben ázott, a fegy- 
verek egymásnak ütődve csattogtak, testek szakadtak szét végtagról 
végtagra. Mindenütt levágott karok, kezek, lábak és fejek hevertek. Némely 
fejet a rájuk mért csapások a szemekig, a szájig vagy a torokig hasítottak 
szét: a csapás ereje a hiten vagy az ütközet hevességén múlott. A törö- 
kök holttestei oly sűrűn hevertek a környéken, hogy gátolták embercein- 
ket a menetelésben, és a Írissen lefejezettek testei felbuktatták őket. A 
poitouiak, franciák, normannok és anjouiak is kiválóan harcoltak, de 
Richard király, a bátorság virága és a lovagság koronája ,elnyert min- 
den elismerést" és a legnagyobb megbecsülést. 

Ha csak a törökök hatalmas mészárlását láthattad volna! Nagyobb 
volt, mint bármi, amit korábban őseink végignézhettek! Szétszóródtak 
ebben a nagy zűrzavarban, és olyannyira legyőzettek, hogy még egy gyönge 
fiúcska is meg tudott volna ölni közülük legalább tízet, vagy bárkit, akire 
lesújtott volna. A törökök büszkesége semmivé lett, gőgjük elpusztítta- 
tott és ugyan megbizonyosodhattunk , vakmerőségükről", de a mieink a 
karaván birtokába jutottak. 

A kocsikat és a megrakott málhás állatokat őrző törökök önszántuk- 
ból megadták magukat lovagjainknak és fegyverhordozóinknak. Kinyújt- 
ván kezeiket, esedezve könyörögtek kegyelemért és szánalomáért, úgy 
gondolván, hogy semmi sem számít, csak életüket kíméljék meg. Odaad- 
tak nekik igáslovakat, kötőfékjüknél vezetett, megpakolt tevéket, öszvér- 
kancákat és csődöröket, melyek mindenféle értékes fűszerrel meg vol- 
tak pakolva, rengeteg aranyat és ezüstöt, selyem és bíbor ruhát, köntö- 
söket és bíborfestéket, sokféle szövetet, ezek mellett rengetegféle fegy- 
vert, díszes mellvérteket, melyeket közkeletűen casigan-oknak nevez- 
tek 5! amelyet sok rétegből szőttek és gazdagon díszítettek. Ezek mellett 
mestermívű takarókat, sátrakat és nagyon értékes pavilonokat, kétszer- 
sültet, búzát, árpát és lisztet, rengeteg szíverősítőt és gyógyszert, üstöket, 
palackokat, sakktáblákat, ezüst edényeket és gyertyatartókat, borsot, 
fahéjat, cukrot, viaszt, mindenféle válogatott fűszereket, megszámlálha- 
tatlanul sok pénzt és rengeteg más mindent. Oly sok és annyiféle jó volt 
itt, hogy azt mondták, soha egyetlen csatában sem szereztek még ekkora 
zsákmányt, de még csak ehhez hasonlót sem. 


V. Arról, hogy hány tevét és dromedárt zsákmányoltak, és hány 
törököt öltek meg. 

Amikor a hitetlenek legyilkolása befejeződött és a karaván elfoglalta- 
tott, embereinknek új feladata akadt, ami alaposan próbára tette őket: 
össze kellett terelniük a kóborló tevéket és dromedárokat. Ez összeza- 
varta a teljes sereget. Amikor lovasaink üldözték őket és megpróbálták 
elfogni, azok olyan gyorsan és olyan sebesen futottak, ahogyan állatot 
még nem láttál. Egy szarvas vagy őz, vagy bármely üldözött állat lomhá- 
nak és lassúnak tűnne mellettük, hisz ezek az állatok már nagyon rövid 
távon is képesek voltak vágtázni. 

Amikor végül más tevék segítségével egybeterelték őket, összesen 
körülbelül 4700 tevét és dromedárt számoltak össze. Emellett zsákmá- 
nyoltak rengeteg öszvérkancát, csődört és málhás szamarat, melyeket 
már összeszámolni sem tudtak, és mind rengeteg mindennel volt meg- 
pakolva. Emellett 1700 török lovast öltek meg a nap folyamán a külön- 
böző helyeken és megszámlálhatatlanul sok gyalogost tapodtak halálra. 

VI. A király visszatér a zsákmánnyal Betlenopolisba, ahonnan elin- 
dult." Henrik gróf jön üdvözlésére Akkonból azzal a sereggel, amely- 
nek összeszedéséért elküldték. 

Amikor mindezt megtették és felpakolták a málhát a visszaútra, a 
király és a sereg a sok zsákmánnyal kényelmes tempóban visszafelé indult. 
Előre meghatározott szakaszokban haladva visszatértek Bethavenbe, 
ami négymérföldnyire van Joppától. Itt szétosztották a zsákmányt és a 
szerzeményeket. Onnan a következő napon [június 26.] Ramlába mentek. 

Ezalatt Henrik gróf megérkezett Akkonból Ramlába a nagy sereghez 
azzal a haddal, amit onnan hozott. Ramlából mindannyian Betenopolis- 
ba mentek, ahonnan eredetileg elindultak. 

Így mindenki együtt örvendezett és csodálták a málhás állatok soka- 
ságát, amivel tele volt a sereg. Itt a bőkezű király szétosztotta lovagjai- 
nak a valaha látott legjobb a tevéket. Azok, akik a tábor őrzésére hátra- 
maradtak, ugyanazt a részt kapták, mint azok, akik a hadjáratra elmen- 
tek. Ebben teljesen a hatalmas harcost, Dávid királyt utánozta: a tarta- 
lékot őrzők ugyanannyit kell hogy kapjanak, mint akik a csatában részt 
vesznek. A fegyveresek között szétosztotta az összes szamarat. A sereg 
annyira eltelt tevékkel, szamarakkal és más málhás állatokkal, hogy csak 
nehezen tudták irányítani azokat. A katonák boldogan fogyasztották a 
fiatal tevék húsát zsírban sütve: a hús fehér volt és igen ízletes. 


VII. Az emberek elszomorodnak, mivel a bölcs tanács és okos érvelés 
megakadályozza, hogy Jeruzsálem felé menjenek. 

Az emberek hamar elunták magukat a sok málhás állat szétosztásán 
és panaszkodni kezdtek, hogy azok túl sok búzát és árpát fogyasztanak. 
Emiatt megnőtt a gabona ára. Azért is elkezdtek jajgatni és panaszkod- 
ni, hogy nem dolgoznak ki újabb terveket Jeruzsálem megostromlására, 
ahogyan azt a katonák óhajtották. Ez azért volt, mert miként fentebb 
elmondtuk, a döntésre kinevezett húsz bíra ellenezte az ostromot. Azzal 
érveltek, hogy ez roppant nehéz lenne, ha ugyan nem teljesen lehetetlen, 
a víz hiánya miatt. Víz nélkül az emberek és málhás állatok nem lehet- 
nek meg; különösen azért, mert Szent János ünnepe [június 24.] gyor- 
san közeledett, 9" amikor a nyári hőség megnövekedésével természetsze- 
rűleg minden száraz lesz, különösen a hegyekben fekvő Jeruzsálem körül. 
Emellett a törökök a városban mindenhol elzárták az összes ciszternát, 
így annak kétmérföldes körzetében nincs ivóvíz, és emiatt a seregnek 
nagyon nagy nehézségei volnának. Miután az ostrom megkezdődne, nem 
volna biztonságos túl messzire menni a vízért. A kis patak, amely az 
Olajfák hegyének lábától ered, nem volna elég egy ilyen nagy seregnek - 
ez Siloám vize."ő Ezen okokból Jeruzsálem ostroma ellen határoztak. 

Amikor a sereg megtudta, hogy nem mehet Jeruzsálem ostromára, 
sőt, vissza fognak fordulni, igencsak elszomorodott. Nagy bánatukban 

elkezdték átkozni késlekedésüket. Azt mondták, csak addig óhajtanak 
élni, amíg a keresztények elfoglalják Jeruzsálemet és megbizonyosodnak 
arról, hogy a szent dolgok nem kerülnek idegenek kezébe. Mégis Isten, az 
Igaz Bíra, az emberek számára kifürkészhetetlenül rendelkezik korokról 
és évszakokról. Úgy hiszik, az Ő kegyelme és irgalma megbünteti a vét- 
keseket és , bosszút állat az ő cselekedetekért" 95 


VIII. Féltékenységük miatt a franciák gyötrik és rágalmazzák egy- 
mást és kiválnak embereink közül. Henrik [Hugó], Burgundia herce- 
ge egy sértő dalt költ Richard királyról. 

Nem meglepő, hogy a zarándokok erre nyugtalanok lettek, elszomo- 
rította őket, hogy nem úgy alakultak a dolgok, ahogyan ők azt kívánták, 
czért hát súlyos viszály támadt közöttük. A céltalan és állhatatlan ter- 
mészetű Íranciák kiszámíthatatlan viselkedésükkel elkülönültek a töb- 
biektől. Bármikor, bárhová is haladt a sereg, amikor leszállt az est, a 
franciák éjszakára egybegyűltek, gyakran eltávolodva a többiektől, és 
egy bizonyos távolságra, más helyeken vertek tábort, mintha megvetnék 
a többiek társaságát. Nem elégedvén meg összesen csak ezzel a különvá- 
lással, maguk között is viszálykodtak, utálattal és sértően szellemes meg- 
jegyzésekkel teli, gúnyos szavakat zúdítottak egymásra. Néha obszcén 
sértéseket is egymáshoz vágtak, mindenki a saját felsőbbrendűségével 
dicsekedett és becsmérelte mások gyávaságát. 

Mindezt megtetézve Henrik [III. Hugó], Burgundia hercege a haszta- 
lan önhittség szellemétől sarkallva, vagy talán a legilletlenebb rosszin- 
dulatú irigységtől vezérelve, szerzett egy dalt, hogy azt nyilvánosan énc- 
keljék. Soha ily szégyenletes szavakat nem lehetett volna közzétenni, ha 
szerzőinek maradt volna bármi érzéke az illemhez, mivel nem úgy szól- 
tak ebben, mint igaz férfiak, hanem mint férfiak, kik nőket becsmérel- 
nek.!97 

Azok, akik ily fertelmes és balga tettekre fecsérlik erőiket, bizonyára 
nyilvánvalóvá teszik és felfedik szívük rejtett vágyait, ahogyan a pata- 
kok is olyanok, mint forrásaik: zavarosak vagy tiszták. Ezt a bosszantó 
dalt az egész seregben énekelték. A király nagyon felháborodott ezen és 
ezért azzal büntette őket, hogy a saját módjukon vágott vissza nekik; ő 
is énekelt valamit róluk, és ezt nem volt nehéz megalkotni, mert renge- 
teg minden állt rendelkezésére. Iát mi van akkor, ha a sok koholmányra 
és gúnyra némi igazsággal válaszolt? Richard király hírneve kivételes 
hőstettei alapján megkérdőjelezhetetlen maradt; de mivel riválisai kép- 
telenek voltak felérni vitézségével, minden meglévő gyűlöletükkel támad- 
ták azt. 

Ezek nem olyanok voltak, mint az antiochiai hadjárat zarándokai, "8 
amely várost embereink egy híres győzelemmel kemény ostrom után elfog- 
laltak, s amit még mindig emlegetnek Bohcmona, Tancred, Godfrey de 

Bouillon és más kiváló vezetők tettei között, akik oly dicső győzelmek- 
ben diadalmaskodtak, s akiknek hőstetteiből táplálkozik az elbeszélő. 
Mivel szolgálatukat szabadon és teljes szívükből Istennek ajánlották, 
Isten , az igazaknak megadta a jutalmat fáradozásaikért"" és magasz- 
talta nagyszerű tetteiket, így emlékük örökké fennmarad, és minden 
leszármazottjukat is elegendő tlisztelettel dicsőíti majd. 


IX. A keresztények visszatérnek Betenopolisból. 

A karaván elfogása után a sereg pár napig szomorúan Betenopolis- 
ban maradt. Nagyon levertek voltak, mivel intették őket a Jeruzsálembe 
meneteltől, holott az már csak négymérföldnyire volt tőlük, hogy ott meg- 
látogassák az Úr Sírját. Így a legnagyobb bánattal voltak kénytelenek 
elviselni a visszafordulást. Soha korábban még fáradtság nem viselt meg 
egyilyen kiváló sereget. 

Amikor zászlóaljakba rendeződtek, a sereg elindult útjára, de a törö- 
kökrájuk rontottak a hegyekből és megtámadták a hátvédet, a roham 
folyamán meg is ölték néhány fegyveresünket. Mégis, a gyors lovú lovas- 
ságkeményen ellenállt nekik és szétkergette őket. 

Így vonulva elértek egy helyre Szent György és Ramla között, ahol a 
sereg az éjszakát töltötte. A franciák a bal, míg a király és emberei a jobb 
oldalon helyezkedtek el. A következő nap szintén ugyanilyen felosztás- 
ban utaztak. Következő éjjel, július 6-án Casal Mediumnál [Casal Maen] 
pihentek le. Itt néhányan elhagyták a sereget a szörnyű körülmények és 
a hadjárat során elszenvedett éhség miatt, és Joppa felé folytatták útju- 
kat. 


X. Saladin megtudja, hogy a keresztények viszálykodnak és lemon- 
danak a támadásról, ezért számtalan törököt hív össze. 

Amikor Saladint tájékoztatták seregünk állapotáról és arról, hogy 
tanácsunk a visszavonulás mellett döntött, reménye feléledt, és vigadó 
örömében megnyugodott. Azonnal gyors hírnököket küldött saját pecsét- 
jével lezárt levelekkel minden emírjéhez, hercegéhez, szatrapájához és 
elöliárójához a fennhatósága alatt álló területeken, tájékoztatva őket, 
hogy a viszályokban a keresztények szétszóródnak, szétválnak és távoz- 
nak, ezért aztán mindenki, aki az ő zsoldjában akar szolgálni, késleke- 
dés nélkül jöjjön el hozzá Jeruzsálembe. 

Azonnal rengeteg török sereglett egybe, 20.000-re tartották a fegyve- 
res lovasok számát, és annyi volt a gyalogos, hogy még összeszámolni is 
nehéz lett volna. 

XI. Amikor Richard király látja, hogy serege feloszlik, ismét a 
korábban ajánlott fegyverszünetet kéri a törököktől, de azok eluta- 
sítják, így hát elpusztítja Darumot, megerősíti Ascalont, és Joppán 
keresztül Akkonba megy. 

Ezalatt embereink fokozatosan szétszéledtek, néhányuk visszavonult 
Joppába, így amikor a király ráébredt, hogy már nem egyesíti őket a cél 
és képtelen tovább összetartani a hadat, úgy cselekedett, ahogy a leg- 
jobbnak ítélte. Utasította Saphadint, hogy fogadtassa el Saladinnal a 
fegyverszünetet a Ramla mezején ajánlott feltételekkel, hogy úgy tart- 
hassák meg a dolgokat, ahogyan azok voltak, amíg ő visszatér saját orszá- 
gába. Saphadin elmondhatná neki azt is, hogy mivel lehetne felgyorsíta- 
ni a tárgyalásokat. Mégis, Saladin elől nem volt rejtve seregünk állapota 
és felfigyelt rá, hogy erőnk fokozatosan gyengül, így aztán csak azzal a 
feltétellel egyezett volna bele, hogy Ascalont porig rombolják. 

Amikor a hírnökök visszatértek és tájékoztatták erről a királyt, ő 
rendíthetetlennek mutatkozott és arcizma sem rezzent. Azonnal megpa- 
rancsolta a templomosoknak, ispotályosoknak és másoknak is, hogy 
összesen 300 lovag üljön lóra, s menjenek lerombolni és összezúzni Darum 
várát, amennyire csak lehet, erősítsék meg Ascalont és állítsanak oda 
őröket. Azok siettek végrehajtani a király parancsait, porig rombolták 
Darum várát, majd visszatértek a sereghez. 

Ezt követően a had szorongva és nehéz szívvel visszatért Joppába. 
Onnan a király a többiekkel együtt azonnal elindult Akkonba, habár sokan, 
egészségesek és betegek egyaránt Joppában maradtak. Így hát a sereg 
visszatért Akkonba, leírhatatlanul letörten és csüggedten, hisz oly sok 
minden ellenükre játszott. Nyilvánvalóan Isten még azt fontolgatta, hogy 
erényeik méltatlanok jóindulatú üdvösségének adományára. 


XII. A sereg, mellyel Saladin Joppába jött. 

Meghallván, hogy a joppaiak a király védelme nélkül maradtak, Sala- 
din felkészítette seregét az indulásra, remélvén hogy Richard király távol- 
létében könnyen el tudja majd foglalni a várost. Igy hát elindította seregét, 
ami nagyszámú, összevont erőkből állt: volt 20.000 lovas Bila [al-Bira] 
nagyhatalmú emírjének, az asszaszin fiának vezetésével, valamint ott 
volt 107 emír és megszámlálhatatlanul sok gyalogos a hegyekből, akik 
sáskaként borították be a földet. A sereg elindult Jeruzsálemből, s nagy 
zajjal és büszkeséggel Ramla mezejére vonult. Csapatokban és cohors- 
okban! rohantak előre, mintha fúriák üldöznék őket, és megfogadták, 
hogy kiirtják a keresztényeket. 

XIII. Saladin olyan erővel támadta meg Joppát, hogy el is foglal- 
ta volna, ha az ostromlottak nem kértek voltak volna fegyverszüne- 
tet a következő napig. 

Ugyanezen a napon, ami a Vasas Szent Péter napja előtti vasárnap 
[július 26.] volt, és amikor Richard király elérte hadával Akkont, Sala- 
din és serege megközelítette a megostromolni kívánt Joppát. A követke- 
ző héten megkezdték az ostromot. Azok, akik a városban voltak, kiro- 
hantak a falakon kívüli külvárosba és egész nap harcoltak velük, így a 
törökök nem tudták megközelíteni a falakat. Még kedden sem voltak 
képesek előre haladni, sem pedig szerdán, amikor ugyanígy folyt a harc. 
A szükségből vitézséget kovácsolva a mieink keményen védték magukat 
és feltartóztatták a törököket. 

Csütörtökre a szaracénok elcsüggedtek attól, hogy ily állhatatosan 
visszaverték őket, és semmit sem tudtak előre jutni. Dühük csak nőtt, az 
ostrom pedig egyre keményebb lett. Saladin parancsára négy nagyon 
hatékony és nehéz kőhajítót állítottak fel, valamint két könnyen kezelhe- 
tő mangonelt. Mily siránkozást hallhattál volna az ostromlottaktól! A 
gyengékkel együtt több mint 5000 ember mind sírt és ezt mondogatta: 
, Hadak ura, milyen menedék maradt számunkra? Jaj, Anglia királya, 
vezetőnk és védelmezőnk, mi vitt téged Akkonba? Keresztények, ha meg- 
gyengültök, már el is pusztítanak benneteket!" 

Ezalatt a törökök vadul nyomultak előre. Nagy erővel támadták a várost. 
Az ostromlottak keményen ellenálltak. Bárkit könnyekre fakasztott volna 
nagy irgalmában, ha látta volna őket összezavarodni, fel-le rohangálni 
mindenfelé a bástyákon, hogy különböző feladataikat teljesítsék. 

A kőhajítók és mangonelek megállás nélkül lőttek. Természetesen a 
városban lévőknek is voltak kőhajítói, de nem voltak elég tapasztaltak a 
használatukhoz. Végül pénteken, a törökök állandó lövéseinek köszön- 
hetően a Jeruzsálem felé néző kapu betört és a jobb kéz felöli oldalon a 
fal két perche hosszan!!! összeomlott. 

Mily ádáz küzdelem volt! Az ostromlottak ellenálltak a törököknek, 
és amint azok bejutottak, visszaverték őket. Mégis, a törökök serege nőtt 
és erősödött, a keresztényeket visszaverték a bejárattól, bejutottak és a 
fellegvárba űzték embereinket. 

Jaj, hogyan mészárolták a betegeket! Kimerülten hevertek ágyaikban 
a város házaiban, és a törökök különböző módokon halálra kínozták őket. 
Számtalan sokat megöltek, akik minden bizonnyal mártírokká lettek. 
Néhány emberünk a tengerpartra menekült a közeledő törökök vad kegyet- 
lensége elől. Ezalatt a törökök átkutatták a házakat, felprédálták a búzát, 
szétzúzták a boroshordókat és kiöntötték a bort. Az ellenséges sereg egy 
része megtámadta az erőd fellegvárát, míg másik része azokat üldözte, 
akik, hogy magukat mentsék, a hajókra menekültek. Sokakat, akik lema- 
radtak, megöltek. Aubrey de Reims, akinek az crőd védelme volt a fel- 

adata, egy hajón lelt menedéket, mert el akart menekülni a halál elől. 
Milyen szégyen! Nagy félelme szégyent hozott népére. Hátramaradt tár- 
sai ócsárolták, inkább bátorságra ösztökélték, s azt mondták neki, hogy 
viselkedjen férfiként, majd erőszakkal visszarángatták a fellegvárba. 
Nem látván maga körül mást, csak veszélyt, ezt mondta: , Most meg kell 
halnunk Istenért, mivel mást úgysem tehetünk!" 

Mindenfelől nyomultak a törökök és pusztították a fellegvárat. A dár- 
dák és nyilak jégesőként záporoztak, beterítették az eget. Az ostromlot- 
tak nem tudták, melyik oldalról is védjék magukat. 

Az ostrom egész nap megállás nélkül folytatódott. Erejük talán legyőz- 
te volna a bent rekedteket, és megnyílt volna előttük az út, ha nem lett 
volna ott Isten akaratából az újonnan kinevezett pátriárka [Ralph, Bet- 
lehem püspöke], akit nem rémített meg a halálfélelem, és a súlyos veszély- 
lyel szemben sem szállt inába a bátorsága. A szükség képzett tárgyalóvá 
tette: üzenetet küldött Saladinnak és könyörgött testvérének, Saphadin- 
nak, hogy nagylelkű fegyverszünetet kaphassanak a következő napig, 
azzal a feltétellel, hogy ha a kilencedik óra [15 óra] előtt nem jön vala- 
honnan segítség hozzájuk, minden férfi, aki a fellegvárban maradt, 10 
arany bezant-ot fizet Saladinnak, minden nő 5-öt és minden fiú 3-at, 
kárpótlásul azért, hogy ilyen hosszú fegyvernyugvást biztosított szá- 
mukra. A pátriárka önmagát ajánlotta fel túsznak más nemesekkel együtt, 
hogy ezen feltételeket hűségesen betartják. A következő nap kilencedik 
órájáig láncra verhették őket. 

Saladin beleegyezett, és rítusaik szerint zálogot adtak, hogy betart- 
ják a tűzszünet feltételét - túszokat küldtek: a pátriárkát, Aubrcy de 
Reims-t, Theobald de Troyest, Augustine de Londont, Osbert Waldint, 
Henry de St. Johnt és másokat, akiknek neve nem ismeretes. Az ostrom- 
lottak már reménykedtek abban, hogy a király felmenti őket, mivel már 
akkor Akkonba küldettek érte, amikor Saladin megérkezett. 


XIV. Habár Richard király már azon van, hogy hajóra szálljon és 
hazamenjen, s bár a franciák elutasítják a segítséget, amikor a jop- 
paiak hírnökei hívják őt, azonnal a segítségükre siet gályáival, a szá- 
razföldön pedig lovagokat küld. 

Ezalatt Richard király sietett távozni Akkonból, hogy gyorsan haza- 
érhessen. Hajóit teljesen felszerelték és ő is a fedélzetre akart szállni. 
Már elbúcsúzott a templomosoktól és az ispotályosoktól, s áldásaikat 
fogadta. Mivel útja Bejrúton keresztül vezetett, odaküldött hét gályát 
tele fegyveresekkel, azzal a szándékkal, hogy figyelmeztcsse jöttéről a 
várban lévőket, mintha csak ütközetre hívná őket, de azok megrémültek 
és elmenekültek. Amíg - ahogyan azt mondtam - a király a sátrában 
volt és embereivel együtt tervezte az utazását, berontottak az ostromlott 
joppaiak által küldött követek. Tépett ruháikban megálltak a király előtt 

és tájékoztatták, hogy Joppa és vele együtt minden a szaracénok kezére 
került, a túlélőket a fellegvárban vették ostrom alá, és a fentebb említett 
egyezmény feltételei szerint az ostromlottak már bizonyára pusztulásra 
kárhoztatnak, hacsak gyorsan nem siet a segítségükre." Egyedül őrajta 
áll mindenkinek az élete és halála. 

Amikor hallotta, hogy a halál veszélye fenyegeti őket, a királyt irga- 
lom töltötte el és félbeszakította a hírnököket: , Az élő Istenre! - mondta 
- Az Ő vezetésével megteszek mindet, amit csak tudok." Kikiáltójával 
azonnal kihirdette a rendeletet, hogy egybehívja seregét egy hadjáratra. 
Mégis, a franciák nem méltatták válaszra a királyt. Dölyfösen csak azt 
ismételgették, hogy nem mennek vele sehová. Valójában sem vele, sem 
senki mással nem vonultak tovább, mivel nem sokkal később szörnyű 
halálukat lelték." 

Mégis, a többi országból valók, , kiknek Isten az ő szíveket felindí- 
totta vala"! 4 és akiket megindított a szomszédaik bánatán való irgalom, 
siettek vele együtt elindulni. Templomosok, ispotályosok és sok más igen 
vitéz lovag gyorsan elindult a szárazföldön Caesareaba. Mégis, a dicső 
király, aki , az ő lelkét markában hordozta"? § a tengeren utazott jól fel- 
szerelt gályáival. Vele mentek társai; Leiceser earlje, André de Chavigny, 
Roger de Saty, Jorden de Hommet, Raoul de Mauleon, Ancon de Fay, a 
Préaux család tagjai és más híres férfiak, genovaiak és pisaiak egyaránt. 

Azok, akik Caecsareaba mentek, ott kellett maradjanak egy darabig, 
mintha ostrom alatt állnának, ugyanis megtudták, hogy Saladin elren- 
delte, üssenek rajta mindenkin, aki csak az úton halad. Nem volt más 
lehetőség, mivel a partmenti útvonalakat Caesarea és Arsur között az 
asszaszin fia felügyelte. Emellett szembeszél is fújt, így a király hajói 
Cayphasnál három napig mozdulatlanok maradtak. A király tűrhetet- 
lennek találta az időtlen várakozást. 

, Lram, Isten! - fohászkodott mélyen sóhajtva. - Miért tartasz vissza 
minket? Mérlegelj! Vészhelyzetben vagyunk és ezért vagyunk kénytele- 
nek másként cselekedni, mint ahogy irántad érzett elhivatottságunk sze- 
rint kellene." 

Isten segedelmével azonnal kedvező szél támadt és a következő szer- 
dán az éj leple alatt biztonságosan eljuttatta a flottát Joppa kikötőjébe. 
Az említett váltságdíj kifizetésének határideje a következő szombat kilen- 
cedik órája volt, amikor a feltételek szerint minden embert átadtak volna. 
Oh, a hitetlenek jó szerencséje és az árulók árulása! Ezen szombaton 
kora reggel, ami Vasas Szent Péter napja [augusztus I.] volt, az ostrom- 
lottakat kényszerítették a törökök, hogy fizessék ki a megállapított vált- 
ságdíjat. Így aztán már kora reggel arra kényszerítették őket, hogy oda- 
adják a bezant-ok egy részét, holott azt csak a kilencedik órára ígérték. 
Ekkor az alávaló törökök, akik vadabbak voltak a vadállatoknál és híján 
voltak minden emberi érzésnek, habár fizettek, mégis lefejezték a keresz- 

tényeket. Már hét, fej nélküli testet dobtak az árokba, amikor a felleg- 
várban lévők rájöttek, hogy mi is folyik itt. Megrémülve és megrettenve 
jajveszékelni kezdtek, könnyekkel zokogtak. Hogy gyászolták elkerülhe- 
tetlen halálukat! Könnyezve mind térdre borultak imádkozni, mellkasu- 
kat ütlegelték és elkövetett bűneiket gyónták meg. Mivel úgy hitték, meg 
fognak halni, felhagytak testük megmentésével és lelkükre figyeltek, 
tudván, hogy csak az éli túl e szerencsétlenséget. 

Mindenki olyan messzire menekült, amilyen messze csak tudott, hogy 
ha csak egy kicsivel is, de meghosszabbítsa életét. Még a legrettenthetet- 
lenebb embert is bizonyosan megrémíti a közeledő halál félelme, így hát 
mindegyikük buzgón a fellegvár belső erődjébe vette be magát, hogy ha 
csak egy kicsivel is, de elhalaszthassa halálát. Már a harcosok is várták, 
hogy mártírként fejezzék be életüket. Mindegyikük , velejében a rettenet 
villámcsapása".! A legmélyebb belsőből fakadó keserves könnyek bősé- 
gesen folytak. 

Így hát isteni irgalmat nyertek, mivel az isteni gondviselés gyorsan 
kiengesztelődött ezen áldozatoktól és egy felszabadítót küldött, aki meg- 
menti őket. Már látták Richard király flottáját megérkezni a kikötőbe, és 
hogy a gondosan felfegyverkezett lovagok már készen állnak a partra- 
szállásra. 


XV. Egy nagy csatában a király megszerzi a partot és felszabadítja 
azokat, akik be voltak zárva, valamint megszerzi Joppa fellegvárát is. 

Amikor a törökök látták a királyi gályákat és a hajókat közeledni, 
rengetegen rohantak ki a partokra, kis és nagy pajzsokkal egyaránt. Hogy 
feltartóztassák őket, dárdákat, gerelyeket, lándzsákat és nyilakat lövöl- 
döztek oly sűrűn, hogy nem volt szabad hely a partraszállásra. A part- 
szakasz kavargott, annyira megtelt az ellenség tömegeivel, hogy nem 
maradt egy tenyérnyi üres hely sem. Nem várták meg, hogy a mieink 
partra szálljanak, hanem lövedékeket zúdítottak a hajókra és a gályák- 
ra, amikor azok még kinn álltak a nyílt tengeren, és eközben lovasaik is 
berontottak a vízbe, amennyire csak tudtak, így próbálták a lehető leg- 
jobb eredménnyel ellőni nyilaikat, hogy meggátolják a part elfoglalását. 

A király összetereltette hajóit és tanácsot tartott. , Kiváló lovagjaim, 
akik mindeneteket megosztottátok velem, most mondjátok meg, mitévők 
legyünk! E gyáva csőcselék nem fog elriasztani bennünket a partraszál- 
lástól! Vagy talán saját életünket fontosabbnak kellene tartanunk azoké- 
nál, akik távollétünkben elpusztulnak? Mi a véleményetek?" 

Néhányan úgy feleltek, hogy hasztalanok volnának a további kísérle- 
tek, mivel úgy gondolják, már senki sem maradt ott, akit meg kellene 
menteni és emellett a partraszállás is nagyon nehéz lenne a sokezernyi 
ellenség között. Ekkor a király, akinek pásztázó tekintete figyelmesen 
megvizsgált mindent, látta, ahogy a városból egy pap a tengerbe veti 

magát, hogy hozzá úszhasson. Zihálva és dobogó szívvel a királyi gályá- 
ra vitték. 

, Dicső király - mondta -, embereink maradéka már nagyon vágyja 
érkezését. Fedetlen nyakakkal már kivégzőik kivont kardját várják, mint 
a lemészárlandó juhok." Jelen pillanatban úgy vélik, hogy ha általatok 
isteni segítség nem érkezik, akkor a biztos halál vár rájuk." 

, Biztos, hogy nem kímélnek meg senkit? - kérdezte a király. - Hol 
vannak?" 

, Még most is be vannak zárva a toronyba - válaszolta a pap -, hogy 
ott haljanak meg." 

Amikor a király ezt meghallotta, azt mondta: , Ha ez kiengeszteli Istent, 
akinek szolgálatában és vezérletével ide jöttünk, akkor itt pusztulunk 
testvéreinkkel, és halál azokra, akik nem tartanak velünk!" 

Igy hát a király parancsára a gályákat a part felé kormányozták. Vér- 
tezetlen lábakkal elsőként ő vetette magát a tengerbe, ágyékáig ért a víz, 
majd határozottan utat tört magának a szárazföldig. A király után Geoff- 
roy du Bois és Pierre des Préaux következtek. A többiek őket követték, 
beleugrottak a tengerbe és gyalog haladtak tovább. Bátran támadták a 
törököket, akikkel az egész tengerpart tele volt és makacsul ellenálltak 
nekik. A kiváló király kivétel nélkül lőtte őket számszeríjával, amelyet 
mindig magánál tartott, vitéz társai pedig üldözték és gyilkolták a par- 
ton keresztül menekülő törököket. Meglátván a királyt, azokat elhagyta 
az erő és nem merték még megközelíteni sem. 

A király csupasz kardját forgatva sebesen üldözte és követte őket. 
Egyiküknek sem volt ideje önmagát védeni. Futottak súlyos csapásai 
elől. Hasonló módon a király társai is folyamatosan támadták a szökevé- 
nyeket, rájuk rohanva, zúzva, hasítva, lenyakazva és tiporva őket, amíg 
minden törököt kegyetlenül el nem űztek a partról, és azt szabadon nem 
hagyták. Ezután rönköket, hordókat, úsztatott fákat, széles deszkákat 
és más alkalmas anyagokat vittek a partra a régi hajókról és gályákról, 
és egyfajta erődítményt készítettek belőle a maguk számára az ellenség 
támadásaival szemben. A király lovagokat, szolgákat és számszeríjászo- 
kat jelölt ki, hogy védjék azt és tartsák távol a szaracénokat. Amint visz- 
szavonultak a parttól, a törökök elteltek vad jajgatással és ordítással, 
mivel semmilyen más módon nem tudták embereinket feltartóztatni. 

A király jutott be először a városba. Egyedül ment fel egy csigalép- 
csőn, amit a templomosok házánál vett észre. Itt több mint 3000 törököt 
talált, amint azok fosztogatnak, átkutatják és felprédálják a házakat. 
Lám, a legyőzhetetlen király bátorsága! Amint belépett a város falain 
belülre, egy magas pontra kitűzte kibontott zászlaját, hogy a fellegvár- 
ban ostrom alatt álló keresztények láthassák. Azok a látványtól elmond- 
hatatlanul felvidulva magabiztosak lettek, megragadták fegyvereiket s 
lejöttek a fellegvárból, hogy találkozhassanak a királlyal. 

Amikor a török sereg rájött, hogy mi történik, összezavarodott. A 
király kivont karddal rontott rájuk, üldözte, lefejezte és megölte őket. 
Menekültek előle és közben sűrű tömegben hulltak mindenfelől. Ekkor 
azok, akik lejöttek a fellegvárból, nagy mészárlást végeztek a törökök 
között, az utcák megteltek fej nélküli hullákkal. De miért időzzek el a 
részleteken? Mindenkit, aki a várban volt, késlekedés nélkül darabokra 
szabdaltak, kivéve azokat, akik elég szerencsések voltak, hogy elszökje- 
nek, mivel gyorsabban futottak másoknál. Így a korábbi győzteseket utol- 
érte jól megérdemelt pusztulásuk. Ahogyan kirohantak a városból, a 
király üldözte és pusztította őket, mint erős szél a hajókat." Azt hitte, 
sikeresen folytatnia kell az üldözést, hogy ne vádolhassák azzal: Krisz- 
tus keresztjének ellenségeit, akiket Isten már a kezére adott, megkíméli. 
Emellett nála jobban soha senki nem gyűlölte a hitetleneket. 


XVI. A király az ostromból ismét csatába kényszeríti Saladint, és 
ott veri fel sátrait, ahol a szultánéi voltak. 

Ekkor a királynak mindössze három lova volt. Mit számít három oly 
sok között? Sosem volt oly kiváló harcos sem bátorságban, sem bármi- 
lyen küldetésen, sem az ősök cselekedeteiben, sem a mcsemondók regé- 
iben, sem a régi történelmi írásokban, mint aznap Richard király. Tette 
példa nélküli volt. Ahogyan kijött a városból, a törökök meglátták a magas- 
ban fenséges zászlaját: jobbról és balról szörnyű üvöltés hangzott fel, 
miközben a király az ellenség sorai közé rontott. Az ég sosem volt még 
olyan sötét a ködtől vagy esőtől, mint akkor, amikor a törökök dárdái 
repültek rajta keresztül. Habár sütött a nap, a kilőtt nyilak elsötétítették 
az eget. Saladin hallotta, hogy megérkezett a király és tudomást szerzett 
róla, milyen jól harcolt törökjeivel és miként vágta darabokra válogatás 
nélkül az összest, akit csak ért. Hirtelen félelmek törtek rá, mivel nagyon 
félénk természetű volt, és olyan lett, mint egy megrémült nyúl. Sietve 
tábort bontott, megsarkantyúzta lovát és menekült Richard király elől, 
nem akarván, hogy az megláthassa. A király és lovagjai állhatatosan 
üldözték, közben állandóan letaszították lovaikról és gyilkolták az ellen- 
séget. A király számszeríjászai is nagy mészárlást végeztek a szökevé- 
nyek lovai között, és a törökök sietve több mint kétmérföldnyit futottak. 

Később a király, nem figyelvén az egybeesésre, elrendelte, hogy sát- 
rait ott verjék fel, ahonnan nem sokkal korábban Saladin félve szedte fel 
sajátjait és elmenekült. Így aztán Isten segedelmével egy kevés ember 
megfutamította a nagy török sereget. 

Saladin összehívta legnemesebb emírjeit és megkérdezte őket: , Ki 
háborgat hát minket? - panaszkodott. - Az Akkonból visszatért keresz- 
tény sereg bizonyosan nem zavarhat, üldözhet és győzhet le minket. Akár- 
kik is legyenek, milyen felszerelésük van, hogy ily dolgokat mernek meg- 
kísérelni? Légyenek gyalog vagy lóháton, hogy lehet az, hogy seregünk 
képtelen ellenállni nekik?" 


Egy bizonyos csavaros észjárású személy, aki felfigyelt seregünk álla- 
potára, Így felelt: , Uram, nem úgy van, ahogy képzeli. Nincsenek lovaik, 
sem semmiféle málhás állatuk, kivéve három lovat, amelyet az a csodás 
férfi, a dicső király talált Joppában. Mégis az a véleményem, könnyű fel- 
adat volna elfogni őt, mivel kimerülten, majdnem teljesen egyedül fek- 
szik sátrában. Aki elfogja őt, az megoldja minden problémákat és ezzel 
elintézne mindent." 

,Kiméne agért e beszéd"! a törökök közé, hogy pár ember rajtaüté- 
se egy ilyen hatalmas seregen, ami több ezer törökből állt, Joppa heves 
ostroma és elfoglalása után szégyent és rossz hírt hozna számukra, így 
hát maguk között zavartan morgolódtak és zsörtölődtek arról, hogy a 
keresztények mit vittek véghez. 


XVII. Arról, hogy mit tettek a keresztényekkel, a törökökkel és a 
disznókkal a városban. 

Amikor a törökök - átok rájuk - elfoglalták Joppát, sok beteget mészá- 
roltak le, és legyilkolták az ott talált néhány disznót is. Része a mohame- 
dán babonának, hogy ne egyenek disznót: természetesen tisztátalannak 
tartják, mivel azok állítólag felfalták Mohamedet."" Így aztán, hogy meg- 
sértsék a keresztényeket, a törökök a disznók tetemeit a megölt emberek 
testével egy helyre gyűjtötték. Végül a keresztények békésen eltemették 
övéiket, de a törökök hulláit a disznókéival együtt hajították ki, hogy ott 
rohadjanak. 


XVIII. Joppa falainak megjavítása. 

Következő nap, vasárnap a király igen figyelmesen döntést hozott a 
lerombolt falak felújításáról. Ezek szerint hétfőn és kedden a falakon 
lévő réseket javították, így lett némi erődítésük. A javításokat mész és 
cement nélkül kellett, hogy elvégezzék, de ez szükséges volt, mivel hatal- 
mas török sereg fenyegette őket nagyon közelről. 


XIX. Néhány török, akiket mamelukoknak és kurdoknak nevez- 
nek! azzal dicsekedik, hogy elfogják a királyt, amíg az elővigyázat- 
lanul alszik sátrában. 

Ezalatt a szaracénok egy tisztességtelen fajtája, amelyet mameluk- 
nak hívnak, illetve kurdok érkeztek Aleppóból, akik fürge, fiatal harco- 
sok voltak. Egybegyűltek, hogy megvitassák, mit kellene tenni a jelen 
helyzetben. Azt állították, hogy szégyen volt egy ilyen nagy seregnek elhagy- 
nia Joppát olyanok miatt, akiknek még lova sem volt. Gyávasággal vádol- 
ták magukat és azt mondták, szégyenkezniük kellene restségükért. Így 
hát megállapodtak, egymás között öntelten dicsekedve, hogy saját sátrá- 
ban fogják el Richard királyt és Saladin elé viszik, aki nagyon hálásan 
jutalmat ad majd nekik. 

XX. Henrik gróf érkezése Caesareából Joppába, és a vele lévő 
sereg létszáma. 

Ezalatt Henrik gróf és társai megérkeztek cgy gályán Caesareából. 
Mivel seregünk többi része akarata ellenére még mindig ott kellett, hogy 
maradjon, tudatában annak, hogy rajtaütő törökök rejtőzködnek vára- 
kozva az utaknál és hidaknál, a király ebben a helyzetben nem tudta 
összegyűjteni seregét, kivéve nagyjából ötvenöt lovagot és legfeljebb 2000 
nagyon bátor gyalogost, számszeríjászt és fegyverest, genovaiakat, pisa- 
iakat és másokat. Különböző helyekről tizenöt lovat szerzett, jókat és 
rosszakat egyaránt. 


XXI. Az említett mamelukok és kurdok elfogták volna a királyt, 
ahogyan dicsekedtek is vele, ha egy bizonyos genovai nem veszi észre 
őket és nem kelti fel a királyt. 

Ezalatt az ellenség felkészült a figyelmetlen és felfegyvereczetlen király 
megölésére. Éjfélkor az említett mamelukok és kurdok elindultak a hold 
fényénél, miközben maguk között a terv véghezvitelének legjobb módján 
tanakodtak. Óh, váratlan közeledése a hitetleneknek! Az ellenség részle- 
tesen megvitatta, hogyan fogják majd el Krisztus engedelmes lovagját, 
mialatt ő alszik. Sok fegyveres ront majd rá, hogy elfogja a fegyvertelen, 
a veszélyről mit sem sejtő embert. Már nem voltak messze a királyi sátor- 
tól és felkészültek az elfogására is, de az irgalmas Isten, aki csodás módon 
munkálkodik még azokkal is, akik nem ismerik cel őt, és megvetik azo- 
kat, akik benne hisznek, elküldte hozzájuk a viszály szellemét. 

A kurdok azt mondták: , Ti gyalog mentek elfogni a királyt és emberec- 
it, miközben mi lóhátról őrködünk, hogy ne tudjanak az erődbe mene- 
külni." 

, Nektek kellene gyalog mennetek - válaszolták a mamelukok -, mert 
mi magasabb rangúak vagyunk. A mi kötelességünk a lovaglás, míg hoz- 
zátok sokkal illőbb a gyaloglás." 

Egy ideig így késlekedtek dolgukban, mialatt szót váltottak és maka- 
csul versengtek azon, ,melyik lállatnék köztök nagyobbnak lenni"? 
Végül nagy nehezen egyezségre jutottak, hogyan kellene véghezvinni ezt 
az árulást. Ahogyan egyenesen clőrerohantak, rájuk hajnalodott, ami a 
nappal előfutára. Ez a Vasas Szent Péter ünnepe utáni szerdán [augusz- 
tus 5.] volt. 

Mármost Isten gondoskodott arról, hogy megakadályozza, hogy eme 
korcs hitetlenek alvás közben meglephessék az Ő nagy bajnokát, aki az 
Ő szolgálatára esküdött fel. Arra ösztökélt egy bizonyos genovait, hogy 
hajnalban menjen ki a környező vidékre. Ahogyan sietve visszatért, fel- 
figyelt a közeledők zajára és a patadobogásra. Szemét meresztve a távol- 
ban sisakok csillogását vette észre. Amint czt látta, hangosan ordítva 
visszarohant a táborba, újból és újból elismételve, hogy mindenki ragad- 

jon fegyvert. Hallván a zajt, a király felébredt és a nagy riadalomra kiug- 
rott ágyából. Felvette az áthatolhatatlan láncszövetből szőtt páncélingét 
és késedelem nélkül felkeltette kísérő lovagjait. 


XXII. A király bámulatos harca, amely örökké ámulatba fog ejte- 
ni mindenkit. 

Seregek ura! Ki tudna mozdulatlan maradni egy ilyen hirtelen zűrza- 
varban és riadtságban? Az ellenség váratlanul rontott rájuk, fegyverrel 
a fegyvertelenekre, nagy sokaság a kevesekre. Nem volt idejük fegyvert 
ragadni, de még felöltözni sem. Ezért a király és sokan mások a zűrza- 
varban és a pillanat szükségében mezítláb indultak csatába, míg voltak 
olyanok is, akik alsóöltözet!?? nélkül kerekedtek fel. Egész nap azzal har- 
coltak, amivel tudtak és azzal fegyverkeztek fel, amit éppen meg tudtak 
ragadni. 

Embereink sietve kapkodtak fegyverért, de a törökök már rajtuk vol- 
tak. A király lóra ült. Rajta kívül csak tíz társának volt lova: Henrik gróf- 
nak, Leicester earljének, Bartholomew de Mortimernek, Raoul de Mau- 
leonnak, André de Chavigny nek, Gerard de Furnivalnak, Roger de Sacy- 
nak [Saty], Guillaume de 1 Étang- nak, a nagyon vitéz Hugh de Neville- 
nek és Henry Teutonnak, a király zászlóvivőjének. Csak nekik voltak 
lovaik, és ezek között természetesen rossz állapotban lévők, gyengék is 
voltak, amelyek nem voltak hozzászokva a fegyverzet viseléséhez. A zász- 
lóaljak és csapatok bölcsen sorokba és alakulatokba rendeződve feláll- 
tak, és mindegyik irányítására külön parancsnokot rendeltek. A lovago- 
kat közelebb küldték a tengerparthoz, nem messze Szent Miklós templo- 
mától, annak bal oldalán, mivel a sokkal szorosabban összeállt törökök 
abba az irányba indultak. A külvárosi kertek területének védelmére ismét 
a pisaiak, genovaiak és más különböző népek fiai lettek kijelölve. 

Ki tudná teljesebben leírni a hitetlenek kemény támadásait? A törö- 
kök először szörnyű ordítással rohantak le, üvölteni kezdtek és gerelye- 
ket dobálni, dárdákat hajítottak és sűrűn nyilaztak. Embereink a lehető 
legjobb módon rendezkedtek el borzalmas csapásaik fogadására. Így 
aztán, hogy sokkal erősebbek és felkészültebbek tudjanak maradni, jobb 
térdével mindenki a földre térdelt, jobb lábujjait a földbe nyomta és miköz- 
ben jobb lábát behajlította, bal lábát egyenesen hátra nyújtotta, bal kezé- 
vel nagy vagy kis kerek pajzsot tartott maga elé, vagy valami mást. Jobb 
kezükben lándzsát szorongattak, tompa végét a földhöz szorították, hegye 
a támadó ellenség felé meredt.!28 

A király, aki járatos volt a hadakozás művészetében, minden olyan 
két ember közé, akik pajzzsal védték magukat, egy számszeríjászt és egy 
másik embert állíttatott, aki gyorsan újratöltötte a számszeríjat, így egy 
embernek az Íj megtöltése, a másiknak a lövés volt a feladata. Ez nagy 
hasznára volt harcosainknak és súlyos veszteséget okozott az ellenség- 
nek. 

Így, amikor mindenki elrendeződött - már amennyire a szűk idő, illet- 
ve a kis létszám engedte -, a király fel-alá vágtatott közöttük, ahogyan 
azt szokta, szorgosan buzdítva a harcosokat. Feltüzelte őket, hogy legye- 
nek kitartóak, átkozta és dicstelenítette azokat, akiknek lelke meggyen- 
gült a félelemtől vagy a gyávaságtól. , Erős és rettenthetetlen szellemmel 
álljatok ellen az ellenségnek - mondta -, engedjétek, hogy bátorság tölt- 
se el a szíveteket, hogy kiállhassátok a harcias törökök támadását és 
megmeneküljetek a sors viharaitól! Tanuljátok meg elviselni a viszon- 
tagságokat, mert akinek bátor a szíve, az mindent elbír! A veszély felfe- 
di, a jólét elfedi az erényeket. Legyen az égető szükség bátorságotok táp- 
talaja. Az igaz ember vagy bátran győzedelmeskedik, vagy dicsőn hal. 
Fogadjuk hálás szívvel a közeledő mártírhalált! De még mielőtt elpusz- 
tulunk és amíg élet van bennünk, bosszuljuk meg halálunkat és adjunk 
hálát Istennek mártírságunkért olyan halállal, amilyenre vágyunk! Ez 
munkánk jutalma, életünk és csatáink vége." 

Alig mondta el beszédét, amikor az ellenség serege minden önteltsé- 
gével egyenesen rájuk rontott. Hét csatasorba és csapatba rendeződtek, 
mindegyik nagyjából 1000 lovasból állt. A mieink, összeszedvén magu- 
kat, felkészültek becsapódásukra, jobb lábukat a homokba dugták, hogy 
mozdulatlanok maradhassanak, és előre tartották lándzsáik hegyét, ami- 
kor azok rájuk rohantak. Ha ebben a pillanatban embereink engedtek 
volna nekik, a törökök bizonyára keresztültörtek volna rajtuk. Közele- 
dett a szaracénok első sora és már a mieinkre akartak rohanni, de mivel 
embereink mozdulatlanul vártak, ők hirtelen meghátráltak és elfordul- 
tak. Ahogyan a törökök visszavonultak, számszeríjászaink lövedékeik 
sűrű záporával üldözték őket, amellyel rengeteg embert és lovat elpusz- 
títottak. 

Azonnal a következő csatasor következett. Rádöbbenve, hogy nem 
tudnak keresztültörni embereinken, lévén azok mozdulatlanok, ugyan- 
úgy elfordultak, ahogyan az első csatasor is tette. Ilyen módon a törö- 
kök forgószélként jöttek, remélvén, hogy embercink saját maguktól szét- 
szóródnak a jól kiötölt támadás elől, majd csatába bocsátkoznak velük. 
Mégis, amint látták, hogy már-már közelharcba keverednének, ügyes 
ravaszsággal meghúzták a kantárt és más irányba fordították lovaikat. 

A király és emberei látták, hogy nem fognak mást tenni. Amikor már 
nem bírták tovább ezt a kitérő stratégiát, a király és akiknek lova volt, 
megsarkantyúzták azokat és lándzsáikat előreszegezve hevesen az ellen- 
ség sűrűjébe rontottak, jobbra és balra taszították őket, kiütötték nyer- 
gükből a lovasokat, néhányukat át is döfték. Rohamuk olyan erős volt, 
hogy hevességük átvitte őket a törökök sorain keresztül egészen a leg- 
utolsóig. A király visszanézett egy kicsit, és a távolban meglátta, hogy 
Leicester nemes earljét levetették lováról. Amikor a legyőzhetetlen király 
látta, hogy az kiválóan védi magát, erősen nekirohant támadóinak és 

megmentette őt gonosz elnyomóinak karmai közül, s felajánlotta, hogy 
segít számára lovat szerezni. 

Mily harsány csata bontakozott ott ki! Törökök nagy tömege sereglett 
egybe és nyomult előre minden erejével, hogy eltiporhasson ily kevés 
embert. Elszomorodva a mieink sikereitől, tovább folytatták az oroszlá- 
nos királyi lobogó rohamozását, és a király életét óhajtották 1000 másik- 
kal szemben. 

Eztán Richard azonnal meglátta, hogy Raoul de Mauleon elbukott a 
küzdelemben és a törökök fogolyként hurcolják el. Gyors vágtában utá- 
nuk eredt, hogy kiragadja őt kezeik közül. Nagy erővel elűzte a törököket 
és megmentette Raoult. Olyan volt a csatában, mint egy kiváló, bátorsá- 
gáról híres óriás. Oly sok ezer ellenség között oly bátran viselkedett, és 
bár majdnem teljesen egyedül volt, így is kivételesen jól harcolt. Tettei 
önmagukban is mind-mind példátlanok. Még egy nagyhatalmú embert, 
egy bátor és harcias fejedelmet sem lehet nála magasabb rendűnek tekin- 
teni - már emberi gondolkodás szerint. 

Ezen a napon oly derekasan viselte magát az ordító törökök tömegé- 
ben, és villogó kardjával oly sokukat szabdalta szét, fejük tetejétől foga- 
ikig hasítva őket, vagy vágta le fejüket, karjukat vagy más testrészüket, 
hogy jobb kezén ledörzsölődött a bőr, mert megsértette az állandó kard- 
forgatás. Ekkor, mivel a király ily hihetetlen munkát végzett a küzdelem- 
ben, egy török vágtatott felé gyors iramban egy magas, tajtékzó lóval. Az 
árkádiai Saphadin küldte, Saladin testvére, egy nagyon nemes és bőke- 
zű férfi, akit érdemes volna a legnagyszerűbb férfiakhoz hasonlítani, ha 
nem vetette volna el a keresztény vallás küldetését és hitét. Ez a Sapha- 
din két nagyon nemes arab lovat küldött a királynak vitézsége elismeré- 
séül. A maga részéről arra kérte, hogy legyen oly nagylelkű és fogadja el 
őket, hisz úgy tűnik, ez alkalommal híján van a lovaknak. Ha az isteni 
gondviselés épen és egészségesen megóvja őt a veszedelemben, azzal 
fizetheti vissza, amivel akarja és akkor, amikor majd visszaemlékszik 
eme szolgálatra. A király elfogadta a lovakat, és később nagylelkűen visz- 
szafizette ezt a szívességet. 

A bátorság dicsőítendő még az ellenségnél is! Így a török úgy ítélte 
meg, kivételes vitézségéért meg kell tisztelni a királyt. A király nem uta- 
sította vissza az ajánlatot, különösen ilyen veszélyes helyzetben. Kije- 
lentette, hogy abban a pillanatban több lovat is elfogadna ezeknél rosz- 
szabb ellenségtől is, hisz azok oly fontosak a csatában. 

Ekkor az ütközet sokkal komolyabban folytatódott. Újból rengetegen 
támadtak kevesekre, az egész földet úgy beterítették a hitetlenek dárdái 
és nyilai, hogy egyetlen markolással össze lehetett volna szedni egy tegez- 
re valót. Számtalan embert megsebesítettek velük. Ahogy a csata súlya 
egyre elviselhetetlenebb lett a mieinknek, az evezősök menekültek és 
visszarohantak a gályákra, melyekről jöttek. Milyen szégyen! Csak ők 
menekültek biztonságba, csak ők veszítették el kitartó bátorságukat! 

Ez alatt a város elfoglalásáért küzdő törökök hangosan ordítottak. 
Mindenfelől betörtek a városba, remélvén, hogy találnak ott embereket 
és elpusztíthatják őket. Amikor a király hallotta ezt, mindössze két lovag 
és néhány számszeríjász kíséretében gyorsan oda rohant. A város utcáin 
összetalálkozott három nemesen felszerelkezett törökkel, királyi módra 
rájuk rontott, darabokra szabdalta a lovasokat és szerzett két lovat. Kard- 
ját forgatva elűzte a török ellenállás városban maradt maradékát. Azok 
megrémülve különböző irányba futottak, menedéket keresve, holott nem 
volt számukra kiút. A király elrendelte, hogy a falak repedéseit azonnal 
tömjék be és állítsanak őröket a török portyázás ellen. 


XXIII. Ismét a király lenyűgöző harcáról, amely mindörökre meg- 
döbbentő marad, s amelyben az ellenség tízezreit tiporja el isteni 
segedelemmel, majd sértetlenül visszatér közülük embereihez. 

Amikor elrendezte ezeket a dolgokat, a király sietve a tengerpartra 
lovagolt, ahol sokak reszkető szíve vágyódott a gályákra menekülni. A 
király visszahívta őket és felhasznált minden hatásos érvelést, hogy harc- 
ra és társaik melletti kiállásra buzdítsa őket, amíg van bennük élet. Báto- 
rítására mind visszatértek, önként elfogadva az Istentől kapott végze- 
tet. A király csak öt őrt hagyott minden egyes gályán, a többiekkel visz- 
szasietett a harcba, hogy segítsen a nagy nyomás alatt álló seregeinek. 

Amikor megérkezett, oly vad szellemmel és oly tüzes rohammal vetet- 
te be magát a küzdő törökök tömegébe, hogy mindet szétzavarva ment 
rajtuk keresztül. Még a tőle távol lévő emberek is, akiket soha nem ért el, 
a földre zuhantak, és ahogyan elestek, magukkal rántottak másokat is. 
Soha nem vitt még véghez egyetlen lovag ilyen dicső támadást. 

Vitéz harcosként viselte magát, elérte az ellenséges sereg közepét, és 
a törökök azonnal bekerítették, elzárták, s megpróbálták összezúzni. 
Ezalatt a mieink ráébredtek, hogy sehol sem látják a királyt. Szívük meg- 
remegett és a legrosszabbtól tartottak: mivel nem látták őt, azt hitték, 
meghalt. Néhányan úgy vélték, keresniük kellene. Csatasoraink alig tud- 
tak egyben maradni; de ha rendezett soraink megtörtek vagy megnyíl- 
tak volna, akkor kétségtelenül mindenki életét vesztette volna. 

Mi a király, egyetlen ember a sok ezer között? Az ujjak megremegnek 
ennek leírása közben, és az elme elcsodálkozik, ha rá gondol. Ki hallott 
már hozzá hasonlóról? Bátorsága mindig szilárd volt az élet , mélységes 
mély hullámaival hadakozva"," mindig tele volt bátorsággal, és hogy 
pár szóban összefoglaljam, háborúiban mindig vitézül és fáradhatatla- 
nul cselekedett. Mit mondhatnék még? A történet szerint a mesés Antaeus 
újból visszanyerte erejét, ha elesett, és legyőzhetetlen volt, amíg a föld- 
höz ért; de ez az Antaeus meghalt, amikor felemelték, és egy hosszú küz- 
delemben a föld felett tartották. Hektór legyőzőjének, Akhilleusznak 
teste állítólag sebezhetetlen volt, mivel a Styx-folyóba mártották; de lándzsa 
járta át, mikor annak hegye eltalálta a sarkát, mely egyetlen sebezhető 

pontja volt. A makedón Sándornak becsvágya vérteztce fel heves büszke- 
ségét, hogy elfoglalja az egész világot. Természetesen kockázatos, nehéz 
feladatokat vállalt és számtalan csatát nyert meg válogatott lovagjai ere- 
jével; mégis, minden ereje roppant seregében volt. Mindenki beszél a hatal- 
mas Júdás Makkabeus csatáiról. Sok emlékezetes ütközetet vívott, ami- 
ket örökké csodálni fognak, de amikor emberei cserbenhagyták a harc- 
ban, ő kis csapatával sok ezer idegennel ütközött meg, s nem messze onnan 
testvéreivel együtt el is esett és meghalt. 

Mégis, Richard királyt zsenge éveitől csatákra edzették. Az ő erejé- 
hez mérve Rolandot gyengének találnánk. Nem is tudom, hogyan maradt 
legyőzhetetlen és sebezhetetlen minden ellensége között, talán csak Isten 
óvta őt. Teste olyan volt, mint az acél, nem hajlott meg semmilyen fegy- 
vertől. Jobb keze sebes csapásokkal forgatta kardját, keresztülszelvén a 
támadó ellenséget, kettévágva őket, ahogyan rájuk sújtott, egyszer erről, 
másszor arról. Leírhatatlan erővel és emberfeletti bátorsággal tartotta 
magát a törökök tömegében, senki előtt meg nem futamodott, szétvá- 
gott és szétzúzott mindenkit, akivel szembekerült. , Úgy kaszálta kard- 
jával az ellenséget, mintha sarlóval aratna". Jogosan lehet elmondani 
emlékezetes csapásairól, hogy akárkit is ért el valamelyik, nem volt szük- 
ség másodikra! Ahogy dühöngött, úgy tűnt, mintha szilaj bátorsága örven- 
dezett volna, hogy kimutathatja magát. Erős jobb kezétől hajtva kardja 
pusztította a húst," akárhová fordult. Lovasokat vágott ketté fejük tete- 
jétől lefelé, sőt, még lovakat is, válogatás nélkül. Továbbá minél jobban 
eltávolodott társaitól, annál inkább buzdította magát a harcara. Minél 
inkább próbálta az ellenség a dárdáival elpusztítani, neki annál inkább 
nőtt bátorsága, s attól feltüzelve cselekedett. 

Sok más kiváló hőstett között, amit ezen alkalommal vitt véghez, egyet- 
len megdöbbentő vágással megölt egy bizonyos emírt is. Ez az emír sok- 
kal kiválóbb volt a többinél, figyelemre méltó felszerelése volt, délceg 
tartása korábbi, nagy hőstettek véghezviteléről árulkodott; mihaszna 
gyávaságukért becsmérelt másokat. Megsarkantyúzta lovát és gyors vág- 
tában megindult az ellenség irányából, hogy megütközzön a királlyal és 
kivesse lova nyergéből. Mégis, a király, ahogy az rohant, kitartotta felé 
kardját és levágta vassisakos fejét jobb karjával és vállával együtt. 

Amikor ezt látták, a többi törökben nem maradt bátorság. Minden 
oldalról messze elkerülték, és még csak távolról, nyíllal rálőni sem meré- 
szeltek. Így biztonságban visszatért az ellenség sűrűjéből, s gyorsan indult 
embereit bátorítani. Hogy felvirágzott bátorságuk a kétségbeesés mély- 
ségeiből, amikor látták kiemelkedni a királyt az ellenség közül! Minded- 
dig kételkedtek és nem tudták, mitévők legyenek, mivel ha meghalt volna, 
a keresztények minden erőfeszítése a semmibe veszik. 

A király testét teljesen beborították a lövedékek, melyek úgy mered- 
tek ki, mint a sündisznó tüskéi. Lova is tele volt számtalan nyíllal, ame- 

lyek díszes szerszámaiba akadtak bele. Így tért vissza az ütközetből ez a 
különleges lovag. 

A csata kora reggeltől késő estig tartott, és azt mondhatom, hogy igen 
kegyetlen s nagyon nehéz összecsapás volt. Így hát csodálatosnak és 
talán hihetetlennek tűnne, hogy ilyen sokáig voltak képesek állni ezt az 
egyenlőtlen küzdelmet. Kétségtelen, hogy csak az Irgalom Atyjának segít- 
ségével tudták ezt véghezvinni. Csak egy vagy két emberünk esett el ezen 
a gyilkos napon, de azt mondják, több mint 1500 halott török ló hevert 
szétszabdalva szerte a mezőn, és több mint 700 törököt öltek meg. Azok 
még Így sem tudtak megfelelni dicsekvésüknek és átadni a királyt Sala- 
dinnak! Ehelyett maga a király és társai, lovagjai, akik briliáns módon 
tapasztaltak voltak a harcban, vittek véghez rengeteg hőstettet a sze- 
mük láttára, hogy az ellenségnek még a haja is az égnek állt! 


XXIV. Saladin gúnyolódik emberei azon dicsekvésén, hogy elfog- 
ják Richard királyt. Azzal védik túlzott önbizalmukat, hogy sosem 
láttak még ennyire fürge lovagot. 

Így Isten irgalmából embereink sértetlenek maradtak, a török sereg 
visszavonult. 

Állítólag Saladin gúnyolódott azok gyávaságán, akik dicsekedve ígé- 
reteket tettek, kérdezvén: , Hol vannak hát azok, akik fogolyként hozzák 
elő Melech" Richardot? Ki fogta el elsőként? IIol van, kérdem én? Nem 
fogjátok bemutatni?" 

Az egyik, világ végéről jött török válaszolt: , Igazából Uram, ez a melech, 
akiről kérdez, nem olyan, mint az emberek. Nincs ilyen lovag ,öröktől 
fogva" ,29 ily kitartó, ily vitéz, a harcban ily járatos. Ő az első minden 
összecsapásban. Egyedülálló minden vállalkozásban. Ő vezeti a táma- 
dást és ő az utolsó, aki visszavonul. Minden tudásunkkal azon voltunk, 
hogy elfogjuk, de mindhiába. Senki sem állt meg kardja előtt, vagy úszta 
meg sértetlenül szörnyű rohamát. Támadása a halállal egyenlő. Hőstet- 
tei emberfelettiek." 


XXV. A király megbetegszik a csatában tett erőfeszítéstől és kime- 
rültségtől. 

Richard királyt és embereinket teljesen kifárasztotta a nap feszültsé- 
ge és a csata súlya. A király megbetegedett a kimerültségtől és a hullák 
bűzétől, ami annyira beszennyezte a helyet, hogy majdnem mindenki 
belehalt. 


XXVI. Saladin tájékoztatja a beteg királyt, hogy elfogására jön. A 
király Caesareába küldet a franciákért, akik nem jönnek. 

Ezalatt Saladin tájékoztatta a királyt, hogy jön törökjeivel és elfogja 
őt, ha meg meri várni érkezését. A király azonnal válaszolt, hogy termé- 
szetesen ott fog várni rá. Semmi esetre sem fog elmenni onnan egy tapod- 

tat sem, amíg él, s amíg lábain állva vagy legalább térdre rogyva ellen 
tud neki állni. A királyi bátorságot nem törheti meg a szerencsétlenség. 
De Richard király tudta, hogy betegség gyötri, és ahogyan tanakodott a 
jelen veszélyről és a dolgok állásáról, tudván, hogy nem nyugodhat, amíg 
a kígyó a közelben van, úgy döntött, elküldi Henrik grófot Caesareába, 
parancsolja meg a franciáknak, akik korábban oda mentek, hogy jöjje- 
nek hozzá és segítsenek neki megvédelmezni az országot. Figyelmeztet- 
te őket arra is, hogy nagyon beteg, és emellett tájékoztatta őket Saladin 
üzenetéről. 

Mégis, a franciák megtagadtak tőle minden segítséget, még a legcse- 
kélyebbet is. Ha rajtuk múlott volna, elhagyták és kitették volna az ellen- 
séges hordáknak, hogy ott pusztuljon, ha nem kötött volna fegyverszü- 
netet, még ha néhányan ezt zokon is vették. Mit is mondhatnék? Milyen 
menedéke van ily kevésnek - nem is említve a betegeket - a törökök oly 
nagy tömege között? Ebben a pillanatban sokkal tanácsosabbnak lát- 
szott Ascalon elpusztítása, mintsem a bizonytalanra bízni magukat. Mivel, 
ha az ellenség mindenféle ellenállás nélkül elfogta volna a beteg királyt, 
ahogyan ágyában fekszik, akadálytalanul le tudták volna rohanni Asca- 
lont, és következésképp majd Tyrost és Akkont fenyegetnék. 


XXVII. A király vissza kíván térni Akkonba, hogy felépüljön, de 
az emberek ezt keményen ellenzik. Így a király három évre fegyver- 
szünetet kér és köt. 

A király éppen nem csillapodó betegségével törődött, amikor a dol- 
gok végül egyensúlyba kerültek. Megparancsolta rokonának, Henrik gróf- 
nak, a templomosoknak és ispotályosoknak, hogy járuljanak színe elé. 
Elmondta nekik, hogy gyengélkedik és kijelentette, hogy amiért a kör- 
nyék fertőzött és katonailag nem kellően biztos, el akarja hagyni azt. 
Kijelölte nénányukat Ascalon őrzésére, s másokat, hogy maradjarak ott 
és vegyék át Joppa őrzését. Ő maga visszatérne Akkonba, hogy gyógy- 
szerekhez jusson és felépüljön. Azt mondta, ezen kívül nem lehet mást 
tenni. Egyöntetűen, azonos álláspontot foglalva mindegyikük ellenezte 
a javaslatát. Azt állították, hogy semmilyen körülmények között sem 
fognak egyik erődítményben sem őrködni az ő távollétében, és kemé- 
nyen kitartottak ezen álláspontjuk mellet, teljes mértékben elutasítva, 
hogy bármely várat őrizzék. Ezt mondva , hátra állnak, és azután nem 
járnak vala ővele". 

A királyt elkeserítette és bántotta ez a válasz. Visszautasításuk nagyon 
elszomorította, mert nem talált többé senkit, aki belegyezett volna ter- 
veibe és kívánságaiba. Így egy darabig habozott azon, mit kellene tennie, 
azon tanakodott, mi volna a legjobb. Mégis, miután gondolatai minden- 
felé jártak, arra jutott, hogy senki sincs, aki szánná őt közöllük." Végül, 
mivel tekintettel volt arra, hogy mindenki elvágyódik, és senki sem törő- 

dik egy cseppet sem a közös érdekkel, elrendelte, hogy tegyék közzé, min- 
denki, aki azt akarja, hogy a király fogadja fel és fizesse, gyűljön össze 
megsegítésére. 200 gyalogos és ötven lovag jött össze késlekedés nélkül. 

Mégis, a király betegsége most már annyira komolyra fordult, hogy 
abban is kételkedett, hogy visszanyeri-e valaha egykori egészségét. Nagyon 
aggódott emiatt, ahogyan másokért is. Okos elméje sok lehetőséget meg- 
fontolt, de a legjobb választás végül a legkellemetlenebb lett: fegyverszü- 
netet kellett kérnie. Másik lehetősége az volt, hogy befejezetlenül hagyja 
a hadjáratot és otthagyja az országot a pusztulásnak, ahogyan mindenki 
más, akik korábban tömegével hajóztak el. 

Így megzavarodva és nem tudván, mi mást lehetne tenni, üzenetet 
küldött Saphadinnak, Saladin testvérének, melyben felkérte őt a közve- 
títésre és a lehető legtisztességesebb feltételű fegyverszünet kieszközlé- 
sérc. Saphadin kivételesen nagyvonalú férfi volt, aki gyakran ki is mutat- 
ta, hogy a királyt egyedülálló vitézsége miatt igen nagyra becsüli. Most 
gondoskodott a kért fegyverszünet megkötéséről. A feltételek a követke- 
zők voltak: 

Ascalont, amely állandó fenyegetést jelent Saladin hatalmára mind- 
addig, amíg sértetlen marad, le kell rombolni. A következő Húsvéttól 
kezdve három évig senki sem építheti újjá. De három év elteltével át kell 
engedni annak, aki elfoglalja, függetlenül attól, hogy kinek van nagyobb 
ereje. 

Saladin abba is beleegyezett, hogy a keresztények újjáépíthetik Jop- 
pát. Szabadon és békében lakhatják a körülötte fekvő tengerparti és hegy- 
vidéki földekkel együtt. 

Kihirdet egy megsérthetetlen békét keresztények és szaracénok között. 
Mindketten békében és szabadon járhatnak mindenhol, s erőszak nélkül 
eljuthatnak az Úr Szent Sírjához, valamint a kereskedők is szabadon 
közlekedhetnek az egész országban, ahogyan a kereskedelmet is min- 
denhol szabadon gyakorolhatják. 

Ezeket a feltételeket írásban rögzítették, majd felolvasták Richard 
királynak, aki elfogadta őket [1192. szeptember 2.]. Nem remélhetett 
jobbat, mivel beteg volt és kevesen voltak a megsegítésére, s nem volt 
messzebb az ellenség állásaitól, mint kétmérföldnyire. Akárki is, aki más- 
képp vélekedne a békeegyezségről, az érdemes arra, hogy hitszegőnek 
nevezzék. 


XXVIII. Richard király és Saladin követek útján békésen társa- 
lognak. 

[gy tettek a szükséges helyzetben. A király, akinek nagy szelleme, vál- 
lalván a nehézségeket, a csúcsra vágyva mindig magasabbra tört, köve- 
teket küldött Saladinhoz. Miközben Saladin sok szatrapája hallgatta 
őket, a követek azt mondták, a király éppen ilyen fegyverszünetre vágyott 

három évig, mivel vissza akar térni országába, hogy több embert és pénzt 
szerezzen. Ezután visszatérne és Jeruzsálem egész királyságát kiszakí- 
taná uralma alól -, akkor is, ha Saladin valóban úgy véli, hogy sikeresen 
képes ellenállni neki. Saladin erre válaszul követeket küldött. Tanújául 
hívta a törvényt és a Mindenható Istent, hogy oly nagyra tartja Richard 
király vitézségét, nemes szellemét és fensőbbségét, hogy ha életében el 
kell veszítenie az országot, jobban szeretné, ha kiemelkedő erényei miatt 
Richard király foglalná el azt, mint bármely más fejedelem. Milyen mély 
vakság homályosítja el az emberek értelmét! Hosszú időre előre tervez- 
tek, de nem tudták, hogy ,mit hoz a holnap" ? Így a király éles elméje 
túlságosan is előre gondolt, lelkileg felkészült a jövőre, remélvén, hogy 
valaha is megszerezheti az Ur Sírját, de teljesen figyelmen kívül hagyta, 
hogy , vékony hajszálon függ mind, ami emberi érték".? 


XXIX. A király Cayphasba megy, hogy jobban legyen. 

Amikor a fegyvernyugvást írásban és eskütevéssel is megerősítették, 
a király elrendelte, hogy vigyék Cayphasba, hogy jobban legyen és életet 
adó gyógyszerekhez juthasson, s visszanyerje egészségét. 


XXX. A király elrendeli, hogy a franciáknak gonosz viselkedésük 
miatt tiltsák meg az Úr Sírjának meglátogatását. A többiek látogat- 
hatják. 

Ezalatt a franciák Akkonban pihentek, és már javában készülődtek a 
hazatérésre. Habár erősen bírálták az említett fegyverszünetet, belee- 
gyeztek, hogy mielőtt hazatérnek, sokkal teljesebben fejezik be zarán- 
doklatukat azzal, ha ellátogatnak az Úr Sírjához. Richard király emléke- 
zett rá, hogy mennyire restek voltak és nem voltak hajlandóak segíteni 
neki Joppa visszafoglalásában és sok más korábbi szükséghelyzetben, 
ahogy fentebb már elmondatott, de most mégis kíséretet követelnek, hogy 
a Szent Sírhoz mehessenek! Így hát gyors követeket küldött, utasította 
Saladint és fivérét, Saphadint, hogy senkit se engedjenek a jeruzsálemi 
Szent Sírhoz, hacsak nincs levele tőle vagy Henrik gróftól, ezek közül 
akármelyik megfelel. Ez biztosította, hogy betartják az említett egyez- 
ményt. 

A franciákat ez nagyon megdöbbentette és elkeserítette. Ráébredve, 
hogy semmit sem nyerhetnek, nem sokkal később feldúltan visszatértek 
hazájukba, nem vívén magukkal mást, csak hálátlan káromkodásokat. 
Amikor a király hallotta, hogy a franciák nagyobb része, akik becsmér- 
lői voltak, hazamentek és , bédugattatik a hazugság szólóknak szájok"" 
- ahogyan írva vagyon, ,ha kiveted házadból a csúfolót, együtt kime- 
gyen a háborgás is" - ő tartózkodott attól, hogy , a kevesek helyett 
mindenkire szétszórja kifogásait""$§ ezen fertőző emberekről. Elhatá- 
rozta, hogy tegyék közzé: az emberek, akik meg akarják látogatni az Úr 

Sírját, most megtehetik, és megtehetik felajánlásaikat is Joppának, hogy 
annak falai újraépüljenek, 


XXXI. Az első társaság zarándoklata Jeruzsálembe. André de 
Chavigny vezeti őket. Félelmük, ami abból ered, hogy meggondolat- 
lanul indulnak útnak. 

Az embereket elrendezték és három csoportra osztották. Mindegyik 
részt egy önálló vezér vezetésére bíztak: az elsőé André de Chavigny, a 
másodiké Ralph Taissun, a harmadiké Hubert, Salisbury püspöke volt. 
Az első, André vezetésével rendben indult el egy királyi levéllel, de majd- 
nem nagyon nagy bajba keveredtek, talán bűneik hatalmassága miatt. 

Ahogyan utaztak, elérték Ramla mezejét. Itt közös megegyezésre, jöve- 
telükről tájékoztatandó, követeket küldtek Saladinhoz Jeruzsálembe 
egy levéllel Richard királytól, és beleegyezését kérték biztos odautazá- 
sukhoz és visszatérésükhöz. Akik ebben a követségben benne voltak, 
természetesen nemes és tettrekész férfiak, de ezen alkalomból jó hírü- 
ket nemtörődömségükkel majdnem tönkretették. Az egyikük Guillaume 
des Roches, a másikuk Gerard de Furnival, harmadikuk Pierre des Préaux 
volt. Amikor ez a három küldött elérte Toron des Chevalierst, megálltak 
ott és mielőtt tovább indultak volna, várták a Saladin által küldött kísé- 
rők biztosítását. Amíg ott vártak, álom tört rájuk és ,elszunnyadának 
mindnyájan és elaluvának"."?" 

Napnyugtakor mindenki, aki őket követnek előre küldte, elhaladt mel- 
lettük, miközben ők még mindig aludtak. A csoport rendben haladt, átkelt 
a mezőn és már a hegyekhez közlekedett, amikor André de Chavigny és 
a többiek hátranéztek, és látták az említett követeiket, akik most utánuk 
siettek! Amikor felismerték őket, teljesen megrémülve megálltak. Néhá- 
nyan azt mondták: , Uram, Isten, segíts meg, mert elvesztünk, olyanok 
vagyunk, mint a megmetszendő juhok," ha a szaracénok észreveszik 
sietős jöttünket, hiszen seregük még nem oszlott fel. Lám, hírnökeink, 
akikben reménykedtünk, hogy elrendezték már biztonságos visszatéré- 
sünket, mögöttünk vannak! Leszáll a sötétség, fegyvertelenek vagyunk, 
és a közelgő halál környékez bennünket." 

Végül a követek utolérték a csapatot, akik keményen leszidták őket 
figyelmetlenségükért. Állandó imákkal küldték el őket, ösztökélvén, hogy 
siessenek. Gyorsan utazva elérték Jeruzsálemet, és ott sátrakban tábo- 
rozva a város körül találtak majd" 2000 törököt. Saphadint kercsték, 
végül megtalálták és elérték céljukat. Ő nagyon nyersen megdorgálta az 
utazás vezetőit bolondságukért. Azzal vádolta őket, hogy veszélynek tet- 
ték ki életüket, mert bármilyen kíséret vagy biztosítás nélkül mind ellen- 
ségek között jártak, miután leszállt az éj. 

Amíg ők így beszéltek, napnyugtakor fegyvertelenül és tanácstalanul 
megjött az említett zarándokok csapata. A törökök morogtak érkezésük 

miatt, figyelték őket és vad tekintettel néztek rájuk, ahogy elhaladtak 
mellettük. Arcuk tisztán mutatta a gonosz megvetést, ami bennük moz- 
golódott, mivel az elme gondolata gyakran megmutatkozik az arckifeje- 
zésben. Erre még a legrendíthetetlenebb embereink is megrettentek, és 
eltelve bizonytalan izgalommal, ebben a pillanatban inkább lettek volna 
megint biztonságban Tyrosban, vagy mentek volna Akkonba. A zarán- 
dokok nagy félelemben töltötték az éjszakát nem messze innen a bizo- 
nyos hegy [fal] mellett. 


XXXII. A törökök bosszút akarnak állni zarándokainkon. Sala- 
din és a szatrapák nem engedik. 

A következő napon a törökök Saladin elé járultak és térdre borultak, 
győzködvén arról, hogy engedélyezze számukra, hadd töltsék ki bosszú- 
jukat a közelben tartózkodó keresztényeken, atyáik és testvéreik, fiaik 
és rokonaik halála miatt, akik először Akkonban, majd később egyebütt 
megölettek. Állították, hogy most jött el az alkalom. Saladin megparan- 
csolta, hogy hívják össze a török vezéreket, és adjanak neki tanácsot 
ezen kéréssel kapcsolatban. 

Mestoc, Saphadin és Bedredin Dordern [Badr al-Din Dildirim al-Yárüdi 
ibn Baha!" al-Daula, Tell Báshir ura] voltak jelen. Megvitatván maguk 
között a javaslatot végül arra az egyhangú döntésre jutottak, hogy a keresz- 
tényeknek szabadon kellene jönni és menni, mindenfelé akadály és árta- 
lom nélkül. , Mert - mondták Saladinnak -, súlyosan becsmérelné hírne- 
vünket, ha megszegnénk az egyezséget, ami ön és az angol király között 
köttetett, és az emiatt felbomlana. Megfogadtuk, hogy jóhiszeműnek kell 
lennünk bármely nemzet fiaival, függetlenül hitüktől. Szavunkat joggal 
tartanák semmit sem érőnek." 

Amint a szatrapák ilyen és ehhez hasonló szavakat ismételtek, Sala- 
din késlekedés nélkül elrendelte kísérőinek, hogy vállalják a felelősséget 
a keresztények városba kíséréséért és gondoskodjanak arról, hogy ne 
zaklassák őket, majd kísérjék is vissza békében. Saphadint nevezte ki 
ennek a feladatnak a végrehajtására, és ő ezt örömmel elvállalta. Elren- 
dezte a zarándokoknak, hogy szabadon és békésen meglátogassák a hőn 
áhított Szent Sírt, és hatalma nagyvonalúságával ragyogóan gondjukat 
viselte. Amikor véghezvitték zarándoklatukat, ahogyan kívánták, gyor- 
san visszatértek Akkonba. 


XXXIII. A második csoport zarándoklata Jeruzsálembe, Ralph 
Taissun vezeti őket. 

Amíg ezek visszatérőben voltak, Arnald vára és Ramla között talál- 
koztak a zarándokok második csapatával, amit Ralph Taissun vezetett. 
Ahogyan elmondatott, Saladin elrendelte embercinek, hogy gondosan 
vigyázzanak az utakra és ösvényekre, amikor zarándokok utaznak Jeru- 

zsálem felé. Így hát szabadon és akadály nélkül utaztunk tova. Átkelvén 
a hegyeken, elértük a Boldogság-hegyet [an-Nabi Samu"il], anonnan a 
távolban megláttuk Jeruzsálem városát. Kivételes örömmel borultunk 
térdre, és alázatosan köszönetet mondtunk Istennek, ahogyan az szo- 
kás. Innen láthattuk az Olajfák hegyét is. 

Később mindenki gyorsan tovább ment. Akiknek voltak lovai, sietve 
előrementek, hogy óhajuk szerint sokkal szabadabban csókolhassák meg 
az Ur Sírját. Továbbá akik lóháton előrementek, elmondták nekünk, hogy 
Saladinnál van az Úr Igaz Keresztje, amit csatába szokás vinni, megmu- 
tatták nekik, megcsókolhatták és imádhatták. Mégis azok, akik gyalog 
voltak hátul, szintén látták, amit mi, azaz az Ur Kercsztjének szilánkját. 
Sok adományt tettek ott, de mivel a szaracénok elvitték azokat, nem 
hagytunk ott többet, ehelyett szétosztottuk azt a francia és szíriai rabok 
között, akiket ott láttunk szolgaságukban, láncra verve dolgozni. 

Onnan jobbfelé mentünk tovább a Kálvária-hegyre, ahol az Urat meg- 
feszítették, s ahol szétrepedt a szikla, amelyre az Úr Keresztjét állították 
a Golgotán. Miután megcsókoltuk ezt a helyet is, továbbmentünk a Sion- 
hegyi templomba. Bal kéz felől van az a hely, ahonnan Szűz Mária, Isten- 
nek Szent Anyja elhagyta ezt a világot, hogy az Atyához menjen. Köny- 
nyekkel csókoltuk ezt a helyet is, majd tovább siettünk, és mentünk meg- 
tekinteni a szent asztalt, amelynél Krisztus tört kenyeret. Sietve mcg- 
csókoltuk azt, majd késedelem nélkül, csoportokban távoztunk, mivel az 
istentelenek rajtaütései miatt nem volt biztonságos egyedül járni. Ami- 
kor a zarándokok szétszóródva vándoroltak, a törökök elragadták őket 
a pince-bejáratokban, most hármat, máskor négyet, és titokban megfoj- 
tották őket. 

Onnan egyenesen Máriának, Isten Szent Anyjának Sírjához siettünk 
Jozafát (Jehoshapat] völgyének közepén, Siloám tava mellett, s áhítato- 
san, bűnbánó szívvel megcsókoltuk. Onnan veszélyes módon, külön-külön 
mentünk fel azon boltíves szobába, amelyben állítólag Urunkat és Meg- 
váltónkat tartották a megfeszítés előtti éjszakán. Jámbor könnyeket hul- 
lattunk és szerető csókokat hagytuk e helyen. Ezután, mivel a törökök 
kizavartak minket, gyorsan elmentünk. Nagy fájdalmat éreztünk a szent 
helyek pogány beszennyezése és a lovak miatt, amelyeket a hitetlen törö- 
kök szégyentelenül itt istállóztattak. Elhagyván Jeruzsálemet Akkonba 
érkeztünk. 


XXXIV. A harmadik csoport zarándoklata Jeruzsálembe, Hubert 
Walter, Salisbury püspöke vezeti őket. Saladin nagy megtiszteltetés- 
sel fogadja és minden kívánságát teljesíti. 

Reggel a harmadik csoport már nem volt messze Jeruzsálemtől. Salis- 
bury püspöke vezette őket. Saladin elküldte embereit, hogy tisztességes 
fogadtatást biztosítsanak a püspöknek és kísérjék őket végig a szent helye- 

ken, ahogy kívánja. Mivel Saladinnak már tudomása volt dicséretes jel- 
leméről, bölcsességéről és híres érdemeiről, felajánlotta neki, hogy saját 
palotájában fogadja, hogy az ő költségére érezze jól magát. A püspök 
elutasította. , Lehetetlen - mondta -, mivel zarándok vagyok." 

Saladin megparancsolta szolgáinak, hogy mutassanak tiszteletet a 
püspök és emberei felé. Sok gondosan készített ajándékot is küldött neki, 
és később meghívta őt egy beszélgetésre, hogy megismerhesse személyét 
és érdemeit. Megmutatta neki a Szent Keresztet is, majd együtt leültek 
és barátságosan beszélgettek egy ideig. 

Saladin érdeklődött az angol király személyéről, és hogy a kereszté- 
nyek mit tartanak a szaracénokról. , Igazán mit is mondhatnék uramról, 
a királyról - válaszolt a püspök - és lehet-e megindokolva azt mondani, 
hogy nincs széles e világon oly lovag, aki vele egyenlő volna katonai dol- 
gokban, kiváló bátorságban, vagy nagylelkű adakozásban? Természete- 
sen dicséretes jelleme minden kegyességben figyelemre méltó. Mit mond- 
hatnék még? Félretéve Őszultánsága minden bűnét, véleményem sze- 
rint, ha valaki egyesíteni tudná az Ön erényeit Richard királyéval és 
szétosztaná kettejük között, úgy mindketten mindkettejük tulajdonságá- 
val bírnának, és két oly fejedelmet nem lehetne találni sehol a világon." 

Saladin türelmesen hallgatta a püspököt és végül azt mondta: , Jól 
tudjuk, hogy a királyé a legnagyobb vitézség és bátorság, de állandóan 
veszélybe sodorja magát balga módon - majdnem bolondot mondtam! 
Túlzottan szertelen az életével. Ha bárhol és bármely országban én vol- 
nék a kitüntetett fejedelem, inkább kívánnék a bölcsesség bőségével és 
mértékletességével együtt gazdag lenni, mintsem vakmerőséggel és az 
önuralom hiányával." 

Ezután széleskörű és barátságos társalgást folytattak tolmácsokon 
keresztül. Saladin azt mondta, hogy a püspök olyan ajándékot kérhet, 
amilyet csak akar, és az megadatik neki. Amikor a püspök köszönetek- 
kel viszonozta, másnapig gondolkodási időt kért. Így hát következő nap 
a püspök azt kérte, hogy két latin pap és ugyanannyi latin diakónus celeb- 
rálhasson misét az Úr Sírjánál, amit meglátogatott. A barbár szíriai szoká- 
sok szerint aligha mutattak ott még be misét. A latin papokat és diakó- 
nusokat az említett szíriaiakkal együtt elláthatnák a zarándokok felaján- 
lásaival. Ugyanennyit kért ugyanilyen célra Betlehembe és Názáretbe. 
Valóban nagy kérés volt ez, és valószínűleg nagyon tetsző Istennek. A 
szultán beleegyezett a kérésbe. Ezzel a püspök, mivel engedélye volt rá, 
papokat talált és beiktatta őket az említett helyek mindegyikébe a diakó- 
nusokkal együtt, ott téve szolgálatot Istennek, ahol még soha korábban. 

Es így búcsút vettek, elhagyták Jeruzsálemet és visszatértek Akkon- 
ba. 

XXXV. Akik teljesítvén zarándoklatukat hazatérnek, sok hajótö- 
rést és más veszélyeket szenvednek el. 

Amint az emberek teljesítették zarándoklati esküjüket, felkészítették 
a hajókat a hazatérésre. Kedvező szelekkel vitorlát bontottak és minden- 
ki útra kelt. A különféle szelek azonban elválasztották őket egymástól, 
így különböző irányokba sodródtak. A zarándokok messze hánykódtak 
a tenger tajtékain. Néhányukat különféle kikötőkbe sodorta az ár és sér- 
tetlenül megmenekültek; mások szétszórattak és a hajótörés veszélye 
fenyegette őket; megint mások útközben a tengerben haltak meg, kijelölt 
temetőjük a tenger végtelensége lett. Másokat gyógyíthatatlan járvány 
támadt meg és sosem gyógyultak fel, még otthon sem. Megint mások, 
habár sértetlenül megmenekültek, elég keserves mártírságot viseltek 
atyáik és fiaik, családtagjaik és barátaik elvesztéséért, akiket vagy fegy- 
ver, vagy betegség ragadott el. Szívüket a mindenféle szenvedéstől a bánat 
kardja járta át. Valószínűleg mindegyikük elmondaná, hogy miféle ször- 
nyű szenvedéseket kellett elviselniük. Becsületes szívvel és áhítattal 
Isten szerelmére kitették maguk a zarándoklat veszélyeinek. 

Később néhányan ki is gúnyolták őket, és dőre módon folyton azt mon- 
dogatták, hogy a zarándokok mily kevés dolgot értek el Jeruzsálem föld- 
jén, hisz nem foglalták el azt. Nem tudták, mit beszélnek, mert olyan dol- 
gokat bíráltak, amelyeket nem tapasztaltak meg és amikről semmit sem 
tudtak. Úgy gondoljuk, hogy hinni kcll nekünk, mert mi láttuk és megta- 
pasztaltuk a megpróbáltatásokat és nehézségeket, amelyeket ők elviseltek. 
És bátran kijelenthetjük, hallván azokat, akik jelen voltak, hogy 100.000 
keresztény halt meg a zarándoklatban, mindössze mert reménykedtek 
az isteni jutalomban, és ezért távol tartották magukat a nőktől, tudván, 
hogy gonosz dolog feláldozván tisztaságukat a testi egészséget választa- 
ni.$9 Türelmesen szenvedték testük megromlását a végsőkig tűrve, hogy 
így lelkük szüzessége szennyezetlen maradjon. 

Azt is tudjuk, hogy 300.000, vagy annál is több zarándok halt meg 
fertőzésektől és éhségtől, mind Akkon ostroma alatt, mind később a város- 
ban. 

Emellett ki kételkedhet a nemes, jólelkű emberek megváltásában, 
akik minden nap saját káplánjaiktól hallgattak misét? Bizton hihető, 
hogy ők megmenekülnek. 


XXXVI. Mielőtt elkészül a hazaútra, a király kiváltja Guillaume 
des Préaux-t, akit helyette fogtak el, amikor azt állította a csatában, 
hogy ő a király. Richard a tíz legnemesebb törököt adja érte cserébe. 

Ezalatt Richard király utazását előkészítették, minden szükséges ellát- 
mányt és fegyvert elrendeztek és bepakoltak a visszatéréshez. Ekkor a 
király nagylelkűségével és fényes, nemes elméjének erényével kiváltotta 
Guillaume des Préaux-t. Tíz nemes törököt engedett szabadon érte cse- 

rébe. Ahogyan fentebb elmondatott, Guillaume-ot korábban fogták el a 
király helyett. A törökök szándékosan rengeteg pénzt kértek, hogy meg- 
tarthassák Guillaume-ot, de a király briliáns és fennkölt lelke nem hagy- 
hatta, hogy ilyen módon bárhogy is befeketíthessék, ezért kiváltotta őt. 


XXXVII. Richard király hazatér. Utazása és szerencsétlenségei. 

Amikor minden elkészült és a király készen állt hajóra szállni, elha- 
tározta, hogy nyoma sem maradhat semminek, ami nagy hőstettei töké- 
letességét bemocskolhatná. Így hát egy kikiáltóval kihirdettette, hogy 
minden hitelezője járuljon színe elé, mivel minden adósságát visszafize- 
ti, sőt még annál is többet ad. Ezzel bebizonyosodna, hogy nem marad 
indok megrágalmazására, vagy arra, hogy ezen, a királyi hatalomnál 
fogva kért és elvett dolgok felett később panaszkodni kezdjenek. 

Szent Mihály napján [szeptember 29.] a két királyné, Richard király 
felesége, Berengaria és Johanna, Szicília özvegy királynéja, Richard király 
testvére hajóra szálltak Akkonban. Szent Dénes napján [október 9.] Richard 
király is hajóra szállt, hogy visszatérjen Angliába. Amikor a királyi flot- 
ta felhúzta a horgonyt, mennyi sóhaj tört fel a szerető szívekből, mialatt 
sűrűn hullottak a könnyek! Áldást és ügyeihez boldogulást kívántak neki. 
Megemlékeztek a vitézségről és a rengeteg erényről, amelyek ebbe az 
egyetlen emberbe szorultak. A siránkozást sírás szakította meg; számta- 
lan hang jajveszékelt és mondta; , Oh, Jeruzsálem földje, most elhagyott 
minden segítség! Mily nagy védelmezőlt veszítettél! Ki fog támadóidtól 
megvédeni, ha a fegyverszünetet megszegik, most, hogy Richard király 
elmegy?" Könnyes szemekkel mindannyian ilyeneket és ehhez hasonló- 
kat ismételgettek. 

A király még nem nyerte vissza teljesen egészségét, de mindenki imád- 
kozott a gyógyulásáért. Felhúzták a vitorlát, és ő elindult tervezett uta- 
zására. 

A csillagok szerint tájékozódva egész éjjel hajóztak. Ahogyan más- 
nap felkelt a Nap, a király szerető szívvel visszanézett az elhagyott föld- 
re. Sokáig gondolkodott és imádkozott: , Óh, Szentföld, Istennek ajánl- 
lak! Szerető gondviselésében talán olyan hosszú életet ad nekem, hogy 
megsegíthetlek az Ő akarata szerint. Természetesen remélem, hogy vala- 
mikor a jövőben elhozhatom neked a tervezett segítséget." Sokan hallot- 
ták, amikor ezt mondta. 

Miután elmondta ezeket, megsürgette a tengerészeket, hogy jobban 
feszítsék ki a vitorlát a szélben, s így gyorsabban kelhessenek át a moraj- 
ló tengeren. Nem tudhatta, mennyi megpróbáltatás és nehézség vár még 
rá, s mennyi viszontagságot kell megtapasztalnia, amit Franciahonban 
eszeltek ki, ahol eredetileg eltervezték, hogy alávaló módon elfogják egy 
rajtaütés során. Semmi ilyesmire nem számított, amíg Isten szolgálatá- 
ban a zarándoklat megmérettetéseit állta ki. 

Hosszú hánykódás után a viharos tengeren, Szent Márton ünnepe 
(november 11.] körül Richard királynak már elege lett az utazásból és 
olyan gyorsan tartott az első megpillantott szárazföld felé, amennyire 
csak tudott. Ez a vidék a Konstantinápolyi [Bizánci] Birodalom része 
volt, a neve Korfu. De nem akarta, hogy őt itt lássák, mivel jogosan gya- 
nakodott a görögök ravasz császárára a korábban már említett ügyek 
miatt. Így bölcsen arra az egyezségre jutott néhány kalózzal, akiket itt 
talált, hogy annyi pénzt ad nekik, amennyit kérnek, cserébe azért, hogy 
egy kellemesebb országba vigyék. Így hát otthagyta a királyi flottát, álru- 
hába bújt és rettenthetetlenül a kalózokra bízta sorsát. Külseje megvál- 
tozott, de természete nem, mivel Richard király lelkében nem volt más a 
merészségen túl: ,a nemes férfi nem álcázhatja veleszületett bátorságát". 

Csak négy társától kísérve Szlavóniába vitték. Innen indulva átkelt 
Aguileián, s megérkezett [(V.] Lipót osztrák herceg földjére, ahol Bécs 
városában, december 20-án elfogták. 

Mily tisztességtelenül fizették vissza jótéteményeit! Szívvel-lélekkel 
dolgozott a közös ügyért, mégis Normandiában szörnyű módon megtá- 
madták várait, és örökségeit már el is foglalták. Riválisai ok nélkül, kegyet- 
lenül rátámadtak, és nem engedték el jogtalan bebörtönzéséből, amíg ki 
nem váltották. Ausztria hercege és Henrik, a némct császár osztoztak a 
pénzen. Azért, hogy kifizethessék a váltságdíj összegét, sok adót szedtek 
be az emberektől, és mindenfélét elrekviráltak. Elvitték a templomokból 
a serlegeket, arany és ezüst tálakat, amiket egyházi használatra felszen- 
teltek [és a kolostoroknak nélkülük kellett meglenniük)]. Őseink törvé- 
nyei szerint ez mégsem volt jogtalan, mivel ez szükséghelyzetnek bizo- 
nyult. 

Miután sok híres és dicső győzelmet aratott a törökök felett, Richard 
királyt saját hittestvérei csalták csapdába; azok fogták el, akik állítólag 
osztoztak keresztény hitvallásában - bárcsak igaz lett volna! Igaz, hogy 
a rejtett árulás félelmetesebb a nyílt viszálynál, ahogyan írva vagyon: 
,könnyebb megszökni egy vitából, mint elkerülni a cselfogást". Mily 
megdöbbentő dolog történt! Habár egyik ellensége sem tudott ellenállni 
neki a csatában, alattomos emberek bezárják! Habár Saladin egész biro- 
dalmának egyesített erői sem voltak elég erősek legyőzésére, Németor- 
szágban fogva tartják! Mily álnok fordulat! A híres királyt szégyenlete- 
sen becsapták, és bár nem volt láncra verve, illetlen módon őrei voltak! Ter- 
mészetesen semmi sem zavaróbb a királyi vérnek, mintsem hogy érdemte- 
len emberek hatalmának legyen alávetve és ellenségeinek kiszolgáltatot- 
tan álljon. A szabadon született aggódva kerül mindent, ami számára 
ellenszenves és rendellenes. Mindenesetre igaz, hogy a támadások sok- 
kal pusztítóbbak akkor, amikor nem számítanak rájuk. 

Néhány vádlója állíthatta volna, hogy Richard király megérdemelte 
ezt a rossz bánásmódot, mivel bűnös a márki meggyilkolásában, de van 

egy erős bizonyíték ártatlansága mellett, és ez a védelem ráadásul egy 
idegentől eredt, s ez állt szemben egy irigy ember rágalmazásával, amit 
másvalaki sugallott. Amíg Lipót osztrák herceg fogva tartotta a királyt, 
talán a gyanakvás egyedüli csírája miatt, talán mert bizonyos tisztesség- 
telen emberek [Fülöp király és János gróf) erre kérték, kapott egy leve- 
let a márki haláláról. A következő állt benne: 

, A Hegyek Öreg Embere Lipótnak, Ausztria hercegének üdvözletét 
küldi. 

Mivel a tengerentúlon oly sok király és fejedelem Richardot, Áng- 
lia urát és királyát vádolja a márki halálával, Istenre esküszöm, aki 
örökkön uralkodik ag általa tartott törvényeknél fogva, hogy nem 
bűnös a [márki] halálában. Valójában ez volt a márki halálának oka: 
egy testvérünk hajón Salthayából [Antalya] tengeren a mi vidékünk- 
re jött, de egy vihar Tyrosba vetette. A márki elfogatta, megölette és 
sok pénzt szerzett tőle. Követeket küldtünk a márkihog és utasítot- 
tuk, hogy adja vissza fivérünk pénzét és kössön velünk békét. Ő nem 
szándékozott ezt megtenni, elküldte köveleinket, és fivérünk halálá- 
val Sidoni Reginald urat vádolta. De barátaink útján kiderítettük 
az igazságot: ő ölette meg és vette el a. pénzét. 

Egy másik hírnököt is küldtünk hozzá, név szerint Edrisust, akit 
a tengerbe akart fojtani; de barátaink segítettek neki gyorsan elhagy- 
ni Tyrost, ő sietve hozzánk jött és tájékoztatott minket a történtekről. 
Ettől az órától kezdve vágytunk a márki megölésére. Eztán elküldtük 
két fivérünket Tyrosba, akik nyíltan, Tyros minden lakosának szeme 
láttára végeztek vele. 

Ez volt a márki halálának oka, és biztosíthatunk róla, hogy Richard 
úr, Anglia királya nem bűnös a márki halálában. Ha akárki is bán- 
talmazná emiatt Anglia urát és királyát, jogtalanul és ok nélkül cse- 
lekedne. Bizonyosan tudnia. kellene, hogy soha senkit e világon nem 
ölünk meg jutalomért vagy pénzért, ha az korábban nem volt sérel- 
műünkre. 

Tudnia kell, hogy eme levelet házunkban írtuk, Messiac várában, 
szeptember közepén, fivéreink jelenlétében és lezártuk pecsétünkkel 
a Sándor utáni 1505. évben." 

Ez kétségtelenül bizonyítja, hogy a király ártatlan volt, mivel az önkén- 
tes vallomás jogosan kerül fölébe egy hamisan kieszelt gyanúsítgatás- 
nak. Mégis, úgy tűnik, nincs hely az érveknek, amikor a szándékot a saját, 
változó benyomások irányítják; és ,nem bűn az, aminek megtételére jó 
ok van". 

Végül Isten irgalmából, saját erőfeszítéseivel és azoknak az intézke- 
désével, akik hűek hozzá, a királyt kiengedték fogságából - habár sokan 
kellett, hogy kivegyék a részüket a tárgyalásokból [hogy eredményre jus- 
sanak)], mivel [fogvatartói) tudták, hogy többet is képes fizetni. Így sza- 

badon engedték. Sikeres utazás után Sandwichnél elérte Angliát [már- 
cius 13 vagy 20.], négy nappal később elért Londonba. A város örömmá- 
morban úszott, s klerikusok és laikusok menetével boldogan fogadták 
Szent Pál templomában. Eztán három napig itt maradt westminsteri 
palotájában. Onnan elzarándokolt Bury St. Edmunds-ba, ahol felaján- 
lásként átadta a drága zászlót, ami Ciprus császáráé volt. Onnan Not- 
tingham felé fordult, s három nap alatt megadásra bírta a védőket." 
Northamptonban töltötte a Húsvétot. A Húsvét utáni vasárnap megko- 
ronázták Winchesterben. Hubert, Canterbury érseke végezte a misét, 
ahol jelen volt Vilmos, Skócia királya is. Rövid idő alatt lecsendesítette 
az ellenszegülőket, ahogyan azt mindig is óhajtotta. 

Később [1194. május 12.] átkelt Normandiába és felkészült, hogy visz- 
szaverje ellenfele, azaz a francia király jogtalan és féktelen betöréseit. 
Ismétlődő ellentámadásaival megfékezte rohamait, és erővel, leginkább 
lándzsával és karddal, visszaszerezte elidegenített jogait. 

Richard királyban három bámulatos és figyelemre méltó erény teste- 
sült meg, amiket csak nagyon ritkán lehet együtt, egy személyben meg- 
találni. Igen buzgó volt a fegyverek dolgában, előrelátóan adott tanácsot 
és jól bánt a szavakkal. Ezek természetesen magukban is dicsővé tesz- 
nek egy embert, de ő mindhárommal meg volt áldva. Mindegyiket a körül- 
ményeknek megfelelően alkalmazta: fegyvereket az ellenségei ellen hasz- 
nált, tanácsaival barátait látta el, szavaival pedig mindenkihez szólott. 

Soha egyik fejedelem sem volt nála készebb kegyet és tiszteletet mutat- 
ni a klérus és az egyház felé. Sőt, senki sem volt nála éleselméjűbb, így 
eleve felismerte az emberek személyiségét, így hát érdemtelen vagy aljas 
személyek, vagy annál is rosszabbak, kiknek a lelkiismerete bűnös, nem 
bírták elviselni a király jelenlétét. Megtanulta, hogy a külső megjelenés 
gyakran felfedi a belső állapotát, és hogy az emberi kifejezéseket a gon- 
dolatok irányítják. Így választotta ki azokat, akik kiváló jellemükkel vagy 
egyedülálló vitézségükkel méltónak tűntek barátságára. Valóban, mi is 
tudná egyesíteni hatásosabban az egyenlők szellemét, mint a jellembeli 
hasonlóság? Csak azon lovagok társaságában érezte jól magát, akik hozzá 
hasonlóak voltak. 

Ezen témával kapcsolatban azt mondják Caesar Augustusról, hogy 
két embert avatott barátságába és kegyébe, főként személyes erényeik 
miatt, amiket felismert bennük: Maecenast szerény csendessége és Agrip- 
pát türelmes, kemény munkája miatt. Senki sem uralkodott kedvezőbb 
időben ennél a Caesarnál, hiszen a Mindenség Ura ekkor méltóztatott 
megszületni! Társai és barátai lévén, akiket kitűntetett kiváló személyi- 
ségük, Richard király sem különbözött ettől a Caesartól. Nemes lelke 
sosem tűrte a tétlenséget; és bár akik féltékenyek voltak a Sikerre, és 
gyakran vágyódtak jutalmai után, nem tudták megfosztani mostohaany- 
jukat dicső hírétől.££ 

Amikor elengedték börtönéből és visszatért Angliába, királyi hírével 
törődött. Ezért gondosan azon volt, hogy hasznára legyen az utókornak, 
annál is inkább, mivel előtte járt annak. Úgy hitte, ilyen módon egyszer- 
re szolgálhatja Istent s tehet jót népének és királyságának, ahogyan a 
bölcs férfi írja: ,Egy büszke király népének horgonya" 3 Úgy akarta, 
hogy azonnal és törvényesen arra alkalmas személyeket nevezzenek ki 
a megüresedett püspökségek és apátságok élére. 

Továbbá, amint megérkezett az országba, kibocsátott egy parancsot, 
melyben elrendelte, hogy őrizzék a tengeri kikötőket, hogy sem az ide- 
gen, sem a hazai hajók ne vihessenek más királyságba sem gabonát, sem 
másfajta élelmiszert, ahogyan tették azt korábban. Ezzel az volt a célja, 
hogy Angliát ne fosszák meg saját terményeinek bő készleteitől. 

Ismét meghatározta, hogy egységesen a guarter-t (negyedfont], a vékát 
és más mértékegységeket használjanak a gabona eladásánál, mivel ebben 
az időben ez helyenként nagyon eltérő volt, így a királyságon belül egy- 
ségesíteni kellett azokat. Aztán, hogy senki se tudja lekicsinyíteni vagy 
bármi módon megcsalni, elrendelte, hogy vasgyűrűket rögzítsenek ezen 
mérőedények belső peremére. Hasonlóképpen törvénybe iktatta, hogy a 
dézsáknál, vödröknél és hordóknál a közönséges gallon legyen a törvé- 
nyes mértékegység. Ilyen királyi mértékegységet minden megyei hivatal- 
noknál és városi elöljárónál tartottak, hogy igazolhassák a helyes mér- 
téket és észrevehessék a hibákat. 

Szintén elrendelte, hogy minden szövet teljes hosszában két rőf" 
széles legyen a szegélyek között, amiket közkeletűen posztószélnek hív- 
nak. Továbbá a szövetet teljesen sűrűre kell szőni, csalárdságok nélkül. 
Ha bármi hibát találnak, vagy más anyagot szőnek bele, vagy a szövéssel 
hibáznak, akár itt készítették, akár máshonnan hozták be, a királyi hiva- 
talnokoknak nyilvánosan el kell égetniük, figyelmen kívül hagyva akár- 
kinek is a befolyását vagy hatalmát. Így senki sem remélhet semmi hasz- 
not a csalásból. Korábban az eladók bódéiban a legjobb színű anyagok 
egymással szemben lógtak, így az azonos minőségű színek visszatükrö- 
ződése miatt egy hamis színt nem lehetett tisztán látni, és az jobbnak 
látszott, mint amilyen valójában volt. De mivel ez csak a hamis színek 
látszata volt az árnyékos helyek megvilágításakor, az eladók túljártak 
vásárlóik eszén. 

A király megparancsolta, hogy minden megtévesztő takarást el kell 
távolítani, így a szövetek anyagát és formáját úgy lehetett látni, amilyen- 
nek a napfényben lenniük kellett. Elrendelte azt is, hogy készítsenek vas 
rőföket, amiket nem lehet megrövidíteni. 

Tisztviselőt állíttatott a zsidóknak is, aki igazságot tett közöttük és 
határozni tudott, ha vita támadt keresztények és zsidók között. Felfe- 
dezve a gyakori panaszokból, hogy a zsidók cselesen okleveleket hamisí- 
tanak, elrendelte, hogy katolikusok és zsidók nem köthetnek titkos egyez- 
ségeket. Szerződést csak ünnepélyesen, bizonyos erre kijelölt emberek 

tájékoztatásával és tanúságával lehet kötni, és annak szövegét három 
másolatban rögzíteni kell. Az egyiket a kincstári hivatalnoknál kell tar- 
tani, a másikat egy érdemes ember megbízható őrizetében, a harmadi- 
kat a zsidó hitelezőnél. Így semmit sem lehet megmásítani, mint régen, 
mert bebizonyosodna a csalás, amikor előveszik a szerződés többieknél 
tartott másolatait. 

Szintén, hogy keresztényt ne lehessen uzsoráskodásért elfogni, nem 
lehetett megegyezni a visszafizetésről többen, mint amennyit kölcsönad- 
tak. Ha bárki a másiktól biztosíték fejében bérletet, földet, vagy bármi 
mást elvett, ami éves jövedelmet hoz, és az már megkapta az adósság 
összegét, az elzálogosított tulajdont vissza kel! szolgáltatni eredeti tulaj- 
donosának, akkor is, ha a szerződés más kikötött feltételeit még nem tel- 
jesítették. Ha bárkire rábizonyosodik, hogy ezen rendelet ellen cselek- 
szik, fösvénység bűnében egy év és egy nap börtönbüntetéssel bűnhőd- 
jék, majd részesüljön királyi kegyelemben. 

Ezeket és más, ehhez hasonló, az ország népének nagyon szükséges 
törvényeket rendelt el az igazság iránti buzgalmában, és teljes uralkodá- 
sa alatt felügyelte pontos betartásukat. 

Továbbá, amint partra szállt Normandiában, találkozott fivérével, 
Jánossal, aki ekkor még gróf volt. Ez utóbbi a király lábai elé vetette magát 
és elkövetett bűneiért kegyelemért esdekelt. A király azonnal megbocsá- 
tott neki. Kiváló szelleme nem méltóztatott megbüntetni egy alattvalót, 
úgy vélvén, elegendő hogy erejével megbosszulta magát. 

Továbbá észrevette, hogy néhány vidéki templomnak nincs ezüst kely- 
he. Mikor tudomására jutott, hogy ezeket korábban az ő váltságdíja miatt 
vették el, magát hibáztatta, hiszen így a miséket nem tudják illően celeb- 
rálni. Elrendelte, hogy különböző helyeken sok-sok kelyhet készítsenek, 
mivel szét akarta osztani azokat a rászoruló templomok között. Mégis, 
korai halála megakadályozta ebben és más dolgok helyreállításában. Az 
ügyek a személyek változásával mindig együtt változtak, akárki is bocsá- 
tott ki valamit, halálával a megbízás semmissé lett. 

Így aztán, hogy nincs több elegendő anyag az ékesszóláshoz, úgy dön- 
töttünk, félretesszük tollunk a további írástól, amíg úgy nem találtatik, 
hogy eme munkát folytatni kell annak érdekében, hogy még több nagy- 
szerű tettet mondjon el, melyek méltónak vagy dicséretes emlékűnek 
találtatnak, s amelyekben Isten segedelmével az Ő nevét visszhangoz- 
zák. 


Itt végződik a Zarándokok útja és Richard király tettei. Talán az Ő 
szerető kegyessége, aki úgy kívánja, hogy senki se vesszen el, irgal- 
mag lelkének: a Világ Megmentője, Urunk, Jézus Krisztus, akié ag 
Ország, a Hatalom és a Dicsőség mindörökké. Ámen. 

JEGYZETEK 


! Az egyházi naptárban a hét napjai A-tól G-ig ciklikusan váltakoztak, az 
év első napja mindig az A" volt. 

2 A középkor folyamán gyakran került sor a zsidók bántalmazására bizo- 
nyos ünnepségek kapcsán. 

3 Vergilius: Aeneis. X. 284. 

4 V.ö. Horatius: Epistolae. I. 2. 22. 

5 Fidelitatis securitate. 

$ Főbíró. 

7" Lucanus: Pharsalia. I. 283. 

8 Péld 16,9. (itt és atovábbiakban: Károli Gáspár Bibliafordítása.) 

9 Péld 21,l. 

10 tk 11,17. 

11 A szerző itt áttér a többes szám első személyű narráció használatára. 
Nem tisztázott, hogy a krónikás valóban részt vett-e a hadjáratban, vagy csu- 
pán , átéli" az elbeszélést, mindazonáltal az előbbi feltételezés a valószínűbb. 

12 Agoland Afrika királya, aki elfoglalta Calabriát a Le Chanson d Aspre- 
mont szerint. A szerző itt téved, szerinte azt Nagy Károly adományozta szá- 
mára. 

13 A szicíliai muzulmánok, de a szerző általánosan használja minden keresz- 
tényre is, aki a sereg ellenfelévé vált. 

4 Tel te voi, tel tespoir. Régi francia közmondás. 

15 V.ő.: Lucanus: Pharsalia. 1.98. 

16 Communa. eivitatis: lehet városvezetés is. 

17 Ti. a normannok. 

18 Messina parancsnokai voltak, a konfliktus alatt mindketten elmenekül- 
tek a városból. 

19 Vergilius: Aeneis. I.150. 

20 Zsolt 7.14. 

21 1194-ben Fülöp támadást indított Richard normandiai birtokai ellen. 

22 Griffon-ölő. 

3 Persius: Szatírák. V.117. 

"4 A krónika a , palesztin" jelzőt a helyi zsidókra és arabokra használja. 

25 Jer 10,13. 

26 Egyfajta teherhajó. 

27 Az Átkozott Torony - ahogyan a keresztesek nevezték - az akkoni vár 
védelmének gerincét képezte, annak legnagyobb bástyája volt. 

25 Zsolt 107,34. 

29 Ganelon Rolandot és Olivert árulta el Nagy Károly hispániai hadjáratá- 
ban a Le Chanson de Roland szerint. 

50 A lovagok számára kancán ülni szégyennek számított. 

31 Tengeri mérföld, kb. 9,6 kilométer. 

32 Feltételezhetően egy vízhatlan szövet. 

53 Casal: falu. 

4 ApCsel 2,5. 

35 V.ö, Ézs 55,12. 

56 Agg 2:9. 

37 Fúvós hangszer. 

38 A betegség a haj és körmök elvesztését okozta. Megtámadta a szájat és 
az ajkakat, valamint vaksághoz is vezethetett. 

59 Speciális, görög-római eredetű kőhajító szerkezet, kisebb méretű, mint 
a szövegben kőhajítóként szereplő trebuchet, és működési mechanizmusa is 
más. 

40 1Sám 18,17. 

41 Kb. 10 méter. 

12 Kör alakú, hordozható, sátorszerű kunyhó. 

483 Kettős hőség: utalás arra, hogy a harc tüze mellett a nyár forrósága is 
tombolt. 

4 Armigeri: fegyverhordozó vagy fegyvertárs. 

45 Létezett egy Babilon nevű város Egyiptomban is, ez okozhatta a szerző 
zavarát. A továbbiakban következetesen használja Egyiptomra a Babilónia 
elnevezést. 

46 Molan: Egyiptom kalifája. 

47 Zsolt 48,5. 

48 Tartományi tisztségviselők állandó megnevezése a Közel-Keleten a Babi- 
loni Birodalomtól kezdve. 

49 Jure belli. 

50 Mt 1245. 

51 A középkori bencés kolostorok egy része július 11-én megünnepelte az 
eseményt, amikor Nursiai Szent Benedek relikviáit áthelyezték a St. Benoit- 
sur-Loire-i rendházba. Ez volt Szent Benedek áthelyezésének ünnepe, mely a 

Római Kalendáriumok változtatásai után Szent Benedek hivatalos ünnepe 
lett a korábbi, Benedek haláláról megemlékező március 21-i időpont helyett. 

52 V.ö, Lk 1,58. 

53 Lk 1,68. 

54 V.ö. Szent Gergely: XL Humiliarium in Evangelica Liber. I.9.1. 

55 Lk 1248. 

56 józs 11, 10. 

57 Júdás Makkabeus a Kr.e. 2. század híres zsidó vezére. Megtévesztő a 
filiszteusok megnevezés, ugyanis az említett háború már nem az ősi filiszte- 
us nép ellen, hanem az egyesített görög-szír seregek ellen zajlott. 

78 Ez a középkorban a kígyómarások ellen általánosan használt gyógynö- 
vényfőzet. 

59 Ez tévedés, Jézus Caesarea Philippiben tett csodákat. 

60 Tévedésről van sző, a törökök nem fedték el a folyót, hanem a mérsé- 
kelt és hideg égövhöz szokott keresztesek nem ismerték a meleg égövi folyók 
alkalmi eltűnésének jelenségét. Valószínűleg sikerült elég mélyre ásniuk és 
megtalálniuk a vizet. 

5! Az elit lovagok alkotta hátvéd valószínűleg nem az egész keresztes sereg, 
csupán a lovagi egységekből álló, elől haladó csapatok sorait zárta. A gyalo- 
gosok külön haladtak a lovagok után. 

02 Nigri. 

53 A mártírok koronája. 

81 V.ö, Mt 20, 12. 

55 Zsolt 129,3. 

"t Az ispotályosok mestere. 

67 Horatius: de Arte Poetica, 344. 

58 Vergilius: Aeneis. VIII. 224. 

59 Zsolt 34,20. 

70 Helyi törökökből álló segédcsapatok katonái. 

"1 Zsolt 78,9. 

72 A műben a szaracénok következetesen frankoknak nevezik a kereszté- 
nyeket,. 

73 Richard király dédapja, Fulk, Anjou grófja kétszer házasodott. Első 
házasságával az angliai Plantagecnetek őse lett, második házasságával Jeru- 
zsálem királya, Sybilla királynő nagyapja. A királynő meghalt Akkon ostro- 
mában, és féltestvére, Izabella Konrád márki felesége lett. Mivel őt a Fülöp 
és Richard közötti szerződésben megfosztották öröklési jogától, a soron követ- 
kező örökös Richard lett. 

A Az érvágást csak nagyon komoly betegségeknél alkalmazták. 

"5 Zsolt 121,4. 

7 1Kor 10,18. 

77 Tévedés, valójában Toron des Chevaliers. 

78 Bölcs 4:7. 

"9 Bölcs 4:13. 

50 Európai származású helybeliek. 

81 Richard királynak szándékában állt az élelemben gazdag Egyiptom elfog- 
lalása. 

52 Vergilius: Aeneis. I.436. 

53 ] bezant - 7 S0u. 

84 Widukind szász vezér, aki a frankok elleni szász felkelést (783-786) 
vezette. 

§5 Ld: 2. könyv XI. 

86 Nuldur sordoleir ne nule joye sorjoyr." Régi francia közmondás. 

§7 Az asszaszinok egy síita iszlám hitű harcos szekta volt, mely az 1070-es 
években alakult meg a Fátimida Kalifátus belharcaiban, de igazán jelentőssé 
a keresztes háborúk idején vált, amikor egyaránt harcolva a keresztények és 
törökök ellen komoly hírnevet szereztek. Kialakulásuk viszontagságainak 
következtében - lévén sokáig üldözött csoportnak számítottak - hagyomá- 
nyuk részét képezte, hogy egy-egy várban rendezték be főhadiszállásukat és 
aszimmetrikus, úgymond gerilla-hadviselést dolgoztak ki. A profi gyilkosok- 
nak kiképzett, úgynevezett fedajín-asszaszinok jól megtervezett és kivitele- 
zett merényleteikkel hamar rettegetté tették magukat mind Európában, mind 
a Közel-Keleten. 

83 Rashid al-Din Sinán a masyafi várat birtokló asszaszinok vezére volt 
1164 és 1192 között. Mind a keresztényekkel, mind a törökökkel hadban állt, 
legfőbb ellenségének mégis Saladint tartotta, mivel az 1176-ban megostro- 
molta Masyafot, hogy kiűzze onnan őt és embereit. 

§9 Mt 13,24-30. 

90 Zsolt 467. 

91 Izabella jeruzsálemi régenskirálynő első férje IV. Onfroy volt, Toron és 
Kerak ura, a Jeruzsálemi Királyság egyik hatalmassága. Oníroy mindvégig 
hű maradt Lusignani Guido királyhoz, ellenben Jeruzsálem városának elvesz- 
tése után felesége családja elpártolt attól, és Montferrati Konrád (a márki) 
oldalára állt. Hogy új szövetségüket házassággal is megpecsételhessék, az 
Onfroy-val kötött frigyet - arra hivatkozva, hogy az esküvő idején Izabella 
még túl fiatal volt - felbontották, bár ez nem ment zökkenőmentesen, hiszen 
ehhez [Izabellát (egyébként akarata és leghevesebb tiltakozása ellenére) el 
kellett raboltatniuk. 

92 Duia mal voisin si a mal matin." 

93 TII. Bohemond antiochiai fejedelem (princeps) fia. 

M Lisieux fődékánja, Anglia alkancellárja. 

95 1176 májusában Richard leverte a brabanti zsoldosok hadát, akiket a 
rebellis angoumoisi és limousini bárók béreltek fel. 

96 Ef 1,7. 

97 Hivatkozás a görög mitológia Herkules-történceteire. Antaeus óriás abból 
nyerte erejét, hogy kapcsolatban maradt a földdel, így amikor elgyengült, a 

földre vetette magát és visszanyerte erejét. A hidra minden levágott feje után 
két másikat növesztett. Mindkettővel Herkules végzett. 
98 Vergilius: Aeneis. II.1. 

99 Török lófajta. 

100 Úgy tűnik, a törökök egy tettetett visszavonulás után visszafordulva, 
két oldalról akartak a hátramaradt keresztesekre támadni. 

101 Kesagenda: szaracén mellvért. 

102 p]indulás alatt a szerző a hosszabb hadjáratra való indulást érti, nem 
a karaván elfogására irányulót, mely Galatiából indult. 

103 V.ö. ISám 30,24. 

104 A datálás helytelen, már elmúlt Szent János ünnepe, ugyanis ahogyan 
a hatodik caputban is leíratott, az aktuális dátum június 26. 

105 Jn 9,7. 

106 Zsolt 998. 

17 Nehezen érthető, romlott sorok. 

108 Antiochia elfoglalására az első keresztes háború folyamán került sor 
1098-1099-ben. 

14 Bölcs 10,17. 

10 Régi római taktikai egység, tíz cohors alkotott egy legiót. 

1 10 méter. 

112 Itt valószínűleg tévedésről van szó, ugyanis ha a követeket még az első 
nap elküldték, azok nem szerezhettek tudomást az időközben megkötött fegy- 
verszünetről és annak feltételeiről. 

113 Nem sokkal később ugyanis betegségben elhunyt Burgundia hercege, 
Raoul de Coucy és Picguigny grófja, Gerard is, a franciák vezető emberei. 

14 1Sám 10,26. 

15 1Sám 19,5. 

116 Claudianus: de Raptu Proserpinae, III.152. 

17 Zsolt 44,23. 

18 Zsolt 488. 


19 Jn 21,23. 
120 A középkorban a keresztények között elterjedt monda volt, hogy Moha- 


med egyszer berúgott, elaludt és eközben felfalták a disznók. Ezzel magya- 
rázták azt, hogy a muzulmánok nem fogyasztanak sem alkoholt, sem disznó- 
húst. 

121 Menelones et cordini. 

122 Lk 22,24. 

123 Feminalibus. 

124 Dgy jellegzetesen lovas roham ellen felállított falanx elrendezése. 

125 V.ö, Horatius: Epistoldae. 1.2.22. 

126 V.ö. Péld 30,830. 

17 V.ö. 5Móz 32,42. 

128 Lásd: 4. XXII. és XXVIII. 

129 Tn 9,32. 

150 Jn 6,66. 

31 1Sám 228. 

52 Péld 27,1. 

183 Ovidius: Epistolae ex Ponto. A Hálátlanhoz. III.35. 

134 Zsolt 63,12. 

155 Péld 22,10. 

1386 Ovidius: Ars Amatoria. III.9. 

197 Mt 25,5. 

188 Zsolt 44,23. 

159 A 100.000-es szám meglehetősen nagynak és irreálisnak tűnik, főként 
ezen indoklás tükrében. Inkább valószínű, hogy a szerző bizonyos betegsé- 
gek kialakulását egyszerűen a nemi élet megtartóztatásával hozta összefüg- 
gésbe, innen nyerte ezt a hatalmas számot. 

40 Azaz 1193. szeptember. Az asszaszinok a szeleukida naptárat használ- 
tak, és ez Kr.e. 312-ben kezdődött, amikor Szeleukosz Nikator visszafoglalta 
Babilon városát. 

4! Nottinghamet János gróf emberei birtokolták, akik nem ismerték el 
Richard király hatalmát. 

42 Azaz féltékenységgel nem lehet elnyerni a hírnevet. 

43 Bölcs 6,24. 

44 Nagyjából 230 cm. 

A FORDÍTÓ UTÓSZAVA 


1185-re a szentföldi keresztes államok helyzete meglehetősen inga- 
taggá vált: meghalt a Jeruzsálemi Királyság ura, IV. Baldwin (1174-1185) 
és a királyság élén unokaöccse, a gyermekkorú V. Baldwin követte, de ő 
sem maradt sokáig a trónon, ugyanis kilencedik születésnapja sem érke- 
Zett még el, amikor 1186 augusztusában elragadta a halál, így helyette 
anyja, Sybilla (1186-1190) és annak második férje, Lusignani Guido (1186- 
1192) vette kezébe a jeruzsálemi keresztény állam sorsát. Miközben a 
keresztesek ilyen belső problémákkal küszködtek, a szaracénok egyre 
jobban megerősödtek. A kurd származású Saladin szultán (1174-1193) 
az Ajjubida-dinasztia alapítója egységet teremtett a Közel-Keleten, meg- 
buktatta a Fatimida-dinasztia uralmát és egy központosított, jól szerve- 
zett államot hozott létre, mely Egyiptomtól Mezopotámiáig és Szíriáig 
terjedt. Látván a keresztesek gyöngeségét, támadást indított a Jeruzsá- 
lemi Királyság ellen: hatalmas területeket ragadt el a keresztényektől, s 
megszerezte a szent várost is, ezzel mintegy semmivé téve az európaiak 
egy évszázados, véres munkálkodásának eredményét. 

III. Orbán pápa (1185-1187) 1187. október 19-én szívrohamot kapott, 
mikor meghallotta a hírt, hogy Saladin seregei elfoglalták Jeruzsálemet. 
Utódjára, az egy évig sem regnáló VIII. Gergelyre (1187) várt a feladat, 
hogy egy keresztes hadjáratot kihirdetve visszaszerezze azt amuzulmán 
erőktől. Az új pápa nem volt rest, október 29-én már ki is adta Audita 
tremendi kezdetű bulláját, mellyel fegyverbe szólította a keresztény vilá- 
got egy harmadik keresztes háború (1189-1192) megvívásához. A hívás- 
ra először Barbarossa Frigyes (1159-1190) császár válaszolt, aki az 1188. 
évben már ruhájára is varratta a kereszt jelét s 1189-ben elindult seregé- 
vel a Szentföldre, hogy visszaszerezhesse Jeruzsálem szent városát. A 

német sereg Magyarországon és a Balkánon keresztül vonult a Szentföld 
felé, de Kis-Ázsiában nem várt tragédia miatt kellett megtorpanniuk: 
Frigyes császár belefulladt a (mai nevén) Göksu-folyóba. A vezér nélkül 
maradt sereg viszont nem oszlott fel teljesen - bár száma rendkívül meg- 
fogyatkozott, hanem Sváb Frigyes vezetésével továbbvonult a szoronga- 
Lott helyzetű, a szaracénoknak még ellenálló keresztes államok, az Anti- 
ochiai Fejedelemség és a Tripolisi Grófság megsegítésére. A németekből 
- és mellesleg Géza herceg vezetése alatt magyarokból is - álló segítség 
nem volt elegendő, így újabb uralkodóknak kellett elindulniuk a szent 
vállalkozásra: a francia királynak, II. Fülöp Ágostnak (1180-1223) és az 
angol trón urának, I. Oroszlánszívű Richardnak (1189-1199). 

A Zarándokok útja és Richard király tettei (Itinerarium Peregri- 
norum elt Gesta Regis Ricardi) az ő tetteiknek latin nyelvű, angol szem- 
szögű elbeszélése, mely szerzőjének személyében Richard de Templo-t 
kell feltételeznünk, a londoni Holy Trinity rendház kanonokját (1222- 
1248/50). Neve alapján arra kellene következtetnünk, hogy de Templo 
korábban templomos lovag volt és így első kézből tapasztalhatta meg a 
krónikában is leírt eseményeket, amit az elbeszélési mód is alátámaszt, 
ez viszont korántsem tekinthető biztosnak, ugyanis - ahogyan az a műből 
is kiderül - nincsenek beható ismeretei a lovagrend Szentföldön viselt 
dolgairól. Bár a hadjáratban való részvétele több mint valószínű, nem 
csupán saját információira hagyatkozva alkotta meg krónikáját, hanem 
a korszak szokásaihoz híven más szerzők műveit is felhasználta annak 
megírásához. A források viszont további kérdéseket vetnek fel a mű kelet- 
kezésének idejével és mikéntjével kapcsolatosan: 

A munka két jól elhatárolható részből tevődik össze: a krónika első 
része (1. könyv) az 1187-es szaracén ellentámadás és a német kereszte- 
sek útjának leírását tartalmazza, míg a második rész (2-6. könyvek) az 
angol-francia seregek vonulását és harcait, majd Richard király hazaté- 
rését beszéli el. Egyértelmű, hogy a szerző nem támaszkodhatott csupán 
saját ismereteire, mivel nem lehetett ott egyszerre mindenhol: Jeruzsá- 
lem elesténél, a német lovagok között, majd Richard és Fülöp táborában 
- valószínűleg akkor vált maga is az események résztvevőjévé, amikor az 
elbeszélési mód többes szám első személyűre változik (II.10.). Ennek 
megfelelően a mű első része (IP1) különböző forrásokból alkotott, önma- 
gában is létező munka volt, melyet az bizonyít, hogy mind Newburgh-i 
Vilmos, mind pedig Walesi Gerald saját krónikáik megírásakor azt külön, 
az Itinerarium második részétől függetlenül használták. Az IPI-re jel- 
lemző az angol-szemszögű leírási mód, Így azt valószínűleg egy, a szent- 
földi harcokban résztvevő, vagy azoknál jelen lévő angol szerző jegyezte 
le, melyet aztán kiegészített német leírásokkal és elbeszélésekkel, melyek 
Frigyes császár utazására vonatkoztak. Az IPI keletkezése a fentebbiek 
alapján 1191 augusztusa és 1192 szeptembere közé tehető. 

A munka második része (IP2) már Richard de Templo saját tapaszta- 
lataiból táplálkozik, de nem azok alkotják az elbeszélés gerincét, hanem 
egy bizonyos Ambroise nevű francia költő szerzeménye, az Estoire de la 
Guerre Sainte, melyet aztán kibővít Howden-i Roger és Ralph de Diceto 
krónikáiból származó adatokkal. A terjedelmesebb IP2 keletkezési idő- 
pontja az IP1-nél automatikusan későbbre esik, de mindenképpen 1222 
előttre, mivel akkor a Libellius szerzője már felhasználja azt saját mun- 
kájához. A szövegben találhatunk néhány pontot, mely segíthet az idő- 
beni elhelyezésben: Fülöpöt a krónika több helyen is (II.13.; III.21.) a leg- 
hatalmasabb keresztény uralkodónak tartja, ez az állítás viszont csak 
akkor helyes, ha tisztában vagyunk azzal, hogy Fülöp kiterjesztette hatal- 
mát Normandiára, Anjou-ra, Bretagne-ra és Poitou-ra. Ez a helyzet viszont 
csak 1216-ra állt be, így a mű keletkezési idejét leszűkíthetjük 1216 és 
1222 közé. A krónika általános mondanivalója ezt csak még inkább alá- 
támasztja, hiszen vagy a negyedik (1202-1204), vagy az ötödik (1217- 
1221) keresztes hadjárat résztvevőihez szól, számukra közöl intelmeket. 
Mivel a negyedik keresztes hadjárat időpontja a fentebbiek tekintetében 
túl korai, így az ötödik hadjárat előtti időpont a valószínűbb. 

Hogy mi is ez a mondanivaló? Nem más, mint a harmadik keresztes 
hadjárat eseményeinek tükrében bemutatni azt, hogy milyen hibákat 
nem szabad elkövetni egy keresztes seregnek: a csapatok vezetőinek nem 
szabad rivalizálni, kifelé és befelé egyaránt egységet kell mutatni, a közö- 
sen meghozott döntéseknek engedelmeskedni és a józan észre mindig 
hallgatni kell. A krónika mindezt úgy teszi meg, hogy választ egy pozitív, 
a mindig a fentebbieknek megfelelően eljáró hőst, esetünkben Oroszlán- 
szívű Richardot, illetve két negatív, a kellő dolgoknak pontosan ellenke- 
zőjét cselekvő hőst, Fülöpöt és Montferrati Konrád márkit. A jó és a rossz 
küzdelme az Itinerarium-ban olyannyira hangsúlyos, hogy az olvasó 
inkább érzi a keresztes sereg ellenségének Fülöpöt és Konrádot, mint 
magát Saladin szultánt. A küzdelemben természetesen a jónak kell győ- 
zedelmeskednie, így kerül ki a hadjáratból szinte diadalmasan a , keresz- 
tes triumvirátus" egyedüli megmaradottja, Richard király, holott az ere- 
detileg kitűzött célokból, mint amilyen Jeruzsálem visszafoglalása is 
volt, szinte semmit sem valósított meg. 

Az Itinerarium a retorikai tartalomtól függetlenül értékes történel- 
mi forrásnak számít, számos olyan fontos és részletes adatot tartalmaz, 
mely más forrásból nem maradt az utókorra, s még ezek is csak szeren- 
csével, mivel a 15 ismert kéziratból mindösszesen 12 maradt fenn teljes 
vagy töredékes változatban. Ezekből ismerhetjük meg a Robin Hood tör- 
téneteknek köszönhetően híressé vált I. Richard szentföldi cselekedete- 
it, melyekkel kiérdemelte az Oroszlánszívű jelzőt, s a nyugat keresztény 
lovagkirályának igazi szimbólumává, a kortársak példaképévé vált. Pedig 
Richard nem volt jó uralkodó: Angliában tíz esztendei uralkodása alatt 

csupán csak hónapokat töltött, az ország nyelvét egyáltalán nem ismer- 
te, de még normandiai alaítvalóival sem törődött sokat, ahogyan felesé- 
gével sem: lovagjai között érezte jól magát és a csaták forgatagában. Mégis 
ő lett az Itinerarium főhőse, a vakmerő, katonái oldalán harcoló, jó stra- 
tégának bizonyuló király, míg , valódi ellenfele", Fülöp cselszövőnek és 
álnok hitszegőnek tűnik. Ennek ellenére Fülöp vitte többre: visszaállí- 
totta királysága egységét és országát sem semmizte ki úgy, mint Richard. 
Merthogy Richard volt az, akinek a váltságdíja miatt János olyan könyör- 
telen sarcokat volt kénytelen kivetni, hogy azok miatt - a későbbi hagyo- 
mány szerint - fellázadjanak a Sherwood-i erdő törvényen kívüli kalan- 
dorai. 

Az Itinerarium különösen érdekes lehet a magyar olvasóközönség 
számára a magyar vonatkozású részek miatt, melyek közül a legjelentő- 
sebb az e kötetben meg nem jelenő első könyv 20. fejezete, ezért ezt itt 
közöljük, de emellett ne feledkezzünk meg Miklós (Nicholaus) grófról 
sem, aki még Fülöp érkezése előtt sietett az Akkonnál harcolók megsegí- 
tésére (I.31). 


XX. A magyarok királya fogadja a császárt, az emberek pedig 
követni kezdik a példáját és felveszik a keresztet. 

A magyarok Béla nevű királya [III. Béla, 1172-1196] örömmel köszön- 
tötte a Caesart [Frigyes császárt]. A természet sok jótéteménnyel áldot- 
ta meg: magas volt és szép arcú, s ha más tulajdonsága nem is lett 
volna, már csak arca szépsége miatt is megérdemelt volna egy egész 
királyságot. A király örömmel a szívében sietett találkozni Krisztus 
seregével. Vendégszeretően fogadta őket, barátsággal kísérte őket útju- 
kon, s a gyakorlatban is kimutatta feléjük buzgó áhítatát. 

Sok helybéli szívét lobbantotta lángra kiváló példája. Lálták u 
szent sereget és csatlakozni kívántak hozzá. Vágyakoztak a. résztve- 
vők jutalmára, s egért nem rettentek vissza az azért vállalandó mun- 
kától sem. Vágyakozásukat fogadalom, majd tett követte. Mindenki 
számára nyilvánvaló volt, hogy a Szentlélek áldása. nem hagyta, hogy 
tovább késlekedjenek vállalkozásukban. 


Az Itinerarium első könyve és a második könyv első három fejezete 
nem szerepel jelen - első magyar nyelvű - kiadásban, mivel ezen kötet 
célja az Oroszlánszívű Richard király zarándoklatára vonatkozó részek 
közreadása volt, melyek egyébként teljes egészében lefedik a harmadik 
keresztes hadjárat szentföldi eseményeit, csatáit, konfliktusait is. 


Kiss Sándor 

